
Prefaţă 


În această lucrare am 
intenția să abordez câteva diho- 
tomii care preocupă atât filosoful, 
cât şi juristul. Dintre acestea, mai 
importantă este dibotomia dintre 
obiectiv şi subiectiv privind 
adevărul şi rațiunea. O dihotomie, 
precum cea dintre ‘obiectiv’ şi 
‘subiectiv’, este acceptată nu atât ca 
o simplă pereche de categorii, cât ca 
o caracterizare a unor perspective 
sau de stiluri de gândire, iar gân- 
ditorii se raportează la ele ca la 
nişte etichete ideologice. 

Mulţi filosofi, poate cei 
mai mulţi, susțin diferite ver- 
siuni ale teoriei adevărului 'co- 
pie’, respectiv, concepția potrivit 
căreia o judecată este adevărată 
numai atunci când “corespunde 
faptelor (independente de men- 
tal)”; filosofii de această factură 
consideră că singura alternativă 
este negarea obiectivităţii adevă- 
rului şi capitularea în faţa ideii 
că toate schemele de gândire şi 


toate punctele de vedere sunt fără speranţă subiective. Inevitabil, o 
minoritate curajoasă (Kubn, cel puţin în unele lucrări; Feyerabend şi 
alți filosofi continentali cum ar fi Foucault) se înscriu sub eticheta 
opusă. Ei sunt de acord că alternativa față de teoria naivă a 
adevărului copie înseamnă a privi sistemele de gândire, ideologiile, 
ba chiar (în cazul lui Kunb şi Feyerabend) teoriile ştiinţifice drept 
subiective, aşa încât, ei merg mai departe, dezvoltând cu vigoare un 
punct de vedere relativist şi subiectiv. 

Deși această dispută filosofică are caracterul disputelor 
ideologic,e nu este, prin ea însăşi, în mod automat rea: ideile noi, 
chiar în ştiinţele cele mai exacte sunt în mod frecvent înfierate cu 
ardoare partizană. În politică bunăoară, polarizarea şi fervoarea 
ideologică sunt uneori necesare pentru a aduce seriozitate într-o 
dispută. Dar, odată cu timpul, atât în filosofie, cât şi în politică, 
ideile noi ajung să fie vechi; ceea ce într-o vreme era provocator, 
devine predictibil şi plictisitor; iar ideile care odată erau în 
centrul dezbaterilor, mai târziu sunt menținute în discuţie numai 
pentru a sublinia noile alternative. Acelaşi lucru se întâmplă 
acum şi în ce priveşte dezbaterea între perspectiva adevărului 
corespondenţă şi perspectivele subiectiviste. În primele trei capitole 
ale acestei cărţi voi încerca să dezvolt o concepție asupra 
adevărului care să reunească cele două aspecte, subiectiv şi 
obiectiv. Această viziupe, cel puţin în intenţie, se inspiră din 
ideile lui Immanuel Kant, susținând că teoria naivă a adevărului 
corespondență poate fi respinsă fără a susține că o asemenea 
opțiune este o problemă de Zeitgeist, sau o problemă de ‘schimbare 
a gestaltului”, sau o problemă de ideologie. 

Punctul de vedere pe care îl apăr, în linii mari, este că 
există o strânsă conexiune între adevăr şi raționalitate; că, pentru 
a o spune mai direct, singurul criteriu pentru ce este un fapt este 
raționalitatea sa. (Înţeleg aceasta aproape literal şi direct; astfel, 
dacă se poate accepta rațional că un tablou este frumos, atunci 
tabloul este frumos devine un fapt.) În această perspectivă pot 
exista fapte de valoare. Dar relaţia între acceptabilitate rațională 

şi adevăr este o relaţie între două noţiuni distincte. O judecată ar 
putea fi acceptabilă raţional la un moment dar nu ca adevărată. 

Nu cred că raționalitatea este definită prin intermediul unei 
mulțimi de ‘canoane sau “principii” fixe; principiile metodologice au 
legătură cu concepția noastră despre lume, inclusiv cu concepția despre 
noi înşine ca parte a lumii şi se modifică în timp. Astfel, sunt de acord 
cu filosofii subiectivişti că nu există un organon anistoric şi fix care 
defineşte ce înseamnă a fi raţional; dar, din faptul că perspectiva asupra 
raţiunii evoluează istoric, nu trag concluzia că rațiunea însăşi poate fi 
(au poate evolua) orice, nici nu susțin un fel de compozit între 
relativism cultural şi 'structuralism” ca acela al filosofilor francezi. 
Dihotomia: fie canoane fixe anistorice ale raționalităţii fie relativism 
cultural o consider depăşită. 

O altă trăsătură a acestei perspective este că raționalitatea nu se 
restrânge la laboratoarele ştiinţifice şi nici nu diferă fundamental în 
laboratoarele ştiinţifice şi în afara lor. O asemenea concepţie este o 
derivație a pozitivismului, ce mizează pe ideea că lumea ştiinţifică este 
construită într-un mod din datele simţurilor” şi pe teza că termenii, în 
laboratoarele ştiinţifice, sunt 'definiţi operaţional”. Nu voi utiliza mult 
spațiu pentru a critica perspectiva operaţionalistă şi pozitivistă asupra 
ştiinţei; acestea au fost atacate suficient în ultimii 20 de ani. Dar, ideea 
empiristă că datele simţurilor” constituie un fel de temei obiectiv pen- 
tru cel puţin o parte a cunoaşterii noastre va fi reexaminată în lumina 
a ceea ce vom spune despre adevăr şi raționalitate (în Capitolul 3). 

În linii mari, voi propune un punct de vedere în care 
mentalul nu este un simplu “clişeu' al unei lumi care poate fi descrisă 
prin teoria adevărului unic. Pe de altă parte, perspectiva mea nu este 
nici aceea în care mentalul produce lumea (sau o structurează după 
canoanele metodologice” şi “datele simţurilor” independente de 
mental). Într-un limbaj metaforic, mentalul şi lumea împreună 
produc mentalul şi lumea. (Sau, pentru a face metafora mai 
hegeliană, Universul produce Universul - cu mental cu tot - 
împreună - jucând un rol aparte în propria sa producere). 

O ultimă trăsătură a abordării mele este următoarea: voi 
încerca să arăt că noțiunea noastră de raționalitate este, la urma 
urmei, numai o parte a concepției despre umanitatea plenară, despre 
ideea noastră de bine. Adevărul este profund dependent de “valori” 
(Capitolul 6). Iar ceea ce am spus despre raționalitate şi istorie se 
aplică, la fel de bine, valorilor şi istoriei; nu există un dat anistoric, 
un set de “principii morale” care definesc odată pentru totdeauna ce 
înseamnă umanitate plenară; dar nu rezultă că aceasta este în 
întregime culturală şi relativă. Starea actuală a teoriei adevărului - 
dibotomia între teoria adevărului corespondenţă şi abordările 
subiective — este, în viziunea mea, responsabilă cel puţin parţial 
pentru dibhotomia între fapt şi valoare şi numai la un nivel foarte 
adânc şi corectând statutul adevărului şi raționalității am putea să o 
depăşim. (O dibotomie care, aşa cum este înţeleasă de obicei, 
angajează la un anume relativism). Teoriile actuale ale adevărului 
sunt alienante; ele conduc la separarea sinelui de lume şi la imaginea 
unei lumi alcătuite din particule elementare aflate în vid 
(perspectiva fizicalistă”, considerată ca descriere ştiinţifică prin 
prisma teoriei adevărului unic) sau la o lume care constă din date 
ale simţurilor actuale şi posibile” (vechea perspectivă empiristă), sau 
la negarea existenţei vreunei lumi, opunându-i o sumă de viziuni pe 
care le creăm din motive variate (în principal neconştientizate). 
Scopul meu în această lucrare este să schiţez ideile directoare ale unei 
perspective non-alienante. 

Prelegerile Herbert Spencer, Filosofii şi înţelegerea umană” 
(susținute la Unversitatea din Oxford în 1979) acoperă parţial textul 
de faţă, făcând parte dintr-un program mai vast, alături de studiul 
“Dacă Dumnezeu este mort atunci totul este permis“... (reflexii 
asupra filosofiei limbajului)”, Critique, 1980. 

Un grant al National Science Foundation’ a suportat 
cercetarea pentru această carte pe parcursul anilor 1978-1980. 
Sunt recunoscător pentru acest ajutor. 


! Pentru studiul “The Appraisal of Scientific Theories: Historical 
versus Formal Mehodological Approaches’; Agreement Nr. SOC78- 
04276. 

Thomas Kuhn şi Ruth Ana Putnam au studiat primele 
variante ale acestei cărţi, cărora le-au adus îmbunătăţiri, şi mi-au 
dat sfaturi înțelepte. De asemenea, am fost sprijinit de criticile şi 
Sfaturile a numeroşi prieteni, între care Ned Block, David 
Ilelman şi Justin Leiber, ca şi de studenţi în cursul prelegerilor şi 
seminariilor de la Harvard. Câteva capitole au fost comunicate 
la Lima în vara lui 1980 (călătorie care a fost posibilă datorită 
unui grant obținut de la Comisia Fulbright), iar Capitolul 2 a fost 
finalizat în cursul şederii la Lima. În această perioadă am 
beneficiat de discuţiile purtate cu Leopoldo Chiappo, Alberto 
Cordero Lecca, Henriques Fernandez, Francisco Miro Quesada şi 
Jorge Secada. Întreaga carte (într-o primă formă) a fost expusă în 
vara anului 1980 la Universitatea din Frankfurt şi ţin să 
mulțumesc colegilor mei de aici (în special lui Wilhelm Essler şi 
Rainer Trapp), ca şi grupului de studenţi şi celorlalți prieteni din 
Germania (cu deosebire lui Dieter Henrich, Manon Fassbinder şi 
Wolfgang  Stegmiiller) pentru discuțiile  încurajatoare şi 
stimulative. 

Mulţumesc şi tuturor colegilor de la Departamentul de 
Filosofie de la Universitatea Harvard. În ultimii ani, am 
constatat o apropiere de puncte de vedere faţă de Nelson Goodman 
şi în perioada primelor variante ale cărţii am avut privilegiul să-i 
consult lucrarea Modalităţi de a construi lumea. 

Sunt recunoscător şi față de Jeremy Mynott pentru 
incurajări şi sfaturi în calitate de editor. 

Autorul 

Referire şi 
relativism 


Putnam Hilary Whitehall 
s-a născut la Chicago în 31 iulie 
1926, tatăl său fund Samuel 
Putnam, autor şi traducător. 
După 1934, familia sa se 
stabileşte în Philadelphia, iar în 
1948 este licenţiat în matematică 
şi filosofie la Universitatea 
Pennsylvania. Devine doctor în 
filosofie la UCLA, sub îndru- 
marea lui H. Reichenbach, cu o 
disertaţie despre conceptul de 
probabilitate. La începutul 
carierei sale, Putnam predă 
matematica la Universitatea de 
Nord-Vest şi la Princeton, şi 
filosofia ştiinţei la MIT. În 1976 
vine la Harvard, unde va rămâne 
până la retragere (2000), în cadrul 
departamentului de filosofie. A 
mai ţinut cursuri la Oxford, 
Londra şi Frankfurt. 

Putnam Hilary este unul 
dintre cei mai importanţi filo- 
sofi ai secolului trecut, cu im- 
portante contribuţii în filosofia 
limbajului, filosofia minţii, 


filosofia ştiinţei şi metafilosofie (in ultima perioadă a fost 
preocupat de locul şi importanţa socială a filosofiei). Iniţial se 
plasează pe poziţiile filosofiei analitice, suferind influenţe din 
partea lui H. Reichenbach şi R. Carnap. Ulterior, fără a părăsi 
stilul analitic, Putnam se manifestă ca neopragmatist sub 
influenţa lui Wittgenstein şi a lui Nelson Goodman. De fapt, 
Putnam şi-a schimbat opiniile filosofice de multe ori, 
asemănându-se, în această privinţă, cu B. Russell sau 
L. Wittgenstein. Unii comentatori l-au caracterizat pe Putnam 
(uneori pe nedrept), prin trei trăsături: a) are un stil ambiguu şi 
confuz, b) acordă prea mare atenţie unor exemple nerelevante, 
c) îşi schimbă foarte des opiniile. 

Principalele sale lucrări sunt: Mathematics, Matter and 
Method (Cambridge, Marea Britanie, 1975), Mind, Language, and 
Reality (Cambridge, Marea Britanie, 1975), Meaning and the 
Moral Sciences (Routledge & Kegan Paul, Londra, 1978), Reason, 
Truth and History (Cambridge, Marea Britanie, 1981), Realism 
and Reason (Cambridge, Marea Britanie, 1983), The Many Faces of 
Realism (La Salle, Illinois, 1987), Representation and Reality 
(Cambridge, Massachussets, 1988), Renewing Philosophy 
(Cambridge, Massachussets, 1992), The Threefold cord: mind, body 
and world (Columbia, 1999) etc. 

În filosofia limbajului, încă din deceniul VII al secolului 
al XX-lea, Putnam este adept al externalismului semantic. Această 
doctrină susţine că înţelesul termenilor constă în referinţa lor, 
respectiv, în relaţia cu realitatea externă. Alături de Saul Kripke, 
este unul dintre părinţii teoriei cauzale asupra referinţei, potrivit 
căreia o expresie dobândeşte referinţă printr-un eveniment 
singular, numit botezul originar, actul prin care expresia este 
introdusă în limbaj legată de referinţa sa. Ulterior, relaţia 
expresie-referinţă se conservă de la vorbitor la vorbitor, 
asemănător unui lanţ cauzal. Consecința acestei teorii este 
legătura constantă între expresii şi referinţă. Totuşi, o asemenea 
proprietate nu poate fi susţinută decât în cazul numelor proprii. 
Termenul “om! se referă, în diferite contexte, la diferiţi oameni, 
aşa încât clasa sa nu este constantă. 

În deceniul IX, Putnam depune eforturi pentru a respinge 
lizicalismul sau naturalismul în ce priveşte referinţa, care 
consideră că relaţia de referire este una fizică sau naturală. Nici 
aici nu are suficiente argumente; dacă relaţia dintre termen şi 
clasa sa nu este naturală, atunci de ce nu putem impune ca un 
termen să aibă clasa pe care o dorim noi? Nu cumva, clasa unui 
termen evoluează în mod natural? De pildă, putem împiedica în 
vreun fcl ca mereu şi mereu alţi atomi de hidrogen să se combine 
cu alţi atomi de oxigen pentru a forma noi molecule de apă? 
Clasa termenului “apă” evoluează natural, conform legilor fizi- 
co-chimice, aşa cum tot timpul unii oameni mor şi alţii se nasc, 
conducând la o evoluţie naturală a referinţei termenului “om 
viu” etc. Lupta lui Putnam impotriva naturalismului în ce 
priveşte referinţa intră în conflict cu circumscrierea termenilor 
naturali care îi aparţine. 

În filosofia minţii, Putnam susţine iniţial (deceniul VII) 
punctul de vedere că fenomenele mentale pot fi explicate prin 
analogia cu un computer, care, pe lângă partea materială (hard- 
ware) este caracterizat prin programele pe care le execută (soft- 
ware). Această perspectivă poartă numele de funcționalism. 
Mergând cu consecvență, un timp, pe această cale, Putnam 
ajunge la absurdităţi, de pildă, că un spirit fără corp ar putea 
executa un anumit program, căzând în plin spiritism. Putnam 
însuşi ajunge cu timpul la concluzia că funcţionalismul nu dă 
seama de fenomenele mentale, explicând şi de ce. 

Filosofia ştiinţei este abordată de Putnam îndeosebi din 
perspectiva disputei dintre realism şi empirism. Putnam respinge 
realismul metafizic, care este legat de teoria adevărului corespon- 
denţă, argumentând că nu există o perspectivă absolută asupra 
realităţi şi adoptă realismul intern, potrivit căruia limbajul şi 
realitatea se află în interacţiune, aşa încât limbajul contribuie la 
constituirea realităţii, dar şi realitatea are rolul său În construirea 
limbajului. Adevărul apare, astfel, ca justificare epistemică 
idealizată. Dar teza că realitatea este modelată conceptual conduce 
la consecinţa că ar putea exista o realitate nemodelară conceptual 
(altfel, cum ne-am da seama, dacă nu prin comparaţie, că avem de-a 

face cu o realitate modelată conceptual?). În acest caz, cum ar trebui 
să fie realitatea nemodelată conceptual, pentru a trage concluzia că 
realitatea este modelată conceptual? Putnam nu răspunde. Probabil, 
răspunsul cel ma: potrivit este că nu există nici o realitate, nici 
modelată, nici nemodelară conceptual, dincolo de convențiile 
sociale, aşa cum vom argumenta mai încolo. 

Lucrarea de faţă (Raţiune, adevăr şi istorie), care este 
propusă cititorului român, înfăţişează stadiul ideilor filosofice ale 
lui Putnam la începutul deceniului IX asupra chestiunilor 
amintite: problema referinţei, problema raportului minte-corp, 
problema realismului şi relativismului, dar şi asupra altor teme 
precum raportul  fapt-valoare, raționalitatea şi filosofia 
istoriei etc. Ne oprim, în cele ce urmează, asupra tezelor 
susţinute de Putnam cu privire la referire şi relativism. 

Referinţa este un parametru care caracterizează anumite 
expresii lingvistice. Putnam are tendinţa să considere că orice 
expresie, indiferent că este nume, termen sau propoziţie, are 
referinţă. El înţelege, prin referinţă, capacitatea unei expresii de a 
avea legătură cu ceea ce se află în exteriorul mentalului. O 
propoziţie este adevărată despre ceva în măsura în care se referă 
la acel ceva; un termen (sau un predicat) se aplică la un lucru, 
dacă se referă la acel lucru etc. Altă teză susţinută de Putnam este 
că nu expresiile ca atare au referinţă, ci acela care foloseşte o 
expresie “se referă” la un lucru sau altul. Aici, de bună seamă, se 
simte influenţa lui Wittgenstein din Ivestigații filosofice. Aşa se 
explică argumentul că creierele din containere nu reuşesc să se 
refere la ele însele. De asemenea, schimbările în ce priveşte 
referirea sunt explicate prin aşa-numita semantică a lumilor 
posibile: cineva, printr-o expresie, se referă la diferite lucruri, în 
moduri diverse, în funcţie de lumea posibilă în care se află. Vom 
argumenta că aceste teze nu sunt necesare sau nu sunt suficiente 
pentru a da seama de fenomenele legate de referinţă. 

Mai întâi, nu putem confunda toate funcţiile lingvistice pe 
care Putnam le trece sub titlul de referință. Modul în care o 
propoziţie are legătură cu lucrurile diferă de modul în care un 
nume sau un termen are legătură cu lucrurile; nu putem spune 

că, de fiecare dată, avem de-a face cu referinţa. Trebuie să 
hotărâm care dintre aceste situaţii le numim referinţă, iar 
celelalte trebuie recunoscute sub alţi termeni. 

De obicei, spunem că au referinţă propoziţiile. De pildă, 
propoziţia “Aristotel este filosof’ se referă la individul denumit 
“Aristotel”, iar propoziţia “Toţi oamenii sunt muritori”, se referă 
la toate ființele despre care spunem că sunt “oameni”, adică la 
clementele clasei oamenilor. În acest fel, convenim să numim 
referință un parametru care caracterizează propoziţiile, urmând 
ca parametrii celorlalte tipuri de expresii să-i distingem de 
referinţă. 

Propoziţiile nu se caracterizează numai prin referinţă. 
Evoluţia valorii de adevăr a unei propoziţii nu poate fi explicată 
numai prin modificări ale referinţei. De pildă, în 1947 era 
adevărată propoziţia P = “România este regat’, care este falsă 
astăzi, in 2005, când este adevărată propoziţia Q = “România este 
republică”. Referinţa celor două propoziţii este aceeaşi, atât în 
1947 cât şi astăzi, ele se referă la acelaşi obiect, ţara numită 
‘România’. Totuşi, cele două propoziţii nu sunt echivalente, aşa 
încât trebuie să difere printr-un alt parametru, pe care îl numim 
conținutul propoziției. P ropoziţiile P şi Q au aceeaşi referinţă 
dar un conţinut diferit. La o analiză sumară, se constată că ele au 
acelaşi subiect, dar au predicate diferite, aşa încât este firesc să 
presupunem că subiectul este cel care determină referinţa unei 
propoziţii, pe când predicatul stabileşte conţinutul. Prin urmare, 
referinţa depinde de funcţiile lingvistice indeplinite de expresiile 
care joacă rolul de subiect. 

Referinţa unei propoziţii care are ca subiect un nume 
propriu se comportă altfel decât referinţa propoziţiilor care au ca 
subiect termeni. În vreme ce o propoziţie precum “Aristotel este 
filosof’ are întotdeauna aceeaşi referinţă, propoziţia “Toţi oame- 
nii sunt albi" se referă mereu la alte lucruri, deoarece, odată cu 
trecerea timpului, oamenii sunt alţii. Din acest motiv, trebuie să 
distingem între modul în care se raportează la lucruri numele şi 
termenii. Despre nume spunem că îi corespunde un denotat, iar 
despre termeni spunem că le corespunde o clasă. 

Dacă subiectul unei propoziţii este un nume, atunci 
referinţa ei coincide cu denotatul numelui. Un nume are, în orice 
context, acelaşi denotat. Aceasta reiese din faptul că propoziţiile 
care au ca subiect nume nu işi modifică referinţa la negaţie. 
Bunăoară, propoziţiile “Aristotel este filosof” şi “Aristotel nu este 
filosof’ au aceeaşi referinţă. Dacă nu ar fi aşa, cele două propoziţii 
nu s-ar afla în relaţie de contradicţie. Potrivit principiului 
terţului exclus, În orice context, una dintre aceste propoziţii 
trebuie să aibă loc, ceea ce înseamnă că, în orice context, numele 
“Aristotel” are acelaşi denotat. De aici rezultă că denotatul 
numelui Aristotel, adică obiectul numit astfel, există perpetuu. 
Faptul că un nume are acelaşi denotat indiferent de împrejurări, a 
fost observat de Saul Kripke, care vorbeşte de designare rigidă. 
Din acest motiv, propoziţiile care presupun sinonimia numelor 
proprii, dacă sunt adevărate, atunci sunt adevărate în orice 
context, adică sunt necesare (această proprietate a numelor 
proprii nu poate fi extinsă asupra termenilor, aşa cum încearcă 
Putnam în exemplul cu temperatura”). Pe de altă parte, 
coincidenţa denotatelor este stabilită empiric, aşa încât există 
propoziţii necesare empirice. Astfel, denotatul este, pentru 
nume, un parametru constant, de aceea funcţia lingvistică a 
numelui este de a fixa un obiect, de a fixa denotatul său. Înţelesul 
unui nume constă în denotatul său. 

Pentru a explica de ce o propoziţie precum “România este 
regat’ îşi schimbă valoarea de adevăr (era adevărată în 1947, dar 
este falsă acum, în 2005), trebuie să recunoaştem că, pe lângă 
denotat, care a rămas acelaşi, numele se caracterizează printr-un 
al doilea parametru, pe care il numim sens şi care, spre deosebire 
de denotat, se schimbă în timp, adică este un parametru dinamic. 
Numele nu are rolul de a fixa sensuri, aşa încât, în vreme ce 
denotatul este un parametru :ntenţional, sensul unui nume este 
un parametru natural, adică evoluează în afara voinţei noastre. 

Forma generală a une: propoziţii care are ca subiect un 
termen este: ‘$S sunt aP’, unde k este un număr cardinal, numit 
Cuantificator, iar A este un număr raţional (sau o expresie compusă, 


ornind de la un număr raţional, cum ar fi ‘m, “V2 * etc.) care are 
P 

rolul de a fixa locul termenului predicativ într-o scală. De pildă, în 
propoziţia “Zece oameni din această sală au 1,80 m înălţime”, “Zece 
este un număr cardinal care are rolul de cuantificator, în vreme ce 
1,80 indică un termen pe scala înălțimilor. Cuantificatorii 
universali sau particulari pot fi reduşi la numere cardinale. 
Cuantificatorul universal negativ “nici un’ este, de fapt, numărul 
cardinal ‘zero’, pe când cuantificatorul universal afirmativ “toţi, 
'orice” etc. este cardinalul clasei corespunzătoare termenului 
subiect: “card S’. Bunăoară, “Toţi S sunt OP" este acelaşi lucru cu 
“Card($) S sunt aP’. Cuantificatorului particular afirmativ “unii”, îi 
corespunde intervalul închis la dreapta de numere cardinale 
(0, card($)], pe când celui particular negativ îi corespunde intervalul 
inchis la stânga [0, card($)). 

Referinţa unei propoziţii care are ca subiect un termen nu 
coincide întotdeauna cu clasa acelui termen. De pildă, propoziţia 
“Toţi oamenii sunt albi se referă la clasa oamenilor, pe când 
“Unu oameni sunt albi se referă la o parte nevidă a clasei 
oamenilor. Referinţa acestor două propoziţii trebuie să fie 
diferită, deoarece pot fi situaţii în care valoarea lor de adevăr să 
difere deşi conţinutul lor este acelaşi. 

Pe de altă parte, referinţa propoziţiilor care au ca subiect 
termeni se schimbă în timp. De pildă, propoziţia “Toţi oamenii 
sunt albi” are în fiecare moment altă referinţă deoarece clasa 
oamenilor este diferită, la moment diferite. De fapt, la fiecare 
moment, avem de-a face cu o altă clasă a oamenilor, după cum 
reprezentanţii săi se nasc sau se descompun, respectiv, intră sau 
ies din clasa oamenilor. Teza, pe care o susţine şi Putnam, că 
clasa corespunzătoare unui termen, precum “om”, conţine în 
fiecare moment toţi oamenii, inclusiv cei care au existat sau vor 
exista vreodată, nu poate fi susţinută. În acest caz, o clasă ar avea 
elemente care nu există. O propoziţie precum “Nu există 
dinozauri” nu ar putea fi adevărată în nici un context, deoarece s- 
ar referi inclusiv la dinozaurii din Jurasic. Astfel, trebuie acceptat 
că referinţa unei propoziţii care are ca subiect un termen se 

modifică în timp. Bunăoară, o propoziţie precum “Filosoful 
născut la Stagira a scris Organonul' nu are referinţă înainte de 
naşterea lui Aristotel sau chiar înainte ca acesta să devină filosof, 
dar are referinţă după aceea. 

Din aceste exemple rezultă că termenilor nu le corespunde o 
clasă fixă, adică termenu nu au funcţia lingvistică de a fixa o clasă; 
ci, printr-un termen se fixează un sens. Sensul este, în ce priveşte 
termenii, parametrul constant, sau intenţional, în vreme ce clasa 
este parametrul dinamic. Înţelesul unui termen constă în sensul său. 
Faptul că termenii nu fixează obiecte, ci sensuri, este întărit de 
propoziţiile care au valoare de adevăr fără a avea referință. De 
exemplu, despre propoziţia “Pegas este un cal înaripat’ nu s-ar putea 
spune că este falsă, deşi nu există cai inaripaţi, deoarece prin ‘Pegas’ 
tocmai asta se înţelege - un cal înaripat. La fel, propoziţia “Zeus este 
şeful zeilor din Olimp’ trebuie considerată adevărată, dar de aici nu 
rezultă că există vreun astfel de zeu, ci numai că sensul termenului 
‘Zeus’ are drept componentă “şeful zeilor din Olimp’, pe care o 
păstrează în imprejurările prevăzute de mitologia vechilor greci. 
Prin “Zeus este un personaj mitologic” trebuie să înţelegem tocmai 
că ‘Zeus’ este un termen, nu un nume, al cărui sens este precizat 
prin intermediul unui text care serveşte ca definiţie. 

Vedem, astfel, că între propoziţiile care au referinţa 
determinată printr-un nume şi cele care au ca subiect un termen, 
există diferenţe esenţiale, aşa încât funcţiile lingvistice ale 
propoziției, numelor sau termenilor nu pot fi confundate. Dacă ne 
hotărâm să numim referinţă! componenta propozițională 
respectivă, trebuie să distingem prin alţi termeni rolurile avute de 
nume Şi termeni; spunem că numele au denotat, iar termenilor le 
corespund clase, fără a le confunda între ele. 

O altă confuzie prezentă la Putnam, sub influenţa lui 
Wittgenstein, este cea dintre referință şi referire, autorul american 
având în vedere cu deosebire referirea. Dacă referinţa este un 
parametru care caracterizează propoziţiile, referirea poate fi 
înțeleasă ca o acțiune întreprinsă de locutor, atunci când apelează la 

o propoziţie. De pildă, cineva care rosteşte “România este 
republică’, se referă la România. Faptul că referinţa nu poate fi 
confundată cu referirea reiese din următorul exemplu. Să 
presupunem că doi subiecţi care rostesc propoziţiile: 


(1) România este republică. 
(2) Țara care are capitala la Budapesta este republică. 


doresc să se refere la aceeaşi ţară, România. În vreme ce prima 
propoziţie are referinţa România, a doua propoziţie nu are 
aceeaşi referinţă, ci se referă la Ungaria. Situaţia descrisă nu este 
'şuiințifico-fantastică”, ci se poate uşor petrece dacă cineva nu ştie 
care este capitala României, considerând că este Budapesta. Al 
doilea vorbitor intenționează să se refere la România, dar nu 
reuşeşte. Observăm că uneori, referirea nu coincide cu referinţa, 
diferenţele putând fi explicate fie prin necunoaştere, fie printr-o 
anumită intenţie. De pildă, al doilea vorbitor s-ar putea să ştie 
foarte bine că Budapesta este capitala Ungariei, dar să facă o 
plumă, referindu-se astfel la România. Altă situaţie este aceea în 
care cineva utilizează metafore pentru a se referi sau când 
referirea rămâne ocultă, ascunsă pentru majoritatea ascultătorilor, 
cu excepţia câtorva care împărtăşesc cu emitentul un anumit cod, 
adică anumite convenţii opace pentru alţii. 

Observăm că referirea diferă de multe ori de referinţă; mai 
mult, ca orice acţiune, poate avea succes sau nu, adică, desti- 
natarul s-ar putea să descifreze corect referirea sau eronat. Astfel, 
în vreme ce referinţa este accesibilă prin interpretare, referirea nu 
este accesibilă în nici un fel altui subiect decât vorbitorului 
insuşi. Chiar dacă l-am întreba “la ce te-ai referit în propoziţia 
(2), subiectul ar putea minţi şi spune ‘la Ungaria”, deşi el 
intenţiona să se refere la România. Nici un test (nici măcar testul 
Turing pentru referire) nu va putea descifra adevărata referire. 

Faţă de emitent, discursul primeşte autonomie, aşa incât, 
poate fi interpretat fără a şti care au fost intenţiile emitentului. Dacă 
ar trebui de fiecare dată să cercetăm aceste intenţii, atunci 

înțelegerea ar fi imposibilă. Interpretarea presupune anumite 
constrângeri, aşa cum constată şi Putnam, putând fi literală sau 
metaforică. În primul caz, pentru a interpreta, sunt folosite 
convențiile sociale obişnuite care planează asupra expresiilor ling- 
vistice, în vreme ce în al doilea, se ia în considerare libertatea emi- 
tentului de a modifica aceste convenţii. Odată ce, aşa cum am 
văzut, denotatul numelor şi sensul termenilor sunt parametri 
intenţionali, înseamnă că oricine poate înzestra orice nume cu orice 
denotat şi orice termen cu orice sens, aşa incât este posibil ca aceeaşi 
expresie să primească interpretări diferite în texte diferite. 

Astfel, Putnam nu va şti niciodată dacă furnica, prin urma 
lăsată pe nisip: “Winston Churchill a fost premierul Marii 
Britanii în al doilea Război Mondial” s-a referit sau nu la Winston 
Churchill. Argumentul că furnicile nu sunt în stare să se refere 
nu poate fi adus fără a cădea sub acuzaţia de 'şovinism” pe care 
Putnam caută să o evite cu alte ocazii. Dacă o furnică este în stare 
să traseze pe nisip o asemenea urmă, aşa cum presupune Putnam, 
de ce să nu o credem în stare de referire? La fel, argumentul că 
furnica nu se poate referi la Churchill pentru că nu l-a văzut 
niciodată sau nu a auzit niciodată de el nu are susţinere. Dacă nu 
am văzut niciodată balene nu înseamnă că nu mă pot referi la ele. 
Mendeleev s-a referit cu succes la elemente chimice pe care nu le- 
a văzut şi despre care nu a auzit vorbindu-se niciodată. Discuţia 
rămâne, însă, la nivel de presupunere, pentru că, repet, nimeni 
nu poate determina intenţionalitatea referirii cuiva. În schimb, 
Putnam poate analiza dacă urma pe nisip despre care vorbim are 
referința Winston Churchill, independent de referire sau de 
succesul referirii (poate furnica dorea să se refere la 
A. N. Chamberlain). Dacă suntem adepţii unei interpretări lite- 
rale, atunci urma lăsată de furnică pe nisip are referinţa Winston 
Churchill; dacă admitem varianta metaforică, s-ar putea ajunge la 
concluzia, în absenţa altor elemente, că propoziţia are ca 
referinţă, de fapt, o altă furnică, dintr-un alt muşuroi. În 
concluzie, propoziţia trasată de furnică poate avea referinţa 
Winston Churchill în anumite interpretări; dacă furnica a inten- 
ționat sau nu să se refere la Winston Churchill prin urma 

respectivă, nu putem şti, aşa cum nu putem şti nici despre 
oameni dacă intenţionează să se refere la ceva sau avem de-a face 
cu simple coincidenţe. 

Pentru a explica schimbarea valorii de adevăr a propo- 
rițiilor (adică a referinţei sau predicaţiei lor) Putnam apelează la 
semantica lumilor posibile. Potrivit ipotezei lumilor posibile, pe 
lângă lumea reală, pot exista şi alte lumi faţă de care o propoziţie 
adevărată în lumea reală poate fi falsă sau o propoziţie falsă în 
lumea reală poate fi adevărată. Astfel, dacă p este o propoziţie 
adevărată în lumea reală, poate exista o altă lume în care ~p 
(negația propoziției p) nu este falsă. De exemplu, dacă în lumea 
reală are loc “Aristotel este filosof”, într-o lume posibilă poate 
avea loc “Aristotel nu este filosof”. 

Pentru a da o soluţie problemelor de filosofia limbajului sau 
chiar unor probleme aparţinând altor domenii ale filosofiei, 
Putnam apelează la ipoteza lumilor posibile, care devine, astfel, un 
fel de panaceu universal, jucând un rol analog cu deus ex machina 
din vechile piese de teatru. Fără să dea vreo demonstraţie de 
existenţă pentru lumile posibile, Putnam le invocă de câte ori are 
prilejul, ba mai mult, diversitatea lor este covârşitoare. Astfel, pe 
lângă lumi posibile logic, pentru Putnam există lumi posibile 
filosofic, lumi posibile matematic sau lumi posibile fizic, fără ca 
acestea să se confunde în vreun fel şi fără a fi lămuriţi asupra 
relaţiilor dintre ele. Care sunt, însă, criteriile după care sunt deose- 
bite şi câte asemenea tipuri de lumi posibile pot fi, autorul nu ne 
spune. Evidenţierea atâtor feluri de lumi posibile conduce la teza 
adevărului muluplu: o propoziţie poate fi adevărată logic, dar falsă 
fizic, poate fi adevărată fizic dar falsă filosofic etc., doctrină care se 
apropie până la identificare cu aceea a dublului adevăr susţinută de 
unii filosofi care nu voiau să intre în conflict cu ideologia 
dominantă la un moment dat, aşa incât multiplicarea tipurilor de 
lumi posibile, care este totuna cu multiplicarea adevărurilor, este o 
doctrină ideologică, nicidecum filosofică. 

Chiar dacă ne-am restrânge la un singur fel de lumi 
posibile, conceptul de lume posibilă se dovedeşte inconsistent, ori 
acesta este un motiv serios de respingere, pe care Putnam îl 


Referire şi relativism | XXIII 


acceptă. Nici un partizan al semanticii lumilor posibile nu a 
formulat vreo teoremă de existenţă şi nici nu va formula, pentru 
că se poate dovedi că lumile posibile, dimpotrivă, nu există. 

Criteriile după care pot fi deosebite lumile posibile sunt 
două: a) odată cu trecerea de la o lume la alta se modifică 
referinţa propoziţiilor nominale (care au ca subiect nume, adică 
propoziţiile de forma “Fa”); b) odată cu trecerea de la o lume la 
alta se schimbă conţinutul propoziţiilor nominale. 

Potrivit primului criteriu, atunci când trecem de la lumea 
L1 la lumea posibilă 12, referinţa.unei propoziţii “Fa” devine alta, 
respectiv, numele a are un denotat în lumea L1 şi alt denotat în 
lumea L2. Aşa se petrec lucrurile în exemplul celebru a lui 
Putnam, cu ‘apa’ şi cu Pământul geamăn. Deşi expresia “apă nu 
este un nume, pentru Putnam, acesta este un termen natural care 
se comportă ca un nume. Pământul geamăn poate fi asimilat unei 
alte lumi posibile. Fie propoziţia “Apa este limpede”, adevărată în 
ambele lumi posibile. 

Dacă L1 este lumea noastră, referinţa propoziției este 
lichidul care are compoziţia H2O, în vreme ce în L2 (lume 
posibilă), lichidul la care se referă este altul, având compoziţia 
XYZ. Dar acesta nu este un criteriu pentru a deosebi între lumi 
diferite, deoarece cele două propoziţii pot avea loc în aceeaşi 
lume, pentru că nu sunt în opoziţie. Deoarece termenii sunt 
arbitrari (cu unele excepţii, cum ar fi chiar termenul H:O), nimic 
nu impiedică doi subiecţi să folosească termenul ‘ap?’ cu privire 
la două lichide diferite în aceeaşi lume. Diferenţa de referinţă nu 
este suficientă pentru a presupune existenţa unor lumi diferite. În 
ciuda coincidenţei privind sunetele folosite, nu avem de-a face cu 
una şi aceeaşi propoziţie, deoarece diferă prin parametrul 
referinţei. Putnam se foloseşte de faptul că, pe câtă vreme “apă 
este arbitrar, (se poate constata prin aceea că în limbi diferite din 
lumea reală acelaşi lichid este cunoscut sub termeni diferiţi (apă, 
“water” etc.)), termenul “HO”, nu este cu totul arbitrar. Odată ce 
s-au stabilit termeni pentru hidrogen şi oxigen, ca şi o regulă de 
obţinere a termenilor pentru substanţele compuse, apa nu poate 
primi alt termen decât “HO”. Dar, deoarece tabelul lui 

Mendeleev este complet, chiar pe planeta presupusă de Putnam 
(o dată ce este similară Pământului), ar trebui să se găsească 
substanţa H2O, altfel, fie planeta nu ar fi similară Pământului, 
cum cere ipoteza, fie pe acea planetă, tabelul lui Mendeleev ar fi 
altul, dar Putnam nu ne spune care este. În acest fel, oricine, prin 
analiză chimică — aceasta nu este decât o formă de analiză 
semantică - poate trage concluzia că lichidul numit “apă pe 
Pământul geamăn este altul decât lichidul pe care îl numim “apă” 
pe Pământ, iar acesta fie nu ar avea nume (nefiind descoperit), fie 
ar fi numit altfel. Un bun dicţionar care ar permite traducerea 
dialectului de pe planeta geamănă în dialectul nostru, ar soluţiona 
problema. Astfel, dacă subiectul este interpretat în aşa fel încât 
propoziţia să aibă o altă referinţă, ipoteza lumilor posibile este 
inutilă, deoarece noua interpretare nu intră în opoziţie cu cea 
veche, deoarece, pentru ca două propoziţii nominale să fie 
incompatibile, trebuie să aibă aceeaşi referinţă. Nu este nevoie să 
se presupună un alt Pământ pentru a întâlni fenomene precum 
cele invocate de Putnam. Chiar pe Pământul nostru, în lumea 
reală, există situaţii în care acelaşi cuvânt este folosit pentru a ne 
referi la lucruri diferite. Propoziția “Broasca este un mecanism” 
este adevărată într-un manual de lăcătuşărie şi falsă într-un 
manual de zoologie relativ la lumea reală, dar referinţa este 
diferită. Lumile posibile nu pot fi deosebite după diferenţa de 
referinţă pentru că în una şi aceeaşi lume, care este lumea reală, se 
constată acest fenomen. 

Al doilea criteriu după care pot fi deosebite lumile 
posibile este diferenţa de conţinut. Astfel, două propoziţii care 
au aceeaşi referinţă, dar au conţinut opus, nu pot fi adevărate 
impreună. Potrivit principiilor logicii, “Fa şi “—Fa' nu pot fi 
adevărate în acelaşi context. Totuşi, dacă “Fa” este adevărată 
factual, adevărul negaţiei sale nu este exclus; de aici, ipoteza că 
negația este posibil adevărată, adică există o lume, alta decât lumea 
reală, dar care este posibilă, unde această propoziţie este 
adevărată. (Termenul “lume” este folosit pentru a explica de ce o 
propoziţie este adevărată). 

Primul criteriu prin care sunt deosebite lumile posibile 
poate fi redus la al doilea. Faptul că o propoziţie precum ‘Fa’ are 
referinţă diferită în lumi diferite este acelaşi lucru cu a spune că 
intr-o lume este adevărat că “Propoziția “Fa” se referă la x”, iar în 
altă lume, este adevărat că “Propoziția “Fa” nu se referă la x’, aşa 
incât, obiecțiile privind al doilea criteriu resping şi primul 
criteriu prin care pot fi deosebite lumile posibile. 

Dar, pentru ca o lume să fie posibilă, ea trebuie să poată 
avea loc. Dacă o lume nu poate avea loc, de bună seamă că este 
anormal să o considerăm posibilă, cel mult, ii putem spune 
imposibilă. 

Fie L1, lumea reală la momentul tı, în care are loc ‘Fa’ şi 
fie L2 lumea posibilă în care s-ar petrece *— Fa. Pentru ca L2 să 
fie posibilă, este nevoie ca ea să poată avea loc la un moment tz. 
Aceste două lumi nu pot avea loc simultan, (când e = ti), 
deoarece atât ‘Fa’ cât şi “— Fa” ar fi adevărate în acelaşi context, 
ceea ce contravine principiului noncontradicţiei. Dacă cele două 
propoziţii ar avea loc la momente diferite (adică în contexte 
diferite), ele nu ar fi incompatibile, respectiv, nu ar fi nevoie să se 
presupună mai multe lumi posibile, ci, relativ la aceeaşi lume, o 
propoziţie ar fi adevărată într-un context, iar cealaltă în alt 
context; lucrurile s-ar rezolva spunând că starea obiectului la care 
se referă propoziţia (a), a suferit o schimbare. Prin urmare, apelând 
la conceptele de “stare şi “schimbare”, caracterul factual al 
propoziţiilor poate fi explicat în cadrul unei singure lumi, fără a 
fi nevoie să se apeleze la aşa-numitele “lumi posibile”. În ultimă 
instanţă, o singură lume, cea reală, este suficientă pentru a da 
seama atât de schimbările de referinţă cât şi de cele de conţinut 
ale propoziţiilor. 

De exemplu, dacă în lumea reală este adevărată propoziţia 
“Napoleon a pierdut bătălia de la Waterloo”, ne putem întreba, 
când era posibil ca Napoleon să fi câştigat această bătălie (când 
putea avea loc lumea posibilă în care Napoleon să fie victorios)? 
De bună seamă, o asemenea eventualitate nu se putea petrece 
inainte de incheierea bătăliei - ar insemna că Napoleon era 
capabil să câştige o bătălie chiar inainte de a avea loc, atribuin- 

du-i-se marelui general, capacităţi supranaturale. Nici după 
burălie Napoleon nu o putea câştiga - ar însemna că atât a 
«aștigat bătălia, cât şi a pierdut-o, ceea ce ar contraveni princi- 
pului noncontradicţiei. Astfel, odată ce în realitate, Napoleon a 
pierdut bătălia de la Waterloo, niciodată, nici înainte, nici după 
baălie, nu ar fi putut să o câştige, adică, lumea în care Napoleon 
a câştigat bătălia de la Waterloo nu poate avea loc, respectiv, este 
o lume imposibilă, aşa incât a susţine că într-o asemenea lume 
acea propoziţie ar fi adevărată ar insemna că imposibilul poate fi 
„adevărat! 

În consecinţă, nu poate exista decât o singură lume, cea 
reală. Dictonul lui Leibniz trebuie modificat: trăim în singura 
lume posibilă şi nu în cea mai bună dintre lumile posibile. O dată 
ce un fapt s-a petrecut, este imposibil să se fi petrecut în alt fel sau 
să nu se fi petrecut. Aşa-zisele lumi posibile se dovedesc a fi 
imposibile sau contrafactuale. Le putem numi lumi imaginare. 
Astfel, ne putem imagina că Napoleon a câştigat bătălia de la 
Waterloo şi ne putem întreba “ce s-ar fi întâmplat dacă...”, dar 
suntem conştienţi că o asemenea eventualitate este imposibilă. 
Imaginarul se deosebeşte de posibil. Putem să ne imaginăm cai 
zburători sau monştri marini cu 99 de capete sau centauri (îi 
putem chiar desena), dar asta nu înseamnă că aşa ceva poate să 
existe. Imaginarul este materia basmului; multe dintre exemplele 
lui Putnam pe care le plasează în lumi posibile au loc, de fapt, în 
asemenea lumi imaginare, care nu au relevanţă pentru filosofie. 
Aşa este lumea în care nu există alte plante decât muşchi, dar 
există baldachine şi clopotniţe - oare din ce or fi făcute? — sau 
lumea în care milioane de ani o maimuţă acţionează tastele unei 
maşini de scris — în acest răstimp, ori moare maimuța, ori 
evoluează în filosof. Desigur, imaginând tot felul de asemenea 
lumi, se pot susţine orice teze dorim. Dificultatea este că, lumile 
nefiind posibile, nici tezele respective nu găsesc vreun temei. 

Putnam se ridică viguros impotriva relativismului. El 
înţelege relativismul, urmându-l pe Protagoras, drept teza că, 
pentru o propoziţie p, din propoziţia “Eu cred p’ se poate infera p 
sau că “Eu cred p’ este o condiție suficientă pentru p, aşa încât este 

suficient să cred p pentru ca credinţa în p să fie întemeiată sau, 
altfel spus, “Orice credinţă este întemeiată”. A spune că o 
propoziţie este relativă faţă de mine, ar insemna că, dacă eu cred 
acea propoziţie, ea este adevărată. Adică, 


“Relativx(p) = (Cred:(p) F py 


(p este relativă faţă de x dacă şi numai dacă, atunci când x crede p, 
are loc p). Faţă de această teză, Putnam aduce următoarele 
contraargumente: 

1. Teza relativistă se autorespinge. Dacă relativistul este 
consecvent, trebuie să accepte că inclusiv propoziţia “Toate 
propoziţiile sunt relative” este relativă, că punctul său de vedere 
(care este perspectiva relativistă) nu este mai bun decât punctul 
de vedere opus. 

2. Obiecţia lui Platon. Platon îl acuză pe Protagoras de 
regresie la infinit. Propoziția p poate fi chiar “Eu cred p’, când nu 
se poate determina condiţia suficientă pentru p, ajungându-se la 
regresia “Eu cred că eu cred că...eu cred că.... 

3. Relativismul este inconsistent, permiţând justificarea 
unor propoziţii false. Dacă toţi oamenii ar avea aceleaşi credinţe, 
nu ar exista nici o diferenţă între relativişti şi non-relativişti. 
Pentru ca relativismul să aibă sens, trebuie să existe diferenţe de 
opinii. În acest caz, un subiect X, poate să creadă p, în vreme ce 
un alt subiect, Y, poate să creadă —p. Din teza relativistă, 
urmează: 


X crede p. Y crede ~p. 


sh et POET) 
“ “p wr p 


potrivit principiilor logicii, una dintre concluzii trebuie să fie 
falsă, aşa încât, teza relativistă apare ca inconsistentă. 

4. Relativismul conduce la so/ipsism epistemologic, adică la 
teza că numai eu am dreptate, iar toţi ceilalți se inşeală. Acest 
argument este inspirat de Wittgenstein. Dacă credinţele mele 
sunt întemeiate, atunci, una din două: credinţele celorlalți 
coincid cu ale mele sau sunt diferite de credinţele mele. În primul 


XXVIII | Raţiune, adevăr şi istorie 


caz, nu ar fi vorba de relativism, ci de credinţe împărtăşite de 
toţi; în al doilea caz, odată ce credinţele mele sunt întemeiate, 
credinţele celorlalți sunt eronate. Urmează ca, dacă acceptăm 
relativismul, ceilalţi nu pot avea credinţe intemeiate. Astfel, 
numai eu sunt capabil de cunoaştere şi comunicare, în vreme ce 
semenii mei nu sunt în stare decât să rostească zgomote fără 
înţeles sau fără conţinut cognitiv. 


La prima obiecţie se poate contraargumenta că a fi relativ, 
nu înseamnă a fi fals. O propoziţie poate fi relativă fără a fi falsă 
în raport cu vreun evaluator. Chiar dacă este relativă faţă de cei 
care o evaluează, s-ar putea ca propoziţia în cauză să fie adevărată 
faţă de toţi. Asemenea propoziţii, care sunt adevărate pentru 
oricine şi în orice moment, există. De pildă, fie propoziţia 
“Bucureşti este la Est”, care este adevărată pentru un evaluator din 
Timişoara, dar este falsă pentru unul aflat la Constanţa. Dacă 
precizez starea evaluatorului, se ajunge la “Pentru oricine aflat în 
Timişoara, Bucureşti este la Est”, care este adevărată pentru toţi 
evaluatorii, indiferent unde s-ar afla. O propoziţie este relativă 
faţă de un factor x atunci când valoarea ei de adevăr depinde de x. 
De pildă, propoziţiile pot fi relative faţă de timp; “România este 
regat’ era adevărată în 1947, dar este falsă astăzi. În acest caz, 
timpul trebuie considerat ca o variabilă, alături de variabilele 
individuale şi cele predicative. Dacă această variabilă este 
cuantificată sau i se dă o valoare, se obţin propoziţii care au 
aceeaşi valoare de adevăr în raport cu orice moment temporal, 
cum ar fi propoziţia “În 1947, România era regat’. Între factorii 
de care depinde valoarea unei propoziţii se numără şi evalua- 
torul. Astfel, dacă propoziţia ‘Toate propoziţiile sunt relative 
este relativă în raport cu cei care o evaluează, se poate construi 
propoziţia “Pentru Protagoras, toate propoziţiile sunt relative 
care este adevărată (falsă) faţă de orice evaluator. O asemenea 
propoziţie este relativă faţă de evaluatori, dar are aceeaşi valoare 
de adevăr în raport cu oricare dintre aceştia. Situaţia este 
asemănătoare funcţiilor constante din matematică. 

Cu privire la obiecţia lui Platon, Putnam observă corect 
că acesta este un argument slab, care nu afectează relativismul. 
Deşi este posibil ca şirul operatorilor “cred că” să continue la 
nesfârşit, nu este obligatoriu. Protagoras se poate opri la ce nivel 
al credinţei doreşte pentru a infera p. Pe de altă parte, abia dacă 
nu s-ar accepta că măcar pentru unele propoziţii are loc teza lui 
Protagoras, s-ar ajunge la regresia amintită. Pentru a nu cădea în 
regresie, este nevoie ca, măcar pentru propoziţiile de credinţă, 
Protagoras să aibă dreptate. Dacă din “Cred că cred că p’ derivă 
“Cred că p’, atunci regresia se stinge, orice stare de credinţă 
descrisă prin mai mulți operatori “cred” s-ar reduce la starea 
descrisă prin unul singur. În alt caz, starea de credinţă descrisă de 
o infinitate de asemenea operatori ar fi ireductibilă. În plus, chiar 
in interiorul gnoseologiei lui Platon, teza lui Protagoras este 
prezentă implicit. Pentru Platon, a cunoaşte că p inseamnă a 
crede întemeiat p la care trebuie adăugat adevărul lui p. Pentru a 
nu cădea în regresie la infinit, este nevoie ca, măcar pentru unele 


propoziţii să aibă loc “Cred p H p’. În acest fel, p este cunoscut 


atunci când este crezut, deoarece au loc atât credinţa întemeiată 
în p, cât şi adevărul lui p. Dacă nu s-ar întâmpla astfel, atunci ce 
cunoştinţe am putea avea, potrivit teoriei lui Platon? 

Pentru a respinge obiecția că relativismul este incon- 
sistent, este nevoie de o analiză mai amănunţită. Mai întâi, 
pentru a nu cădea în scepticism, trebuie acceptat că unele propo- 
ziţii trebuie să fie relative. Pe parcursul lucrării sale, Putnam lasă 
să se intrevadă numeroase dovezi că nu este sceptic. Scepticul 
afirmă că nici una dintre credinţele noastre nu este întemeiată. O 
credinţă într-o propoziţie p este întemeiată dacă acea propoziţie 
este adevărată şi dacă putem stabili că este adevărată. Scepticul 
spune că nu avem nici un mijloc de a trece dincolo de credinţe, 
adică nu suntem îindreptăţiţi la nici o inferenţă de tipul (IC): “Eu 
cred p H p’. Astfel, pentru a combate scepticismul, trebuie să 


arătăm că, măcar pentru unele propoziţii, o asemenea inferenţă 


este corecta. 
Dacă nici una dintre credinţele noastre nu ar fi întemeiată, 
nu S-ar explica de ce avem succes în unele dintre acţiunile 

noastre; în termenii lui Putnam, nu s-ar explica de ce supra- 
vieţuim. Scepticul scapă de această obiecţie arătând că atitudinea 
aţională ar fi abţinerea de la orice acţiune. Totuşi, chiar şi 
abținerea de la acţiune este o acţiune, aşa încât ar trebui să se 
explice de ce o asemenea strategie are succes, respectiv, de ce 
credinţa că nu există credinţe întemeiate este întemeiată? Prin 
urmare, respingând relativismul, Putnam subminează teza că 
unele dintre credinţele noastre trebuie să fie întemeiate pentru a 
explica supraviețuirea, pe care o susţine în altă parte. 

Inferenţele de forma IC pot fi corecte numai pentru 
propoziţule p pentru care nu are loc obiecţia lui Putnam, adică 
pentru care nu se ajunge la inconsistenţă. Am văzut că obiecţia 
de inconsistenţă adusă relativismului constă în aceea că se pot 
construi raționamente de forma IC care conduc la concluzii false. 
Dacă explicităm variabila propozițională p printr-o schemă de 
propoziţii simple, Fz, atunci raţionamentele imaginate de 
Putnam sunt: 

X crede Fz. Y crede ~ Fz. 
+ Ey > ~ Fz 


Există, totuşi, O situaţie în care asemenea raționamente nu 
pot genera concluzii contradictorii, în cazul în care z = x (argu- 
mentul propoziției crezute coincide cu argumentul credinţei), 
când se obţin raționamente de forma (ICE): ‘X crede Fx + Fx’. De 


data aceasta, inconsistenţa invocată de Putnam nu mai apare. Fie 
3 
perechea de raționamente: 


X crede Fx. X crede ~ Fx. 
tt Fy tt — Fx 


Premisele celor două raționamente nu pot fi adevărate 
impreună în acelaşi timp, deoarece s-ar încălca principiile logicii: 
unul şi acelaşi individ s-ar afla în două stări incompatibile 
simultan sau, la acelaşi moment, s-ar afla şi nu s-ar afla într-o 
anume stare (ar crede şi nu ar crede o propoziţie). În această 
situaţie, tipul de raţionament de mai sus poate fi corect fără a 
conduce la inconsistenţă, deoarece, pentru a detaşa concluzia, nu 
este suficientă corectitudinea raţionamentului, ci trebuie adăugat 

adevărul premisei, or premisele celor două raționamente nu pot 
fi adevărate simultan, deci nici concluziile nu pot fi detaşare 
simultan, aşa încât inconsistenţa nu este necesară. Ea poate apare 
numai dacă, atunci când premisa este adevărată, concluzia este 
falsă, respectiv, numai dacă raţionamentul nu este corect. 

Să arătăm că raţionamentele de forma ICE sunt corecte. 
Premisa raţionamentului are forma ‘X crede că x simte F, de 
pildă, o asemenea premisă este: “Eu cred că eu simt roşu”, adică 
presupune o credinţă despre stările proprii sau interne. Stările 
proprii sunt accesibile şi, în plus, sunt singurele accesibile 
subiectului. Acestea sunt stările conștientizate de către subiect; a 
conştientiza o stare proprie şi a te afla într-o stare proprie este 
acelaşi lucru. Conştientizarea are loc în prezent, deoarece o stare 
trecută nu poate fi conştientizată pentru că nu mai există, iar una 
viitoare nu poate fi conştientizată pentru că încă nu există. Dacă 
starea conştientizată ar fi alta decât starea proprie, ar urma că 
subiectul se află simultan în două stări diferite. Pe de altă parte, a 
conştientiza că mă aflu într-o anumită stare înseamnă a crede că 
mă aflu în acea stare. Prin urmare, credinţa într-o stare proprie 
este corectă dacă şi numai dacă mă aflu în acea stare proprie, 
adică o asemenea credinţă este întemeiată, aşa încât raţiona- 
mentele amintite sunt corecte. Dacă cineva ar nega coincidenţa 
intre conţinutul credinţei şi cel al conştientizării, atunci când este 
vorba de stări proprii, ar trebui să explice cum s-ar ajunge la o 
asemenea diferenţă şi, în plus, aceasta nu ar afecta relativismul, 
deoarece în premisă, verbul “a crede’ se poate inlocui, cu acelaşi 
efect, prin “a conştientiza”: ‘X conştientizează Fx H Fx este, 
astfel, un raţionament corect. 

Credinţele insele sunt stări proprii. Prin urmare, ‘X crede 
că X crede p L- X crede p’ este un raţionament corect, evitându-se 
regresia la infinit a operatorului credinţei. 

Mai mult, nici un subiect nu are acces la stările proprii ale 
altcuiva. O consecinţă a teoriei relativității este că fiecare subiect 
are prezentul propriu: prezentul pentru X diferă de prezentul 
pentru Y. În această situaţie, Y nu are acces la stările proprii ale 
lui X deoarece nu le poate conştientiza, căci Y nu poate 

conştientiza decât stările din propriul prezent. Nimeni nu poate 
şti ce cred eu sau care sunt stările mele proprii, aşa cum nici eu 
nu pot şti ce crede celălalt sau care sunt stările lui. De aceea, 
fiecare individ are un domeniu propriu al competenţei; în aceasta 
constă principiul toleranţei. 

A accepta teoria relativităţii a lui Einstein inseamnă a 
accepta relativismul. De aceea, pare ciudat de ce Putnam este de 
acord cu teoria relativităţii, dar respinge relativismul. Probabil, 
explicaţia constă în impresia lui Putnam că teoria relativităţii se 
opreşte la nivelul fizicii, pe când relativismul afectează inclusiv 
viaţa socială. Dacă ar accepta relativismul, ar însemna să renunţe 
la teza atât de dragă lui că există standarde obiective pentru 
binele obştesc şi că democraţia occidentală este cea mai apropiată 
de asemenea standarde. Dar, o asemenea teză ideologică nu poate 
fi susţinută cu argumente filosofice. Binele este un termen relativ, 
de aceea devine vag atunci când încercăm să-l transformăm în 
termen absolut. De pildă, asupra unei propoziţii precum ‘x este 
inalt’ este dificil să se decidă, dar asta numai pentru că expresia 
respectivă nu este o propoziţie, adică nu este bine formată. 
Termenul ‘inalt’ este relativ, de aceea poate fi folosit numai în 
contexte precum “x este mai (la fel de, mai puţin) înalt decât y’; în 
aceeaşi situaţie sunt termeni precum “bătrân”, “chel”, “grămadă” 
ctc., aşa explicându-se unele paradoxuri. La fel, propoziţiile de 
forma “x este bun” nu sunt bine formate, (generând ambiguităţi), 
ci numai ‘x este mai bun decât y pentru z’. Astfel, nu se poate 
spune nicicum că democraţia occidentală este un regim politic 
bun sau ma: bun decât altele, ci numai că este un regim politic 
mai bun decât alte regimuri pentru unii, pe când pentru alții 
poate fi mai rău. Teza că lumea poate fi schimbată într-o lume 
mai bună este eronată. Orice schimbare este bună pentru unii şi 
rea pentru alţii. Chiar crima este bună pentru unii, altfel cine ar 
mai comite crime, cine ar dori, cu tot dinadinsul, să-şi provoace 
suferinţă sau să-şi facă rău sieşi? 

De pildă, în ciuda eforturilor sale, Putnam nu reuşeşte să 
ne convingă că regalitatea de drept divin ar fi mai puţin raţională 
decât regimul democratic american. Nici una dintre ele nu 
rezultă în urma unor raționamente corecte. Ba chiar, din această 

perspectivă, dacă ar exista Dumnezeu şi dacă biserica avea 
dreptate în acea vreme, regalitatea de drept divin ar fi raţională. 
Nu există, însă, nici un temei, în afara unei decizii arbitrare, 
pentru ca instituţii alese prin vot majoritar să deţină dreptul de a 
decide inclusiv asupra celor care nu le-au votat sau au votat 
împotrivă. În alte locuri, Putnam însuşi susţine că majoritatea nu 
are nici un temei să se impună în faţa minorităţii, uneori un 
singur om deţine adevărul mai bine decât toţi ceilalți. Am putea 
spune că regalitatea de drept divin se sprijină pe un raţionament 
deductiv (problematic este adevărul premiselor) iar regimul 
democratic reprezentativ se sprijină pe un raţionament inductiv 
(de la o parte, nu intotdeauna majoritară, la toţi), care, din capul 
locului, este eronat logic. 

Un alt exemplu prin care Putnam incearcă să ne convingă 
că “binele” este un termen absolut, nu relativ, este legat de 
preferința pentru îngheţata de vanilie sau pentru cea de ciocolată. 
Aici, Putnam, în ura sa faţă de relativism, ajunge să abandoneze 
analiza logică în favoarea psihologismului. Teza lui Putnam este 
că, pentru a explica de ce lui Smith nu-i place vanilia pe când lui 
Jones îi place, trebuie să presupunem că acelaşi eşantion de 
vanilie are simultan două gusturi diferite, unul simţit de Smith 
(V), care este neplăcut (sau rău în sine) şi altul simţit de Jones 
(V) care este plăcut (sau bun în sine). O asemenea teză 
contravine principiilor logicii care interzic ca un lucru să se afle 
în două stări opuse în acelaşi timp. Pe de altă parte, dacă gusturile 
sunt, ele insele, plăcute sau neplăcute, ar însemna că plăcutul sau 
neplăcutul poate fi simţit cu limba. În acest caz, fiziologii ar fi 
trebuit să identifice care sunt papilele gustative responsabile 
pentru senzaţia de plăcere şi pe ce parte a limbii se află, aşa incât 
să ştim cum să abordăm bucatele pentru a simţi o plăcere 
continuă. De fapt, trebuie să se accepte că vanilia are un singur 
gust, atât pentru Smith, cât şi pentru John care nu are a face cu 
plăcerea, ci numai cu anume tipuri de reacţii fizico-chimice. 
Sentimentul de plăcere este dependent de starea în care se află 
degustătorul. Chiar lui Smith, în unele împrejurări, ar putea să-i 
placă vanilia, iar în altele să o respingă, aşa încât nu se poate 

susţine că există un gust al vaniliei legat de Smith şi altul legat de 
Jones. Vedem că, pentru a explica fenomenele privind gustul, 
trebuie să ţinem seama de relația dintre degustător şi degustat, 
adică de perspectiva relativistă. 

Totuşi, s-ar putea construi predicate monare plecând de la 
predicate n-are prin valorizarea a n-l variabile. De pildă, 
predicatul monar ‘x este înalt’ poate fi definit prin ‘x este înalt” 
=af “x este mai înalt decât æ’; bunăoară, am putea conveni să 
numim un om înalt dacă are mai mult de 1,80 m în înălţime (sau 
altă convenţie). Pentru “x este bun’, s-ar putea adopta definiţia: 
“x este bun” =4f “x este mai bun decât b pentru s’. Dar, spre 
deosebire de prima definiţie, a doua este inaplicabilă. În cazul 
primei definiţii, se ajunge la o relaţie externă - oricine poate 
măsura înălţimea unui obiect dacă se află într-o relaţie potrivită 
faţă de acesta, - în schimb, nimeni nu poate măsura cu cât este 
mai bun un lucru decât altul pentru cineva, pentru că aici 
intervin Stări interne, care nu pot fi constatate cu ajutorul 
simţurilor. O definiţie a binelui precum cea de mai sus, îl 
transformă pe s într-un arbitru absolut pentru ce este bine şi ce 
este rău; noi ceilalți, ar trebui să-l consultăm, să-l ascultăm şi să 
ne supunem lui necondiţionat. 

Dacă trecerea de la propoziţiile de credinţă la propoziţiile de 
stare este posibilă pentru stările proprii, nu acelaşi lucru se întâmplă 
pentru Stări ale altor obiecte. Nu există acces direct la stările altui 
obiect; datorită faptului că obiectele sunt în afara mea, înseamnă că 
stările acestora au avut loc în trecut, ori trecutul nu mai există 
(teoria relativităţii, pe care Putnam o acceptă, interzice 
interacţiunile instantanee între lucruri separate spaţial). Ar însemna 
să posed capacităţi miraculoase dacă aş avea acces la stări care nu 
există. De aceea, stările mele care sunt determinate de interacţiunea 
cu alte obiecte sunt suficiente pentru a induce stări proprii, dar nu 


sunt necesare. Are loc: ‘X simte că a este roşu H X simte roşu”, dar 
nu are loc: ‘X simte roşu! X simte că a este roşu” (s-ar putea ca 


senzaţia de roşu să fie provocată de b sau să fie o iluzie etc.). Cu alte 
cuvinte, premisa ultimei inferenţe nu este suficientă pentru a detaşa 

concluzia, ci trebuie adăugată încă o premisă, respectiv, că X este 
într-o anumită relaţie cu a (Rxa). În acest caz, raţionamentul devine: 


‘X crede că X simte că a este roşu; Rxa - X simte că a este roşu”. 


Astfel, pentru ca inferenţa să aibă loc, este nevoie ca subiectul să se 
afle într-o relaţie potrivită cu obiectul, ori aceasta este o relaţie 
externă, care poate fi stabilită şi de alt observator. Dacă X afirmă că 
el vede că a este roşu, Y poate calcula dacă X minte sau în ce relaţie 
se află cu a. Se cunoaşte povestea celui care, încercând să scape de 
acuzaţia că a trecut cu autoturismul pe culoarea roşie a semaforului, 
a invocat efectul Dâppler, care l-a pus Într-o anumită relaţie cu 
semaforul, aşa încât a văzut semaforul verde, dar, prin calcul, se 
poate constata că, în acest caz, a depăşit viteza legală. 

Tocmai acest lucru îl afirmă teoria relativităţii a lui 
Einstein: doi observatori care se află în relaţii diferite faţă de 
acelaşi obiect, sunt îndreptăţiţi să creadă propoziţii de observaţie 
(măsurare) diferite cu privire la el. Dacă un observator afirmă 
sincer “Observ (măsor) că a are 1m lungime, iar un altul 
“Observ (măsor) că a are 1,2 m lungime’ nu înseamnă, neapărat, 
că unul dintre ei se înşeală. Cele două propoziţii nu sunt în 
opoziţie deoarece au referinţă diferită (referinţa fiind observa- 
torii, nu obiectul). Dacă ambii au dreptate sau nu, se poate 
verifica de către unul dintre ei sau de către un terţ, cu ajutorul 
transformărilor lui Lorentz care permit unui observator, când 
cunoaşte relaţia celuilalt observator cu obiectul, să stabilească 
credinţa îndreptăţită a celuilalt. Prin urmare, trebuie subliniat 
incă odată, nu se poate, în mod consistent, să se susţină teoria 
relativităţii a lui Einstein, dar să se respingă relativismul, aşa cum 
procedează Putnam. 

Totuşi, de la propoziţii de observaţie, cum sunt cele de 
mai sus, nu se poate trece la propoziţii obiective (care se referă la 


obiect). Raționamentul ‘X crede că a are 1m lungime; Rxa F a are 


Im lungime’ nu este corect. Dacă s-ar accepta asemenea 
raționamente, s-ar ajunge la contradicţie deoarece premisele 
următoarelor raționamente pot fi adevărate impreună: 


X observă că a Y observă că 

are 1 m lungime. a are 1,2 m lungime. 
Rxa Rıya 


**a are 1 m lungime’ tta are 1,2 m lungime 


Nu se poate să fie adevărate atât “a are 1 m lungime’ cât şi 
“a are 1,2 m lungime’. Pentru a ieşi din impas, se adoptă convenţii 
sociale: starea lui a este stabilită de un observator aflat într-un 
anumit raport cu obiectul. Numai observaţiile date de o anumită 
relaţie R sunt luate în considerare pentru a stabili starea 
obiectului. De pildă, deşi tăblia mesei (pentru a relua un exemplu 
a lui Putnam) este observată ovală sub un anumit unghi, nu se 
poate spune că “Iăblia mesei este ovală” dacă unghiul de 
observaţie nu este de 90°. Dacă sub acest unghi, stabilit prin 
convenţie, masa este observată rotundă, atunci cine spune “Tăblia 
mese: este ovală” se află în eroare, în ciuda observaţiei. Dacă masa 
este observată sub un unghi oarecare, cunoscând unghiul 
convenţional, observatorul poate calcula care este forma reală a 
mesei. Prin urmare, realitatea este urmarea unor convenţii 
sociale. S-ar putea adopta o altă convenţie, de pildă, forma mesei 
să fie cea observată sub un unghi de 45°, când afirmaţiile 
acceptate în comunitate despre masă s-ar modifica. Propoziția 
“Apa fierbe la 100°C’ este adevărată, chiar dacă cineva, aflat la 
mare altitudine observă că apa nu fierbe la 100°C, dar, o 
populaţie care ar trăi pe crestele munţilor, ar putea foarte bine să 
adopte o altă convenţie, în cadrul căreia “Apa fierbe la 100°C’ să 
fie falsă. Prin urmare, inclusiv propoziţiile obiective, care descriu 
realitatea sunt relative la convențiile unei anumite comunităţi. 
Rolul oamenilor de ştiinţă este să cunoască aceste convenţii, să le 
aplice şi să le transmită. Domeniul propoziţiilor obiective este 
singurul în care comunitatea este indreptăţită să impună anumite 
propoziţii ca adevărate, pe când, pentru propoziţiile subiective, 
nu există autoritate externă justificată. Orice autoritate care 
incearcă să impună cuiva propoziţii subiective, de pildă, despre 
ce este bine sau rău pentru cineva, este abuzivă. Chiar şi 
relativismul este relativ, căci, în funcţie de propoziţie, autoritatea 
îndreptăţită să o susţină este mereu alta. 

Ajungem, astfel, la a patra obiecţie adusă relativismului. 
Cele arătate mai sus, conduc la principiul toleranţei: “Oricine 
poate ajunge la adevăr”. Chiar în cazul propoziţiilor obiective, 
dacă cineva cunoaşte convenţia socială asupra propoziției, 
respectiv, dacă acela cunoaşte relaţia standard faţă de obiect, se 
poate plasa el însuşi în acea relaţie cu obiectul şi poate stabili 
adevărul sau falsitatea propoziției obiective. A respinge relati- 
vismul, înseamnă a respinge principiul toleranţei, ajungând la 
(sub condiţia de a respinge şi scepticismul): “Numai unii pot 
cunoaşte adevărul”. Opusul relativismului este teza că există 
anumite persoane care deţin adevărul, de pildă prin revelaţie sau 
în alt mod, iar ceilalți nu pot să-l cunoască direct, aşa încât, 
trebuie să asculte acele persoane şi să se supună lor necon- 
diționat. Păcat că Putnam, adversar al relativismului, nu ne 
dezvăluie care ar fi acele persoane privilegiate. 

În acest caz, numai privilegiaţii sunt îndreptăţiţi să 
vorbească cu sens, ceilalți produc numai zgomot sau sunt 
vedundanţi, adică repetă ceea ce rostesc privilegiaţii (aşa cum se 
întâmplă de multe ori în filosofia din ţara noastră). Respingerea 
relativismului transformă pe cei mai mulţi oameni în supuşi, ei 
nu pot fi cetăţeni. În schimb, dacă acceptăm relativismul şi 
principiul toleranţei, rezultă că oricine poate avea dreptate, 
oricine poate vorbi cu sens, oricine merită să fie ascultat, prin 
urmare, nu este adevărat că relativismul conduce la descon- 
siderarea semenilor şi la transformarea lor în fiinţe inferioare, ci 
dimpotrivă, este singura atitudine care le recunoaşte demnitatea. 


Ionel Nariţa 

Creiere în 
container 


O furnică se târăşte pe 
un petic de nisip. În urma sa 
rămâne o urmă. Din pură 
întâmplare, furnica desenează 
o figură care arată ca o 
caricatură a lui Winston 
Churchill. Oare a reuşit 
furnica să redea imaginea lui 
Winston Churchill, să reali- 
zeze o imagine care să-l redea 
pe Churchill? 

Cei mai mul vor 
spune, după o scurtă gândire, 
că nu este aşa. Furnica, de 
fapt, nu l-a văzut niciodată pe 
Churchill, sau măcar vreo 
imagine de-a lui Churchill şi 
nu a avut intenţia să-l 
infăţişeze pe Churchill. Pur şi 
simplu, ea a trasat o linie (in 
mod neintenţionat), pe care 
noi o vedem ca o reprezentare 
a lui Churchill. 


Putem exprima acest 
fapt spunând că linia nu este 


“ea însăşi” o reprezentare! a ceva, mai degrabă decât a orice 
altceva. În mod similar (chiar dacă de o manieră mai 
complicată) prezenţa trăsăturilor lui Winston Churchill nu 
este suficientă pentru a face ca o linie să-l reprezinte sau să se 
refere la Churchill. Nici nu este necesar: în comunitatea 
noastră literele tipărite “Winston Churchill” sau cuvintele 
rostite “Winston Churchill”, cât şi multe alte lucruri sunt 
utilizate pentru a-l reprezenta pe Churchill (deşi nu în mod 
pictural), nu au nici o asemănare cu Churchill aşa cu au 
imaginile — chiar dacă sunt alcătuite dintr-o simplă linie. Dacă 
similaritatea nu este necesară sau suficientă pentru a face ceva 
să reprezinte altceva, atunci ce ar putea fi necesar şi suficient 
pentru un asemenea scop? Cum anume ar putea un lucru să 
reprezinte (sau să “stea pentru” etc.) un lucru diferit? 

La prima vedere, răspunsul pare uşor. Să 
presupunem că furnica l-a văzut pe Winston Churchill şi să 
presupunem că are inteligenţa şi abilitatea de a-l desena. Să 
presupunem că ea produce această caricatură în mod 
intenționat. În acest caz, linia îl va reprezenta pe Churchill. 

Pe de altă parte, să presupunem că linia are forma 
WINSTON CHURCHILL. Mai presupunem că aceasta 
se întâmplă pur accidental (fără să ţinem seama de 
caracterul foarte improbabil). În acest caz, forma scrisă 


! În această carte termenii “reprezentare” şi “referinţă” se referă întot- 
deauna la o relaţie între cuvinte (sau alte tipuri de semne, simboluri sau 
reprezentări) şi ceva care există în fapt (nu este un simplu “obiect al 
gândirii”). Există un sens pentru “referă” în care eu pot să mă ‘refer’ la 
ceea ce nu există; nu acesta este sensul în care utilizăm acest termen aici. 
Un cuvânt mai vechi pentru ceea ce numesc ‘reprezentare’ sau 
“referinţă” este denotare. În al doilea rând, urmez obiceiul logicienilor 
moderni de a folosi “există” cu înţelesul “există în trecut, prezent sau 
viitor”. Astfel, Wiston Churchill “există” şi putem să ne ‘referim la’ sau 
să “îl reprezentăm pe’ Winston Churchill, deşi nu mai trăieşte. 

WINSTON CHURCHILL nu îl reprezintă pe 
Churchill, deşi aceeaşi formă scrisă îl reprezintă aproape 
intotdeauna atunci când apare într-o carte din zilele 
noastre. 

Prin urmare, am determinat un factor necesar pentru 


a reprezenta: intenția. 

Dar, pentru a putea avea intenţia de a-l reprezenta pe 
Churchill, chiar prin limbajul particular (cuvintele 
“Winston Churchill’ rostite în mintea mea şi nu cu voce 
tare), ar trebui să fim în măsură să gândim la Churchill mai 
intâi. Dacă liniile în nisip, zgomotele etc. nu pot 
reprezenta ceva “prin ele însele”, atunci cum se întâmplă că 
pot fi gândite ca reprezentând ceva? Sau ele pot? Cum am 
putea dobândi şi surprinde ceva care ne este exterior? 

În trecut, unii filosofi au folosit acest tip de 
consideraţii drept dovadă că mentalul, în mod esenţial, este 
de natură nonfizică. Argumentul este simplu: ceea ce 
spunem despre curba trasată de furnică se aplică oricărui 
obiect fizic. Nici un obiect fizic nu ar putea să se refere la 
un obiect fizic mai degrabă decât la altul prin el însuşi; 
neîndoielnic, gândurile din minte reuşesc să se refere la ceva 
mai curând decât la altceva. Prin urmare, gândurile (şi 
mentalul) sunt în mod esenţial diferite prin natura lor de 
obiectele fizice. Gândurile au caracteristica intenționalității 
- ele se pot referi la cu totul altceva; nimic fizic nu are 
“intenţionalitate”, care este derivată dintr-o anume folosire 
a obiectelor fizice de către minte. Sau aşa se afirmă. Se 
merge prea departe; postularea unor puteri misterioase ale 
minţii nu rezolvă nimic. Dar problema rămâne: cum sunt 
posibile intenţionalitatea şi referirea? 

Teoriile magice ale referirii 


Am văzut că “schiţa” furnicii nu are nici o conexiune 
necesară cu Winston Churchill. Simplul fapt că aceasta “se 
aseamănă” cu Churchill nu o transformă într-o imagine 
propriu-zisă, sau într-o reprezentare a lui Churchill. 
Numai dacă furnica este una inteligentă (ceea ce nu este 
cazul) şi îl cunoaşte suficient pe Churchill (ceea ce nu se 
intâmplă) curba trasată este o imagine sau o reprezentare a 
acestuia. Unii primitivi cred că unele reprezentări (in speţă 
numele) au o conexiune necesară cu purtătorii lor; că 
deținerea “adevăratului nume” al cuiva sau a ceva oferă 
putere asupra aceluia. Sursa acestei puteri este conexiunea 
magică intre nume şi purtătorul numelui, dacă se acceptă că 
numele au numai o legătură contextuală, contingentă şi 
convenţională cu purtătorii săi, este dificil de înţeles cum 
anume cunoaşterea numelui ar avea vreo însemnătate 
magică. 

Ce este valabil pentru imaginile fizice este valabil şi 
pentru imaginile mentale, ca şi pentru reprezentările 
mentale în general; reprezentările mentale nu sunt legate în 
mod mai necesar de ceea ce reprezintă decât cele fizice. 
Presupunerea contrară este o urmă a gândirii magice. 

Se poate că imaginile mentale sunt cele mai la 
îndemână. (Se pare că primul filosof care a surprins marea 
importanţă a acestora, chiar dacă nu a fost primul care le-a 
studiat, a fost Wittgenstein). Să presupunem că undeva 
există o planetă pe care au evoluat oameni (sau au fost 
aduşi de către extratereştri, sau cum doriţi). Să presupunem 
că aceşti oameni sunt întru totul asemenea nouă, numai că 
nu au văzut arbori. Să mai presupunem că niciodată nu 
şi-au imaginat arbori (poate că viaţa vegetală există pe 

planeta lor numai sub formă de mucegai). Să presupunem 
că într-o zi, în mod întâmplător, un desen cu un arbore 
este aruncat dintr-o navă spaţială care se află în trecere, fără 
a avea vreun contact cu locuitori. Să ne imaginăm uimirea 
lor la vederea desenului. Ce o fi asta? Apar toate variantele 
de speculaţii: o clădire, un baldachin, sau un animal de un 
anume fel. Dar să admitem că nu vor ghici adevărul. 

Pentru no: desenul este reprezentarea unui arbore. 
Pentru semenii noştri de pe planeta îndepărtată, desenul 
reprezintă doar un obiect straniu, de o natură şi funcţie 
necunoscută. Să presupunem că ei au o imagine mentală 
aidoma imaginii mele mentale provocate de desenul 
respectiv. Imaginea lor mentală nu este reprezentarea unui 
arbore. Ea este numai reprezentarea unui obiect straniu 
(oricare ar fi) pe care desenul misterios îl reprezintă. 

Unii ar putea încă argumenta că imaginea mentală este 
în fapt o reprezentare a unui arbore numai dacă desenul care 
cauzează imaginea mentală a fost iniţial reprezentarea unui 
arbore. Există un lanţ cauzal de la arbori la imaginea mentală, 
chiar dacă este unul foarte complicat. 

Dar chiar lanţul cauzal poate fi imaginat ca absent. 
Să presupunem că acel “desen al unui arbore pe care l-a 
aruncat nava spaţială nu a fost chiar un desen al unui 
arbore, ci rezultatul accidental al unor pete de culoare. 
Chiar dacă ar arăta exact ca desenul unui arbore, el este, de 
fapt, desen al arborelui în aceeaşi măsură în care 
“caricatura” furnicilor este o reprezentare a lui Churchill. 
Am putea să ne imaginăm că nava spaţială provine de pe o 
planetă pe care nu sunt cunoscuţi arborii. Chiar într-o 
asemenea situaţie, oamenii ar avea o imagine mentală 
echivalentă calitativ cu imaginea mea a unui arbore, dar ei 
nu ar avea o imagine care să reprezinte un arbore mai mult 
decât un alt lucru. 

Acelaşi fenomen se petrece şi cu cuvintele. Un text 
scris ar putea fi o descriere perfectă a unui arbore, dar dacă 
ar fi produs întâmplător de o maimuţă care loveşte tastele 
unei maşini de scris timp de milioane de ani, atunci 
cuvintele nu s-ar referi la nimic. Dacă cineva ar memora 
aceste cuvinte şi le-ar repeta în minte fără să le înţeleagă, 
atunci nu s-ar referi la nimic. 

Să ne imaginăm că persoana care repetă mental 
cuvintele este hipnotizată. Să presupunem că aceste cuvinte 
sunt În japoneză şi persoana înţelege japoneza. Să 
presupunem că are senzaţia că inţelege cuvintele. (Aidoma 
celui care întrebat ce inseamnă cuvintele sale constată că nu 
reuşeşte să le explice). S-ar putea ca iluzia să fie atât de 
perfectă de parcă persoana ar fi în legătură cu un telepat 
japonez! Cu toate acestea, dacă ea nu poate utiliza cuvintele 
corect în contexte potrivite, nu poate răspunde la întrebări 
cu privire la ce gândeşte etc., atunci ea nu le înţelege. 

Prin punerea cap la cap a acestor exemple ştiinţifico- 
fantastice putem construi un caz în care cineva gândeşte 
cuvinte care sunt o descriere a unui arbore într-o anumită 
limbă ș: simultan are imaginea lor mentală corectă, dar nici 
nu înţelege cuvintele, nici nu ştie ce este un arbore. Am 
putea accepta în plus că imaginea mentală este cauzată prin 
imprăştierea vopselei (chiar dacă persoana cu pricina a fost 
hipnotizată să creadă că are de-a face cu imaginea a ceva 
familiar — atât doar că, dacă este întrebată, nu poate spune 
despre ce este vorba). Am putea imagina mai departe că 
limbajul în care persoana gândeşte nu este nici al hipno- 
tizatorului, nici al hipnotizatului - poate este o coincidenţă 
că aceste “enunţuri fără sens, cum le presupune 
hipnotizatorul, să fie o descriere a arborelui în japoneză. Pe 
scurt, ceea ce trece prin mintea persoanei, chiar dacă este 
calitativ identic cu ceea ce se petrece în mintea unui 

vorbitor de limba japoneză atunci când în mod real se 
gândeşte la arbori - nu s-ar referi la arbori. 

Întrunirea condiţiilor amintite nu este, de bună 
seamă, posibilă în sensul în care este imposibil ca 
maimuţele să scrie la tastatură Hamlet aşa incât proba- 
bilitatea impotriva lor este atât de mare încât nu se vor 
intâmpla niciodată (cred). Dar nu este imposibil logic, nici 
chiar imposibil fizic. S-ar putea întâmpla (este compaubil 
cu legile fizicii şi, poate, compatibil cu condiţiile actuale 
din univers, dacă ar exista suficient de multe fiinţe 
inteligente pe alte planete). Iar, dacă s-ar întâmpla, ar fi o 
demonstraţie pentru un adevăr conceptual important; chiar 
un sistem larg şi complex de reprezentări, atât verbale cât şi 
vizuale, nu este dat intrinsec, construit în interior, conectat 
magic cu ceea ce reprezintă - o legătură independentă de 
modul în care a fost cauzată şi de dispoziţiile celui care 
gândeşte sau vorbeşte. Aceasta este adevărat indiferent dacă 
sistemul reprezentărilor (cuvinte şi imagini, în cazul de 
faţă) este realizat în mod fizic - cuvintele sunt scrise sau 
vorbite, iar tablourile sunt realităţi fizice — sau este realizat 
numai în minte. Cuvintele gândite şi imaginile mentale nu 
reprezintă intrinsec ceea ce reprezintă. 


Cazul creierelor în container 


De data aceasta vom avea de-a face cu o altă situaţie 
ştiinţifico-fantastică discutată mult de filosofi: să ne 
imaginăm că o persoană (vă puteţi imagina chiar pe 
dumneavoastră) a fost supusă unei operaţii de către un om 
de ştiinţă diabolic. Creierul acelei persoane (creierul 
dumneavoastră) a fost extras din corp şi pus într-un 
container unde este menţinut în viaţă. Terminaţiile 

nervoase sunt conectate la un supercomputer care 
provoacă creierului iluzia că totul este perfect normal. 
Toate sunt la locul lor: oamenii, obiectele, cerul etc.; dar în 
realitate tot ce se întâmplă (poate chiar dumneavoastră) 
este rezultatul impulsurilor electronice care provin de la 
computer. Computerul este atât de inteligent incât, dacă 
persoana în cauză încearcă să ridice mâna, prin feed-back o 
va face să “vadă” sau să “simtă” că are mâna ridicată. Mai 
mult, modificând programul, omul de ştiinţă diabolic 
poate cauza victimei sale “experienţa” (sau halucinaţia) 
oricărei situaţii sau a oricărui eveniment ar dori acel om de 
ştiinţă. El ar putea să manipuleze memoria printr-o 
operaţie pe creier, astfel încât subiectul experimentului să 
creadă că a fost întotdeauna în acel mediu. Ba chiar, ar 
putea citi textul de aici şi s-ar amuza de absurdul 
presupunerii că ar exista un asemenea om de ştiinţă care ar 
extrage creierele oamenilor din corpuri şi le-ar pune într-un 
container unde ar fi menținute în viaţă. Terminaţiile 
nervoase sunt conectate la un supercomputer care 
provoacă creierului iluzia că... 

Dacă exemplul de mai sus ar face parte dintr-o 
prelegere de teoria cunoaşterii, scopul urmărit ar fi, bine- 
nţeles, să se ridice clasica problemă a scepticismului cu 
privire la lumea externă într-o manieră modernă. (Cum 
ştim că nu suntem într-o asemenea situaţie:). Acest exemplu 
este util şi în ce priveşte problema raportului minte/lume. 

În locul unui singur creier în container, am putea 
imagina că toţi oamenii (chiar toate fiinţele sensibile) au 
creierele în asemenea incinte (sau sistemele lor nervoase, 
dacă este vorba de fiinţe cu un sistem nervos minimal). De 
bună seamă, omul de ştiinţă diabolic ar putea fi în afara 
experimentului - sau ar putea fi în aceeaşi situaţie? Ar 

putea să nu existe nici un om de ştiinţă diabolic, s-ar putea 
(chiar dacă este absurd) ca universul să constea din 
asemenea maşinării conectate la creiere sau sisteme 
nervoase aflate în containere. 

De această dată, să presupunem că automatul este 
programat să genereze o halucinație colectivă, mai degrabă 
decât un anumit număr de halucinaţii separate fără legătură 
intre ele. Astfel, când mie mi se pare că vă vorbesc, vouă vi 
se pare că Îmi auziţi vorbele. De bună seamă, nu avem de-a 
face cu situaţia în care vorbele mele ajung la urechile 
voastre, - deoarece nu aveţi urechi (în realitate) şi nici eu 
nu am o gură şi limbă reale. Mai curând, când imi formulez 
vorbele, ceea ce are loc este un transfer de impulsuri de la 
creierul meu la computer, care mă determină să-mi “aud” 
propria voce rostind aceste cuvinte, să-mi simt limba 
mişcându-se etc., dar şi vouă vă provoacă “auzirea” 
cuvintelor mele, “vederea” faptului că vorbesc etc. În acest 
caz, comunicăm într-un mod efectiv. Eu nu greşesc cu 
privire la propria mea existenţă (numai în legătură cu 
existenţa corpului meu şi a “lumii externe”, din afara 
creierului). Dintr-o anumită perspectivă, nu are importanţă 
dacă “intreaga lume” este rezultatul une: halucinaţii 
colective; ceea ce contează, în ultimă instanţă, este auzirea 
cuvintelor mele atunci când vă vorbesc, chiar dacă 
mecanismul nu este cel presupus in mod obişnuit. 
(Bineînţeles, dacă suntem doi amanți care fac dragoste, mai 
curând decât doi oameni care poartă o discuţie, atunci 
sugestia că sunt implicate numai două creiere ar putea fi 
ciudată). 

Acum voi formula o problemă care pare prostească 
şi evidentă (cel puţin pentru unii oameni, inclusiv filosofi 
versaţi), dar a cărei adâncime filosofică va reieşi curând. Să 
presupunem adevărate cele de mai sus. Am putea, dacă am 

fi creiere aflate in containere în modul arătat, să spunem sau 
să gândim că existăm? 

Doresc să susţin că răspunsul la această întrebare este 
“Nu, nu am putea susţine aceasta”. De fapt, doresc să 
argumentez că supoziţia că nu suntem altceva decât creiere 
în containere, deşi nu violează nici o lege fizică, şi este 
perfect consistentă cu întreaga noastră experienţă, nu ar 
putea fi adevărată. Nu ar putea fi adevărată deoarece este, 
într-un fel, autocontradictorie. 

Argumentul pe care am să-l prezint este unul 
neobişnuit şi mi-au trebuit mai mulți ani să mă conving că 
aşa stau lucrurile. Dar, este un argument corect. Ceea ce îl 
face atât de straniu este conexiunea cu unele dintre cele mai 
profunde teme filosofice. (Argumentul mi-a venit în minte 
prima oară când meditam asupra unei teoreme a logicii 
moderne, teorema “Skolem-Lowenheim” şi dintr-o dată am 
văzut legătura Între această teoremă şi unele teze din 
Investigaţiile filosofice ale lui Wittgenstein). 

O “supoziţie care se respinge singură” este una pentru 
care adevărul său implică propria falsitate. De exemplu, să 
considerăm teza că toate judecățile generale sunt false. 
Aceasta este o judecată generală. Astfel, dacă este adevărată, 
atunci trebuie să fie falsă. Deci, este falsă. Despre unele teze 
se spune că “se resping singure” dacă supoziţia pe care se 
sprijină acele teze implică propria falsitate. De pildă, “Eu nu 
exist” se respinge singură dacă mă am în vedere pe mine 
(pentru orice mine). Cu alte cuvinte, cineva poate fi sigur 
că există, odată ce se gândeşte la asta (după cum a 
argumentat şi Descartes). 

Voi arăta că presupunerea că suntem creiere în 
containere are tocmai o asemenea proprietate. Dacă putem 
presupune această teză ca adevărată sau falsă, atunci urmează 
să arăt că nu este adevărată . Deci nu este adevărată. 

Înainte de a-l dezvolta, să vedem de ce un asemenea 
argument pare atât de ciudat (cel puţin filosofilor care 
subscriu la teoria corespondenţei în ce priveşte adevărul). 
Am căzut de acord că situaţia amintită este compatibilă cu 
legile fizicii, aşa încât ar trebui să existe o lume în care să 
fim creiere în containere. Cum ar spune filosofii, există o 
lume posibilă în care toate fiinţele senzitive sunt creiere în 
containere. (Conceptul de “lume posibilă” nu trebuie înţeles 
ca desemnând un loc unde orice presupoziţie, oricât de 
absurdă, este adevărată). Oamenii din această lume posibilă 
au exact aceleaşi experienţe pe care le avem noi. Ei gandesc 
aceleaşi gânduri ca şi noi (cel puţin, prin minţile lor trec 
aceleaşi cuvinte, imagini, forme de gândire etc.). Cu toate 
acestea, am afirmat că se poate argumenta că nu suntem 
creiere în containere. Care este acest argument? Şi de ce 
oamenii din lumea posibilă care sunt în realitate creiere în 
containere nu îl pot formula? 

În linii mari, răspunsul este acesta: deşi oamenii din 
acea lume posibilă pot gândi şi “spune” orice cuvinte pe care 
le putem gândi şi spune noi, ei nu pot (afirm eu) să se refere 
la ce ne referim noi. În particular, ei nu pot gândi sau 
spune că ei sunt creiere În containere (chiar atunci când 
gândesc “noi suntem creiere în containere”). 


Testul Turing 


Să presupunem că s-a inventat un computer care 
poate duce o conversaţie inteligentă cu un interlocutor 
(asupra a tot atâtea subiecte câte ar putea o persoană 
inteligentă). Cum am putea decide dacă acel computer are 
“conştiinţă”? 

Logicianul britanic Alan Turing propune următorul 
test”: fie cineva care duce o discuţie cu un computer şi o 
conversaţie cu o persoană pe care nu o cunoaşte. Dacă el 
nu poate spune care este persoana şi care este computerul, 
atunci computerul are conştiinţă (presupunem că testul se 
repetă de un număr suficient de ori cu diferiţi 
interlocutori). Altfel spus, un automat are conştiinţă dacă 
trece “testul Turing’. (De bună seamă, conversaţia nu are 
loc faţă în faţă, odată ce interlocutorul nu este cunoscut ca 
aparenţă vizuală. Nu este folosită vocea, odată ce vocea 
mecanică poate fi diferită de vocea umană. Să ne imaginăm 
mai degrabă o conversaţie prin intermediul textelor la 
maşina de scris electrică. Interlocutorul scrie la tastatură 
enunţurile, întrebările etc., iar cei doi parteneri - maşina şi 
persoana - răspund printr-o tastatură electrică. Pe de altă 
parte, maşina poate minți — la intrebarea “Eşti o maşină?”, 
ar putea răspunde prin “Nu, sunt asistentul de laborator”. 

Ideea că acest test stabileşte într-adevăr prezenţa 
conştiinţei a fost criticată de un număr de autori (care nu 
sunt ostili în principiu ideii că o maşină ar putea avea 
conştiinţă). Dar nu asta ne preocupă acum. Aş dori să 
folosesc ideea generală a testului Turing, ideea unui test al 
competenţei prin intermediul dialogului, pentru un alt scop, 
şi anume, explorarea noţiunii de referinţă. 

Să ne imaginăm o situaţie în care problema nu este 
de a determina dacă partenerul este o maşină sau o 
persoană, ci mai degrabă, dacă partenerul utilizează 
cuvintele cu aceeaşi referinţă ca şi noi. Ca mai sus, testul 
constă în a purta o conversaţie şi, dacă nu apar alte 
probleme, dacă partenerul ‘trece’ în sensul că nu poate fi 


2 A.M. Turing, “Computing Machinery and Intelligence”, Mind 
(1950), retipărit în A.R. Anderson (ed.), Minds and Machines. 

deosebit de cineva despre care ştim dinainte că utilizează 
acelaşi limbaj cu noi, aceleaşi reguli de referire etc., putem 
concluziona că subiectul testului se referă la aceleaşi obiecte 
la care ne referim noi. Prin Testul Turing pentru referință 
am în vedere un test Turing cu scopul de a determina 
existenţa unei singure referinţe (împărtăşită) pentru doi sau 
mai mulţi interlocutori. Aşa cum despre testul Turing se 
ridică problema dacă este suficient pentru a stabili 
conştiinţa, să vedem dacă testul Turing pentru referinţă 
-este suficient pentru referinţa împărtăşită. 

Răspunsul este ‘nv’. Testul Turing pentru referinţă 
nu este decisiv. El are un rol practic; dar nu este logic 
imposibil (deşi foarte improbabil) să existe cineva care să 
treacă testul Turing pentru referinţă şi să nu se refere la 
ceva. Urmează, aşa cum vom vedea, că putem extinde 
observaţia anterioară că un cuvânt (chiar textele în 
intregime şi discursurile) nu are legătură necesară cu 
referința sa. Chiar dacă am considera nu atât cuvintele 
propriu-zise, cât regulile care decid ce cuvinte este potrivit 
să apară in anumite contexte - chiar dacă am avea în 
vedere, în jargonul informaticienilor, programele pentru 
folosirea cuvintelor - acele programe care se referă la ceva 
extralingvistic încă nu determină referinţa pe care o au 
cuvintele. Acesta va fi un pas crucial pentru a ajunge la 
concluzia că creierele-în-containere nu se pot referi la nimic 
exterior (aşa incât nu pot spune că ele sunt creiere-in- 
containere. 

Să presupunem, de pildă, că mă aflu într-o situaţie 
Turing (jucând, in terminologia lui Turing, ‘jocul 
imitaţiei”), iar partenerul meu este o maşină. Să 
presupunem că această maşină este în măsură să câştige 
jocul. (“Să treacă” testul.) Să ne imaginăm că maşina a fost 
programată să dea răspunsuri potrivite în limba engleză la 
enunţuri, întrebări, remarci etc., dar că nu are organe de 

simţ (altele decât legătura la tastatura mea electrică) şi nici 
organe efectoare (altele decât cele care acţionează tastatura 
electrică). (După cum s-a văzut, Turing nu presupune că 
posesia organelor de simţ sau a celor efectoare este necesară 
pentru conştiinţă sau inteligenţă). Să mai presupunem că 
maşina, nu numai că nu are ochi sau urechi electronice, dar 
nici nu are instrucţiuni in cadrul programului necesare 
pentru a juca jocul imitație: pentru intrări aidoma 
organelor de simţ sau pentru a controla un corp. Ce ar 
trebui să spunem despre o asemenea maşină? 

După cum cred, nu am putea să atribuim vreo 
funcţie de referire unui asemenea dispozitiv. Este adevărat 
că maşina poate discuta cu multă acuratețe despre, să 
spunem, peisajul din New England. Cu toate acestea, nu ar 
putea să recunoască un pom fructifer sau un fruct, un 
munte sau o vacă, un câmp sau o turlă, dacă ar fi faţă în 
faţă cu vreuna dintre ele. 

Avem de-a face cu un dispozitiv care produce 
enunţuri ca răspunsuri la enunţuri. Dar nici unul dintre ele 
nu este legat de lumea reală. Dacă am pune două asemenea 
maşini ca parteneri în jocul imitaţiei atunci ele s-ar “păcăli” 
una pe alta indiferent dacă restul lumii ar dispare! Nu există 
nici o rațiune de a considera discursul unei maşini despre 
meri ca referindu-se la merii din lumea reală altfel decât 
“schiţa” furnicilor s-ar referi la Winston Churchill. 

Iluzia referirii, a semnificației, a inteligenţei, este 
produsă aici de faptul că există o convenţie de reprezentare 
care ne afectează pe noi aşa incât discursul maşinii apare ca 
referindu-se la meri, peisaje sau la New England. Analog, 
apare iluzia că furnicile au reuşit o caricatură a lui Churchill, 
din acelaşi motiv. Dar, noi suntem cei capabili să percepem şi 
să manevrăm, să avem de-a face cu mere sau cu câmpuri. 
Discursul nostru despre mere sau câmpuri este intim legat 
prin relaţii neverbale cu mere şi câmpuri. Există “reguli de 

intrare în limbaj” care provin din experienţele cu mere 
pentru enunţuri precum “Eu văd un măr” şi “reguli de ieşire 
din limbaj’ care ne ajută să luăm decizii exprimate lingvistic 
(Am de gând să cumpăr câteva mere’) şi posibilitatea de a 
acţiona altfel decât vorbim. Dacă asemenea reguli, fie de 
intrare, fie de ieşire, nu există, nu există nici raţiunea de a 
considera conversaţia cu o maşină (sau între două maşini, 
dacă examinăm maşinile în timpul jocului imitaţie:) mai mult 
decât un joc sintactic. Jocul sintactic se aseamănă cu discursul 
inteligent, asta este limpede; dar numai atât (şi nu mai mult 
de atât) cât liniile trasate de furnici s-ar asemăna cu o 
caricatură. 

În cazul furnicii, s-ar putea argumenta că furnica ar 
trasa aceeaşi curbă chiar dacă Winston Churchill nu ar fi 
existat niciodată. În cazul maşinii, nu s-ar putea dezvolta 
un argument de acest fel; dacă merele, copacii, clopotniţele 
şi câmpurile nu existau, atunci, probabil, programatorii nu 
ar fi produs un astfel de program. Deşi maşina nu percepe 
merele, câmpurile sau clopotniţele, creatorul-designer le-a 
perceput. Există o oarecare conexiune cauzală între maşină 
şi merele din lumea reală prin intermediul experienţei şi 
cunoştinţelor creatorului-designer. Cu toate acestea, o 
asemenea conexiune este prea slabă pentru referire. Nu 
numai că este posibil logic, deşi este cu totul improbabil, 
aceeaşi maşină ar putea exista chiar dacă merele, câmpurile 
şi clopotniţele nu ar exista; mai important, maşina este cu 
totul insensibilă la existenţa continuă a  merelor, 
câmpurilor, clopotniţelor etc. Chiar dacă toate acestea ar 
înceta să existe, discursul maşinii s-ar derula în acelaşi mod. 
lată de ce, despre o maşină, nu se poate considera că se 
referă la ceva. 

Aspectul relevant pentru discuţia de aici este că nu 
există nimic în testul Turing care să determine o maşină 
programată să joace jocul imitaţiei să facă altceva decât să 

joace acest joc, iar o maşină care îl joacă nu se referă mai 
mult decât o face orice înregistrare pe magnetofon. 


Creiere în container (iarăşi) 


Să comparăm ipoteticele “creiere în containere” cu 
maşinile descrise anterior. Există, de bună seamă, diferenţe 
importante. Creierele in containere nu au organe de simţ, 
dar ele au inzestrarea necesară pentru organe de simţ, adică 
au terminaţiile nervoase corespunzătoare, au intrări ale 
acestor terminaţii nervoase care figurează în “programul” 
creierelor în container în acelaşi mod ca în programul 
creierelor noastre. Creierele în container sunt creiere; adică 
ele funcționează precum creierele, respectiv, potrivit 
aceloraşi reguli cu creierele din lumea actuală. Din aceste 
motive ar fi absurd să negăm că ar avea conştiinţă sau 
inteligenţă. Dar faptul că ele sunt conştiente sau inteligente 
nu inseamnă că, prin cuvintele lor, se referă la ceea la ce se 
referă cuvintele in mod obişnuit. Problema pe care o 
urmărim este dacă, atunci când discursul lor conţine, să 
spunem, cuvântul “arbore”, se referă într-adevăr la arbori? 
(Prin opoziţie, de exemplu, cu obiectele din imaginea 
produsă de maşinile automate). 

Pentru a ne clarifica ideile, să considerăm că maşinile 
automate au apărut datorită unei întâmplări (sau 
coincidenţe) cosmice (sau, poate, au existat dintotdeauna). 
În această lume ipotetică, maşinile automate nu au un 
designer-creator. În fapt, cum am afirmat la începutul 
acestui capitol, am putea să ne imaginăm că orice fiinţă 
senzitivă (chiar cu abilităţi senzitive minime) trăieşte în 
interiorul unui container. 

O asemenea presupunere nu ajută deoarece nu există 
conexiune între cuvântul “arbore” aşa cum este folosit de 


16 | Raţiune, adevăr şi istorie 


către aceste creiere şi arborii actuali. Acestea ar folosi 
cuvântul ‘arbore? aşa cum am arătat, gândind numai 
gândurile lor, având numai imaginile pe care le au, chiar dacă 
nu ar exista arbori reali. Imaginile sau cuvintele lor sunt 
calitativ identice cu imaginile şi cuvintele care reprezintă 
arbori în lumea noastră, dar noi am văzut deja (furnica din 
nou) că similaritatea calitativă cu ceva care reprezintă un 
obiect (Winston Churchill sau un arbore) nu este suficientă 
pentru a asigura reprezentarea. Pe scurt, creierele în 
container nu se gândesc la un arbore real când au gândul 
“există un arbore in faţa mea’ deoarece nu există nimic în 
virtutea căruia gândul “arbore! să reprezinte arbori actuali. 
Dacă acest scenariu vi se pare exagerat, reflectaţi la 
următorul: am văzut că cuvintele nu se referă cu necesitate la 
arbori chiar dacă sunt aranjate în secvenţe care sunt identice 
cu un discurs care (atunci când apare în mintea cuiva) ar fi 
fără îndoială despre arborii din lumea actuală. Nici chiar 
programul, în sensul de reguli, practici, dispoziţii ale 
creierului pentru un comportament verbal, nu se referă în 
mod necesar la arbori şi nu este suficient pentru referirea la 
arbori prin conexiunile pe care le stabileşte între cuvinte, sau 
intre chei şi răspunsuri lingvistice. Dacă aceste creiere s-ar 
referi la arborii reprezentaţi (arborii reali din afara 
containerului), atunci aceasta ar avea loc datorită modului în 
care “programul” conectează sistemul lingvistic cu intrările şi 
ieşirile non-verbale. Creierele din container au asemenea 
intrări şi ieşiri (iarăşi acei nervi senzitivi şi terminaţiile 
nervoase corespunzătoare!), dar am stabilit că “datele 
simţurilor” produse prin maşinile automate nu reprezintă 
arbori (sau ceva extern) chiar când sunt identice cu imaginea 
unui arbore. Întocmai cum o pată de culoare s-ar putea 
asemăna cu o pictură care infăţişează un arbore, fără a fi 
pictura unui arbore, tot aşa “datele simţurilor” ar putea fi 
calitativ identice cu o “imagine a unui arbore” fără a fi o 

imagine unui arbore. Cum ar putea faptul că, în cazul 
creierelor în container, limbajul care este conectat prin 
program cu intrările senzoriale care nu reprezintă intrinsec 
sau extrinsec arbori (sau ceva extern), să se refere la arbori sau 
altceva extern? 

Răspunsul este că nu ar putea. Întregul sistem de date 
ale simţurilor, şi semnale motoare ale terminaţiilor senzitive, 
ŞI gânduri mediate verbal sau conceptual conectate prin 
“regulile de intrare ale limbajului cu datele simţurilor (sau in 
alt mod) ca intrări şi “regulile lingvistice de ieşire spre 
semnalele motoare ca ieşiri, nu au o legătură mai puternică 
cu arborii decât curba furnicilor cu Winston Churchill. 
Odată ce am văzut că această similaritate calitativă (analogă, 
dacă doriţi, cu identitatea calitativă) între gândurile creierelor 
in container şi gândurile cuiva din lumea actuală nu 
presupune coincidenţa de referire, nu este dificil să susţinem 
că nu există nici o bază pentru a considera că creierele in 
container s-ar referi la vreun lucru extern. 


Premisele argumentului 


Voi formula acum argumentul promis care arată că 
creierele din container nu pot gândi sau spune că ele sunt 
creiere in container. Mai rămâne să-l explicităm şi să-i 
examinăm structura. 

Aşa cum am spus, când un creier in container (în 
lumea în care orice fiinţă sensibilă este şi a fost un creier 
într-un container) gândeşte “În faţa mea se află un arbore”, 
gândul său nu se referă la arborii actuali. Potrivit unor teorii 
pe care le voi discuta, s-ar putea referi la arborii din imagine 
sau la impulsurile electronice care provoacă experienţa 
arborilor sau la aspecte ale unui program care este 
responsabil pentru impulsurile respective. Aceste teorii nu 

sunt respinse prin afirmaţia anterioară, deoarece există o 
conexiune cauzală între folosirea cuvântului ‘arbore’ in 
româna-container şi prezenţa arborelui în imagine ori 
prezenţa impulsurilor electrice de un anumit fel sau anumite 
caracteristici ale programului maşinăriei. Potrivit acestor 
teorii, creierul este îndreptăţit atunci când gândeşte “În faţa 
mea se află un arbore”. Dacă ţinem seama la ce se referă 
cuvintele “arbore şi “în faţa” in  româna-container, 
presupunând că o asemenea teorie este corectă, atunci 
condiţiile de adevăr pentru “În faţa mea se află un arbore’, 
când apare in româna-container, constau în aceea că un 
arbore din imagine este “in faţa” a ceea ce inseamnă “mea” În 
asemenea împrejurări — adică imaginea - sau că, de la maşina 
automată vin impulsuri electrice care produc asemenea 
experienţe, sau poate că acţionează acele trăsături ale maşinii 
despre care se presupune că produc o experienţă de tipul “în 
faţa mea se află un arbore”. Asemenea condiţii de adevăr ar fi, 
de bună seamă, indeplinite. 

Într-un argument de acest gen, “container” se referă la 
containerele din imagine, conform românei-container, sau la 
ceva legat de acestea (impulsuri electrice ori caracteristici ale 
unui program), dar nu la containere reale, deoarece folosirea 
cuvântului “container” în româna-container nu se află în 
relaţie cauzală cu containerele actuale (nu luăm in seamă 
conexiunea cauzală care există între cuvintele din româna- 
container şi containerul în care se află creierul respectiv. 
Această conexiune nu este una specifică, aşa cum ar fi aceea 
dintre cuvântul ‘container’ şi containere). În mod similar, 
“fluid nutritiv” se referă la un lichid din imagine în româna- 
container, sau la ceva legat de aceasta (impulsuri electrice sau 
caracteristici ale programului). Urmează că, dacă “lumea 
posibilă” a lor este cea efectivă, şi chiar noi suntem creiere în 
container, atunci, “noi suntem creiere în container” înseamnă 
că noi suntem creierele în container din imagine sau ceva de 

acest fel (dacă ar insemna ceva). Dar o parte a ipotezei că 
suntem creiere în container este că nu suntem creiere în con- 
tainer în imagine (de pildă, nu este o halucinație că suntem 
creiere în container). Prin urmare, dacă suntem creiere în 
container, atunci propoziţia “Noi suntem creiere în con- 
tainer” spune ceva fals (dacă spune ceva). Pe scurt, dacă sun- 
tem creiere in container, atunci “Noi suntem creiere în con- 
tainer” este falsă. În concluzie ea este (în mod necesar) falsă. 

Presupunerea că o asemenea afirmaţie poate fi ade- 
vărată apare din combinarea a două erori: 1) posibilitatea 
fizică este luată prea în serios; şi 2) operarea, fără să ne dăm 
seama, cu o teorie magică a referinţei, o teorie în care 
anumite reprezentări mentale se referă cu necesitate la lucruri 
şi tipuri de lucruri externe. 

Există o “lume posibilă fizic” în care noi suntem 
creiere in container - ce inseamnă aceasta dacă nu 
posibilitatea de a exista o descriere a unei stări de lucruri 
care este compatibilă cu legile fizicii? Aşa cum există o 
tendinţă în cultura noastră (care datează din secolul al 
XVII-lea) să considerăm fizica drept metafizica noastră, 
adică, să considerăm ştiinţele exacte drept descrierea 
“ultimei şi adevăratei înfăţişări a universului”, în acelaşi 
mod, ca o consecință imediată, apare tendinţa de a 
considera “posibilitatea fizică” drept ceea ce ar putea fi cazul 
în mod real. Adevărul este adevărul fizic; posibilitatea 
fizică este posibilitatea; necesitatea este necesitatea fizică 
etc. Dar, cum am văzut, chiar dacă numai în cazul unui 
exemplu imaginar, acest punct de vedere este eronat. 
Existenţa unei “lumi fizic posibile” În care creierele sunt în 
containere (şi vor fi intotdeauna) nu înseamnă că aceasta ar 
putea exista în realitate, adică creierele În containere să fie 
posibile în mod efectiv. Aşadar, regulile pentru o asemenea 
posibilitate nu sunt fizice, ci filosofice. 

Unii filosofi, dornici, în acelaşi timp, să susţină, cât 
şi să minimizeze anumite afirmaţii (cazul tipic al gândirii 
anglo-americane din secolul al XX-lea), ar spune: “De bună 
seamă, aţi arătat că unele lucruri care aparent sunt 
posibilităţi fizice sunt imposibilităţi conceptuale. Ce este 
atât de ciudat aici?” 

Argumentul meu poate fi descris ca privind “con- 
ceptualul'. A descrie activitatea filosofică drept căutare a 
adevărurilor “conceptuale” mi se pare că este acelaşi lucru 
cu cercetare privind sensul cuvintelor. Ori noi nu dorim de 
loc un asemenea demers. 

Pur şi simplu ne propunem să investigăm 
precondiţiile pentru a gândi despre, a reprezenta, a se referi la 
etc. Am cercetat aceste precondiţii fără a investiga sensurile 
unor cuvinte şi fraze (cum ar face un lingvist, de pildă), ci 
prin raționament a priori. Nu în vechiul inţeles ‘absolut’ 
(chiar dacă am afirmat că teoriile magice ale referinţei sunt 
a priori eronate), ci în sensul de cercetare a ceea ce este 
rațional posibil presupunând anumite premise generale, sau 
făcând ipoteze teoretice foarte largi. Un asemenea 
procedeu nu este nici “empiric” nici ‘a priori, ci are 
elemente ale ambelor căi de investigare. În ciuda 
slăbiciunilor modului meu de a proceda şi a dependenţei de 
presupunerile care pot fi calificate “empirice” (cum ar fi 
presupunerea că mintea nu are acces la lucruri sau 
proprietăţi externe dacă nu intervin simţurile), metoda mea 
are strânse afinități cu ceea ce I. Kant numeşte investigaţie 
“transcendentală”; deoarece este o investigaţie, repet, a 
precondițiilor referinţei şi în consecinţă ale gândirii — pre- 
condiţii construite conform naturii minţilor noastre, deşi 
nu (după cum spera Kant) cu totul independent de 
influenţe empirice. 

Una dintre premisele argumentului este clară: 
teoriile magice ale referinţei sunt eronate atât din punct de 

vedere mental, cât şi fizic. Cealaltă premisă este că nimeni 
nu se poate referi la un anumit tip de lucruri (de pildă, 
arbori), dacă nu există nici o interacţiune cauzală cu 
vreunul dintre ele”, sau cu lucruri care servesc la descrierea 
lor. Dar, de ce trebuie să fie acceptate aceste premise? După 
cadrul larg pe care l-am dezvoltat până acum, a sosit 
momentul ca ele să fie examinate mai indeaproape. 


Raţiunile pentru a respinge 
conexiunea necesară dintre 
reprezentări şi referenţii lor 


Am arătat anterior că unii filosofi (cel mai important 
fiind Brentano) au atribuit minţii o putere numită 
“intenţionalitate”, menită să explice referirea. Eu nu o 
accept ca soluţie. Dar cine îmi dă acest drept? Sunt eu, 
poate, prea grăbit? 

Aceşti filosofi nu afirmau că putem gândi despre 
lucrurile externe sau despre proprietăţile lor in absenţa 
unor reprezentări. Argumentul pe care l-am dat mai 
inainte comparând datele simțului văzului cu “desenul? 
furnicii (argumentarea prin povestirea ştiinţifico-fantastică 
despre “imaginea” unui arbore obţinută prin stropire cu o 
pensulă şi care se prezintă simţurilor asemenea “imaginii 
vizuale a unui arbore”, fără a fi însoţită de vreun concept al 


Dacă creierele în container ar avea conexiuni cauzale cu, să 
spunem, arborii din viitor, atunci poate că este posibilă referirea acum la 
arbori prin descrierea “lucrurile la care vreau să mă refer prin “arbori” 
sunt cutare sau cutare din viitor’. Dar avem în vedere cazul în care 
creierele din container nu vor intra niciodată în conexiune cauzală cu 
ceva din afara containerului, deci nici cu arborii viitori etc. 

unui arbore) ar fi acceptat ca dovadă că imaginile nu 
servesc intotdeauna referirii. Dacă există reprezentări 
mentale care se referă în mod necesar (la lucruri externe) 
ele trebuie să fie de tipul conceptelor şi nu de tipul 
imaginilor. Dar ce sunt conceptele? 

Dacă apelăm la introspecţie nu percepem “con- 
ceptele” prezente în minţile noastre. Prin analiza fluxului 
gândirii ajungem la cuvinte, imagini, senzaţii, simţă- 
minte. Când exprim cu voce tare gândurile mele, nu 
gândesc de două ori. Eu imi aud propriile cuvinte aşa 
cum le auziţi şi voi. Există diferenţe între a rosti cuvinte 
in care cred şi cuvinte în care nu cred (uneori, când sunt 
nervos, sau în faţa unei audienţe ostile, mă comport de 
parcă aş minţi, deşi spun adevărul), de asemenea, există 
diferenţe când rostesc cuvinte pe care le înţeleg şi când 
rostesc cuvinte pe care nu le înţeleg. Dar imi pot imagina 
fără dificultate că cineva crede tocmai aceste cuvinte (în 
sensul de a spune ce are în minte) şi are simţământul 
inţelegerii, asertării etc. pe care îl am eu, şi imi dau seama 
un minut mai târziu (sau am fost trezit de un 
hipnotizator) că nu am inţeles ce a trecut prin mintea lui, 
dacă el a inţeles limbajul în care au fost rostite cuvintele. 
Nu afirm că este tocmai aşa; pur şi simplu spun că nu 
este nimic neimaginabil intr-o asemenea situaţie. Aceasta 
nu arată despre concepte că sunt cuvinte (sau imagini, 
senzaţii etc.), ci a atribui cuiva un ‘concept’ sau un “gând! 
este altceva decât a atribui vreo “prezenţă” mentală, ori 
vreo entitate accesibilă prin introspecţie. Conceptele nu 
sunt prezenţe mentale care se referă la obiecte externe 
pentru motivul decisiv că ele nu sunt prezenţe mentale în 
nici un caz. Conceptele sunt semne folosite intr-un 

anume fel; semnele pot fi publice sau private, entităţi 
mentale sau fizice, dar chiar dacă semnele sunt “mentale” 
sau “private”, semnul, în afara utilizării sale ca semn, nu 
este un concept. Semnele, prin ele însele, nu au funcţia 
referinţei. 

Acest fapt poate fi pus în evidenţă printr-un 
experiment mental foarte simplu. Să presupunem că 
sunteţi asemenea mie şi nu puteţi deosebi un ulm de un 
fag. Presupunem că ne referim la acelaşi lucru prin “ulm” 
şi că mulţimea tuturor fagilor este extensiunea lui ‘fag’ 
(adică mulţimea lucrurilor despre care “fag” poate fi 
predicat cu adevărat). Oare diferenţa între referinţa lui 
“ulm” şi referinţa lui “fag” este dată de diferenţa dintre 
conceptele corespunzătoare acestora? Conceptul meu de 
“ulm” este acelaşi cu conceptul meu de “fag” (sunt nevoit 
să recunosc). (Aceasta arată că determinarea referinţei 
este socială şi nu individuală, pe de o parte; nu ne putem 
compara cu un expert care poate distinge ulmii de fagi). 
Dacă cineva s-ar strădui să susţină că diferenţa între cele 
două referinţe din vorbirea mea este determinată de 
starea psihologică, să-l rugăm să-şi imagineze un Pământ 
geamăn în care cei doi arbori sunt schimbaţi între ei. 
Pământul geamăn seamănă foarte mult cu Pământul, de 
fapt, cu excepţia faptului că “ulm” şi “fag” sunt schimbate 
intre ele, cititorul poate presupune că cele două planete 
sunt identice. Să presupunem că pe Pământul geamăn am 
un tiz ale cărui molecule sunt identice cu ale mele. Dacă 
sunteţi un dualist, atunci veţi accepta că tizul meu 
gândeşte aceleaşi gânduri verbalizate ca şi mine, are 
aceleaşi date ale simţurilor, aceleaşi dispoziţii etc. Ar fi 
absurd să se presupună că stările lui psihologice sunt 

diferite de ale mele: cu toate acestea, cuvântul său ‘ulm’ 
stă pentru fagi, iar cuvântul meu “ulm” stă pentru ulmi. 
(În acelaşi fel, pe un Pământ geamăn, dacă apa este un 
lichid diferit, să spunem XYZ şi nu H2O, atunci “apă” 
reprezintă un lichid diferit când este folosit pe Pământul 
geamăn faţă de utilizarea sa pe Pământ etc.). Contrar 
doctrinei acceptate încă din secolul al XVII-lea, sensurile 
nu se află în cap. 

Am văzut că a poseda un concept nu inseamnă a 
poseda imagini (să spunem a unor arbori - sau chiar 
imagini, “vizuale” sau “acustice”, ale enunţurilor, ori ale 
unor discursuri, fără deosebire) deoarece este posibil să 
posedăm un sistem de imagini fără a avea abilitatea de a 
folosi enunţurile în mod corect (considerând atât factorii 
lingvistici - pe care i-am amintit anterior — cât şi cei 
nelingvistici ca determinând situaţiile caracteristice). Un 
om poate avea orice imagine am dori şi încă să nu fie în 
stare să indice un arbore, chiar dacă ar fi Într-o pădure. El 
ar putea avea chiar imaginile pe care le presupunem că le 
are şi să nu fie în stare să facă ceea ce 1 se cere. O imagine, 
dacă nu este însoţită de abilitatea de a acţiona într-un 
mod specific, este doar o reprezentare şi a acţiona 
conform unei reprezentări este ea însăşi o abilitate pe 
care o putem avea sau nu. (Un om s-ar putea reprezenta 
pe el însuşi indicând spre un arbore, de dragul de a lua în 
considerare orice posibilitate logică; el ar arăta spre un 
arbore după ce cineva ar produce o secvenţă de sunete - 
care pentru el nu ar avea sens — secvenţa de sunete ‘te rog 
să arăţi un arbore”). Nici într-o asemenea situaţie nu ar şti 
ce înseamnă a arăta un arbore şi nu ar înţelege “arată un 
arbore”. 


Creiere în container | 25 


Am cercetat abilitatea de a folosi anumite enunţuri 
drept criteriu pentru posedarea pe deplin a unui concept, 
dar acesta poate fi nuanţat cu uşurinţă. Am putea accepta 
simbolisme care nu sunt alcătuite din cuvinte ale 
limbajului natural sau am putea accepta fenomene 
mentale cum ar fi imagini sau alte tipuri de evenimente 
interne. Aici este esențială prezenţa unei anume 
complexităţi, abilitatea de a combina elementele unele cu 
altele etc., aşa cum sunt enunţurile din limbajul natural. 
Astfel, chiar dacă o reprezentare particulară - cum ar fi o 
licărire albastră - ar putea fi privită ca prezenţă internă 
pentru demonstraţia teoremei numerelor prime în cazul 
unui matematician, încă nu ar fi nimerit să se susţină 
acest lucru dacă licărirea nu ar fi decompozabilă în paşi 
separați şi conexiuni logice. Dar, nu contează ce tip de 
fenomene interne ar fi considerate ca expresii posibile 
pentru gânduri, argumente precum cel anterior vor arăta 
că nu fenomenele însele constituie înţelegerea, ci mai 
degrabă abilitatea  gânditorului de a folosi aceste 
fenomene, de a produce fenomenul potrivit în circums- 
tanţa potrivită. 

Argumentul anterior este o variantă abreviată a 
argumentului lui Wittgenstein din Investigaţii filosofice. 
Dacă este corect, atunci tentativa de a înţelege gândirea 
prin aşa-numita “investigaţie fenomenologică” este funda- 
mental eronată, deoarece ceea ce fenomenologii numesc 
expresie internă a gândirii nu este o producere ci o 
abilitate. Exemplul precedent cu subiectul care pretinde 
că gândeşte in japoneză (inducând în eroare un telepat 
japonez) este suficient pentru a dovedi eroarea abordării 
fenomenologice în problema înţelegerii. Chiar dacă ar 

exista calităţi ce pot fi puse în evidenţă prin introspecţie 
prezente numai atunci când are loc înţelegerea (aceasta ar 
fi o introspecţie falsă, de fapt), încă aceste calităţi nu ar fi 
suficiente pentru a susţine că omul respectiv ar înţelege 
vreun cuvânt în japoneză. 

Pe de altă parte, cred că situaţia în care cineva nu 
are nici un fel de “monolog interior” este posibilă. El 
vorbeşte perfect limba româna şi întrebat asupra 
opiniilor sale asupra unui subiect, până la urmă le va 
exprima. Dar niciodată nu gândeşte (în cuvinte, imagini 
etc.) atunci când nu vorbeşte cu voce tare; nici nu-i “trece 
nimic prin cap”, cu excepţia (de bună seamă) momentului 
in care işi aude propria voce şi când are senzațiile 
obişnuite, la care adăugăm “sentimentul înțelegerii’ 
(poate are obiceiul de a-şi vorbi cu voce tare lui însuşi). 
Atunci când scrie la maşină o scrisoare sau când merge la 
magazin nu ar avea un flux de gânduri intern; dar 
acţiunile sale sunt inteligente şi conduse de un scop, iar 
dacă cineva îl întreabă “Ce faci?” este în măsură să dea un 
răspuns coerent. 

Un asemenea personaj este întru totul imaginabil. 
Nimeni nu ar ezita să spună că are conştiinţă, că nu-i 
place rock and roll-ul (dacă şi-a exprimat frecvent această 
aversiune), chiar dacă nu are gânduri în mod conştient cu 
excepţia momentelor în care vorbeşte cu voce tare. 

Din toate acestea urmează că: (a) nu există nici o 
mulţime de evenimente mentale - imagini sau altele mai 
abstracte - care constituie înţelegerea; (b) pentru a 
înţelege nu sunt necesare evenimente mentale. În 
particular, conceptele nu pot fi identice cu obiectele mentale 
de nici un fel. Să presupunem că prin obiect mental 

inţelegem ceva care este accesibil introspecţiei, dar, cum 
am văzut, acestea pot fi absente atunci când cineva 
inţelege lumea (incât posedă concepte) şi, totodată, pot fi 
prezente atunci când nu este surprins nici un concept. 

Întorcându-ne acum la critica teoriilor magice ale 
referinţei (problemă care l-a preocupat şi pe 
Wittgenstein) vedem că, pe de o parte, acele “obiecte 
mentale” care sunt accesibile introspecţiei — cuvinte, ima- 
gini, simţăminte etc. - nu au referinţă in mod intrinsec 
mai mult decât are desenul furnicii (pentru aceleaşi 
motive), în timp ce tentativa de a postula obiecte mentale 
speciale, “concepte”, care ar avea o conexiune necesară cu 
referinţa şi pe care numai fenomenologii versaţi le pot 
pune in evidenţă, conduc la o eroare logică deoarece 
conceptele sunt (cel puţin parţial) abilități şi nu prezenţe. 
Doctrina că atunci când ne referim la obiectele externe 
trebuie să existe prezenţe mentale este nu numai o eroare 
a ştiinţelor naturale; ea este şi o confuzie fenomenologică 
şi conceptuală. 

O problemă privind 


referinţa 


De ce este surprinzător 
că ipoteza creierelor în con- 
tainer este incoerentă? Da- 
torită înclinaţiei de a consi- 
dera ceea ce are loc în interiorul 
creierelor noastre determinant 
pentru înţelesul şi pentru refe- 
rinţa cuvintelor noastre. Dar 
nu este dificil de constatat că 
această impresie este eronată. 
Cuvintele indexicale precum 
eu, aceasta, aici, acum sunt 
contraexemple triviale. Eu 
pot avea aceeaşi stare mentală 
cu Henry când cred “Eu am 
intârziat la slujbă” (să ne 
imaginăm, dacă doriți, că 
Henry este geamânul meu) şi 
chiar într-o asemenea situaţie 
cuvântul ‘Evu’ care apare în 
gândul meu se referă la mine 
pe când cuvântul “Eu' care 
apare în gândul lui Henry se 
referă la Henry. 


Aş putea fi în aceeaşi stare mentală’ atunci când gândesc 
“Eu am întârziat la slujbă” marţi şi când gândesc “Eu am 
intârziat la slujbă” miercuri; dar momentul la care se referă 
timpul verbului “fam întârzia” este diferit in cele două 
situaţii. Cazul termenilor naturali este mult mai subtil. 

Să presupunem, revenind la exemplul din capitolul 
anterior ca există vorbitori de limba română pe Pământul 
geamăn (printr-un fel de accident miraculos ei au evoluat 
spre un tip de limbă română care se vorbea acum un sfert 
de mileniu, cu excepţia cazului pe care Îl am în vedere). 
Presupunem că aceşti oameni nu sunt în măsură să 
deosebească între chimia pre- şi post- daltoniană. În 
particular, ei nu au noţiuni precum ‘H2O’. Să presupunem 
acum, că râurile şi lacurile de pe Pământul geamăn sunt 
umplute cu un lichid care se aseamănă cu apa, dar nu are 
compoziţia chimică H:O. În acest caz, cuvântul “apă”, aşa 
cum este folosit pe Pământul geamăn, nu se referă la apă ci 
la un alt lichid (să spunem XYZ). Nu există nici o diferenţă 
intre stările mentale ale locuitorilor celor două pământuri 
(să spunem în 1750) adică nu există diferenţe relevante care 
să dea seama de deosebirea amintită a referinţei. Referinţa 


! Cel puţin pot fi în “aceeaşi stare mentală” în sensul că parametrii 
implicaţi în procesul psihologic al gândirii mele pot avea aceleaşi valori. 
Starea mea mentală globală este diferită dacă marţi eu cred “este marţi”, 
pe când miercuri nu cred asta; dar o teorie care spune că sensul 
cuvintelor se schimbă ori de câte ori starea mentală globală se schimbă 
nu ar permite ca vreun cuvânt să aibă acelaşi sens în două ocazii diferite, 
aşa că s-ar ajunge la abandonarea noţiunii de sens al cuvintelor. În plus, 
am putea construi povestea unui Pământ geamăn în care eu şi tizul meu 
suntem în aceeaşi stare mentală globală, dar referinţa pentru “eu” şi 
“acum” rămâne diferită (calendarul de pe Pământul geamăn nu este 
sincronizat cu al nostru). 

este diferită deoarece lucrurile avute în vedere sunt diferite”. 
Starea mentală, prin ea însăşi, în izolare faţă de ansamblul 
situaţiei, nu fixează referinţa. 

Unii filosofi au adus obiecţii acestui exemplu. Aceşti 
gânditori sugerează că ar trebui să se spună, dacă o 
asemenea planetă ar fi descoperită, “Există două tipuri de 
apă” şi nu cuvântul nostru apă” nu se referă la lichidul de 
pe Pământul geamăn. Dacă am descoperi vreodată râuri şi 
lacuri alcătuite dintr-un alt lichid decât H2O care s-ar 
asemăna cu apa, atunci enunţul că orice apă este H:O ar 
deveni fals, conform acestor critici. 

Este uşor ca exemplul să fie modificat astfel incât 
aceste critici să fie evitate. Mai întâi, nu este nevoie ca 
lichidul de pe Pământul geamăn să fie întru totul similar cu 
apa. Să presupunem că avem de-a face cu un amestec din 
20% alcool şi 80% apă, dar chimiştii de pe Pământul 
geamăn nu sunt în măsură să descopere diferenţa faţă de 
apă. Un asemenea lichid ar fi diferit de apă în multe 
privinţe; un vorbitor tipic ar putea să nu le constate, aşa 
incât să se afle în starea mentală presupusă pentru 
vorbitorii din 1750. De bună seamă, ‘apa’ de pe Pământul 
geamăn are alt gust pentru noi decât apa obişnuită; dar 
pentru ei o asemenea diferenţă nu există. De asemenea, s-ar 
comporta diferit la fierbere; dar trebuie ca un vorbitor de 
română să fi notat exact când fierbe apa pentru a asocia un 
standard conceptual drept conţinut al cuvântului “apă”? 

Altă obiecţie este că ar putea exista experţi pe 
Pământul geamăn care ştiu numeroase lucruri despre “apă” 
(de pildă, că este un amestec a două lichide) pe care noi nu 


2 Vezi “The Meaning of “Meaning”, în Mind, Language and Reality 
(Philosophical Papers, vol. 1), CUP, 1975 pentru o discuţie mai extinsă 
asupra acestui subiect. 

le cunoaştem (nu erau crezute despre apă în 1750, deoarece 
nu era vorba de apa adevărată) astfel încât starea mentală 
colectivă a vorbitorilor de română de pe Pământul geamăn 
este diferită de starea mentală corespunzătoare a 
vorbitorilor de română din anul 1750 de pe Pământ. De 
aici S-ar putea trage concluzia că referinţa nu este fixată 
prin starea mentală individuală, ci prin starea mentală a 
tuturor membrilor unei comunităţi lingvistice. 

Dar locuitorii celor două planete nu aveau o chimie 
suficient de dezvoltată în 1750. Dacă termenul avea acelaşi 
sens şi referinţă pe Pământ înainte de dezvoltarea chimiei, 
Şi aşa s-ar întâmpla şi pe Pământul geamăn, atunci am putea 
merge inapoi în timp până la momentul în care stările 
mentale ale celor două comunităţi ar fi fost aceleaşi în toate 
aspectele relevante privitoare la apă şi să argumentăm că 
extensiunea era diferită atunci (ca şi acum) şi aşa-numitele 
stări mentale colective nu fixează extensiunea. Ar trebui să 
considerăm că referinţa se modifică odată cu dezvoltarea 
chimiei? Că un termen folosit pentru a ne referi la ambele 
tipuri de apă (in ciuda diferenţei de gust pentru noi!) are 
referenţi diferiţi numai datorită evoluţiei chimiei? 

Dacă am considera că referinţa termenilor noştri sau 
ai lor se modifică odată cu chimia (după cum este capabilă 
să distileze lichide, să spună că apa şi alcoolul formează un 
amestec etc.) atunci ar trebui să acceptăm că orice 
descoperire ştiinţifică modifică referinţa termenilor noştri. 
Noi nu am descoperi că apa (intr-un sens preştiinţific) era 
H2O; mai degrabă ea ar deveni astfel. Pentru mine, o 
asemenea perspectivă este clar eronată. Ceea ce înţelegem 
prin apă avea aceeaşi natură de când a fost introdus 
termenul; şi noi am descoperit că apa în acel înțeles este 
H2O; iar ceea ce locuitorii Pământului geamăn numesc apă 
a fost acelaşi lucru din mediul /or de când folosesc termenul 

respectiv, iar experţii lor descoperă că “apă” in acel înţeles 
este un amestec de două lichide. 

Dacă suntem de acord că “apă” nu-şi schimbă sensul 
(indiferent de limbaj) atunci când experţii fac o descoperire 
precum “apa este H:O’ sau “apa este un amestec de două 
lichide”, ori nu se schimbă sensul obişnuit şi referinţa (de 
bună seamă s-ar putea dezvolta ma: multe utilizări tehnice 
ca rezultat al unei asemenea descoperiri) şi că ‘apa’ în 
sensul şi referinţa obişnuită de pe Pământ nu include 
amestecul de alcool şi apă, atunci trebuie să admitem că 
ştiinţa experţilor nu dă seama de diferenţele de sens între 
cuvântul “apă” de pe Pământ şi de pe Pământul geamăn. La 
fel, acestea nu dau seama de referinţă: deoarece am putea 
considera încă un Pământ geamăn unde apa ar fi un 
amestec diferit, iar cunoştinţele experţilor ar fi aceleaşi 
(chiar dacă insuficiente) cu acelea de pe primul Pământ 
geamăn. Sau, cum s-a indicat, am putea să ne imaginăm că 
nu există experţi pe Pământ sau pe Pământul geamăn. 
Chiar în asemenea situaţie, cuvântul “apă” s-ar referi la 
lucruri diferite chiar dacă stările mentale colective ale celor 
două comunităţi ar fi aceleaşi. Ceea ce se petrece în capetele 
locuitorilor acelor planete nu fixează referinţa termenilor. 
După o expresie a lui Mill, “substanţa în sine” completează 
funcţia de a fixa extensiunea termenului. 

O dată ce am arătat că stările mentale (individuale 
sau colective) nu fixează referinţa, nu ar trebui să ne 
surprindă că creierele din container nu se pot referi la 
obiecte externe (chiar dacă ar avea aceeaşi stare mentală pe 
care o avem noi), aşa că nu ar spune sau gândi că ele sunt 
creiere în container. 

Intensiuni, extensiuni şi 
lumi noţionale 


Pentru a rezolva problema modului în care termenii 
noştri fixează referinţa, odată ce ea nu este fixată numai 
prin intermediul stărilor mentale, este util să apelăm la unii 
termeni tehnici. În logică, lucrurile despre care este 
adevărat un termen alcătuiesc extensiunea termenului. 
Astfel, extensiunea termenului “pisică” este alcătuită din 
mulţimea pisicilor. Dacă un termen are mai mult decât un 
sens, atunci cuvântului care îl exprimă i se asociază indici 
(aşa încât, avem de-a face cu două cuvinte în locul unuia 
singur), de pildă, “iepure: — extensiune: mulţimea iepurilor 
— ‘iepure? — extensiune: mulţimea laşilor. (Strict vorbind, 
în limbajul natural, extensiunea este intotdeauna, într-o 
Oarecare măsură, fuzzy: dar vom accepta, pentru 
simplificare, că limitele au fost cumva fixate). 

Un cuvânt precum ‘Ev’ care se referă la oameni 
diferiți în ocazii diferite nu are o extensiune, ci o 
extensiune-funcție: există o funcţie care determină 
extensiunea în fiecare context în care îl folosim. În cazul 
cuvântului “Eu” extensiunea-funcţie este simplă; respectiv, 
este funcţia f(x) ale cărei valori pentru orice vorbitor x este 
mulţimea care îl conţine numai pe x. Argumentul x care 
are ca valori tocmai elemente care provin din context (în 
cazul de faţă, vorbitorul) este considerat in semantică 
indice. Indicii sunt utilizaţi pentru momente, pentru 
demonstrative şi pentru alte trăsături ale contextului în 
tratarea lui completă sub raport semantic (dar nu vom lua 
in seamă acest detalii). 

Mulțimea lucrurilor care alcătuiesc extensiunea 
cuvântului “pisică” diferă in situaţii posibile sau ‘lumi 

posibile” diferite. Într-o lume posibilă M în care nu există 
pisici, extensiunea lui “pisică” este mulţimea vidă. Dacă 
pisica mea Elsa ar avea urmaşi, atunci extensiunea lui 
“pisică” ar avea cel puţin un membru pe care nu-l are în 
lumea actuală. (Putem exprima acest fapt spunând că în 
orice lume posibilă M în care Elsa a avut urmaşi, 
extensiunea lui “pisică” include membri pe care nu-i are în 
lumea actuală). 

Putem indica modul în care extensiunea unui termen 
variază odată cu lumea posibilă M exact în acelaşi fel în care 
am indicat cum anume extensiunea cuvântului “Eu' se 
schimbă odată cu vorbitorul: printr-o funcție. Presupunem 
o mulţime de obiecte abstracte numite “lumi posibile 
pentru a reprezenta diferitele stări de lucruri sau posibilele 
istorii ale lumii şi asociem termenului “pisică” o funcţie AM) 
a cărei valoare pentru fiecare lume M este mulţimea de 
obiecte posibile care sunt pisici în lumea M. Această 
funcţie, dacă îi urmăm pe Montague şi Carnap, se referă la 
intensiunez cuvântului “pisică”. În acelaşi fel, intensiunea 
predicatului binar “atinge” este funcţia AM) a cărei valoare 
pentru orice lume posibilă M este mulţimea de perechi 
ordonate de obiecte posibile care se ating unul cu altul în 
lumea M; intensiunea predicatului ternar “x este intre y şi z’ 
este funcţia a cărei valoare în orice lume posibilă constă în 
mulţimea tripletelor ordonate de obiecte posibile (x, y, z) 
astfel încât x este între y şi z etc. Intensiunea unui cuvânt 
precum feu', a cărui extensiune în orice lume este 
dependentă contextual, este o funcţie mai complicată având 


? Montague R., Formal Philosophy, Yale University, 1974. Această 
utilizare a termenului “intensiune” nu este cea tradiţională pe care o 
discut în “The Meaning of “Meaning”. 

ca argumente atât lumile posibile cât şi indicii care 
reprezintă contextul. 

Intensiunea precizează modul in care extensiunea 
depinde de lumea posibilă. Ea determină extensiunea în 
orice lume posibilă. 

Motivul pentru care “intensiunea”, în acest înţeles, nu 
poate fi identificată cu sensul este că oricare doi termeni 
care sunt echivalenți logic au aceeaşi extensiune în orice 
lume posibilă, respectiv au aceeaşi intensiune, dar o teorie 
care nu poate distinge intre termeni cu acelaşi sens şi 
termeni care sunt numai echivalenți logic este inadecvată ca 
teorie a sensului. “Cub” şi “poliedru cu şase feţe pătrate” sunt 
predicate logic echivalente. Intensiunea acestor termeni 
este aceeaşi, respectiv, funcţia a cărei valoare în orice lume 
posibilă este mulţimea cuburilor din acea lume; dar unele 
diferenţe de sens sunt pierdute dacă idenrificăm sensul cu 
funcţia amintită. 

Subliniez că lumile posibile, mulțimile şi funcţiile 
sunt gânduri despre entităţi extra-mentale şi nu trebuie 
confundate cu reprezentările sau descrierile acestor entităţi. 

Frege crede că sensul (Sinn) unei expresii este o 
entitate extra-mentală sau concept care ar putea fi cumva 
“surprins” de minte. O asemenea teorie nu ne ajută în ce 
priveşte intensiunile în sensul acceptat de noi. Mai întâi, 
cum am notat, există o diferență de sens care nu este 
surprinsă cu ajutorul intensiunii; prin urmare, un termen 
nu poate consta numai în asocierea cu o intensiune. Mai 
important, dacă presupunem că nu avem un al “şaselea 
simţ” care să permită accesul direct la entităţi extra-mentale, 
atunci “surprinderea” unei intensiuni sau a vreunei entităţi 
extra-mentale trebuie mediată de reprezentări într-un 
anume fel. (Aceasta este sarcina introspecţiei.) Dar întreaga 

problemă pe care o investigăm este cum anume 
reprezentările pot să ne aducă în situaţia de a ne referi la 
ceea ce este în afara minţii. Dacă dăm seama de noţiunea de 
“surprindere” a unui X care este extern minţii am ajuta la 
rezolvarea problemei. 

Dacă spun că cineva “crede că există un pahar cu apă 
pe masă”, atunci îi atribui capacitatea de a se referi la apă. 
Dar, cum am văzut, a fi capabil să te referi la apă necesită o 
legătură directă sau indirectă cu apa actuală (H2O); judecata 
“John crede că există un pahar cu apă in faţa sa” nu este 
numai o judecată despre ce se petrece în capul lui John, ci 
este în parte o judecată despre mediul lui John şi relaţia lui 
John cu acest mediu. Dacă John este o persoană de pe 
Pământul geamăn, atunci ceea ce crede John atunci când 
spune “există un pahar cu apă pe masă! este că există un 
pahar care conţine un lichid care în fapt constă din apă şi 
alcool pe masă. 

Husserl introduce un mecanism care este util atunci 
când vrem să vedem ce se petrece în capul cuiva fără a face 
presupuneri privind existenţa sau natura lucrurilor actuale 
la care ne referim prin gânduri: mecanismul punerii între 
paraneteze'. Dacă punem între paranteze convingerea pe 
care o atribuim lui John atunci când spunem “John crede că 
există un pahar cu apă pe masă”, atunci ceea ce îi atribuim 
lui John este numai starea mentală a unei persoane actuale 
sau posibile care crede că există un pahar cu apă pe masă (in 
înţelesul obişnuit al punerii între paranteze). Astfel, dacă 
John de pe Pământul geamăn nu poate simţi diferenţa de 
gust dintre apă şi apă-cu-alcool, el se poate afla in aceeaşi 
stare mentală cu un vorbitor posibil sau actual de limba 


* Husserl, Ideas; General Introduction to Pure Phenomenology, Allen 
and Unwin, 1969. (Originalul a apărut în 1913). 


O problemă privind referinţa | 37 


română de pe Pământ atunci când spune “există un pahar 
cu apă pe masă”, cu toate că atunci când se referă la apă ar 
avea în vedere un pahar cu whisky şi apă. Vom accepta că 
el are convingerea [există un pahar cu apă pe masă] între 
paranteze. În consecință, mecanismul punerii între 
paranteze elimină cauzele convingerilor obişnuite (toate 
cauzele care privesc lumea externă sau care sunt externe 
minţii celui care are convingerea). 

Daniel Dennett a folosit recent locuţiunea “lume 
noţională” legat de punerea între paranteze a lui Husserl”. 
Totalitatea convingerilor puse intre paranteze ale unei 
fiinţe cugetătoare constituie descrierea lumii noţionale a 
acelei fiinţe, în înţelesul lui Dennett. Astfel, locuitorii 
Pământului geamăn au, in linii mari, aceeaşi lume 
noțională (chiar aceeaşi apă noțională) pe care o avem noi 
deşi trăiesc pe o planetă în realitate diferită (ne referim la 
lucrurile care sunt diferite in mod actual, cum este apa). La 
fel, creierele din container, amintite în capitolul anterior, 
ar putea avea aceeaşi lume noţională pe care o avem noi 
până în cel mai mic detaliu, dacă doriţi; numai că nici unul 
dintre termenii lor nu are referinţă în lumea externă. 
Teoria tradiţională a sensului presupune că lumea 
noţională a unei fiinţe cugetătoare determină intensiunile 
termenilor săi (şi acestea, impreună cu faptul că o lume 
posibilă particulară M, cum este cea actuală, determină 
extensiunile termenilor şi valorile de adevăr ale tuturor 
enunţurilor). Am văzut că teoria tradiţională a sensului 
este eronată; acesta este motivul pentru care literatura 
contemporană conţine numeroase concepte diferite (de 
pildă, “intensiune', “lume noţională”) dar nici un concept 


` Dennett D., “Beyond Belief, Thought and Object, Andrew 
Woodfield (ed.), OUP. 

unitar pentru sens. ‘Sensul rămâne neclar. Avem doar 
impresia clarificării. Dacă intensiunea şi extensiunea nu 
sunt fixate prin lumea noţională, atunci cum sunt ele fixate? 


Perspectiva tradiţională 
asupra interpretării 


Cea mai obişnuită manieră de a interpreta limbajul, 
care este fixată de către noi în mod colectiv dacă nu 
individual, este asociată cu noţiunile de constrângere 
operațională şi constrângere teoretică. Prima formă de cons- 
trângere este concepută mai degrabă naiv; noi stipulăm pur 
şi simplu (in mod convenţional) că o anumită propoziţie 
(să apunem “Prin cablu trece electricitate”) este adevărată 
dacă şi numai dacă se constată un anume rezultat în urma 
unui test (acul unui voltmetru deviază de la poziţia de 
echilibru, sau, în versiune fenomenologică, impresia vizuală 
pe care o am privind acul voltmetrului oscilând). Acest tip de 
operaţionalism brut nu mai are aderenţi deoarece se 
apreciază că: (1) legăturile dintre teorie şi experienţă sunt 
probabiliste şi nu pot fi formalizate corect drept corelaţii 
perfecte (chiar dacă există un curent care trece prin cablu 
există intotdeauna evenimente cu o probabilitate scăzută 
sau condiţii de mediu care ar putea impiedica acul 
voltmetrului să devieze) şi (2) legăturile probabiliste nu 
sunt corelaţii semantice, ci depind de teoria empirică, iar 
aceasta este subiect de revizuire. Pentru operaţionalistul 
naiv, de fiecare dată când este descoperită o nouă metodă 
pentru a testa dacă ceva este din aur, sensul cuvântului “aur” 
se modifică (nu am putea spune că a fost descoperit un nou 
test pentru aur). Conform operaţionalismului, teoriile sunt 

testate propoziție cu propoziţie (sensul stipulat operaţional 
pentru propoziţiile individuale ne spune cum anume 
trebuie să procedăm pentru a testa teoria); conform unei 
concepţii mai noi, ‘o teorie se confruntă cu testele ca un 
intreg”, după cum argumentează Quine. 

Operaţionalismul poate fi nuanţat aşa încât obiecțiile 
de mai sus să fie evitate. Astfel, clasa interpretărilor poate fi 
restrânsă (asocierea de intensiuni pentru predicatele din 
limbaj) ajungându-se la constrângeri de forma: “o 
interpretare este admisibilă atunci când, de cele mai multe 
Ori, propoziţia S este adevărată când condiţia empirică E 
este îndeplinită” (respectiv, “atunci când, de cele mai multe 
ori, propoziţia S este falsă când condiţia de experienţă E 
este îndeplinită”). Un asemenea model pentru constrângere 
corespunde relaţiei probabiliste între valoarea de adevăr a 
propoziţiilor şi experienţă. În al doilea rând, asemenea 
reguli ar fi adaptabile pentru teoriile în schimbare. Mai 
degrabă, decât să fie introduse stipulaţii cum sunt cele are 
raționalismului brut, s-ar putea apela la reguli nuanţate; 
impreună cu Peirce (care a scris cu 50 de ani înainte ca 
Bridgman să vorbească de operaţionalism!) am putea 
considera că mulţimea ideală de constrângeri operaţionale 
se modifică pentru a aproxima evoluţia cercetării empirice 
şi nu este stipulată. Pe scurt, constrângerile operaţionale ar 
putea fi considerate impuse de cercetarea raţională, de ceea 
ce este observat, experimentat sau raţionat, constrângerile 
ar fi un fel de “echilibru raţional” care conduce la 
interpretări pentru termenii noştri; constrângerile sunt 
intr-adevăr acceptate la un moment dat cu un statut de 
aproximare raţională. 

Un asemenea punct de vedere este compatibil cu 
argumentarea lui Quine că legătura între experienţă şi 
teorie este o problemă ce trebuie supusă revizuirii ca orice 

alt aspect din corpusul integrat al cunoaşterii. Aceste 
revizuiri nu trebuie văzute de fiecare dată ca “schimbări de 
sens”: ele pot să fie adesea simple eforturi de a preciza mai 
bine despre ce este vorba, prin care vechile constrângeri 
teoretico-operaţionale apar ca neadecvate. 

Pe lângă restrângerea clasei interpretărilor admisibile 
prin intermediul constrângerilor operaţionale (sau a 
aproximărilor succesive spre mulţimea idealą de 
constrângeri invocată de Peirce), am putem avea în vedere 
Şi constrângeri care se referă la proprietăţile formale ale 
teoriilor. De pildă, “o interpretare admisibilă este aceea în 
care devine adevărat că efecte diferite au întotdeauna cauze 
diferite. Kant a susţinut că asemenea “constrângeri 
teoretice” sunt părţi ale raţionalităţii însăşi: noi impunem 
principiul determinismului în lume, mai degrabă decât îl 
descoperim. Sub această formă, constrângerile sunt prea 
puternice: prețul păstrării determinismului ar putea fi o 
prea mare complexitate a sistemului nostru de cunoştinţe 
în ansamblu. Totuşi acest tip de constrângere poate fi 
nuanţat la fel cum au fost constrângerile operaţionale. (De 
pildă, s-ar putea cere ca determinismul să fie păstrat când 
“costul” complicării altor părţi ale teoriei nu este prea mare; 
in această formă, consider că o asemenea constrângere 
poate fi acceptată). 

Constrângerile teoretice sunt considerate adesea 
constrângeri ale interpretării teoriei, dar ele pot fi regândite 
cu uşurinţă încât să joace rolul menţionat aici. Astfel, dacă 
un autor stabileşte constrângerea de “conservare” ca o 
constrângere de acceptare teoretică (“nu accepta o teorie 
care cere să se renunţe la multe dintre convingerile deja 
acceptate dacă există o teorie — la fel de simplă - care 
conservă acele convingeri şi este în acord cu observaţia”), 
atunci o putem reformula ca o constrângere de interpretare 

astfel: “o interpretare admisibilă dă seama de propoziţiile 
adevărate acceptate de-a lungul timpului cu excepţia celor 
care conduc la complicaţii excesive în cadrul teoriei 
alcătuită dintr-o mulţime de propoziţii adevărate sub 
interpretarea respectivă, sau generează schimbări prea mari 
in cadrul constrângerilor operaţionale”. Din nou, este 
prezentă teza că nu este posibilă nici o logică inductivă 
decat dacă se impune o ordine a priori (numită “ordine de 
simplitate” sau “ordine de plauzibilitate”) sau ipoteze care 
pot fi acceptate dat fiind anumite evidențe empirice 
particulare (deşi ordonarea poate ea însăşi să fie diferită în 
raport cu contextele experimentale sau observaţionale); 
constrângerea că “mulţimea propoziţiilor care sunt 
adevărate sub o interpretare admisibilă nu trebuie să fie 
inferioară în ordinea simplităţii faţă de orice altă mulţime 
care are aceleaşi consecinţe observaţionale sau experi- 
mentale” corespunde constrângerii din logica inductivă de a 
accepta ipoteza cea mai simplă (sau mai “plauzibilă”) 
compatibilă cu observaţiile. 

În literatura de filosofie a ştiinţei au fost propuse şi 
alte tipuri de constrângeri teoretice. Există constrângeri 
care, precum “simplitatea”, se referă la proprietățile 
propoziţiilor acceptabile şi constrângeri care se referă la 
istoria cercetării prin care sunt acceptate propoziţule. 
Detaliile nu sunt relevante aici. Motivele pentru care 
acordăm atenţie ideii că interpretările admisibile ale 
limbajului (în sensul de atribuiri-de-intensiune pentru 
termenii limbajului) sunt determinate de constrângeri 
operaţionale sau teoretice sunt imediate: faptul că o 
persoană are sau nu o experienţă de un anume fel este o 
problemă de judecată mentală (problemele filosofice ale 
“experienţei” nu sunt luate în considerare). Astfel, dacă o 
teorie implică sau selectează o propoziţie care este asociată 

cu o experienţă E printr-o constrângere operaţională de un 
anume tip, probabilistic sau de altă natură, atunci fiinţa 
cugetătoare poate cunoaşte dacă teoria funcţionează, sau 
dacă există ceva problematic aici, cel puţin în acest caz, 
după cum experienţa E are loc sau nu. Deoarece 
constrângerile pe care le folosim pentru a testa teoriile 
fixează şi ele extensiuni ale termenilor, estimarea asupra 
“modului de funcţionare” a teoriei este în acelaşi timp o 
estimare a adevărului său. Cunoştinţele vorbitorului despre 
aceste constrângeri sunt cunoştinţe asupra intensiunii 
termenilor, aşa incât dobândirea unei semantici corecte ne- 
ar spune, pentru orice teorie asupra lumii, cum ar fi lumea, 
dacă teoria ar fi adevărată. 

Afară de aceasta, dacă idealizăm prin ipoteza unor 
fiinţe cugetătoare care posedă una despre alta ceea ce 
economiştii numesc “informaţie perfectă”, fiecare asemenea 
fiinţă cunoaşte structura formală a teoriei acceptate T şi 
istoria programului de cercetare căreia îi aparţine, 
convingerile anterioare despre ce se conservă etc. În acest 
fel, fiecare fiinţă cugetătoare este în măsură să cunoască 
dacă au loc sau nu constrângerile teoretice. (Dacă nu 
idealizăm prin presupunerea informaţiei perfecte, atunci 
incă putem spune despre ansamblul fiinţelor cugetătoare că 
ar putea cunoaşte aceste fapte). 

Pe scurt, dacă perspectiva de aici este corectă, atunci 
am avea o abordare elegantă despre modul în care sunt 
fixate intensiunile şi extensiunile (in principiu - deoarece 
detaliile sunt prea complicate pentru a fi puse în evidenţă 
in acest stadiu al cercetărilor). Cu toate acestea, din păcate, 
perspectiva tradiţională nu funcţionează! 

De ce nu funcţionează perspectiva 
tradiţională asupra interpretării 


Dificultatea de care se izbeşte perspectiva tradi- 
țională este că încearcă să fixeze intensiunile şi extensiunile 
termenilor individuali prin fixarea condițiilor de adevăr ale 
intregii propoziţii. După cum am arătat, teza privind 
constrângerile operaţionale şi cele teoretice (cercetările 
raţionale ar accepta un fel de limită ideală a cercetării) 
determină care propoziţii ale limbajului sunt adevărate. 
Chiar dacă aşa stau lucrurile, constrangerile nu pot 
determina la ce se referă termenii noştri. Nu există 
constrângeri prin care un asemenea obiectiv să fie atins 
direct. Iar strategia indirectă formulând constrângerile care 
circumscriu mulţimea propoziţiilor adevărate, şi apoi 
sperând că prin determinarea valorilor de adevăr ale 
propoziţiilor ca intregi am putea fixa cumva la ce se referă 
termenii care apar în aceste propoziţii, nu funcţionează, aşa 
cum a arătat Quine?. Eu voi extinde rezultatele 
“ndeterminării” precedente. Voi argumenta că, chiar dacă 
avem constrângeri de orice natură care determină valorile 
de adevăr într-un limbaj în raport cu orice lume posibilă, 
referinţa termenilor individuali rămâne nedeterminată. De 
fapt, este posibil să interpretăm limbajul în întregul său în 
moduri cu totul diferite, compatibile cu cerinţele de adevăr 
ale fiecărei propoziţii în orice lume posibilă. Pe scurt, nu 
numai că perspectiva tradiţională nu funcţionează; nici un 
punct de vedere care se rezumă la fixarea valorilor de adevăr 
ale propozițiilor în întregul lor nu poate fixa referința, chiar 
dacă valorile de adevăr respective au loc în orice lume 
posibilă. 


* Vezi lucrarea sa ‘Ontological Relativity’, Ontological Relativity and 
Other Essays, Columbia U.P., 1969. 

Demonstrația în detaliu este pur tehnică şi cred că 
este mai nimerit să o prezint într-o Anexă. Aici doar voi 
ilustra metoda folosită în cadrul demonstraţiei. 

Să considerăm propoziţia: 


(1) O pisică este pe un covor. (Aici şi în cele ce 
urmează “este pe nu are timp, putând să 
insemne “este, a fost, va fi pe”). 


Sub interpretarea standard, această propoziţie este 
adevărată în acele lumi posibile în care există cel puţin o 
pisică pe cel puţin un covor la un moment oarecare (trecut, 
prezent sau viitor). În plus, “pisică” se referă la toate 
pisicile, iar “covor” la toate covoarele. Voi arăta că 
propoziţia (1) poate fi reinterpretată astfel încât în lumea 
actuală “pisică” să se refere la crreşe iar “covor” la mese fără a 
afecta valoarea de adevăr a propoziției (1) in orice lume 
posibilă. (“este pe” rămâne cu aceeaşi interpretare). 

“Propoziția (1) va primi o nouă interpretare în care 
apar noile sensuri: 


(a) O pisică” este pe un covor“. 


Definiţia proprietăţii a fi o pisică“ (respectiv, un 
covor*) este dată de următoarele trei situaţii: 


(a) Unele pisici sunt pe unele covoare şi unele 
cireşe sunt pe unele mese. 


(b) Unele pisici sunt pe unele covoare şi nici o 
cireaşă nu este pe nici o masă. 


(c) Nici una dintre situaţiile anterioare. 

Iată definiţia celor două proprietăţi: 


DEFINIŢIA PENTRU PISICĂ” 

x este o pisică* dacă şi numai dacă are loc situaţia (a) 
Şi x este o cireaşă; sau are loc situaţia (b) şi x este o 
pisică; sau se petrece situaţia (c) şi x este o cireaşă. 


DEFINIŢIA PENTRU “COVOR” 

x este un covor* dacă şi numai dacă are loc situaţia 
(a) şi x este o masă; sau are loc situaţia (b) şi x este un 
covor; sau se petrece situaţia (c) şi x este un quark. 


Acum, în lumea posibilă unde are loc (a), “O pisică este 
pe un covor” este adevărată, şi “O pisică” este pe un covor” 
este, de asemenea, adevărată (deoarece o cireaşă se află pe o 
masă şi toate cireşele sunt pisici” şi toate mesele sunt 
covoare* în lumile de acest tip). Dacă în lumea actuală unele 
cireşe sunt pe unele mese, lumea actuală este de tipul descris 
mai sus şi în lumea actuală “pisică*” se referă la cireşe, iar 
“covor*” se referă la mese. 

În lumile posibile unde are loc (b), “O pisică este pe 
un covor” este adevărată şi “O pisică* este pe un covor*” 
este de asemenea adevărată (deoarece în lumile în care are 


? 


loc (b), “pisică” şi “pisică*” sunt termeni coextensivi, la fel 
cu “covor” şi “covor*”). (Să remarcăm că, deşi pisicile sunt 
pisici* în unele lumi — cele în care are loc (b) - ele nu sunt 
pisici* în lumea efectivă). 

În lumile posibile care cad sub cazul (c), “O pisică este 
pe un covor” este falsă, şi “O pisică* este pe un covor*” este, 


de asemenea, falsă (deoarece o cireaşă nu poate fi un quark). 

Pe scurt, am văzut că în orice lume posibilă o pisică este 
pe un covor dacă şi numai dacă o pisică* este pe un covor“. 
Astfel, dacă reinterpretăm cuvântul “pisică” prin atribuirea 
unei intensiuni, este interpretat şi pisică*, la fel şi pentru 
“covor”. Aceasta are ca efect că “O pisică este pe un covor” 
inseamnă “O pisică* este pe un covor*” după cum a fost 
definit; iar această situaţie conduce la aceleaşi valori de adevăr 
in orice lume posibilă. 

În Anexă arăt că o reinterpretare mai complicată de 
acest tip poate fi realizată pentru toate propoziţiile unui 
limbaj. Urmează că intotdeauna există infinit de multe 
interpretări diferite pentru predicatele unui limbaj pentru 
aceleaşi valori de adevăr “corect” atribuite pentru propoziţii 
în toate lumile posibile, fără a avea importanță dacă aceste 
valori de adevăr ‘corecte’ sunt selectate. Quine argumentează 
pentru o concluzie similară în Cuvânt şi obiect, în exemplul 
lui Quine (aplicat la română) “Acolo se află un iepure” era 
interpretat prin “Acolo se află o secvenţă de iepure” (unde “o 
secvenţă de iepure” este o secţiune spaţială tridimensională a 
iepurelui patru-dimensional din spaţiu-timp) sau, ceea ce este 
similar, “Iată un exemplar al iepurimir. (Ultima variantă 
reface inclusiv forma sintactică a propoziției sau cel puţin 
gramatica sa logică). Quine arată aici ceea ce am remarcat 
deja, condiţiile de adevăr pentru întreaga propoziție nu 
determină referinţa. Deoarece ‘secvența de iepure şi 
‘iepurimea’ ca şi “părţile nedetaşate de iepure’, sunt strâns 
legate de iepuri, s-ar putea merge mai departe decât a făcut-o 
Quine în Cuvânt şi obiect cu impresia că toate reinterpretările 
care lasă valoarea de adevăr a unei propoziţii neschimbată 
sunt strâns legate de interpretarea standard (in modul în care 
părțile-de-iepure şi iepurimea sunt legate de iepuri). 
Argumentul dezvoltat în Anexă şi ilustrat în acest capitol 
arată că adevărul pentru “O pisică este pe un covor” nu 
exclude ca “pisică” să se refere la cireşe. 

“Intrinsec' şi fextrinsec” 


Poate că primul lucru la care ne gândim atunci când 
suntem confruntaţi cu interpretări non-standard, cum ar fi 
aceea prin care “pisică” devine pisică* şi “covor” devine covor* 
este respingerea şi considerarea lor ca un paradox 
neimportant. Dar paradoxurile autentice nu sunt niciodată 
neimportante, ci arată intotdeauna că există ceva în neregulă 
cu modul în care obişnuim să gândim. O altă reacţie ar putea 
fi protestul că pisică* şi covor* sunt proprietăţi “ciudate”; cu 
siguranţă termenilor noştri le corespund proprietăţi sensibile 
(precum a fi pisică sau a fi covor) şi nu asemenea proprietăţi 
‘caraghioase’. S-ar putea explica modul in care pisică* (sau 
mai curând pisicitatea* ori pisica*-tatea) este o proprietate 
caraghioasă arătând că cineva ar putea “construi o maşină” 
pentru a “inspecta” lucrurile şi a “spune” dacă există sau nu 
pisici (o fiinţă umană este o asemenea “maşină”), dar nimeni 
nu poate construi o maşină care va spune (în orice lume 
asemănătoare cu a noastră privind legile şi condiţiile generale) 
dacă ceva este pzsică*. Dacă maşina sau persoana priveşte la 
ceva şi vede că nu este nici pisică nici cireaşă, atunci spune că 
nu este o pisică*, dar dacă acel lucru este fie pisică fie cireaşă, 
atunci maşina sau persoana are nevoie să fie informată asupra 
adevărului pentru “O pisică este pe covor” sau “O cireaşă este 
pe masă” pentru a stabil dacă lucrul inspectat sau văzut este 
pisică*, aşa incât valorile de adevăr se află dincolo de ceea ce 
putem învăţa prin examinarea obiectului prezentat. 

Din păcate, “vede” ar putea fi reinterpretat (de pildă, 
ca vede*) aşa încât cele două propoziţii 


3) lohn (sau altcineva) vede o pisică 
= OJ p 
ŞI 

(4) John vede* o pisică“, 

să aibă aceeaşi valoare de adevăr in orice lume posibilă 
(prin metoda care este descrisă in Anexă). Astfel, orice 
persoană care ar vedea o pisică, ar vedea* o pisică*; 
experienţa pe care o avem atunci când vedem o pisică este 
experienţa avută atunci când vedem* o pisică* etc. În mod 
similar, putem reinterpreta “inspectează” şi “spune” astfel 
încât, atunci când o maşină inspectează o pisică, ea 
inspectează* o pisică* şi când “spune” despre ceva că este 
pisică, spune* că este o pisică”. 

Pentru a da un exemplu (sugerat de Nozick) să 
presupunem că jumătate dintre noi (bunăoară femeile) 
folosind “pisică” înţeleg, “pisică*”, prin “covor” ele înţeleg 
“covor*”, fa privi este inţeles “a privi”, “a spune’ are 
inţelesul, pentru ele, “a spune*” etc. Să presupunem că 
cealaltă jumătate (bărbaţii) folosesc “pisică” pentru a denota 
pisici, “covor” pentru a denota covoare, fa privi pentru a 
denota privirea etc. Cum am putea să punem în evidenţă 
asemenea diferenţe? (Dacă este întrebat un bărbat la ce se 
referă “pisică”, el va răspunde “la pisici, de bună seamă”, ceea 
ce va răspunde şi o femeie. 

Urmarea este că, un cercetător care construiește o 
maşină pentru a inspecta lucrurile şi pentru a spune dacă 
acestea sunt pisici deosebeşte pisicile de pisici* în cazul în 
care “inspectează' şi ‘spune? se referă la inspectare şi 
spunere, aşa că nu este mai uşor să spunem cum este fixată 
referinţa acestor cuvinte decât referinţa cuvântului “pisică”. 


7 O femeie ar putea răspunde că supoziţia că ea se referă la pisici* 
când spune “pisică” este incoerentă (deoarece în interiorul limbajului ei 
ori de câte ori se referă la o “pisică”, aceasta este o pisică). Acest răspuns 
nu este de mare ajutor; nu exclude posibilitatea să numească pisică ceea 
ce bărbaţii numesc pisică* şi reciproc; aceasta este poziţia lui Nozick. 

S-ar putea ca, atunci când privesc spre ceva şi gândesc că 
este o pisică, “reprezentările mentale” pe care le am, 
imaginile vizuale şi cele tactile, verbalizarea gândului 
“pisică” etc. se referă la pisicitate şi la diferite alte proprietăţi 
fizice sau biologice (a avea o anumită formă, a avea o 
anumită culoare, a aparţine unei anume specii etc.) şi nu la 
contrarele acestora; aceasta ar putea să fie adevărat, dar 
chiar aşa referinţa este fixată pe căi diverse. Asta este ceea 
ce am dorit să explicăm şi nu explicaţia căutată. 

“Dar, s-ar putea obiecta, definițiile pentru “pisică*” şi 
pentru “covor*” date anterior se referă la alte lucruri (cireşe 
pe mese şi pisici pe covoare) aşa incât semnifică în mod 
extrinsec proprietăţi ale obiectelor care au asemenea 
proprietăţi. În lumea actuală, orice cireaşă este o pisică*, 
dar nu ar fi o pisică*, chiar dacă proprietăţile intrinseci ar fi 
aceleaşi, dacă nu s-ar afla pe o masă. În contrast, faptul că 
ceva este pisică depinde numai de proprietăţile intrinseci.” 
Oare distincţia între proprietăţi intrinseci Şi extrinseci ne 
permite să formulăm reguli şi să determinăm interpretările 
“dubioase”? 

Impedimentul care afectează această sugestie constă 
intr-o anumită simetrie a relaţiei dintre “pisică” şi ‘covor’, 
respectiv, “pisică” şi “covor*”. Să presupunem că definim 
“cireaşă”” şi “masă*” aşa incât în lumile posibile în care are 
loc (a) cireşele* sunt pisici şi mesele* sunt covoare; în 
lumile de sub cazul (b) cireşele* sunt cireşe iar mesele* sunt 
mese; iar în lumile posibile de tipul (c) cireşele* sunt pisici 
şi mesele* sunt fotoni. În acest caz putem defini “pisică” şi 
“covor” prin sensul *-termenilor corespunzători, astfel: 

(a*) Unele pisici* sunt pe unele covoare* şi unele 
cireşe* sunt pe unele mese*. 
(b*) Unele pisici* sunt pe unele covoare” şi nici o 


st, 


cireaşă* nu este pe vreo masă”. 


(c*) Nu are loc nici un caz de mai sus. 


Straniu, dar aceste situaţii sunt tocmai precedentele 
(a), (b) şi (c) sub o nouă descriere. Acum să definim: 


DEFINIŢIA PENTRU “PISICĂ” 


x este o pisică dacă situaţia (a*) are loc şi x este o 
cireaşă*, sau situaţia (b*) are loc şi x este o pisică“; 
sau (c*) are loc şi x este o cireaşă*. (Să remarcăm că 


in toate trei cazurile pisicile ajung să fie pisici). 


DEFINIŢIA PENTRU ‘COVOR’ 


x este un covor dacă şi numai dacă are loc situaţia 
(a*) şi x este o masă*; sau în cazul (b*) şi x este un 
covor*;, sau în cazul (c*) şi x este un quark”. 
(Presupunem că quark* este definit astfel încât în 
cazul (c*) quark*-urile sunt covoare iar în toate trei 
cazurile covoarele ajung să fie covoare). 

Prin urmare, într-un limbaj unde “pisică*”, “covor*” 
etc. sunt luate ca proprietăţi primitive, “pisică” şi “covor” se 
referă la proprietăţi “extrinseci”, proprietăţi în a căror 
definiţie sunt menţionate alte obiecte decât x; în vreme ce, 
relativ la un limbaj normal, în care “pisică” şi “covor” se 
referă la pisicitate şi covoreitate (ştii la ce proprietăţi mă 
refer, dragă cititorule!), “pisică*” şi “covor*” se referă la 
proprietăţi extrinseci. Altfel spus, a fi “intrinsec” sau 

“extrinsec” este relativ la alegerea proprietăţilor considerate 
de bază, nici o proprietate nu este intrinsecă sau extrinsecă 
prin ea însăşi. 


“Supravieţuire şi evoluţie 


În zilele noastre se consideră că evoluţia a produs 
intr-un fel sau altul o corespondenţă între cuvintele sau 
reprezentările noastre mentale şi lucrurile externe; unii 
spun că nu am fi supraviețuit dacă nu ar fi avut loc o 
asemenea corespondenţă şi că această corespondenţă este, 
cel puţin într-o formă primitivă, relaţia de referinţă. 

Dar ce au de-a face “corespondenţa” şi “referinţa” cu 
supraviețuirea? Cum anume adevărul are importanţă 
pentru supravieţuire? 

Asupra acestor chestiuni opiniile sunt împărţite. 
Unii filosofi cred că nu am fi supravieţuit dacă convingerile 
noastre (suficient de multe dintre ele) nu ar fi fost 
adevărate. Alu filosofi afirmă că şi cele mai bine stabilite 
convingeri, prin mijloace ştiinţifice, nu sunt adevărate sau 
cel puţin că nu avem motive să credem acest lucru. Thomas 
Kuhn a sugerat că convingerile noastre “se referă” la obiecte 
în interiorul acestor convingeri (cumva în felul in care 
‘Hamler’ se referă numai la o persoană din piesă), succesul 
ştiinţei este explicat prin incercare-şi-eroare şi nu prin 
corespondenţă cu lucrurile reale, spune Kuhn. Bas van 
Fraassen, intr-o carte recentă, argumentează că succesul 
teoriei nu are nevoie de adevăr, ci de “adecvare empirică, 
bunăoară de predicții a căror corectitudine este stabilită 
prin observaţii. El explică succesul (sau “adecvarea 
empirică”) ştiinţei ca produs al mecanismului incercare-şi- 
eroare. 

Dacă aceşti filosofi au dreptate, atunci întregul 
demers de a invoca evoluţia ca justificare pentru 
convingerea într-o relaţie obiectivă a  referirii cade. 
Evoluţia, într-o perspectivă de o asemenea factură 
instrumentalistă, are numai rolul de a stabili o 
corespondenţă între unii termeni (termenii observaţionali) 
şi “posibilităţile permanente de senzaţii”. O asemenea cores- 
pondenţă nu este referire, decât in cazul în care am 
abandona ideea că lucrurile externe (cele observabile) sunt 
mai mult decât constructe sau posibilităţi de senzaţii. 

Eu consider că filosofii ceilalți au dreptate (cei care 
spun că nu am fi supravieţuit dacă suficient de multe 
convingeri ale noastre nu ar fi fost adevărate). 

Motivul pentru care cred acest lucru este că 
mecanismul încercare-şi-eroare nu explică de ce teoriile 
noastre sunt “adecvate empiric”, adecvarea empirică poate fi 
explicată numai prin referire la interacțiunile dintre om şi 
mediu care explică de ce încercarea-și-eroarea are succes. 
(Încercarea-şi-eroarea nu are succes în toate întreprinderile 
noastre, la urma urmei!) Ipoteza că interacţiunea produce 
în mintea noastră teorii false care din întâmplare generează 
predicții care au succes înseamnă a admite o serie întreagă 
de coincidenţe inexplicabile. Dar cum anume, faptul că 
convingerile noastre sunt adevărate (cu aproximaţie) 
explică supraviețuirea? 

Unele dintre convingerile noastre sunt strâns legate de 
acțiune. Dacă eu cred propoziţia “Voi primi ceva foarte 
valoros dacă apăs acest buton” (presupun că înţeleg această 
propoziţie într-un mod normal sau, cel puţin, apreciez corect 
ceea ce este pus între paranteze sau ceea ce este “noţiona!' cu 
privire la această convingere) atunci voi duce mâna şi voi 
apăsa butonul. Să numim convingerile de forma “Dacă fac x 
atunci obţin...” unde locul gol este pentru un scop, convingeri, 

directive. Dacă prea multe dintre aceste convingeri directive 
sunt false, voi săvârşi prea multe acţiuni fără succes; în acest 
fel adevărul convingerilor directive (în număr suficient) este 
necesar pentru supravieţuire. 

Acum, convingerile directive sunt derivate din multe 


alte credinţe: convingerile despre caracteristicile şi puterile 
care acţionează asupra lucrurilor externe şi convingerile 
despre propriile noastre caracteristici şi puteri. Dacă aceste 
convingeri ar fi cu prioritate false, n-ar fi o simplă 
coincidenţă faptul că ele conduc la predicții adevărate privind 
experienţa şi la convingeri directive adevărate? Astfel, dacă 
suficient de multe dintre convingerile noastre directive sunt 
adevărate, şi cea mai bună explicaţie a acestui fapt este că 
multe dintre celelalte convingeri ale noastre (cele care 
constituie “teoria comună asupra lumii”) sunt cel puţin apro- 
ximativ adevărate, suntem justificaţi în convingerea că teoria 
comună asupra lumii este cel puţin cu aproximaţie adevărată 
şi că nu am fi supravieţuit dacă nu s-ar întâmpla aşa. 

Să ne imaginăm acum că unii dintre noi se referă în 
mod efectiv la lucruri care sunt asignate de către termenii 
noştri prin interpretarea non-standard J (descrisă în Anexă). 
Această interpretare este la fel cu interpretarea standard 
pentru termenii care se referă la lumea noastră noţională, la 
senzațiile noastre, la dorinţele noastre etc. Astfel, propoziţia 
“Mi se pare că apăs butonul” când o înţelegem prin operaţia 
“punerii intre paranteze” (cu sensul că am o anumită 
experienţă a apăsării voite a butonului) nu are numai aceleaşi 
condiţii de adevăr dar şi aceeaşi interpretare sub J precum sub 
interpretarea “normală” /, la fel se întâmplă pentru “Mi se 
pare că dobândesc satisfacția pe care o aşteptam. 

Acum, dacă suficient de multe dintre convingerile 
noastre directive sunt adevărate sub interpretarea non-stan- 
dard J, atunci cu certitudine vom avea succes şi vom 
supraviețui (deoarece dacă nu am fi în viaţă nu am atinge 
scopurile propuse) şi vom avea urmaşi (deoarece dacă ei nu 
ar trăi atunci nu ar atinge scopurile respective). Pe scurt, 
J-adevărul a (suficient de multe) convingeri directive este la 
fel de bun pentru a explica “succesul evoluţiei” ca şi Z- 
adevărul. În fapt, acesta este /-adevărul când condiţiile de 
adevăr pentru fiecare propoziţie (nu numai convingerile 
directive) sunt aceleaşi sub J ca şi sub 7. Convingerile mele 
directive nu numai că sunt asociate cu aceeaşi experienţă 
subiectivă sub interpretarea / şi sub interpretarea J; ele au 
aceleaşi condiţii de adevăr. Din punctul de vedere al 
‘evoluției’, este nevoie ca suficient de multe convingeri să 
fie adevărate sub orice interpretare care conectează aceste 
convingeri cu acțiunile relevante. Evoluţia poate produce 
in mine o tendinţă de a avea convingeri adevărate (de un 
anumit tip); dar aceasta înseamnă că evoluţia afectează prin 
mediere lingvistică sau conceptuală supraviețuirea pe calea 
tendinței sale de a produce în noi sisteme de reprezentare a 
căror propoziţii sau “interpretări ale propoziţiilor” au 
anumite condiţii de adevăr (şi anumite condiţii de acțiune, 
sau “reguli de ieşire din limbaj’). Dar condițiile-de-adevăr 
pentru toate propoziţiile, aşa cum am arătat, nu determină 
referința părților propoziției (nici adăugarea “regulilor de 
ieşire din limbaj” nu ne ajută, deoarece acestea sunt aceleaşi 
şi sub J). Urmează că este o eroare să se creadă că evoluţia 
determină o corespondență unică (sau măcar o 
corespondenţă suficient de precisă) între expresiile prin 
care realizăm referirea şi lucrurile externe. 


O problemă privind referinţa | 55 


Intenţii: pur şi impur 


Am văzut că natura nu selectează vreo 
corespondenţă unică între termenii noştri şi lucrurile 
externe. Natura lasă pe seama noastră procesarea 
cuvintelor şi a semnelor gândite astfel încât suficient de 
multe dintre convingerile noastre directive să fie adevărate 
şi suficient de multe dintre acţiuni să contribuie la 
“bunăstarea noastră genetică”, dar acest mecanism lasă 
referirea nedeterminată. W.V. Quine a arătat cum este 
referinţa de fapt - nedeterminată! El crede că este o simplă 
iluzie că termenii limbajului nostru au contrapărţi bine 
determinate. După cum el însuşi afirmă: 


De aceea, să ne reintoarcem la notarea standard, 
cu o listă de predicate interpretate şi un domeniu de 
valori pentru variabile. Propoziţiile adevărate dintr-un 
asemenea limbaj rămân adevărate sub nenumărate 
reinterpretări ale predicatelor şi revizuiri ale domeniului 
de valori. Într-adevăr, orice domeniu de aceeaşi mărime 
poate fi folosit pentru a obţine interpretări convenabile 
ale predicatelor. Dacă domeniul de valori este infinit, 
orice domeniu infinit conduce la rezultate similare; 
aceasta este teorema Lâwenheim-Skolem. Propoziţiile 
adevărate rămân adevărate indiferent de asemenea 
schimbări. 

Poate că atunci, prima noastră grijă trebuie să fie 
cu privire la adevărul propoziţiilor şi la condiţiile lor de 
adevăr, mai degrabă decât la referinţa termenilor. 


În capitolul următor voi explora alternativa sugerată 
aici pornind de la ideea care este premisa întregii discuţii: 
cuvintele stau într-un fel de corespondenţă biunivocă cu 
lucrurile (independent de discurs) sau cu mulțimile de 
lucruri. Mi se pare, însă, că există o modalitate mai simplă: 
de ce să nu spunem că intențiile noastre fixează referinţa 
termenilor, în mod implicit sau explicit? 

La inceputul discuţiei din capitolul precedent, am 
respins o asemenea variantă ca neavând conţinut 
informativ pe motivul că a avea intenţii (într-un fel 
relevant) presupune abilitatea de a ne referi. Este 
momentul să dezvolt această remarcă. 

Problema este că noţiunile de “intenţie şi “stare 
mentală” sunt ambigue. Să numim o stare mentală pură, 
dacă prezenţa sau absenţa ei depinde numai de ceea ce se 
petrece în “interiorul” vorbitorului. De pildă, dacă am sau 
nu o durere depinde numai de ceea ce se petrece în 
interiorul meu, dar cunoştinţa că zăpada este albă depinde 
atât de ceva care se petrece în interiorul meu (a avea 
convingerea că zăpada este albă) cât şi de faptul dacă zăpada 
este sau nu albă, adică de ceva ce se află în afara minţii şi 
corpului meu. Astfel, durerea este o stare mentală pură, pe 
când cunoaşterea este o stare mentală impură. Există o 
componentă (pură) mentală a cunoaşterii dar există şi o 
componentă non-mentală corespunzătoare condiţiilor în 
care convingerile unui om reprezintă cunoaştere numai 
dacă sunt adevărate. Nu sunt într-o stare de cunoaştere că 
zăpada este albă dacă nu sunt într-o stare mentală pură 
corespunzătoare; dar a fi într-o stare mentală pură 
corespunzătoare nu este niciodată suficient pentru a 
cunoaşte că zăpada este albă; la aceasta trebuie să coopereze 
ŞI lumea. 

Ce este o convingere? Am definit convingerea pusă 
între paranteze (lumea noţională”) astfel încât atunci când 
avem o convingere pusă intre paranteze precum [pe masă 
se află un pahar cu apă] sau o lume noţională care include 
existenţa paharului pe masă ne aflăm intr-o stare mentală 
pură. Dar, in acord cu cele arătate anterior, convingerea că 
există un pahar cu apă pe masă (fără vreo “punere în 
paranteze”) presupune că, prin cuvântul “apă” ne referim în 

mod efectiv la apă iar aceasta depinde de natura anumitor 
“paradigme” şi de relaţia cauzală directă sau indirectă cu 
aceste paradigme etc. Când eu am convingerea de mai sus, 
corespondentul meu de pe Pământul geamăn are o 
convingere între paranteze asemănătoare dar nu aceeaşi 
convingere , deoarece cuvântul său “apă! se referă la apă-cu- 
alcool şi nu la apă. Pe scurt, convingerea că “pe masă se află 
un pahar cu apă” este o stare mentală impurä. (Creierele din 
container nu ar putea fi în această stare, deşi ar putea fi 
intr-o stare Între paranteze corespunzătoare). 

Ceea ce s-a spus despre convingeri este valabil şi 
pentru intenţii. Stările intenţionale pure — de pildă, intenţia 
ca termenul “apă” să se refere la apă într-o lume noţională — 
nu fixează referinţa din lumea reală. Stările intenţionale 
impure - de pildă intenţia ca termenul “apă” să se refere 
efectiv la apă - presupun abilitatea de a ne referi la apa reală. 

Unii filosofi au sugerat că convingerea poate fi 
definită în termeni de stări pe care le numesc “stări între 
paranteze” şi referinţă, astfel: 


John crede că zăpada este albă = John crede că 
[zăpada este albă] 


(de pildă, zăpada este albă în lumea noţională a lui John) 


iar cuvintele zăpadă” şi albă” în gândirea lui John (sau orice 
alte cuvinte ar fi folosite pentru a exprima o asemenea 
convingere ) se referă la zăpadă şi, respectiv, la proprietatea de 


a fi albă. 


Chiar dacă nu reprezintă o analiză corectă şi 
completă a ceea ce înseamnă a fi convins că zăpada este 
albă, consideraţiile de mai sus subliniază ceva corect: 
convingerea presupune abilitatea de a se referi. În exact 

acelaşi mod intenţia presupune abilitatea de referire! 
Intenţiile nu sunt evenimente mentale care cauzează 
referirea cuvintelor: intenţiile (în sensul lor obişnuit 
impur) au referință în integralitatea lor. Explicarea 
referinţei în termeni de intenţie impură ar fi circulară. 
Problema privind modul în care stările mentale pure de a 
intenţiona, de a avea convingerea etc. pot (in manieră 
cauzală) să constituie sau să cauzeze referinţa rămâne 
nerezolvată. 


Originea încurcăturii 


La o primă examinare, nimic nu pare mai clar decât 
că cuvintele şi reprezentările noastre mentale au referinţă. 
Când cred sau spun “pisica tocmai a ieşit”, mă gândesc la 
pisica noastră Mitty; cuvântul “pisică” din propoziţia pe 
care o cred sau o spun se referă la o mulţime de entităţi al 
cărei element este şi Mitty. Încă nu am dezlegat natura 
acestei relaţii “de a fi despre” a referinţe. 

Distincția dintre lumea reală şi lumea noţională (şi 
distincţia corelativă dintre convingeri şi convingeri între 
paranteze, sau intenţii şi intenţii între paranteze) explică 
o parte din incurcătură. Motivul pentru care este sur- 
prinzător şi tulburător să descoperim că există “inter- 
pretări admisibile” neintenţionate pentru limbajul nostru 
(unde prin interpretare admisibilă înţeleg o interpretare 
care satisface constrângerile operaţionale şi teoretice) 
este, în parte, că nu ridică nici o astfel de nedeterminare 
în “lumea noţională” a vorbitorului. În lumea mea 
noţională, pisicile şi pisicile* sunt deosebite (de fapt, în 
lumea mea noţională pisicile* sunt cireşe). “O pisică se 

> 


află pe covor” şi “o pisică* se află pe covor*” pot fi 
echivalente logic, dar ele conţin termeni cu referință 
noţională diferită; astfel, pare ciudat să existe vreo 
confuzie între referinţa în lumea reală a unei convingeri 
şi referinţa alteia. 

Dar dacă numărul pisicilor se întâmplă să fie egal 
cu numărul cireşelor, atunci rezultă din teoremele teoriei 
modelelor (cum a remarcat Quine în pasajul anterior) că 
există o reinterpretare a intregului limbaj care păstrează 
valorile de adevăr ale tuturor propoziţiilor prin 
schimbarea între ele a extensiunilor pentru “pisică” şi 
“cireaşă”. Prin tehnica pe care am menţionat-o, asemenea 
reinterpretări pot fi construite aşa încât să conserve toate 
constrângerile teoretice şi operaţionale (iar prin tehnicile 
ilustrate în exemplul pisică/pisică* interpretările pot fi 
aplicate şi în ce priveşte “intensiunile” sau funcţiile care 
determină o extensiune în orice lume posibilă şi nu 
numai extensiunile din lumea efectivă). Aceasta nu 
contravine judecății pe care am făcut-o în legătură cu 
“lumea noţională” sau cu sistemul convingerilor subiective 
din următorul motiv: faptul că în sistemul convingerilor 
noastre sau în “lumea noţională' nici o pisică nu este 
cireaşă inseamnă că În orice interpretare admisibilă 
pentru sistemul convingerilor (fiecare asignare de refe- 
renţi din lumea externă pentru cuvintele noastre, pentru 
imagini sau pentru alte reprezentări pe care le folosim în 
gândire) referenţii pentru “pisică” şi pentru “cireaşă” 
trebuie să aparţină la mulţimi disjuncte. Dar disjuncţia 
dintre aceste mulţimi este compatibilă cu faptul 
(remarcabil) că ceea ce este mulţimea “pisicilor” într-o 
interpretare admisibilă poate fi mulţimea “cireşelor” 
într-una diferită dar la fel de admisibilă. Din faptul că 

pisicile noţionale sunt în întregime diferite de cireşele 
noţionale urmează numai că pisicile reale sunt cu totul 
diferite de cireşele reale dacă numărul interpretărilor 
admisibile se reduce la una. Dacă există mai mult de o 
interpretare admisibilă a întregului limbaj (cum ar fi dacă 
interpretările admisibile sunt selectate numai prin 
constrângeri teoretice şi operaţionale) atunci doi termeni 
care se referă la mulţimi disjuncte în fiecare interpretare 
admisibilă pot avea aceiaşi referenţi potenţiali când sunt 
luate în considerare toate interpretările admisibile. Din 
faptul că pisicile noţionale sunt atât de diferite de cireşele 
noţionale nu urmează că există mulţimi determinate 
disjuncte de pisici-în-sine şi de cireşe-in-sine. 

Modul natural în care constrângerile teoretice şi 
operaţionale conduc la interpretări admisibile ale unui 
sistem reprezentaţional face ca întregul proces să pară 
atât de neobişnuit. Asemenea constrângeri pot, într-o 
oarecare măsură, să determine care propoziţii dintr-un 
limbaj sunt adevărate şi care sunt false; astfel, referinţa nu 
este determinată complet de condiţiile de adevăr - între 
acestea rămâne o nedeterminare. 

Quine, aşa cum am remarcat, doreşte să elimine 
nedeterminarea pur şi simplu admițând că referinţa este 
nedeterminată. Un filosof tânăr, Hartry Field:, a sugerat 
recent o perspectivă diferită. Potrivit lui, referinţa este o 
“relaţie fizicalistă” de pildă, un complex de relaţii cauzale 
intre cuvinte sau reprezentările mentale şi obiecte sau 


5 Field H., “Tarski's Theory of Truth’, The Journal of Philosophy, 
vol. 69. Punctul de vedere a lui Field este discutat în lucrarea mea 


Meaning and the Moral Science, Routledge and Kegan Paul, 1978. 

mulţimi de obiecte. Este sarcina ştiinţelor empirice să 
determine asemenea relaţii, sugerează Field. 

Totuşi, apare o problemă in legătură cu această 
sugestie. Să presupunem că există o definiție naturalistă 
sau fizicalistă a referinţei, aşa cum pretinde Field. 
Presupunem că: 


(1) x se referă la y dacă şi numai dacă x se află în 
relația R cu y 


este adevărată, unde R este o relaţie definibilă in voca- 
bularul ştiinţelor naturii fără a folosi termeni semantici 
(fără a folosi “se referă” sau alte cuvinte care ar face 
definiţia circulară). Dacă (1) este adevărată şi verificabilă 
empiric, atunci (1) este o propoziţie care este adevărată 
Chiar dacă teoria prin care este fixată referinţa este 
determinată de constrângerile operaţionale şi teoretice. 
Propoziția (1) ar fi o parte a “echilibrului reflectiv” sau 
teoria “limitei ideale” a lumii. 

Dacă referinţa este determinată numai prin 
constrângeri operaţionale şi teoretice, atunci referinţa 
pentru “x se află în relaţia R cu y este ea însăşi 
nedeterminată aşa încât, cunoaşterea că (1) este adevărată 
nu este de nici un ajutor. Fiecărui model admisibil pentru 
limbajul obiect îi va corespunde unui model pentru meta- 
limbaj în care (1) are loc; interpretarea pentru ‘x se află în 
relaţia R cu y’ va fixa interpretarea pentru “x se referă la 
y. Dar aceasta va fi numai o relaţie în orice model 
admisibil, nu serveşte pentru a da seama de numărul 
tuturor modelelor admisibile. 

De bună seamă că Field nu a intenţionat să tragă o 
asemenea consecinţă. Field afirmă că: (a) există o relaţie 

unică şi determinată între cuvinte şi lucruri sau mulţimi 
de lucruri şi (b) această relaţie este cea folosită ca relaţie 
de referire in determinarea valorii de adevăr pentru (1). 
Dar aceasta nu este în mod necesar conţinutul a ceea ce 
spunem prin (1), aşa cum s-a văzut şi rămâne o problemă 
cum am putea învăța să exprimăm ceea ce doreşte Field să 
spună. 

Lăsând ultima problemă deoparte să considerăm că 
(1), înţeleasă aşa cum doreşte Field (ca descriind o relaţie 
unică şi determinată între cuvinte şi referenţii lor), este 
adevărată. În acest caz, ce o face adevărată? Având în 
vedere că rămân multe tipuri de corespondenţă între 
cuvinte şi lucruri, chiar dacă sunt satisfăcute 
constrângerile, care dintre ele trebuie asociată lui R? În 
nici un caz corectitudinea empirică a lui (1), deoarece 
avem de-a face cu constrângerile noastre teoretice şi 
operaţionale. Nu, aşa cum am văzut, intenţiile noastre 
(mai degrabă R intră în determinarea intenţiilor, nu 
invers). Rămâne varianta că teza ‘R este referinţa” trebuie 
să fie metafizic inexplicabilă, adică să fie un fapt primitiv, 
un adevăr metafizic. 

Acest tip de adevăr metafizic, dacă ar exista, nu 
trebuie să fie confundat cu adevărul “necesar metafizic” 
introdus recent de Saul Kripke’. 

Teoria lui Kripke, care este strâns legată de teoria 
prezentată mai înainte despre referinţa termenilor 
naturali (termeni pentru animale, vegetale, minerale) este 
că, fiind dat că: 


? Vezi Naming and Necessity, Harvard U.P., 1980. 

(2) Apa este H:O 


(adică, fiind dat că (2) este adevărată în lumea actuală) şi 
fiind dat că vorbitorul intenționează ca termenul “apă” să 
se refere tocmai la acele lucruri care au acelaşi 
comportament şi compoziţie ca diferite mostre de apă 
efectivă (vorbitorii pot avea o asemenea intenţie chiar 
dacă vorbesc despre cazuri ipotetice sau “lumi posibile”) 
urmează că (2) trebuie să fie adevărată în orice lume 
posibilă; deoarece a descrie un lichid ipotetic care nu este 
H2O, dar care are unele similarități cu apa, înseamnă a 
descrie un lichid ipotetic care se aseamănă cu apa şi nu a 
descrie o lume posibilă in care apa nu este H:O. O 
asemenea propoziţie, că apa este H:O, este “metafizic 
necesară” (adevărată în toate lumile posibile); dar această 
“necesitate metafizică” este explicată de către chimia lumii 
noastre şi de faptele lumii noastre cu privire la care 
vorbitorul intenţionează să se refere. 

Dacă există o relaţie R determinată fizic (definibilă 
in limbajul ştiinţelor naturale în finit de multe cuvinte 
sau nu) care este tocmai referirea indiferent cum este 
descrisă această relaţie), acest fapt nu poate fi consecinţa 
intenţiei noastre de a ne referi; mai degrabă, cum am 
arătat de mai multe ori, ea intră în determinarea 
intenţiei. Teza lui Kripke că “apa este H:O?’ este 
adevărată în toate lumile posibile, ar putea fi corectă 
chiar dacă referinţa din lumea efectivă este fixată numai 
prin constrângeri operaţionale şi teoretice; această 
perspectivă presupune conceptul de referinţă, nu ne 
spune dacă referinţa este determinată şi ce este referinţa. 

Pentru mine, a considera că unele corespondențe 
intrinseci sunt tocmai referinţa (nu ca rezultat al 
constrângerilor operaţionale şi teoretice, sau a intenţiilor 
noastre, dar ca fapt metafizic ultim) ne conduce la o 
teorie magică a referinţei. Referinţa însăşi, devine, dintr-o 
asemenea perspectivă, ceea ce Locke numea o “formă 
substanţială” (o entitate care aparţine în mod intrinsec 
unui anumit nume). Chiar dacă cineva este dispus să 
analizeze asemenea fapte metafizice inexprimabile, 
problemele epistemologice care însoțesc o asemenea 
tentativă sunt insurmontabile. Astfel, prin presupunerea 
unei lumi a entităţilor mental şi discursiv independente 
(care este supoziţia perspectivei analizate) apar, aşa cum 
am văzut, multe “corespondențe” diferite care reprezintă 
candidaţi pentru relaţia de referire (infinit de multe, de 
fapt, dacă în univers există infinit de multe lucruri). 
Chiar cerința ca (1) să fie adevărată sub orice noţiune de 
adevăr corespunde cu alegerea metafizică a unei relaţii 
“reale” a referirii care nu exclude vreunul dintre aceşti 
candidaţi, dacă (1) este acceptabil empiric (acceptabil în 
circumstanţele constrângerilor operaţionale şi teoretice), 
după cum s-a văzut. În acest caz, există nenumărat de 
multe adevăruri “metafizic posibile” de forma “R este 
relaţia reală (selectată metafizic) pentru referinţă”. Dacă 
susținătorul acestui punct de vedere acceptă ca o 
asemenea perspectivă nu este în întregime corectă şi că 
referinţa poate fi aleasă metafizic fără a fi determinată 
(selectarea metafizică pentru R poate admite o pluralitate 
de interpretări) atunci se poate concepe că perspectiva 
constrângerilor opeaţionale-plus-teoretice este metafizic 
corectă de fapt! lată motivul pentru care relaţia de 

referire nu poate fi un fapt metafizic: x se referă la y în cel 
puțin un model admisibil M. Să notăm că toate aceste 
teorii metafizice în număr nedefinit sunt compatibile cu 
aceleaşi propoziţii ca fiind adevărate, cu aceeaşi ‘teorie 
asupra lumi? şi cu metodologia optimă pentru 
determinarea adevărului! 

Două doctrine 
filosofice 


Problemele pe care 
le-am discutat pun în faţa 
noastră două doctrine filoso- 
fice (sau două temperamente 
filosofice). Conţinutul şi 
consecinţele acestora au 
legătură cu subiectul nostru: 
problema “creierelor în con- 
tainer” nu ar fi de interes 
decât ca un fel de paradox 
logic, dacă nu ar fi legată de 
diferenţa dintre aceste două 
perspective filosofice. 

Prima doctrină este 
realismul metafizic. Din 
punctul ei de vedere lumea 
constă dintr-o totalitate fixă 
de obiecte independente-de- 
mental. Există un singur 
adevăr şi o singură descriere 
completă a “cum este lumea”. 
Adevărul presupune o formă 
de relaţie de corespondenţă 
intre cuvinte sau semne 
gândite şi lucrurile externe 
sau mulțimile de lucruri 
externe. 


O voi numi doctrina externalistă, deoarece punctul său de 
vedere este cel al lui Dumnezeu. 

Doctrina pe care o voi susţine nu are un nume bine 
stabilit. A apărut mai târziu în istoria filosofiei şi chiar şi 
astăzi naşte confuzii cu alte doctrine. Mă voi referi la ea 
spunându-i perspectiva internalistă, deoarece are drept 
caracteristică teza că intrebarea “ce obiecte alcătuiesc lumea” 
are sens numai în interiorul unei teorii sau descrieri. Mulţi 
filosofi “internalişti”, chiar dacă nu toţi, susţin că există mai 
multe teorii sau descrieri “adevărate” ale lumii. “Adevărul”, 
din perspectivă internalistă, este o formă (idealizată) de 
acceptabilitate raţională - o formă de coerenţă ideală a 
convingerilor noastre între ele şi cu experienţele noastre, 
care la rândul lor sunt reprezentate în sistemul nostru de 
convingeri — şi nu o corespondenţă cu “stări de lucruri” 
independente-de-mental ori discursiv independente de 
discurs. Nu există nici un “ochi al lui Dumnezeu” pe care l- 
am putea imagina sau cunoaşte; există numai diferite 
puncte de vedere ale persoanelor actuale reflectând interese 
şi scopuri variate, regăsite în teoriile şi descrierile pe care le 
acceptă. (Teoria adevărului coerenţă,  non-realism, 
verificaţionism, pluralism, pragmatism sunt termeni care se 
aplică perspectivei internaliste; dar oricare dintre aceşti 
termeni au conotaţii care sunt inacceptabile, dobândite 
prin dezvoltarea lor istorică). 

Filosofii internalişti nu sunt afectaţi de ipoteza 
“creierelor în container”. Pentru aceştia, “lumea creierelor 
in container” este doar o poveste, o simplă construcţie 
lingvistică şi nu o lume posibilă. Ideea că o asemenea 
poveste ar fi adevărată într-un univers, într-un fel de 
realitate paralelă, presupune ochiul lui Dumnezeu încă de 
la început, cum se poate lesne arăta. Pentru că, din al cărui 
punct de vedere poate fi spusă povestea? De bună seamă că nu 

din perspectiva vreunei creaturi sensibile din lume. Nici 
din perspectiva vreunui observator dintr-o altă lume care 
interacționează cu lumea noastră, pentru că, prin definiţie, 
“lumea” include orice interacționează într-un fel sau altul cu 
lucrurile pe care le conţine. Dacă tu, de pildă, ai fi un 
observator care nu are creierul în container, şi ai putea 
observa alte creiere aflate în container atunci nu am avea 
de-a face cu o lume în care toate fiinţele sensibile ar fi 
creiere în container. Astfel, presupunerea că ar putea exista 
o lume in care toate fiinţele sensibile sunt creiere în 
container poate fi făcută numai din afara acestei lumi, din 
perspectiva asupra adevărului a ochiului lui Dumnezeu, 
sau, mai exact, dintr-o perspectivă în care adevărul ar fi 
absolut independent de orice observator din acea lume. 

Pentru filosoful externalist, pe de altă parte, ipoteza 
că suntem creiere În container nu poate fi eliminată prea 
lesne. Deoarece adevărul unei teorii nu depinde de 
corespondenţa cu lumea aşa cum este observată de către 
observatorii din ea (adevărul nu este relațional), ci de 
corespondenţa cu lumea în sine. Problema care apare 
pentru filosoful externalist este că orice relaţie de 
corespondenţă de care depind adevărul şi referinţa nu poate 
fi valabilă logic pentru el, dacă este creier în container. 
Astfel, dacă suntem creiere în container, nu putem gândi că 
suntem astfel, cu excepţia punerii între paranteze [noi 
suntem creiere în container], iar acest gând între paranteze 
nu are condiţii de referinţă care l-ar face adevărat. Prin 
urmare, nu este posibil să fim creiere în container. 

Să admitem “teoria magică a referinţe”. De pildă, am 
putea presupune că unele legături oculte - să le numim 
“legături noetice”! - leagă cuvintele sau gândurile-semne de 


! “Termenul “legături noetice” mi-a fost sugerat de Zemach. 

referinţa lor. În acest caz, nu există probleme. Creierul din 
container poate crede cuvintele “Eu sunt un creier în 
container” iar cuvântului “container” să-i corespundă (cu 
ajutorul legăturilor noetice) containerele reale din exterior, 
iar cuvântului ‘in’ să-i corespundă (cu ajutorul legăturilor 
noetice) relaţia spaţială de conţinere. Dar o asemenea 
perspectivă nu poate fi susţinută. Nici unul dintre filosofii 
contemporani nu ar fi de acord cu ea deoarece realistul 
modern admite teoria adevărului corespondenţă fără a 
crede în legături noetice (sau fără a crede În obiecte care se 
identifică singure” - obiecte care corespund intrinsec unui 
cuvânt sau gând-semn mai degrabă decât altuia) aşa încât 
creierele În container ar fi o ciudăţenie pentru el. 

Cum am văzut, problema este următoarea: există 
aceste obiecte în exterior. Aici este mintea/creierul cu 
funcţia gândire/calcul. Cum anume, simbolurile gândito- 
rului (sau cele ale minţii/creierului) intră într-o cores- 
pondenţă unică cu obiectele din exterior? 

Răspunsul acceptat de externaliştii de astăzi este că, 
în vreme ce nu este nevoie ca semnele să corespundă în 
mod necesar unei mulţimi de lucruri mai degrabă decât 
alteia, conexiunile contextuale între semne şi lucrurile 
externe (în particular, conexiunile cauzale) ar fi în măsură 
să explice natura referinţei. Dar acest mecanism nu 
funcţionează. De pildă, convingerile mele privind 
electronii se datorează cărților. Dar rostirile mele ale 
cuvântului “electron” deşi au, într-un anume înţeles, 
legătură cu textele cărţilor, nu se referă la asemenea texte. 
Obiectele care sunt cauza dominantă a convingerilor mele 
conţin semnul dar nu referinţa acestui semn. 


2 Termenul “obiecte care se identifică singure” este din Substance and 
Sameness de D. Wiggins (Blackwell, 1980). 

Externalistul va răspunde că un cuvânt ca “electron” 
nu este conectat cu textul cărţii printr-un lanţ cauzal de 
forma adecvată. (Dar cum putem determina care lanţ 
cauzal are forma corectă decât dacă am fi deja capabili să 
recunoaştem referinţa?) 

Pentru un internalist, cum sunt şi eu, situaţia este 
diferită. Din perspectivă  internalistă, semnele nu 
corespund intrinsec obiectelor independent de modul in 
care sunt utilizate şi de către cine. Un semn care este 
utilizat într-un mod particular de către o anume 
comunitate de utilizatori poate corespunde obiectelor 
particulare în interiorul schemei conceptuale a acestor 
utilizatori. “Obiectele” nu există independent de schemele 
conceptuale. Noi decupăm lumea in obiecte când 
introducem o schemă sau alta de descriere. Deoarece atât 
obiectele cât şi semnele sunt interne relativ la o schemă de 
descriere, putem explica de ce se potrivesc. 

Într-adevăr, este trivial să spunem că orice cuvânt se 
referă în interiorul limbajului căruia îi aparţine prin 
folosirea cuvântului însuşi. La ce se referă “iepure”? De 
bună seamă, la iepuri! La ce se referă “extraterestru”? La 
extratereştri (dacă există vreunul). 

De bună seamă, externalistul este de acord că 
extensiunea lui “iepure” este mulţimea iepurilor şi exten- 
siunea lui “extraterestru” este mulţimea extratereştrilor. 
Dar el nu consideră asemenea judecăţi ca spunând ce este 
referinţa. Pentru el, a determina ce este referinţa, respectiv 
care este natura corespondenţei între cuvinte şi lucruri, 
reprezintă problema importantă. (Cât de importantă, am 
văzut în capitolul precedent). Pentru mine, sunt puţine de 
pus despre ce este referinţa în interiorul sistemului 

conceptual, altceva decât tautologii. Ideea că legătura 
cauzală este necesară este respinsă de faptul că 
“extraterestru” se referă la extratereştri indiferent dacă am 
avea vreo legătură cauzală cu extratereştrii sau nu! 

Filosoful externalist va replica, totuşi, că ne putem 
referi la extratereştri chiar dacă nu am interacţionat 
niciodată cu ei (după câte ştim) deoarece am interacţionat 
cu tereștri şi avem Situaţii empirice ale relaţiei “nu provine 
de pe aceeaşi planetă” şi situaţii pentru “fiinţă inteligentă”. 
Acum putem defini un extraterestru ca o fiinţă inteligentă 
care provine de pe o altă planetă decât aceea a tereştrilor. 
În plus, “nu provine de pe aceeaşi planetă” poate fi analizat 
in termenii “nu provine din acelaşi loc” şi “planetă” (care pot 
fi analizaţi mai departe). În acest fel, externaliştii 
elaborează condiţiile pentru a avea loc o conexiune “reală” 
(bunăoară, cauzală) cu orice situaţie la care suntem în 
măsură să ne referim şi condiţii în care termenii de bază se 
referă la tipuri de lucruri (şi relaţii) prin mijlocirea 
conexiunilor reale. Folosind termenii de bază în 
combinaţii complexe putem, spun ei, să construim expresii 
descriptive care se referă la tipuri de lucruri fără a avea 
conexiune reală cu ele, ba chiar fără ca acestea să existe 
(cum sunt extratereştrii). 

De fapt, chiar cuvinte simple, cum sunt “cal' şi 
‘iepure’ includ în extensiunea lor obiecte faţă de care nu 
avem vreo legătură cauzală (de pildă, caii şi iepurii viitori 
Ori caii ŞI iepurii care nu au interacţionat niciodată cu 
oamenii). Când folosim cuvântul ‘cal’ ne referim nu numai 
la caii cu care am avut o legătură reală, ci la toate lucrurile 


de acelaşi fel. 

În acest loc trebuie să observăm că ‘de acelaşi fel’ nu 
are sens în afara sistemului categorial care spune ce 
proprietăţi contează şi ce proprietăţi nu contează ca 
similarități. Într-un mod sau altul, orice poate fi ‘de acelaşi 
fel cu orice. Întreaga poveste despre modul în care ne 
referim la unele lucruri în virtutea faptului că sunt legate 
printr-un lanţ cauzal cu noi şi cu alte lucruri în virtutea 
faptului că sunt “de acelaşi fel” şi cu celelalte “prin descriere” 
este atât falsă, cât şi inutilă. Asemănarea dintre caii cu care 
nu am interacţionat niciodată şi caii cu care am 
interacţionat este dată de faptul că primii sunt, la urma 
urmelor, caz. Formularea problemei de către realistul 
metafizic presupune că există toate obiectele în ele însele şi 
noi folosim un fel de lasou pentru a prinde unele dintre ele 
(cele faţă de care avem legături reale) şi aplicăm cuvântul 
(‘cal’) pentru a le acoperi nu numai pe cele prinse cu lasoul 
ci şi pe celelalte, care nu au fost prinse pentru că ar fi prea 
indepărtate în spaţiu şi timp sau din alte motive. “Soluţia” 
acestei pseudo-probleme - ‘realist? metafizică - este a 
considera cuvintele ca acoperind automat nu numai 
obiectele prinse cu lasoul, ci şi obiectele de acelaş: fel - de 
acelaşi fel în sine. În acest caz, lumea conţine, la urma 
urmelor, obiecte care se autoidentifică deoarece tocmai asta 
inseamnă că lumea şi nu cugetătorii clasifică obiectele în 
tipuri. 

Lumea constă din “obiecte care se autoidentifică” dar 
nu în sensul valabil pentru externalist. Dacă, aşa cum 
aminteam, “obiectele” sunt mai degrabă produse decât 
descoperite, aşa cum producerea invențiilor conceptuale 
este un factor “obiectiv” al experienţei, factorul inde- 
pendent faţă de voinţa noastră, atunci, de bună seamă, 
obiectele aparţin în mod intrinsec unor categorii; deoarece 
aceste categorii sunt determinate de uneltele folosite pentru 

construirea versiunii lumii în care obiectele sunt pe primul 
loc. Dar acest tip de “obiecte care se autoidentifică” nu este 
independent-de-mental; dimpotrivă, externalistul doreşte să 
creadă că lumea constă din obiecte care simultan sunt 
independente-de-mental şi se autoidentifică. O asemenea 
variantă nu poate avea loc. 


Internalism şi relativism 


Internalismul nu este un relativism facil care afirmă 
“merge orice’. A nega că intrebarea privind “potrivirea? 
conceptelor noastre cu lucruri necontaminate de concep- 
tualizare ar avea sens, este una; dar a susţine că orice sistem 
conceptual este la fel de bun cu oricare altul, este cu totul 
altceva. Dacă cineva chiar crede aceasta şi este suficient de 
nebun pentru a avea un sistem conceptual care îi spune că 
sărind pe fereastră ar putea zbura, ar constata, dacă ar 
supravieţui, slăbiciunea punctului de vedere de mai sus. 
Internalismul nu neagă că există intrări empirice ale 
cunoaşterii, cunoaşterea nu este un basm care să nu aibă 
alte constrângeri decât coerenţa internă, dar neagă că ar 
exista intrări care nu ar fi ele însele modelate de conceptele 
noastre, prin vocabularul pe care il folosim pentru a le 
descrie sau orice intrare care admite numai 0 singură 
descriere independent de orice alegere conceptuală. Chiar 
descrierile propriilor senzaţii, atat de utilizate ca punct de 
plecare pentru generaţii întregi de epistemologi (care 
servesc ca senzaţii în sine), sunt afectate de alegerile 
conceptuale ale celui care le posedă. Intrările pe care se 
bazează cunoaşterea sunt contaminate conceptual, dar 
intrările contaminate sunt mai bune decât nici o intrare. 

Dacă tot la ce ne raportăm sunt intrările contaminate tot 
este mai bine decât nimic. 

O judecată sau un întreg, sistem de judecăţi - o teorie 
sau o schemă conceptuală - este acceptabilă raţional, în 
mare parte, datorită coerenţei sale, este vorba de coerenţa 
convingerilor “teoretice” între ele şi faţă de convingerile cu 
preponderență empirice şi, de asemenea, coerenţa între 
convingerile empirice şi cele teoretice. Concepţiile noastre 
despre coerenţă şi acceptabilitate sunt, din perspectiva pe 
care o prezint, strâns legate de psihologia noastră. Ele 
depind de biologia şi cultura noastră; ele nu sunt 
‘independente de valori”. Dar ele sunt concepţiile noastre şi 
sunt concepţii despre ceva real. Ele definesc un tip de 
obiectivitate, obiectivitatea pentru noi chiar dacă nu este 
obiectivitatea metafizică a ochiului lui Dumnezeu. Obiec- 
tivitatea şi raționalitatea din perspectivă umană sunt tot ce 
avem; ele sunt mai bune decât nimic. 

Respingerea 1den că există o perspectivă “externalistă” 
coerentă, o teorie care este adevărată in sine, separat de 
toate posibilitățile de observare, nu se identifică cu 
acceptabilitatea raţională. Adevărul nu poate fi confundat 
cu acceptabilitatea raţională datorită unui motiv impor- 
tant; adevărul este o proprietate a judecăților care nu poate 
fi pierdută, în vreme ce acceptabilitatea raţională poate fi 
pierdută. Judecata “Pământul este plat” era acceptabilă 
raţional acum 3 000 de ani, cu aproximaţie; dar nu este 
raţional acceptabilă astăzi. Ar fi eronat să se afirme că 
“Pământul este plat’ era adevărată acum 3 000 ani; deoarece 
asta ar însemna că Pământul şi-a schimbat forma. De fapt, 
acceptabilitatea raţională este relativă atât faţă de timp, cât 
şi faţă de persoană. În plus, acceptabilitatea raţională este 

graduală; adevărul este uneori utilizat gradual (bunăoară, 
uneori spunem “Pământul este o sferă” este aproximativ 
adevărat), dar “gradual” aici înseamnă acuratețea judecății şi 
nu gradul de acceptare sau justificare. 

Aceasta nu arată, în opinia mea, că externalistul are 
dreptate în ultimă instanţă, ci că adevărul este o zdealizare a 
acceptabilităţii raţionale. Vorbim ca şi când dacă există 
condiţii epistemologice ideale, putem numi o judecată 
“adevărată” dacă ar fi justificată sub asemenea condiţii. 
“Condiţiile epistemice ideale” sunt, de bună seamă, aidoma 
“absenței frecării”: nu putem atinge în mod real aceste 
condiţii ba chiar este sigur că ne aflăm destul de departe de 
ele. Dar, deşi absenţa frecării nu poate fi atinsă, are sens să 
vorbim despre asemenea situaţii deoarece le putem 
aproxima în suficientă măsură. 

Poate s-ar părea că explicarea adevărului În termeni 
de justificare sub condiţii ideale înseamnă punerea unei 
noţiuni clare în termenii uneia vagi. Dar “adevărat” nu este 
atât de clar cat ar părea din exemple precum “zăpada este 
albă”. În orice caz, nu încerc să dau o definiţie formală a 
adevărului, ci o elucidare informală a acestuia. 

Analogia cu absenţa frecării ne conduce la cele două 
idei cheie ale idealizării teoriei adevărului: (1) adevărul este 
independent de justificarea aici şi acum, dar nu este inde- 
pendent de orice justificare. A susţine că o judecată este 
adevărată înseamnă a susţine că poate fi justificată; (2) se 
aşteaptă ca adevărul să fie stabil sau ‘convergent’; dacă atât 
o judecată cât şi negația sa ar putea fi “justificate” chiar când 
condiţiile ar fi ideale, nu există nici un motiv să gândim o 
asemenea judecată ca având o valoare de adevăr. 

Teoria “asemănări” 


Teoria că adevărul este corespondenţă pare cu 
siguranţă cea mai firească. Înainte de Kant era practic 
imposibil de găsit un filosof care să fie împotriva teoriei 
adevărului corespondenţă. 

Michael Dummett a trasat recent” distincţia între 
non-realişti (cam ceea ce eu numesc “internalişti”) şi 
reducționişti, pentru a sublinia că reducţioniştii pot fi 
realişti metafizici şi subscriu teoriei adevărului 
corespondenţă. Reducţionismul consideră că există o clasă 
de aserţiuni (de pildă, aserţiuni despre evenimente mentale) 
care sunt “făcute adevărate” prin fapte din afara clasei. De 
exemplu, fapte privind comportamentul “fac adevărate” 
aserţiuni despre evenimente mentale, conform cu un 
anume tip de reducționism. Un alt exemplu de perspectivă 
reducționistă este cea a lui Berkeley, că numai minţile şi 
senzațiile lor sunt “reale”, aşa încat propoziţiile despre mese 
ŞI scaune cât şi despre alte “obiecte materiale” sunt 
adevărate despre senzaţii. 

Dacă o perspectivă este reducţionistă cu privire la 
aserţiunile de un anumit fel, dar numai pentru a susţine 
teoria adevărului corespondenţă pentru propoziţiile din 
clasa redusă, atunci perspectiva este la bază realist 
metafizică. Un adevărat non-realist este non-realist în toate 
privinţele. 

Confuzia între filosofii  reducţionişti şi cei 
non-realişti este făcută adesea, dar Dummett pune lucrurile 
la punct; dezacordul dintre cele două tipuri de filosofi 
priveşte ceea ce este real şi nu concepţia asupra adevărului. 
Dacă evităm o asemenea eroare, atunci afirmaţia pe care 


* Tezele lui Dummett se găsesc în “What is a Theory of Meaning I, 
II, Truth and Other Enigmas (Harvard, 1980). 

am făcut-o, că este imposibil să găsim, înainte de Kant, 
filosofi care nu sunt realişti metafizici, cel puţin în ce 
priveşte aserţiunile de bază nereductibile, pare mult mai 
plauzibilă. 

Cea mai veche teorie a adevărului corespondenţă 
datează de aproximativ 2 000 ani fiind atribuită de filosofii 
antici şi medievali lui Aristotel. Nu sunt sigur că Aristotel 
a susţinut-o; dar a sugerat-o prin expresiile pe care le-a 
folosit. O voi numi teoria referinţei-similaritate, deoarece 
susţine că relaţia între reprezentările minţilor noastre şi 
obiectele externe la care se referă este de similaritate. 

Această teorie, aidoma teoriilor moderne, foloseşte 
ideea de reprezentare mentală. Imaginea in minte a 
lucrurilor externe a fost numită fantomă de către Aristotel. 
Relaţia dintre fantomă şi obiectul extern, în virtutea căreia 
fantoma reprezintă obiectul extern în minte, este (conform 
lui Aristotel) că fantoma împărtășește aceeaşi formă cu 
obiectul extern. Deoarece fantoma şi obiectul extern sunt 
similare (împărtăşesc aceeaşi formă), mintea, când are 
fantome corecte, surprinde forma corectă a obiectelor 
externe“. 

Aristotel însuşi spune că fantomele nu împărtăşesc 
cu obiectele alte proprietăţi, precum roşeața (roşeaţa din 
mintea noastră nu este aceeaşi proprietate cu roşeaţa 
obiectului) care poate fi percepută printr-un simţ, dar 
impărtăşesc proprietăţi precum lungimea ori aspectul care 
sunt percepute prin mai mult decat un singur simţ (care 
sunt “sensibil comune” în opoziţie cu “sensibil singulare”). 

În secolul al XVII-lea teoria similarităţii a început să 
fie restricţionată mai mult decât o făcuse Aristotel. Astfel, 


+ De Anima, Cartea III, Cap. 7 şi 8. 


78 | Raţiune, adevăr şi istorie 


Locke şi Descartes au susţinut că, în cazul calităţilor 
“secundare”, cum ar fi culorile sau textura, ar fi absurd să se 
presupună că proprietatea imaginii mentale este literal 
aceeaşi proprietate cu aceea a lucrului fizic. Locke era un 
corpuscular, respectiv, un apărător al teoriei atomice a 
materiei şi asemenea fizicienilor moderni credea că roşeaţa 
prezentă în reprezentarea mentală a unei bucăţi de stofă nu 
este o proprietate simplă a stofei, ci un complex de 
proprietăţi dispoziţionale sau o “putere”, respectiv puterea 
de a provoca senzaţii de un anume tip (senzaţii care se 
manifestă ca “roşu subiectiv” în limbajul psihofizicienilor). 
Această putere, la rândul său, îşi găseşte o explicaţie care nu 
era cunoscută pe vremea lui Locke, în microstructura 
bucății de stofă care absoarbe sau reflectă în mod selectiv 
lumina de anumite lungimi de undă. (O asemenea 
explicaţie era anticipată de Newton). Dacă spunem că 
‘roşu’ inseamnă a avea o anumită microstructură în cazul 
unei bucăţi de stofă, atunci caracterul subiectiv al roşului 
poate fi dat prin evenimentul din mintea mea sau chiar din 
creierul meu care are loc când am o senzaţie de roşu 
subiectiv şi nu implică prezenţa în mintea mea a ceva roşu. 
Proprietăţile lucrurilor fizice şi proprietăţile mentalului 
care produc roşul sunt diferite. O bucată roşie de stofă şi o 
imagine de roşu nu sunt similare literal. Ele nu împărtăşesc 
aceeaşi formă. 

Pentru asemenea proprietăţi (aspect, mişcare, 
poziţie) care sunt privite de filosofia corpusculară ca 
fundamentale şi ireductibile, Locke tinde să păstreze teoria 
referinţei-similaritate. (De fapt, unii dintre comentatorii de 
astăzi a lui Locke pun în discuţie acest fapt; dar Locke 
spune că există o ‘similaritate’ intre idee şi obiect în cazul 

calităţilor primare şi că nu există nici o similaritate între 
ideea de roşu sau de căldură şi roşeaţa sau căldura din 
obiect”. Interpretarea lui Locke pe care am menţionat-o era 
unanim recunoscută de contemporanii săi şi în secolul al 


XVIII-lea). 


Turul de forţă a lui Berkeley 


Berkeley descoperă o consecinţă neplăcută a teoriei 
referinţei similaritate: aceasta implică faptul că nu există 
nimic în afara entităţilor mentale (“spirite şi ideile lor”, sau 
minţi şi senzațiile lor). De regulă nu se observă că premisa 
pe care se bazează Berkeley - teoria similarităţii - nu era 
pur şi simplu învățată sau preluată de la Locke, ci avea în 
vedere teoria anterioară şi, încă, cea de o sută de ani după 
aceea; deja am remarcat cât de veche era această teorie. 

Raționamentul lui Berkeley este foarte simplu. Argu- 
mentul obişnuit împotriva similarităţii în cazul calităţilor 
secundare (argumentul din relativitatea percepţiei) merge la 
fel de bine şi în cazul proprietăţilor primare. Lungimea, 
aspectul sau mişcarea unui obiect sunt percepute diferit de 
observatori diferiţi şi de acelaşi observator în împrejurări 
diferite. A întreba dacă o masă are aceeaşi lungime cu 
imaginea mea a mesei sau aceeaşi lungime cu imaginea ta este 
o întrebare absurdă. Dacă masa are 90 cm lungime şi eu o 
disting, în intregul ei, atunci imaginea are 90 cm lungime? O 
asemenea întrebare nu are sens. Imaginile mentale nu au 
lungime fizică. Ele nu pot fi comparate cu ajutorul unităţii 
standard de la Paris. Lungimea fizică şi lungimea subiectivă 


` An Essay Concerning Human Understanding, Cartea II, Cap. VIII. 

trebuie să fie tot atât de diferite între ele cum sunt, una faţă 
de alta, roşeaţa fizică şi cea subiectivă. 

Concluzia lui Berkeley poate fi formulată astfel: 
nimic nu poate fi similar unei senzaţii sau imagini decât o 
altă senzaţie sau imagine. Având în vedere acest fapt, cât şi 
presupunerea (care nu era pusă la îndoială) că mecanismul 
referinţei este similaritatea între “ideile” noastre (sau 
imagini sau “fantome”) şi ceea ce ele reprezintă, urmează că 
nici o idee (imagine mentală) nu poate reprezenta şi nu se 
poate referi la altceva decât o altă imagine sau senzaţie. Pot 
fi gandite, concepute, ne putem referi la, numai obiecte 
fenomenale. Iar dacă nu poţi gândi ceva înseamnă că nu 
poţi gândi că există. Numai dacă tratăm discursul despre 
obiecte materiale ca derivat în întregime din discursul 
despre regularităţile din senzațiile noastre, acesta devine 
neinteligibil. 

Tendinţa, în timpul său şi mai târziu, de a-l vedea pe 
Berkeley ca pe un pervers nesănătos, ca pe un ins aproape 
scandalos, chiar dacă strălucitor, era determinată de 
neacceptabilitatea concluziei sale că materia nu există în 
realitate (cu excepţia constructelor din senzaţii) şi nu cu 
privire la vreuna dintre premise. Dar faptul că cineva a 
putut deriva o asemenea concluzie inacceptabilă din teoria 
similarităţii a generat o criză în filosofie. Filosofii care nu 
doreau să-l urmeze pe Berkeley în idealismul său subiectiv 
au ajuns la abordări diferite ale referinţe. 


Viziunea lui Kant asupra cunoaşterii 
şi adevărului 


Doresc să spun că filosofia lui Kant este interpretată 
cel mai bine prin prisma a ceea ce am numit 'internalism' 
sau “realism internalist” în ce priveşte concepţia despre 

adevăr, deşi el nu a recunoscut aproape niciodată că ar fi 
urmărit un asemenea scop. 
Ma: întâi, Kant a privit idealismul subiectiv al lui 


Berkeley ca inacceptabil (mai mult decat a spus-o el însuşi) 
Şi, de asemenea, realismul cauzal - punctul de vedere că noi 
percepem în mod direct numai senzaţii şi inferăm obiectele 
materiale printr-un fel de inferenţă problematică, i se pare 
la fel de inacceptabil. O perspectivă prin care, faptul că în 
faţa mea există o masă atunci când scriu aceste pagini este 
numai o ipoteză dubioasă, este “scandaloasă” pentru Kant. 

În al doilea rând, Kant a văzut clar că argumentul lui 
Berkeley funcţionează: el a observat că acest argument 
depinde de teoria referinţei-similaritate şi că respingerea 
argumentului lui Berkeley cere respingerea acestei teorii. 
Aici am atribuit lui Kant o perspectivă pe care acesta nu o 
redă explicit (într-adevăr, a vorbi despre “referinţă” ca 
relaţie Între semnele mentale şi lucrurile pentru care ele 
stau este o manieră foarte recentă, deşi problema relaţiei 
dintre semnele mentale şi lucruri este foarte veche). Vom 
vedea că tezele lui Kant au exact efectul amintit asupra 
teoriei referinţei similaritate. 

Sugerez o cale de a-l interpreta pe Kant care poate fi 
de ajutor, deşi este numai o primă aproximare pentru o 
interpretare corectă. Kant a acceptat punctul de vedere al 
lui Berkeley că argumentul din relativitatea percepţiei se 
aplică şi aşa-numitelor calităţi primare ca şi celor 
secundare, dar a dat un răspuns diferit celui al lui Berkeley. 
Răspunsul lui Berkeley, după cum s-a văzut, era de a şterge 
distincţia între calităţile primare şi cele secundare şi de a 
considera senzațiile ca entităţile de bază la care ne referim. 
Locke considera calităţile secundare ca puteri sau 

proprietăţi — de natură nespecificată — care permit obiectului 
să ne afecteze într-un anumit fel. A spune despre ceva că 
este roşu sau că este cald, sau furios, înseamnă a spune că se 
află într-o anume relație cu noi şi nu că aşa se arată ochiului 
lui Dumnezeu. 

Eu sugerez că (la o primă aproximaţie) modul de 
interpretare a lui Kant este de a extinde ceea ce spune 
“Locke despre calităţile secundare asupra tuturor calităţilor 
- cele simple, cele primare sau secundare (într-adevăr există 
o oarecare distincţie între ele)“. 

Dacă toate proprietățile sunt secundare, ce urmează? 
Urmează că tot ce putem spune despre un obiect are forma: 
este astfel încât ne afectează în cutare sau cutare mod. Nu am 
putea spune nimic mai mult despre vreun obiect descris ‘in 
sine” independent de efectul asupra noastră, ca fiinţe raţionale 
şi având constituţia noastră biologică. Urmează, de asemenea, 
că nu putem presupune vreo similaritate între ideea noastră 


* Kant face un rezumat al doctrinei sale în Prolegomena: “Încă multă 
vreme înaintea epocii lui Locke, dar mai ales după aceea, a fost unanim 
recunoscut şi acceptat că, în pofida existenţei reale a lucrurilor externe, se 
poate spune despre o mulţime dintre predicatele lor că nu aparţin acestor 
lucruri în sine, ci doar fenomenelor lor şi că ele nu au o existenţă proprie în 
afara reprezentării noastre. Printre aceste predicate se numără temperatura, 
culoarea, gustul erc. Nu văd însă nici un argument serios care ar putea fi 
adus împotriva considerării celorlalte calităţi ale corpurilor - care sunt 
numite primare, şi anume întinderea, locul şi, în genere, spaţiul cu tot ce 
ține de el (impenetrabilitatea sau materialitatea, forma etc.) - în rândul 
simplelor fenomene. Şi după cum nu poate fi numit idealist acela care 
consideră culorile nu drept proprietăți ale obiectului în sine, ci drept 
modificări ale simțului văzului, tot aşa nu ar putea fi numită idealistă 
doctrina mea doar pentru că socotesc că încă şi mai multe proprietăţi, ba 
chiar toate acele proprietăți care constituie intuiţia unui corp aparţin doar 


fenomenului său...” (Kant I.: Prolegomene, Ed. Ştiinţifică şi Enciclopedică, 
Bucureşti, 1987, p. 85-86 - n. trad.) 

despre un obiect şi orice realitate independentă-de-mental 
care poate fi, în ultimă instanţă, responsabilă pentru 
experienţa pe care o avem despre acel obiect. 

Kant nu se îndoiește că există o realitate indepen- 
dentă-de-mental ; pentru el acesta este un postulat al 
raţiunii. El se referă la elementele acestei realităţi indepen- 
dente-de-mental cu diferiţi termeni: lucru în sine (Ding an 
sich), obiect noumenal sau noumen; colectiv, lumea 
noumenală. Dar nu putem exprima nici o concepţie despre 
lucrurile noumenale; chiar noţiunea de lume noumenală 
este un fel de limită a gândirii (Grenz-Begr:ff) mai degrabă 
decât un concept clar. Astăzi noţiunea de lume noumenală 
este percepută ca fiind un element metafizic nenecesar în 
sistemul lui Kant. (Dar poate Kant are dreptate: poate nu 
putem stabili cu ajutorul gândirii că există vreo bază 
independentă-de-mental a experienţei noastre chiar dacă 
incercarea de a vorbi despre aceasta conduce la un 
non-sens). 

În acelaşi timp, a vorbi de obiecte “empirice 
obişnuite nu înseamnă a vorbi de lucrurile în sine, ci numai 
de lucrurile pentru noi. 

Adevărata subtilitate este că I. Kant priveşte toate 
aceste perspective ca aplicându-se senzaţiilor (obiecte ale 
simțului intern”) la fel de bine ca obiectelor externe. Aceasta 
poate părea straniu: cum corespunde o idee unei senzaţii? 
Dar Kant ajunge la ceva mai profund. 

Să presupunem că am o senzaţie E. Să presupunem 
că eu descriu E, bunăoară prin aserţiunea “E este senzaţia de 
roşu’. Dacă “roşu” înseamnă ca acesta atunci intreaga 
aserţiune înseamnă “E este ca acesta (cu privire la E), 
bunăoară, E este ca E - şi nu este făcută nici o judecată. 
Cum ar spune Wittgenstein, descrierea se reduce, de fapt, la 
un mormăit. Pe de altă parte, dacă roşu este un clasificator, 


84 | Raţiune, adevăr şi istorie 


dacă afirm că E aparţine aceleiaşi clase cu senzațiile pe care 
le-am numit “roşu” altcândva, atunci judecata merge 
dincolo de datul imediat, dincolo de aparenţă şi presupune 
o referire implicită la alte senzaţii pe care nu le am la 
momentul de faţă şi la timp (care, conform lui Kant nu este 
ceva noumenal, ci mai degrabă o formă în care aranjăm 
‘lucrurile pentru noi”). Dacă senzațiile pe care le am la 
momente diferite şi pe care le clasific drept senzații de roşu 
sunt toate în mod real (noumenal) similare este o problemă 
care nu are sens; dacă ele apar ca fiind similare (de pildă 
dacă îmi amintesc senzațiile anterioare ca similare cu 
aceasta şi anticipez că senzațiile viitoare vor fi astfel 
clasificate încât să pară similare cu modul în care aceasta va 
fi reamintită) atunci ele sunt similare-pentru-mine. 

Kant repetă de mai multe ori şi în termeni diferiţi că 
obiectele simţurilor interne nu sunt real transcendentale 
(noumenale) ci ele sunt ideal transcendentale (lucruri pentru 
noi) şi că ele nu sunt mai mult sau mai puţin cognoscibile 
direct decât aşa numitele obiecte ‘externe’. Senzaţiile pe care 
le numesc “roşu” nu pot fi comparate direct cu obiectele 
noumenale pentru a vedea dacă acestea au aceeaşi proprietate 
noumenală mai mult decât ar putea fi comparate direct 
obiectele pe care le numesc “bucăţi de aur’ cu obiectele 
noumenale pentru a vedea dacă au aceeaşi proprietate 
noumenală. 

Motivul pentru care “toate proprietăţile sunt 
secundare” este, într-o primă aproximaţie pentru Kant, 
următorul: “Toate proprietăţile sunt secundare” (sau toate 


7 Aici am procedat deliberat anacronic explicând pe Kant printr-un 
exemplu luat din Philosophical Investigation. Dar exemplul lui 
Wittgenstein îşi are rădăcinile în Kant: Hegel, scriind la scurt timp după 
Kant şi conştient de doctrina kantiană, arată că orice judecată, chiar 
despre impresiile simţurilor, trebuie să treacă dincolo de ce este ‘datul’ 
pentru a fi o judecată. 


Două doctrine filosofice | 85 


proprietăţile sunt puteri) sugerează că, a spune că un scaun 
este făcut din pin, sau din altceva, inseamnă a atribui o 
putere (dispoziţia de a apărea ca făcut din pin pentru noi) 
unui obiect noumenal; a spune că scaunul este maro, 
inseamnă a atribui o altă putere aceluiaşi obiect noumenal 
etc. Un asemenea punct de vedere ar face să corespundă 
câte un obiect noumenal fiecărei reprezentări kantiene, 
fiecărui lucru pentru noi. Dar Kant neagă explicit o 
asemenea situaţie. Acesta este momentul la care se desparte 
de teoria adevărului corespondenţă. 

Kant însuşi nu spune că renunţă la teoria adevărului 
corespondenţă. Dimpotrivă, el afirmă că adevărul este 
“corespondenţa dintre judecată şi obiectul său”. Dar aici 
este ceea ce Kant numeşte “definiţia nominală a adevărului”. 
În viziunea mea, identificarea acesteia cu ceea ce înţelege 
realismul metafizic prin adevăr corespondenţă ar fi o 
eroare gravă. Pentru a spune despre Kant dacă susţine 
teoria adevărului corespondenţă în varianta realismului 
metafizic trebuie să vedem care este concepţia sa despre 
ceea ce numeşte “obiect al unei judecăţi empirice. 

Din punctul de vedere a lui Kant, orice judecată despre 
obiecte externe sau interne (lucruri fizice sau entităţi 
mentale) spune că lumea noumenală ca intreg este astfel încât 
judecata respectivă este descrierea pe care ar construl-o O 
fiinţă raţională (cineva care are natura noastră raţională) care 
are informaţii valabile pentru o fiinţă cu organe de simţ (o 
fiinţă cu o natură sensibilă). În acest sens, judecata atribuie o 
putere. Dar puterea este atribuită lumii noumenale în întregul 
său, nu putem gândi că deoarece există scaune şi cai şi senzaţii 
in reprezentările noastre, acestora le corespund in lumea 
noumenală scaune şi cai noumenali, cât şi senzaţii nou- 
menale. Nu există o corespondență biunivocă între lucrurile 
pentru noi şi lucrurile în sine. Kant, nu numai că respinge 
orice similaritate între ideile noastre şi lucrurile în sine; el 

respinge şi noţiunea de izomorfism abstract. Aceasta 
inseamnă că nu există nici o teorie a adevărului 
corespondenţă în filosofia sa. 

Ce este atunci o judecată adevărată? Kant crede că 
avem o cunoaştere obiectivă: noi cunoaştem legile mate- 
maticii, legile geometriei, legile fizicii şi multe judecăţi 
despre obiecte individuale - obiecte empirice, lucruri 
pentru noi. Folosirea termenului “cunoaştere” şi folosirea 
termenului “obiectiv” conduce la aserţiunea că există o 
noțiune de adevăr. Dar ce este adevărul dacă nu este 
corespondenţă cu lucrurile în sine? 

După cum am văzut, singurul răspuns care poate fi 
extras din ceea ce spune Kant este următorul: un element de 
cunoaştere (o “judecată adevărată”) este o judecată pe care o 
fiinţă raţională ar accepta-o dacă ar avea o experienţă 
suficientă de tipul pe care o asemenea fiinţă ar fi in măsură să 
il aibă. “Adevărul” în orice alt sens ne este inaccesibil şi nu 
poate fi conceput de către noi. Adevărul este, în ultimă 
instanță, ce ni se potriveşte. 


Alternativa empiristă 


Până acum, argumentul nostru lasă încă posibilitatea 
să se evite renunţarea la teoria adevărului corespondenţă şi 
teoria referinţei-similaritate prin restrângerea la senzaţii şi 
imagini. Mulţi filosofi au continuat să creadă, chiar după 
Kant, că similaritatea este mecanismul prin care suntem în 
măsură să avem idei care se referă la propriile noastre 
senzaţii (şi, deşi este o opinie controversată, la ale altora ca 
noi) şi că acesta este punctul de pornire al referirii din 
perspectivă epistemologică. 

Pentru a arăta că un asemenea mecanism nu func- 
ționează, să ne reamintim că nucleul argumentului lui 


Două doctrine filosofice | 87 


Berkeley era constatarea că nimic nu se aseamănă cu o “idee” 
(senzaţie sau imagine) cu excepţia altei “idei”, bunăoară nu 
poate exista asemănare între fizic şi mental. Ideile noastre se 
aseamănă numai cu entităţi mentale, dar ele nu pot fi 
asemenea “materiei” conform lui Berkeley. 

Aici intervine o importantă supoziţie falsă. De fapt, 
orice este similar cu orice chiar într-o infinitate de aspecte. De 
exemplu, senzaţia mea când scriu la maşină în acest moment 
şi ceasul din buzunarul meu sunt similare sub raportul unor 
proprietăţi (senzaţia care apare chiar acum şi prezenţa 
ceasului in buzunarul meu chiar acum) sunt efecte ale 
acțiunilor mele trecute, dacă nu aş fi stat jos să scriu nu aş fi 
avut asemenea senzaţii; iar ceasul nu ar fi în buzunarul meu 
dacă nu l-aş fi pus acolo. Atât senzaţia, cât şi ceasul există in 
secolul al XXI-lea. Atât senzaţia cât şi ceasul sunt descrise în 
română etc. Numărul similarităţilor care pot fi găsite între 
oricare două obiecte este limitat numai de imaginaţie şi timp. 

Într-un context particular, “similaritatea” poate avea o 
semnificaţie mai restrictivă, de bună seamă. Dar tocmai 
intrebarea “A şi B sunt similare?”, când nu este precizat tipul 
de similaritate pe care il avem în vedere, este o întrebare la 
care nu se poate răspunde. 

Din acest fapt simplu am tras deja consecinţa că teza 
potrivit căreia similaritatea este mecanismul referinţei 
conduce la regresie la infinit. Să presupunem, pentru a prelua 
un exemplu de la Wittgenstein, că cineva incearcă să 
inventeze un “limbaj privat”, un limbaj care se referă la 
propriile sale senzaţii. El işi concentrează atenţia asupra 
senzaţiei X şi introduce semnul E pe care intenţionează să-l 
aplice exact acelor entităţi care sunt identice calitativ cu X. 
De fapt, el intenţionează ca E să fie aplicat tuturor şi numai 
acelor entităţi care sunt similare cu X. 

Dacă intenţia sa este numai aceasta — dacă el nu speci- 
fică reperul faţă de care ceva să fie similar cu X pentru a cădea 
sub clasificarea E - atunci intenţia sa este irealizabilă, 
deoarece, aşa cum am văzut, orice este similar cu X într-o 
privinţă sau alta. 

Dacă, pe de altă parte, el precizează reperul; dacă are 
gândul că o senzaţie este E dacă şi numai dacă este similară cu 
X în privința R atunci, când are acest gând, el este în 
măsură să se refere la senzațiile pentru care incearcă să 
introducă termenul E şi la proprietățile relevante ale 
acestor senzaţii! Dar cum ajunge să facă acest lucru? (Dacă 
răspundem “prin concentrarea atenţiei asupra a două 
senzaţii Z, W, şi prin gândul că două senzaţii sunt similare 
cu privire la R dacă şi numai dacă sunt similare ca şi Z cu 
W atunci se ajunge la regres la infinit.) 

Dificultatea în ceea ce priveşte teoria referinţei-simi- 
laritate este aceeaşi cu dificultatea privind “lanţul cauzal de 
tip adecvat” despre care am vorbit. Dacă tocmai am spus 
“Cuvântul “cal” se referă la obiecte care au proprietatea a 
cărei apariţie îmi provoacă ocazia de a rosti “în faţa mea se 
află un cal”, atunci dificultatea care apare este că există 
prea multe asemenea proprietăţi. De pildă, fie H-A 
(apariţia unui cal) proprietatea pentru toate situaţiile 
perceptuale care cer răspunsul “în faţa mea se află un cal’ 
(chiar când avem de-a face cu o iluzie), dar “cal” nu se referă 
la situaţiile cu această proprietate, ci mai degrabă la 
anumite animale. Prezenţa unui animal cu proprietatea de 
a aparţine unei categorii naturale şi prezenţa unei situaţii 
conceptuale cu proprietatea H-A sunt ambele legate de 
rostirea “în faţa mea se află un cal’ prin lanţuri cauzale. De 
fapt, apariţia cailor în Epoca de piatră este legată de rostirea 
mea “în faţa mea se află un cal” printr-un lanţ cauzal. Aşa 
cum există prea multe similarități pentru ca referinţa să fie 

o simplă problemă de similaritate, există prea multe lanţuri 
cauzale pentru ca referinţa să fie reductibilă la acestea. 

Pe de altă parte, dacă spun “cuvântul “cal” se referă la 
obiecte care au o proprietate care este legată de rostirea “in 
faţa mea se află un cal” în anumite ocazii printr-un lanţ 
cauzal adecvat” atunci apare problema că, dacă sunt în 
măsură să arăt care este lanţul cauzal adecvat trebuie deja să 
fiu în stare să mă refer la tipurile de obiecte şi proprietăţi 
care sunt legate prin acest lanţ cauzal. Dar ce anume ne 
permite să atingem această performanţă? 

Concluzia nu este că nu există termeni care pot fi 
descrişi prin teoria similarități mai mult decât că nu există 
termeni care pot fi descrişi prin apelul la lanţuri cauzale de 
un anumit tip. Concluzia este că nici teoria similarităţii 
nici cea a conexiunii cauzale nu pot fi mecanismul referirii. 


Wittgenstein despre 
“urmarea unei reguli’ 


Să ne oprim la exemplul pe care l-am menţionat în 
trecere, al celui care incearcă să stabilească reperul R 
(reperul faţă de care senzațiile trebuie să fie similare cu X 
dacă ele sunt clasificate corect ca E) prin a spune sau a 
gândi că două lucruri sunt similare relativ la R numai în 
cazul în care ele sunt similare în felul în care Z şi W sunt 
similare. Această incercare dă greş deoarece oricare două 
lucruri Z şi W sunt similare în moduri diferite (de fapt, în 
infinit de multe moduri). Să încercăm să precizăm relaţia 
de similaritate dând un număr finit de exemple aşa cum 
incercăm să determinăm o funcţie de numere naturale 

având in vedere 1000 (sau 1000 000) de valori: există 
întotdeauna infinit de multe funcţii care sunt conforme cu 
o mulţime finită de valori, dar care diferă prin valorile care 
nu sunt pe listă. 

Această observaţie este legată de o altă opinie a lui 
Wittgenstein din Investigaţii filosofice care a fost amintită la 
sfârşitul capitolului I. Orice semne de care ne putem da 
seama prin introspecţie, sau “reprezentări” pe care suntem 
capabili să le invocăm în legătură cu un concept, nu pot 
determina sau constitui conținutul acelui concept. 
Wittgenstein face această constatare în faimoasa secţiune 
privind “urmarea unei reguli”, să spunem regula “adaugă unv’. 
Chiar dacă două specii din două lumi posibile (eu formulez 
argumentul într-o terminologie care nu aparţine lui 
Wittgesntein!) au aceleaşi semne mentale în legătură cu regula 
“adaugă unv’, este posibil ca modul în care o pun în practică 
să fie diferit, şi practica este cea care fixează interpretarea: 
semnele nu se interpretează prin ele însele, după cum am 
văzut. Chiar dacă cineva aparţinând celeilalte specii înţelege 
relaţia “A este succesorul lui B’ (A = B+ 1) în acelaşi fel cu noi 
in ce priveşte o mulţime numeroasă dar finită de cazuri 
(2 este succesorul lui 1, 3 este succesorul lui 2, ..., 999 978 este 
succesorul lu: 999 977) incă am putea fi in dezacord privind 
interpretarea lui ‘succesor’ pentru unele cazuri viitoare. 
(Chiar dacă celălalt ar fi de acord cu noi la nivel teoretic 
privind ceea ce se înţelege prin “succesor”, ar putea avea o 
interpretare diferită a întregii teorii, aşa cum arată teorema 
L6wenheim-Skolem). 

Acest fapt are o relevanţă imediată pentru filosofia 
matematicii, ca şi pentru filosofia limbajului. Mai întâi de 
toate este o problemă de finitism: practica umană, actuală sau 

potenţială, este finită. Chiar dacă spunem că putem, nu vom 
ajunge niciodată să numărăm perpetuu. Dacă pot fi extensiuni 
divergente ale practicii noastre, atunci sunt posibile interpretări 
divergente chiar ale secvențe: numerelor naturale — practica 
noastră, sau reprezentările noastre mentale etc., nu impun un 
“model standard” unic pentru şirul numerelor naturale. Noi 
suntem tentaţi să credem în unicitatea modelului deoarece 
trecem de la “am putea continua să numărăm” la “o maşină 
ideală ar- putea continua să numere” (sau “o minte ideală ar 
putea continua să numere”), dar a vorbi despre maşini ideale 
(sau minţi) este altceva decât a vorbi despre maşini sau 
persoane efective. A vorbi despre ce ar putea face o maşină 
ideală ar însemna să vorbim în interiorul matematicii, nu să 
fixăm o interpretare a matematicii. 

În acelaşi mod, Wittgenstein susţine că a vorbi 
despre ‘similaritate’? şi “aceeaşi senzaţie” sau “aceeaşi 
experienţă” înseamnă a vorbi in interiorul unei teorii 
psihologice; nu putem fixa interpretarea acelei teorii 
psihologice. Aceasta, interpretarea teoriei şi terminologiei 
psihologice, este fixată prin practica noastră actuală de 
standardele actuale de corectitudine şi incorectitudine. 

În Modalităţi de a construi lumea? Nelson Goodman 
face o observaţie apropiată: o noţiune despre ce sunt 
faptele perceptuale “in realitate” independent de modul în 
care sunt conceptualizate sau de descrierile pe care le dăm 
şi care ni se par corecte nu are rost. Astfel, după discutarea 
tezei psihologului Kolers că un număr disproporționat de 
ingineri şi fizicieni nu sunt în stare să-şi dea seama de 
mişcarea aparentă produsă de lumini care se aprind 
succesiv în diferite poziţii, Goodman comentează (p. 92): 


8 Publicat de Hackett, 1978. 

Mai mul, faptul că un subiect susţine că vede 
două lumini care se aprind distinct la distanţe şi intervale 
atât de scurte încât cei mai mulţi observatori văd o 
mişcare a unui singur punct luminos, este asemănător cu 
a spune că privind un scaun vedem o îngrămădire de 
molecule sau că tăblia unei mese o vedem rotundă atunci 
când privim oblic. Dacă un observator este adepr al 
realităţii dincolo de aparenţe, poate considera aparenţa 
mişcării ca un semn că există două lumini care se aprind 
succesiv sau să considere aparenţa ovalului răbliei mesei 
ca un semn că aceasta este rotundă; în ambele cazuri 
semnele pot fi sau deveni atât de transparente încât să 
vedem obiectele şi evenimentele fizice dincolo de ele. 
Când observatorul determină vizual ce se află în faţa sa, 
numai cu greu se poate spune că percepţia sa este 
eronată. Atunci, care este sursa neînțelegerilor asupra a 
ce spune o persoană că vede? Cum anume pot fi 
reformulate instrucţiunile de observare pentru a preveni 
neînțelegerile? Solicitaţi cuiva să nu apeleze la experienţa 
anterioară şi să evite orice conceptualizare şi îl veţi lăsa 
fără grai; atunci când vorbim trebuie să folosim cuvinte. 


Surprinderea “formelor şi 
asocierea empirică 


Un platonist sau un neo-platonist ar fi rezolvat 
problema într-un mod mult mai simplu: ar fi spus că, 
atunci când avem o senzaţie particulară percepem şi o 
formă universală, că mintea are capacitatea de a surprinde 
proprietăţile în sine şi nu numai concretizări ale lor. Un 
asemenea filosof ar considera ca nominalistă perspectiva lui 
Wittgenstein sau Goodman, deoarece aceştia refuză 
posibilitatea surprinderii directe a vreunei forme, ceea ce îi 
duce la dificultăţi în ce priveşte teoria similarități. 

Cu toate acestea, misterioasa putere de a “surprinde 
forme” este cu greu acceptabilă ca o soluţie potrivită, deşi 
ar părea că şi din perspectiva de aici se incearcă ceva 
asemănător. Proprietăţile lucrurilor intră în explicaţii 
cauzale; când avem o senzaţie care cere răspunsul “aceasta 
este o senzaţie de roşu”, răspunsul meu este cauzat in parte 
de faptul că senzaţia are o proprietate. Unu filosofi sunt atât 
de nominalişti încât tind să respingă existenţa unor entităţi 
precum “proprietăţile”; dar ştiinţa însăşi nu ezită să 
vorbească liber despre proprietăţi. Am putea să nu 
spunem, atunci când privatul lui Wittgenstein (cel care 
doreşte să inventeze un limbaj privat) are în vedere X şi 
spune “E”, că faptul care a cauzat răspunsul E a fost o 
interacţiune cauzală în care este prezentă o proprietate şi că 
acea proprietate (oricare ar fi fost) priveşte “similaritatea” 
relevantă pe care alte senzaţii trebuie să le aibă cu X pentru 
a fi clasificate corect ca E? 

Observaţia că a vorbi despre proprietăţi este legitim 
ştiinţific este corectă, dar nu ajută la reabilitarea 
platonismului. Noi interacţionăm cu proprietăţile numai 
prin intermediul concretizărilor acestora, iar aceste 
concretizări sunt întotdeauna ale mai multor proprietăţi 
simultan. Nu există nici o interacţiune cu proprietăţile “în 
sine’. Apelul la proprietăţi asociate cauzal cu o senzaţie nu 
ne poate conduce la noţiunea de formă (unică) a senzaţiei 
aşa cum face filosofia platonică. 

Lucrurile stau astfel: când am senzaţia de albastru, am 
senzaţia de albastru şi, în plus, am senzaţia proprietăţii 
complexe de existenţă după cum sunt clasificate de mine sub 
diferite etichete verbale. Mai simplu, dobândirea acestei 
senzaţii nu constituie “surprinderea” uneia dintre aceste 
proprietăţi. Dacă vrem să evidenţiem proprietatea asociată cu 
senzaţia sau cu eticheta verbală numai într-un singur mod, 

ajungem la vechea noastră cunoştinţă, lanţul cauzal de un tip 
adecvat. 

Pentru a stabili acest fapt, să observăm mai întâi de 
toate că, atunci când experienţa perceptuală totală conduce 
la răspunsul “Am senzaţia de albastru”, nu am întotdeauna 
dreptate. Fu însumi am avut experienţa referirii la “omul cu 
un pulover albastru” de două sau trei ori inainte să mi se 
atragă atenţia că este un pulover verde. Nu vreau să spun că 

puloverul părea albastru; mi-am dat seama că am descris 
“greşit puloverul în momentul în care cealaltă persoană m-a 
atenţionat. (Nu am deseori ocazia să spun “Am senzaţia de 
albastru” dar, într-un asemenea caz, aş fi repetat probabil de 
două sau trei ori până când cineva - mirat că am senzaţia 
de albastru când indic spre ceva care este evident verde — 
mi-ar fi atras atenţia şi mi-aş fi dat seama de eroare). 
Acestea arată că proprietatea care determină răspunsul “Am 
senzaţia de albastru”, sau un altul, nu este aceeaşi proprietate 
cu proprietatea de a fi o senzaţie de albastru, sau o senzaţie 
de orice alt tip. 

De obicei, asemenea situaţii sunt descrise printr-o 
expresie de felul ‘de a sta pe limbă”. Mi se pare o 
terminologie nepotrivită. Cuvântul “verde” putea să-mi fi 
stat pe limbă şi să mă surprind, fără să vreau, spunând 
“albastru”. Aici ar fi vorba de a-mi fi stat pe limbă. Dar în 
cazul descris nu mi-am dat seama de eroare până când 
cineva mi-a pus la îndoială raportul” (altfel s-ar putea să nu 
fi realizat niciodată greşeala). 

O altă explicaţie ar fi că, atunci când am spus 
“albastru”, înţelegeam verde. Dar ar trebui să fie limpede că, 


* (enunţul observaţional sau ‘de protocol” - n. trad.) 

atunci când spunem ceva, înţelesul nu rămâne în minte. A 
spune “eu înțeleg? verde inseamnă tocmai a spune că 
instantaneu accept corecţia (şi mă amuz când îmi dau 
seama ce am spus). Aceasta numai repetă ce s-a întâmplat, 
nu este o explicaţie. 

Oricare ar fi explicaţia (poate o scăpare în unitatea de 
procesare a vorbirii din creierul meu), intocmai cum pro- 
prietatea A-/ despre care am amintit determină raportul: 
“În faţa mea se află un ca! chiar într-o ocazie când în jurul 
meu nu se găseşte nici un cal, la fel există un complex de 
proprietăţi al ansamblului minţii mele care determină 
enunţul “Am senzaţia de albastru”, când nu am senzaţia de 
albastru (sau, oricum, aş nega că o am dacă aş fi atenţionat). 
Nici un mecanism de asociere empirică nu este perfect. 
Dacă decidem să spunem despre cineva că are o senzaţie de 
albastru ori de câte ori o senzaţie determină, pentru acesta, 
raportul “Am o senzaţie de albastru” (sau care determină 
raportul şi un asemenea raport nu pare eronat la o a doua 
examinare) atunci pentru teoria psihologică populară, ba 
chiar psihologia ştiinţifică, acestea ar fi un criteriu pentru a 
stabili că cineva are senzaţia de albastru, chiar dacă, în 
multe împrejurări, senzaţia nu ar fi albastru. Mai mult, aşa 
cum arată Wittgenstein, pornind de la un asemenea 
criteriu, ceea ce mie mi se pare corect este corect — in acest caz, 
distincţia între a face un raport corect privind o senzaţie şi 
a face un raport care mi se pare corect ar trebui 
abandonată. Poate ar trebui să o abandonăm sau cel puţin 
să o estompăm; poate, cum pare să sugereze Goodman, 
problema dacă avem în realitate senzaţia pe care credem că 
o avem, nu are sens, cu excepţia unor cazuri speciale, cum 
ar fi Situaţia în care cineva ne atrage atenţia; dar 
abandonarea acestei distincţii nu este posibilă pentru 
realistul metafizic deoarece realismul metafizic s-a 

constituit tocmai privind distincţia între ceea ce este real şi 
ce crede cineva că se întâmplă. 


Se poate greşi în ceea ce priveşte 
calitatea senzaţiilor trecute? 


Altă cale de a aborda problema noastră este prin 
punerea întrebării: “S-ar putea greşi întotdeauna în ce priveşte 
Calitatea senzaţiilor trecute? Potrivit teoriei similarităţii, 
răspunsul este ‘da’. Conform acestei teorii senzațiile mele 
anterioare fie sunt, fie nu sunt similare cu senzațiile pe care le 
descriu acum prin etichete verbale precum “senzaţie de roşu”, 
“durere” etc. şi dacă ele sunt sau nu sunt similare este o cu 
totul altă problemă decât dacă eu le-am clasificat corect 
atunci când le-am avut, sub aceleaşi etichete verbale. Poate că 
lumea este astfel încât ceea ce am numit “senzaţie de roşu” în 
minutele pare numărate de la inceputul erei noastre, pentru 
minutele impare este identic cu ceea ce numesc “senzaţie de 
verde, dar memoria le confundă. Senzaţia clasificată sub 
eticheta verbală “senzaţie de roşu” cu un minut în urmă nu ar 
mai fi similară cu senzaţia pe care o clasific astfel acum. 

Există ceva care nu se potriveşte cu acest scenariu. 
Există un motiv pentru care sensul în care “nu am observat 
niciodată o anume senzaţie” este prea puternic: dacă eu 
consider senzaţia mea de roşu legată la momente diferite de 
diverse semnale sau de apariţii fizice (foc, semnalul de stop 
etc.) atunci am succes în acţiunile mele. Clasele de 
similaritate “greşite” (clasa care adună laolaltă toate senzațiile 
pe care le numesc senzaţii de roşu în ciuda faptului că ele nu 
au în realitate aceeaşi “calitate”) reprezintă mijlocul prin care 
aş avea un succes mai mare în rezolvarea problemelor puse 
de acţiunile mele. Dar atunci, asemenea clase sunt într-adevăr 
greşite? 

Dacă nu presupun că noţiunea de similaritate este 
autointerpretantă, atunci acest caz poate fi descris ca unul în 
care relaţia numită ‘similaritate de un observator extern, 
diferă de relaţia pe care noi o numim ‘similaritate’. Din 
această perspectivă, ipoteza că ne înşelăm “în realitate” cu 
privire la senzațiile trecute, cade: din punct de vedere 
internalist nu există vreo noţiune inteligibilă de senzaţii care 
la momente diferite sunt “similare” dincolo de standardele de 
acceptabilitate raţională. 


Din nou despre teoria adevărului 
corespondenţă 


Până acum cititorul trebuie să fie deja convins că teoria 
referinţei-similaritate trebuie abandonată. Dar de ce acest fapt 
ar trebui să atragă renunţarea la teoria adevărului cores- 
pondenţă? Chiar dacă noţiunea de ‘similaritate’ între 
conceptele noastre şi între referinţa lor nu funcţionează, nu 
ar putea exista un fel de izomorfism abstract, sau, chiar dacă 
nu un izomorfism în înţelesul deplin al cuvântului, vreun fel 
de corespondenţă abstractă între concepte şi lucrurile (inde- 
pendente-de-mental) care există în lume? Oare adevărul nu ar 
putea fi definit pornind de la o relaţie de izomorfism sau de 
corespondenţă? 

Necazul cu o astfel de sugestie nu este că între 
concepte şi lucruri nu ar putea exista vreo corespondenţă, ci 
există prea multe asemenea corespondențe. Pentru a selecta 
numai o singură corespondenţă între cuvinte sau semne 
mentale şi lucrurile independente-de-mental ar trebui să avem 
acces referenţial la lucrurile independente-de-mental. Nu am 

putea să ne oprim la o singură corespondenţă între două 
lucruri decât în mod forţat; nu am putea determina 
corespondenţa dintre conceptele noastre şi obiectele 
noumenale fără a avea acces la acestea din urmă. 

Un argument în acest sens este următorul. Uneori 
teoriile incompatibile pot fi intertraductibile. De exemplu, 
dacă fizica lui Newton ar fi adevărată, atunci orice fizică ar 
putea fi descrisă în două moduri: în termeni de particule care 
acţionează la distanţă în interiorul spaţiului vid (cum descrie 
Newton acţiunea gravitaţiei) sau în termeni de particule care 
acţionează prin intermediul câmpurilor. De exemplu, 
ecuaţiile lui Maxwell, care descriu comportamentul câmpului 
electromagnetic, sunt echivalente matematic cu o teorie în 
care apare numai acţiunea la distanţă între particule, respectiv 
atracţia invers proporţională cu pătratul distanţei, care se 
propagă nu instantaneu, ci mai degrabă cu viteza luminii 
(“potenţiale întârziate”). Teoria câmpului a lui Maxwell şi 
teoria potenţialului întârziat sunt incompatibile metafizic 
deoarece fie există, fie nu există agenţi cauzali (cum sunt 
câmpurile) care mediază interacţiunile particulelor separate 
(cum ar spune un realist). Dar cele două teorii sunt 
intertraductibile matematic. Astfel, în cazul în care 
corespondenţa cu lucrurile noumenale care ne conduce la 
adevăr există, am putea defini o altă corespondenţă care ar 
face cealaltă teorie adevărată. Dacă ceea ce face o teorie 
adevărată este o corespondenţă abstractă (nu contează care) 
atunci unele teorii incompaubile ar fi adevărate împreună. 

Pentru un internalist, acest fapt nu este de neacceptat: 
de ce să nu existe teorii la fel de coerente chiar dacă 
incompatibile conceptual? Dacă adevărul nu este o 
corespondenţă (unică) atunci se deschide posibilitatea 
pluralismului. Dar realistul metafizic urmăreşte să salveze 

noţiunea de ochi al lui Dumnezeu printr-o teorie a 
adevărului unic. 

Nu numai că poate exista corespondenţă între obiecte 
Şi (ceea ce considerăm a fi) teorii incompatibile (aceleaşi 
obiecte pot fi ceea ce logicienii numesc ‘model’ pentru teorii 
incompatibile) dar chiar dacă teoria şi obiectele care există 
sunt determinate (dacă sunt în număr infinit) rămân infinit 
de multe moduri diferite în care acelaşi obiect poate fi folosit 
pentru a obţine un model pentru o teorie dată. Aşa se 
exprimă în limbaj matematic faptul intuitiv că selectarea unei 
corespondențe între două domenii necesită o cale de acces 
independentă spre ambele domenii. 

Am examinat o teorie care a dominat două mii de ani. 
Faptul că a persistat atât timp în variate forme în ciuda 
contradicţiilor interne şi a obscurităţilor pe care le conţine 
arată puterea de atracţie a ochiului lui Dumnezeu. Kant, 
primul care a susţinut că această atracţie nu este suficientă, 
considera că este încastrată în natura noastră raţională (el 
sugerea sublimarea acestei atracţii 'totalizatoare” prin 
incercarea de a realiza “cel mai mare bine în lume”, prin 
reconcilierea ordinii morale şi ordinii empirice într-un sistem 
perfect de instituţii sociale şi relaţii individuale). Prezenţa 
continuă a acestui impuls natural dar insuficient este, 
probabil, cauza adâncă pentru monismele şi dualismele false 
care au proliferat în cultura noastră; dar acestea pot fi ocolite 
prin înlăturarea ochiului lui Dumnezeu. 

Minte şi 
corp 


Paralelism, 
interacţionism, 
identitate 


În secolul al XVII-lea 
marii filosofi Descartes, Spi- 
noza şi Leibniz au înţeles 
importanţa relaţiei dintre 
minte şi corp. Într-o primă 
formă, această relaţie a fost 
abordată încă de Platon; dar 
ea devine cu atât mai mult o 
problemă odată cu apariţia 
fizicii moderne. În secolul al 
XVII-lea, oamenii incepeau să 
fie conştienţi că lumea fizică 
este închisă cauzal. Închiderea 
cauzală a fost exprimată cel 
mai bine în termenii fizicii 
newtoniene: nici un corp nu 
se mişcă decât ca rezultat al 
acţiunii unei forțe. Forţele pot 
fi descrise complet prin 
numere: sunt suficiente trei 
numere pentru a determina 
direcţia şi încă un număr 


pentru a determina mărimea forţei. Acceleraţia produsă de o 
forţă are exact direcţia forţei, iar mărimea accelerației poate 
fi calculată din masa corpului şi mărimea forţei potrivit 
primei legi a lui Newton F = ma. Când asupra unui corp 
acţionează mai mult decât o forţă, rezultanta poate fi 
determinată prin regula paralelogramului. 

Este important de subliniat cât de diferită apare o 
asemenea fizică, apelând la numere şi algoritmi precişi de 
calcul, faţă de gândirea calitativă a Evului Mediu. În 
gândirea medievală aproape orice exercita o influenţă 
asupra a orice altceva. (Cuvântul ‘influenza’ a supravieţuit 
modului de gândire medieval. Spiritele rele erau concepute 
ca experte în influențare - questa influenza în italiană - 
incât puteau provoca boli pe calea aerului.) Potrivit acestui 
mod de a vedea lucrurile, nu este surprinzător că mintea 
poate influenţa corpul. 

Pe vremea filosofilor amintiţi, metoda matematică 
incepuse să dea la o parte acest mod de gândire. Noua pers- 
pectivă nu a fost dezvoltată în întregime până la Newton, 
dar o contribuţie însemnată o are Descartes cu regula 
paralelogramului şi, mai înainte, Leonardo da Vinci. Aceşti 
gânditori au văzut că fizica poate fi dezvoltată într-un mod 
asemănător cu cel În care este prezentată astăzi. Ei şi-au dat 
seama că fizica se ocupă cu forţe şi mişcare, şi respinge 
stilul calitativ de explicare. Mai mult, ei au înţeles că lumea 
mecanică are o logică proprie, are un “program”, cum am 
spune noi şi urmează acest program până ce intervine o 
perturbare. 

Acestor gânditori li se părea că evenimentele mentale 
ar putea însemna unul sau două lucruri. (1) Ele ar putea fi 
paralele evenimentelor fizice, bunăoară, evenimente în 
creier. Modelul este o pereche de ceasuri sincronizate: 
corpul este un ceas care poate fi afectat şi care se îndreaptă 

fără speranţă spre moarte, aşa cum întreaga lume fizică 
parcurge drumul de la Creaţie la Judecata de Apoi (sau la 
colapsul gravitațional Într-o versiune mai nouă). 
Evenimentele mentale au drumul lor propriu şi cumva, 
probabil prin intervenţia providenţei divine, se petrec 
astfel încât evenimentul cerebral B apare întotdeauna ca 
răspuns la senzaţia S. (2) Acestea ar putea :nteracționa cu 
evenimentele fizice. Evenimentele mentale ar putea cauza 
evenimente cerebrale şi viceversa. 

Teza lui Descartes, vestit prin perspectiva inter- 
acţionistă, care sugerează că mintea poate influenţa materia 
când materia este foarte eterică (şi că, în fapt, acţionează 
asupra materiei prin glanda pineală), era cel puţin o 
speculație sau, mai mult, o continuare a doctrinelor 
medievale!. În modul de gândire anterior, mintea era 
infăţişată ca acţionând prin intermediul unui “spirit” asupra 
materiei, în vreme ce spiritul nu era gândit în totalitate 
imaterial. ‘Spiritul era tocmai un tip de entitate 
intermediară pe care filosofii medievali aveau tendinţa să o 
introducă între orice termeni vecini dintr-o serie de tipuri 
naturale. El era ca un gaz capabil de o apăsare uşoară. Câtă 
vreme ‘spiritul? este lăsat deoparte şi mintea este 
considerată imaterială, presiunea minţii asupra materiei, 
chiar eterice, în glanda pineală, apare de neînțeles. Nimeni 
nu ar putea vizualiza un asemenea proces. 

Cea mai naivă formă a interacţionismului concepe 
mintea ca un fel de stafie capabilă să locuiască în diferite 
corpuri (dar fără a modifica în acest fel ce gândeşte, simte, 
Îşi reaminteşte şi cum se manifestă personalitatea, judecând 
după spusele cărţilor despre reincarnare şi “reamintirea 


! The Discarded Image, de C.S. Lewis, în special Cap. VII, sec. F, 


pentru o descriere a perspectivei medievale (Cambridge, 1964). 

vieților anterioare), ba chiar fiind capabilă să existe fără 
corp (continuând să gândească, să simtă, să-şi reamintească 
şi să-şi manifeste personalitatea). Această versiune, care 
aduce puţin a superstiție, este vulnerabilă obiecţiei că există 
o evidenţă copleşitoare (o parte era deja cunoscută în 
secolul al XVII-lea) că funcţii precum gândirea, simţirea sau 
memoria au loc în creier. În ipoteza amintită, nu este clar 
de ce creierul ar trebui să fie atât de complicat. Pentru 
funcţia de simplă “timonă', creierul uman este prea 
complex. 

Pentru a evita obiecțiile aduse de ştiinţă, inter- 
acţionişti mai evoluaţi, cum este Descartes, susţin că 
mintea şi creierul formează o unitate esențială. Într-un 
anume mod, unitatea minte-creier este cea care gândeşte, 
simte, îşi reaminteşte şi îşi manifestă personalitatea. Asta 
înseamnă că termenul “minte” nu semnifică mintea, ci 
unitatea minte-creier. Această doctrină, care ne spune că 
există ceva alcătuit din două substanţe atât de diferite 
precum mintea şi creierul aflate într-o unitate esenţială, 
rămâne extrem de obscură. 

Alternativa este la fel de stranie. Ce determină un 
eveniment mental să însoţească un eveniment cerebral? Un 
filosof al secolului al XVII-lea sugera că evenimentele 
mentale ar putea fi în mod actual identice cu cele cerebrale 
sau cu alte evenimente fizice, iar acesta a fost Spinoza. 
Sugestia, în forma dată de autor, este că un eveniment, 
precum durerea pe care o resimt într-o ocazie anume ar 
putea fi identic cu faptul că creierul meu este într-o stare B 
tocmai in aceeaşi ocazie. (Voi exprima această perspectivă 
spunând că proprietăţile ca eu să simt o anumită durere şi 
creierul meu să se afle intr-o stare B sunt identice. Prefer să 
vorbesc în această manieră deoarece cred că avem o teorie 
mai elaborată a proprietăţilor decat a evenimentelor, dar 

ideea poate fi exprimată în ambele moduri. Teza, 
formulată în această terminologie, este că proprietatea unei 
persoane de a avea senzaţia Q ar putea fi aceeaşi proprietate 
cu a creierului de a fi în starea B.) În această formă, ideea 
era sugerată de Diderot, de pildă, în secolul al XVIII-lea şi a 
devenit populară prin anii 1940 şi 1950. Atunci, 
materialismul şi teoria identităţii încep să fie luate în serios 
pentru prima dată, fiind adoptată teza lui Spinoza (sau 
Spinoza mai puţin aspectul teologic şi metafizic): ne 
confruntăm cu o singură lume reală şi faptul că încă nu 
ştim cum anume stările de a avea durere, a auzi sunete, a 
avea senzaţii vizuale sunt stări ale creierului nu înseamnă că 
aceasta nu ar putea fi. 

Prima formă contemporană a teoriei identităţii a fost 
elaborată în mai multe scrieri şi a fost mai bine cunoscută 
prin filosoful australian J. J. C. Smart. Cea mai importantă 
teză este că o senzaţie, să spunem de albastru, este identică 
cu o anumită stare neurofiziologică. O variantă a acesteia a 
fost sugerată mai întâi de către mine şi am numit-o 
funcționalism”. Pentru funcţionalist există într-adevăr o 
identitate, dar nu proprietăţile creierului pe care le lua în 
considerare Smart sunt celălalt termen al identităţii. 
Conform funcţionalismului, creierul are proprietăţi care 
nu sunt de natură fizică. 

Acum, ce înţeleg prin a spune că creierul are 
proprietăţi care nu sunt fizice? Înţeleg proprietăţi care nu 
sunt definibile în termenii fizicii sau chimiei. Dacă pare straniu 
ca un sistem care este fizic să aibă proprietăţi care nu sunt 
fizice, să ne oprim la un computer. Un computer are, 


2 Lucrarea lui N. Block: Readings in Philosophy of Psychology 
(Harvard 1980) conţine o colecţie excelentă de articole despre 
funcţionalism. Studiul meu a fost retipărit în Mind, Language and 


Reality, Philosophical Papers, vol. 2, (Cambridge, 1975). 

desigur, multe proprietăţi fizice: are o anumită greutate, are 
un număr de circuite etc. Pe de altă parte, are proprietăţi 
economice, de pildă, are un anumit preţ; in plus are 
proprietăţi funcţionale, cum ar fi, un anumit program. Acest 
ultim tip de proprietăţi nu este fizic, în sensul că poate fi 
realizat de un sistem independent de compoziţia sa metafizică 
sau ontologică. Un spirit fără corp ar putea executa un anumit 
program, un creier ar putea funcţiona după un anume pro- 
gram, O maşină urmează un program, iar organizarea func- 
vonală a tuturor acestora ar fi aceeaşi deşi materia şi 
elementele din care sunt alcătuite sunt diferite. 

Proprietăţile psihologice manifestă aceeaşi carac- 
teristică; aceeaşi proprietate psihologică (furia) poate fi o 
proprietate a mii de specii diferite care pot avea o fizică şi o 
chimie cu totul diferite (unele din aceste specii pot fi 
extraterestre, ba chiar roboții vor fi într-o zi furioși). 
Funcţionalismul este mai plauzibil decât monismul in 
secolul al XX-lea, iar cea mai plauzibilă teorie care nu 
consideră mintea şi materia ca două substanţe separate sau 
două domenii aparte de proprietăţi este cea care identifică 
proprietăţile psihologice cu cele funcţionale. 

Astăzi mai sunt înclinat să susţin că această teorie 
este corectă; sau cel puţin este corectă in descrierea 
naturalistă a relaţiei minte/corp. Există alte descrieri, 
“mentaliste”, ale acestei relaţii care şi ele sunt corecte, dar 
nu sunt reductibile la ceea ce numim “Natură” (bunăoară, 
noţiunile de “raționalitate”, “adevăr”, “referinţă” aparţin 
versiunii mentaliste). Voi spune câte ceva despre ele mai 
târziu (Capitolul 6). Acest fapt nu mă descurajază: 
deoarece, aşa cum a arătat Nelson Goodman, una dintre 
trăsăturile atractive ale non-realismului este că lasă 
posibilitatea mai multor alternative corecte asupra lumii. 
Totuşi, rămân atras de ideea unei singure versiuni corecte, 
care este cea naturalistă, în care formele gândirii, imaginile, 

senzațiile etc. sunt caracteristici funcţionale ale unor 
fenomene fizice; aş dori să abordez dificultatea cu care se 
confruntă funcţionalismul în ultimii ani privind caracterul 
calitativ al senzaţiilor. Când cineva are în vedere stări 
psihologice pure şi abstracte, de pildă cele rezultate prin 
punerea intre paranteze, cum ar fi un gând considerat 
numai în conţinutul său noţional, sau stări difuze 
emoţionale, ca a fi gelos sau a fi furios, atunci identificarea 
acestora cu stări funcţionale ale intregului sistem pare 
foarte plauzibilă; dar când avem în vedere o calitate 
prezentă, cum ar fi experienţa unei nuanţe de albastru, 
identificarea nu mai este plauzibilă. 

În prelegerile mele am folosit de multe ori o variantă 
a faimosului exemplu a “spectrului inversat” (care apare în 
lucrările lui Locke”), unde un individ vede lucrurile astfel 
incât roşu îi apare albastru şi albastru îi apare roşu 
(respectiv, culorile sale subiective corespund culorilor 
negative şi nu culorilor pozitive). Prima reacţie a cuiva pus 
în faţa unui astfel de exemplu ar fi “Bietul băiat, oamenilor 
ar trebui să le fie milă de el’. Dar cum ar cunoaşte altcineva 
situaţia sa? Când el vede ceva albastru, i se pare roşu, dar el 
numeşte acea culoare “albastru” încă de când era copil aşa 
incât dacă cineva il întreabă ce culoare are lucrul, va 
răspunde “albastru”. Astfel nimeni nu şi-ar da seama. 

Modificarea mea este următoarea: să ne imaginăm că 
spectrul se inversează la un moment dat şi chzar ne amintim 
cum era înainte. În acest caz nu există o problemă epis- 
temologică a verificării. Ne-am trezi dimineaţa şi cerul ar 
părea roşu, iar un pulover roşu ar fi albastru şi toate feţele 
ar avea o culoare neplăcută, negativul celei obişnuite. 
O Dumnezeule! Acum, individul ar putea modifica modul 


An Essay Concerning Human Understanding, Cartea II, Cap. 32 
(sec. 14). 

în care se exprimă şi ar numi lucrurile care ne apar roşii 
“albastre” aşa încât răspunsul la ce culoare are puloverul să 
fie unul normal. Numai noaptea, subiectul nostru ar ofta 
uneori: “Oh, aş dori să văd culorile aşa cum le vedeam când 
eram copil. Culorile nu arată ca de obicei’. 

În acest caz ni se pare că am putea şti ce s-a 
întâmplat. Unele “fire” trebuie să se fi “încurcat” în creier. 
Intrările pentru lumina albastră care foloseau o anumită 
cale, acum folosesc alta, iar intrările pentru lumina roşie, 
prima cale. Cu alte cuvinte, mecanismele cerebrale s-au 
schimbat între ele, afectând stările fizice. O stare care juca 
iniţial un anumit rol funcțional semnalizând prezenţa 
albastrului “obiectiv” în mediu acum semnalează prezenţa 
roşului “obiectiv” în acelaşi mediu. 

Să presupunem că adoptăm următoarea teorie func- 
ţionalistă asupra culorilor subiective: “o senzaţie este o 
senzaţie de albastru (are calitatea descrisă acum în acest 
mod) în cazul în care senzaţia (sau evenimentul fizic 
corespunzător din creier) are rolul de a semnala prezenţa 
albastrului obiectiv în mediu”. Această teorie dă sens 
expresiei “senzaţia de albastru”, dar nu îi dă sensul calitativ 
pe care Îl urmărim. Dacă rolul funcţional ar fi identic cu 
caracterul calitativ atunci nu s-ar putea constata schimbarea 
calităţii senzaţiei. (Pentru clarificare să ne imaginăm că 
după inversarea spectrului şi după ce am învăţat să o 
compensăm lingvistic, avem un atac amnezic care înlătură 
amintirile privind culorile de odinioară. În acest caz ni s-ar 
părea că senzaţia care acum este numită “senzaţie de 
albastru” ar avea exact acelaşi rol funcţional cu senzaţia care 
a fost numită iniţial astfel, când, de fapt, ea are o cu totul 
altă calitate.) Calitatea nu pare a fi o stare funcțională în 
acest caz. 

Cred că strategia potrivită pentru un funcţionalist în 
faţa unor asemenea situaţii ar fi să spună: “Da, dar calitatea 
constă tocmai în aspectul fizic’. Ar spune că, pentru acest 
tip special de proprietăţi psihologice, pentru calități, 
vechea formă a teoriei identităţii era cea corectă. Dacă 
cititorul are înclinații materialiste, probabil ar gândi că 
proprietatea de a avea senzaţii este una cerebrală. Cititorii 
care nu au înclinații materialiste vor considera că 
proprietatea de a avea senzaţii este corelată cu o stare 
„cerebrală. Probabil că cei mai mulţi oameni ar adopta una 
dintre aceste două teze: stările-senzaţii sunt corelate cu stări 
cerebrale sau stările-senzaţii sunt identice cu stările 
cerebrale. Cum se întâmplă adesea, problema se învârte 
mereu în jurul aceleiaşi întrebări: “fiind dat că B este 
intotdeauna corelat cu Q, cele două sunt de fapt identice? 
Ştim că această stare-senzaţie şi această stare cerebrală au 
loc în paralel, oare “starea-senzaţie este identică cu starea 
cerebrală”? Cu cât discuţia merge mai departe pe acest 
făgaş, cu atât conceptul de corelație pare mai 
neproblematic. Intenţionez să arăt că, de fapt, corelaţia este 
totuşi problematică, nu in sensul că non-corelaţia este 
evidentă, ci în sensul epistemologic că dacă există o 
corelaţie nu putem şti care este. Problema nu depinde de 
asumarea materialismului, ci de faptul dacă credem că 
există cel puţin o corelaţie. 


Teoria identităţii şi aprioricul 


Interesul pentru teoria identităţii şi pentru alte 
forme ale monismului a fost reinviat, dacă nu de la început 
(odată cu Smart şi alţi teoreticieni ai identităţii), atunci, cel 
puţin din jurul anilor 1960, pentru motivul că filosofii o 

considerau falsă, deşi nu se bazau pe o evidenţă empirică 
(ce fel de evidență empirică ar putea arăta că o stare- 
senzaţie nu este o stare cerebrală?) ci pe una z priori. Cine 
crede a priori că o stare-senzaţie nu este identică cu o stare 
cerebrală sau cine consideră că o asemenea identificare este 
lipsită de sens o face în acelaşi fel în care se consideră că 
numărul trei nu poate fi albastru. Prior, în anii 1950, sau 
continuatorii săi din anii 1960 considerau că ei, pur şi 
simplu, ştiu că stările-senzaţii nu pot avea natură fizică. 
Oponenții ştiau, la rândul lor, că aceştia se înşeală. Dar o 
argumentare de o parte sau alta era imposibilă. Majoritatea 
ar spune “Într-adevăr, nu se poate dovedi că o stare-senzaţie 
este o stare neurofiziologică, aşa cum nu putem dovedi că 
orice număr are un succesor sau nu putem dovedi că 
numărul trei nu este albastru, dar aceste lucruri sunt 
cunoscute, ele sunt adevăruri ale rațiunii. Ştim că este un 
nonsens sau o imposibilitate ca o stare-senzaţie să fie o stare 
neurofiziologică tot aşa de clar cum cunoaştem şi alte 
lucruri. Pe de o parte stă majoritatea, care ştie că stările- 
senzaţii nu pot fi stări cerebrale, pe de altă parte este 
minoritatea care ştie că majoritatea se înşeală. Cunoaşterea 
fiecărei părți este a priori. Nu exista nici un mijloc de a 
depăşi această situaţie. 

În 1951 W. V. Quine a publicat un studiu cu titlul 
“Două dogme ale empirismului”. Din acel moment s-a 
declanşat o eroziune a increderii în noţiunea de adevăr “a 
priori. Quine arată că multe cunoştinţe pe care le 
consideram a priori au fost reevaluate. De pildă, să ne 
oprim la următorul exemplu: dacă cineva i-ar fi sugerat lui 


“Two Dogmas of Empiricism’ a apărut pentru prima dată în The 
Philosophical Review, 1951. A fost retipărit în From a Logical Point of 
View. (New York, 1961). 

Euclid că două linii drepte perpendiculare pe o a treia 
dreaptă s-ar putea intersecta, Euclid ar fi răspuns că în mod 
necesar aşa ceva nu se întâmplă. Conform teoriei fizice de 
astăzi, totuşi se întâmplă. Razele de lumină care trec prin 
apropierea Soarelui se comportă în acest fel, nu pentru că 
ar fi curbe, ci tocmai pentru că îşi continuă traiectoria 
dreaptă într-o lume neeuclidiană. 

O dată acceptată această situaţie, se ridică întrebarea 
“Ce rămâne a priori? (Quine a arătat convingător că tipul 
de aprioric admis de empirismul standard - bunăoară, 
noţiunea “adevărat prin convenţie” — este incoerent, dar nu 
voi relua argumentele sale). 

Cred, însă, că Quine a mers prea departe. Afirmația 
lui Quine că “nici o judecată nu este imună la schimbare” 
sugerează că pentru orice judecată există circumstanţe sub 
care ar fi raţional să fie respinsă. Dar aceasta este destul de 
limpede fals: sub ce circumstanţe ar putea fi respinsă 
raţional judecata “unele judecăţi nu sunt adevărate”, oare 
trebuie să acceptăm că “orice judecată este adevărată”? 

Dar dacă Quine se ridică impotriva lui a priori în 
mod exagerat, următoarea regulă este corectă: noţiunile 
noastre de raționalitate şi modificare raţională nu sunt 
fixate prin reguli imuabile nici nu se află înscrise în natura 
noastră transcendentală, cum credea Kant, pentru că ideea 
de natură transcendentală, care se vrea noumenală, 
neinfluenţată de aspectele istorice şi biologice ale omului, 
nu are sens. Dacă noţiunile noastre de raționalitate şi 
revizuire raţională sunt produsul experienţei noastre 
limitate şi cad sub incidenţa biologicului, este de aşteptat ca 
şi principiile considerate a priori sau “conceptuale” să fie 


5 Discut atacul lui Quine asupra noţiunii de a priori în lucrarea 
“Analiticity and Apriority: Beyond Wittgenstein and Quine’, Midwest 
Studies in Philosophy, vol. IV, 1979 (Minnesota). 

modificate din când în când potrivit vreunei experienţe 
neaşteptate sau vreunei inovaţii teoretice. O asemenea 
revizuire nu poate fi nelimitată: altfel nu am mai avea 
vreun concept de raționalitate, dar, de regulă, limitele nu 
pot fi stabilite. Pe lângă situaţiile triviale (de felul “Unele 
judecăţi nu sunt adevărate”) nu putem avea siguranţa că 
vreo judecată este raţională, adică este adevărată în orice 
context (respectiv, într-un context dat), sau că este un 
adevăr “necesar”. În general, trebuie să admitem pe 
considerente de simplitate, de utilitate şi plauzibilitate că 
poate exista un dat a priori. Filosofia a devenit antiaprio- 
ristă. Dar, odată ce trebuie să acceptăm despre cele mai 
multe adevăruri despre care credeam că sunt a priori că au 
un Caracter relativ şi contextual, trebuie să aducem un 
argument potrivit împotriva identității minte-corp. Adepții 
teoriei identităţii au reuşit să preintâmpine o asemenea 
tentativă. Astfel, situaţia s-a schimbat. 


Am folosit noţiunea de “proprietate”, dar mi se pare 
că există cel puţin două noţiuni de proprietate care au 
rămas confundate“. Pe de o parte, este o noţiune mai veche 
pentru care este folosit termenul “predicat” (de exemplu, în 
faimoasa întrebare “existenţa este un predicat”), iar pe de 
altă parte, există noţiunea de “proprietare fizică” sau 
“mărime fundamentală” etc. Atunci când un filosof are în 
vedere vechea noţiune, discursul despre proprietăţi poate fi 
inlocuit cu un discurs despre concepte. Pentru un asemenea 
filosof proprietăţile nu pot fi identice decât dacă există un 
adevăr conceptual care susţine că sunt aceleaşi, în 
particular, proprietatea de a avea senzaţii de o anumită 
calitate nu poate fi identică cu proprietatea de a se afla 


* Vezi ‘On Properties’, Cap. 19 din volumul meu Mathematics, 
Matter and Method, Philosophical Papers, vol I (Cambridge, 1975). 

intr-o anumită stare cerebrală, dacă predicatele cores- 
punzătoare nu sunt sinonime (în sensul larg de “echivalență 
analitică”), iar principiul de individuaţie pentru predicate 
este că a fi P este acelaşi lucru cu a fi Q tocmai în cazul în 
care “este P’ este sinonim cu “este Q’. 

Fie afirmaţia că temperatura înseamnă energia cinetică 
moleculară. Pe de o parte, aceasta este o judecată de identitate 
a proprietăţilor. Ea asertează că proprietatea de a avea o 
temperatură anume este în realitate (într-un anumit sens al 
“realităţii”) aceeaşi proprietate cu proprietatea de a avea o 
anumită energie moleculară; sau (mai general) că mărimea 
fizică a temperaturii este una şi aceeaşi cu mărimea fizică a 
energiei cinetice moleculare. Dacă ‘x are cutare temperatură” 
nu este sinonim cu ‘x are anume energie cinetică moleculară”, 
chiar dacă “anume” este valoarea energiei moleculare care 
corespunde pentru “cutare” valoare a temperaturii, atunci 
ceea ce fizicianul înţelege prin “mărime fizică” este altceva 
decât ceea ce filosoful înţelege prin “predicat” sau “concept. 

Pentru a fi mai clar, în timp ce pentru ca predicatele P 
şi Q să fie aceleaşi, se cere sinonimia expresiilor ‘X este P şi 
‘X este Q aceasta nu este cerută pentru coincidenţa 
proprietăţilor. Proprietăţile, spre deosebire de predicate, pot 
fi “identice sintetic”. 


Dacă admitem ceva de genul identitatea sintetică a 
proprietăților, atunci de ce să nu fie posibil ca proprietatea 
de a avea o anumită stare cerebrală să fie aceeaşi cu 
proprietatea de a avea o anumită senzaţie (in mod 
asemănător cu perspectiva lui Spinoza) — deşi nu sunt legate 
printr-un adevăr conceptual, ba chiar, s-ar părea că este a 
priori fals? Acesta este argumentul. Pe scurt, pe fondul anti- 
apriorismului, s-a formulat o nouă variantă a proprietăților 
sintetic identice şi, pe această bază, teoria identităţii şi, în 
particular, funcţionalismul, sunt relansate. 

Acum, să luăm în considerare ce se întâmplă când la 
cele două aspecte se adaugă al treilea. Ce se intâmplă cu 
filosofii care: (1) sunt naturalişti antiapriorişu; (2) admit 
identitatea sintetică a proprietăţilor şi (3) susţin o 
perspectivă realistă tare a adevărului? Doresc să arăt că un 
asemenea filosof se confruntă cu probleme epistemologice 
serioase. 


Creiere secționate 


Să ne oprim la un experiment pe care neurologii l-au 
efectuat acum 20 de ani, şi anume la faimosul experiment al 
“creierului împărţit” sau al disocierii senzaţiilor. Vreau să 
investigăm importanţa acestui tip de experiment pentru 
teoria identităţii şi pentru noţiunea de corelație. 

Potrivit modelului creierului ca sistem cognitiv 
analog unui computer, creierul are un limbaj, un limbaj 
intern (care poate fi strict intern sau poate fi un amestec de 
limbaj intern sau sistem de reprezentare şi limbaj public). 
Unu filosofi au inventat un nume pentru această limbă 
cerebrală ipotetică, “mentaleză”. Să cercetăm ce se întâmplă 
când cineva are o senzaţie vizuală conform unui asemenea 
model (voi face apel la cunoştinţele mele de neurologie, 
chiar dacă nu sunt suficiente, dar nu cunosc pe nimeni care 
să ştie destulă neurologie). Există un singur scenariu 
posibil. 

Când subiectul are o senzaţie, face o judecată; creierul 
“înregistrează” ceva de tipul “roşu la ora 12”. Astfel, calitatea 
(să-i spunem Q) corespunde, între altele, cu o înregistrare în 
mentaleză. De asemenea, este excitată intrarea în procesorul 
verbal central, centrul care este conectat cu sistemul vocal şi 
care dă seama de abilitatea creierului de a traduce în limbajul 

public “roşu acum’. Se poate ca judecata în mentaleză să fi 
fost transmisă dintr-un loc în altul inainte ca intrarea în 
centrul vorbirii să fie excitată. De asemenea, se produc 
diverse evenimente în zona vederii din cortex (care au fost 
studiate de neurologii Hubel şi Wiesel) care, după cum îmi 
imaginez, contribuie la înregistrările făcute in mentaleză şi la 
procesul vorbirii. Aceste “inregistrări”, ‘intrări şi alte 
evenimente pot avea loc în diferiţi lobi cerebrali: când corpul 
calos este secţionat, lobul drept (lob care nu este responsabil 
cu vorbirea) poate vedea roşu (sau cel puţin va răspunde 
afirmativ la stimuli care afectează numai acest lob), dar dacă 
cineva întreabă subiectul ce culoare are cartonaşul, acesta va 
răspunde “nu văd cartonaşul”. Pe de altă parte, există un loc 
unde se formează memoria (respectiv, memoria pe termen 
scurt şi cea pe termen lung). Aproape sigur, nu este vorba de 
un lanţ cauzal linear; probabil că există ramificații şi cicluri, o 
intreagă reţea cauzală. 

Dacă teoria identităţii este corectă, atunci starea- 
senzaţie Q este identică cu o stare sau alta a creierului. Un 
realist metafizic nu poate considera o asemenea relaţie drept 
urmare a unei convenţii sau a unei decizii, ori ca având o 
componentă convenţională prin care o stare cerebrală este 
identică cu Q. Ar trebui să trăim intr-o lume în care, 
senzațiile cu anumite calităţi pe care le resimţim sunt în mod 
real unul şi acelaşi lucru cu proprietăţi pe care le constatăm pe 
alte căi drept proprietăţile fizice ale evenimentelor cerebrale. 
(Mai bine spus, în care proprietatea de a avea o senzaţie de o 
anume calitate este tocmai proprietatea de a fi într-o stare 
cerebrală dată.) 

Să ne oprim pentru moment asupra celor susţinute de 
această doctrină. Să presupunem că investigăm calitatea 
subiectivă de roşu (produsă, să spunem, prin activarea şi retra- 
gerea unui disc verde, ca imagine remanentă). Să presupunem 
că atunci când experimentez acest roşu, starea-senzaţie în care 

sunt este identică cu o disjuncţie de stări ale creierului. Ea nu 
poate fi identică cu o stare unică maximală a creierului 
deoarece ştim că, dacă se indepărtează vreun neuron, 
experienţa poate avea loc. Dar proprietatea ar putea fi 
disjunctivă, să spunem (neplauzibil), dacă sunt excitaţi 
neuronii din zona bla-bla-bla cărora le corespund numere pare 
sau dacă sunt excitaţi cei cărora le corespund numere prime. De 
fapt, ar fi posibilă o disjuncţie şi mai amplă. Am avea de-a 
face cu o serie imensă de stări neurologice a căror disjuncţie 
ar fi experienţa roșu. 

Să mergem mai departe. Dacă sunt excitaţi neuronii 
pari din zona bla-bla-bla, am experienţa roşu. Dacă 
cerebroscopul spune “nu, neuronii cu numere prime din 
zona bla-bla-bla sunt excitaţi”, am experienţa roșu. Adică, nu 
pot spune în care dintre aceste două stări mă aflu. Dacă am 
experiența roşu trebuie să fiu în una dintre ele, dar nu pot 
spune în care. Proprietatea neuronii pari din zona bla-bla-bla 
sunt excitați nu este observabilă. Chiar dacă am şti că teoria 
identităţii este adevărată nu pot spune, pornind de la senzaţii, 
care este proprietatea. Fie această proprietate Pı şi fie 
proprietatea când neuronii impari sunt excitaţi, Po. Starea- 
senzaţie este identică cu disjuncţia (Pi sau P), care este, 
desigur, o a treia proprietate. Pi şi Pz? nu sunt stări-senzaţie, ci 
numai disjuncţia lor ar fi o asemenea stare. Cu alte cuvinte, 
in această ontologie, disjuncția a două proprietăţi care sunt 
ele însele neobservabile poate fi observabilă. Ajungem la 
funcţii logice complicate de proprietăţi neobservabile pentru 
a da seama de o observaţie simplă. 

S-ar putea ca argumentarea de mai sus să sune ciudat. 
Un prieten al meu a făcut remarca: “Să imaginăm un 
dispozitiv care poate detecta mionii fără a deosebi mionii de 
antimioni. Atât mionul, cât şi antimionul nu sunt 
observabili, dar disjuncţia lor este. Acest lucru poate părea 
paradoxal doar pentru cei care vor ca observaţia să fie mai 

puţin pragmatică decât este”. Scopul meu nu este de a dimi- 
nua importanţa unei perspective care este un program de 
cercetare foarte important în neuropsihologie, ci de a 
clarifica angajamentele sale ontologice. Dificultăţile, cum voi 
argumenta, nu apar din teoria identităţii ca atare, ci din 
conjuncţia între teoria identităţii şi realismul metafizic, 
conjuncţie pe care am numit-o perspectiva “externalistă” 
asupra adevărului. 

S-ar putea evita asemenea angajamente. De pildă, 
Carnap a spus (cel puţin într-o anumită perioadă) că 
discursul despre obiecte fizice derivă din discursul despre 
senzaţii şi că decizia că o stare cerebrală particulară este 
identică cu starea-senzaţie Q este o decizie de modificare a 
limbajului în care vorbim despre proprietăţile fizice, de a 
schimba concepţiile privind acele proprietăţi fizice. 

Dacă discursul despre obiectele şi proprietăţile fizice 
este derivat din discursul despre senzaţii, am putea schimba 
regulile. Dar acest punct de vedere nu aparţine realismului 
metafizic cel puţin cu privire la obiectele şi proprietăţile 
fizice. Unii cred că pot fi realişti metafizici în ce priveşte 
senzațiile, dar să nu fie realişti metafizici cu privire la 
obiectele materiale şi, dacă privesc obiectele materiale ca pe 
ceva maleabil, aceştia ar putea adopta teoria identităţii 
spunând “sunt de acord cu acest tip de convenție ca mijloc 
de a stipula sensuri. Dacă sensurile nu ar fi fixate anterior, 
dacă ar reprezenta o reţea deschisă, nu ar apare nici o 
problemă cu privire la “cum putem şti că o stare-senzaţie 
este identică cu o proprietate şi nu cu alta?. Dacă această 
proprietate este vagă, atunci cu un simplu postulat, 
identitatea ar deveni o problemă de precizare a sensului. 
Dar aici îi am în vedere pe cei care cred că există o lume 
materială care nu este doar derivată din senzaţii; pe cei care 
cred că există proprietăţi fizice şi pe cei care susţin că 

expresii precum “neuronii de pe cutare sau cutare traiect 
sunt excitaţi” stau pentru proprietăţi fizice determinate, iar 
aceste proprietăţi fie sunt fie nu sunt identice cu stările- 
senzaţii. 

De asemenea, filosofii care, precum Daniel Dennett, 
consideră că discursul cu privire la senzaţii este vag, care nu 
cred că există proprietăţi subiective bine definite, de pildă a 
fi într-o stare-senzaţie sau a avea senzaţii de un anumit tip, 
ar putea adopta o teorie a identităţii ca precizare a sensului, 
fixând, de data aceasta, nu sensul termenilor relativi la 
obiecte fizice, ci sensul termenilor psihologici. Dar, iarăşi, 
nu am avea de-a face cu un realism metafizic autentic. 

Consider că un realist metafizic autentic este cel care 
crede “da ştiu că această proprietate psihologică există 
(stare-senzaţie). Am avut-o. Pot să o recunosc. Cred că este 
o proprietate psihologică definită la care pot să mă refer. 
Ştiu că Pi şi Pz există, aşa incât există şi “Pi sau Pr’, cât şi că 
o stare-senzaţie este identică cu aceasta sau nu este”. În 
acelaşi fel în care un fizician naiv ar putea spune “aici nu 
este prezentă nici o convenţie” (cred că ar fi pe un drum 
greşit), “nu există nici o convenţie în decizia că temperatura 
este energia cinetică moleculară, aşa că temperatura fie este 
fie nu este aceeaşi proprietate cu energia cinetică 
moleculară”. Aceasta este perspectiva de care mă voi ocupa. 

Problema care apare este că, dacă cineva aderă la 
punctul de vedere al realismului metafizic, atunci sunt mai 
multe variante de luat in considerare. Posibilitatea care imi 
vine mai întâi în minte este că o stare-senzaţie este identică 
cu proprietatea de a avea loc anumite evenimente în 
cortexul vizual ș: a avea loc o “inregistrare” în “mentaleză” și 
a avea o intrare în unitatea centrală a vorbirii și a se activa 
mecanismul memoriei — starea senzaţie este gândită ca o 

conjuncţie a acestor proprietăţi. Dar dacă invocăm posibi- 
litatea disocierii, conjuncţia în întregul ei nu mai apare 
necesară. Poate că senzaţia este un eveniment simplu în 
cortex? (proprietatea de a avea o senzaţie este proprietatea 
“reală” de a avea loc un eveniment în cortexul vizual). 

Să explorăm, pentru moment, această variantă. Să 
presupunem că putem lăsa deoparte procesul care produce 
inregistrarea în mentaleză, sau intrarea în centrul vorbirii. 
Să ne imaginăm că am arătat subiectului un carton roşu în 
partea stângă a câmpului său vizual (aşa încât cartonul este 
vizibil numai pentru lobul drept, cum spun neurologii). 
Evenimentul corespunzător din cortexul vizual se va 
petrece in lobul drept, dar dacă subiectul este intrebat: 
“Vezi ceva roşu>”, el va răspunde “Nu”. 

Acum, prin criteriul pe care l-am folosit pentru a 
decide dacă cineva are sau nu o senzaţie, respectiv criteriul 
sincerităţii, trebuie să acceptăm că subiectul nu are senzaţia de 
roşu, iar teoria că Q (caracterul calitativ) este identic cu 
evenimentul din cortex trebuie respinsă. Dar, s-ar putea 
obiecta: “Nu aţi reuşit să respingeţi teoria în nici un fel. Ce fel 
de. observator este acesta? Creierul lui este secţionat în două.” 
Pentru un observator normal, Q este identic cu proprietăţile 
cortexului vizual. Observatorii care nu se află într-o stare 
normală nu intră în discuţie. 

Dificultatea persistă, deoarece există teorii ale 
identităţii care nu pot fi deosebite observațional ”, adică ele 


7 Noţiunea “imposibil de deosebit observaţional' a fost introdusă în 
lucrările cu privire la teoria spaţio-temporală a lui Clark Glymour şi David 
Malament în Foundations of Space-Time Theories, Earman, Glymour şi 
Stachel (eds.), Minnesota Studies in the Philosophy of Science, vol. VII 
(Minnesota University, 1977). Problema analogă din această teorie este 
existenţa unor spaţio-temporalităţi posibile (cum ar fi spaţio-temporalitatea 

conduc la aceleaşi predicții cu privire la experienţa tuturor 
observatorilor aflaţi în condiţii normale. 

Să luăm in considerare ipoteza când cineva nu are 
senzaţia de roşu decât dacă este activată intrarea în centrul 
vorbirii. Cum ar putea fi confirmată sau respinsă? Am 
putea crede că o posibilitate in acest sens ar fi dacă 
secţionăm corpul calos şi constatăm că există memorie fără 
ca centrul vorbirii să fie activat; respectiv, am intreba 
subiectul dacă are senzaţia de roşu. El spune ‘Nv’. După 
aceea refacem unitatea corpului calos şi întrebăm: “Ai avut 
senzaţia de roşu? Subiectul ar putea răspunde: “Da, dar 
ceva era în neregulă, aveam senzaţia de roşu când m-ai 
întrebat dar m-am auzit, sincer fiind, spunând că nu o am’. 
(Am spus că este normal pentru subiecţi să “reconcilieze” 
sau să raţionalizeze situaţiile de acest tip considerându-le 
imaginare). Oare, un asemenea raport arată că exista o 
senzaţie de roşu în absenţa excitării centrului vorbirii? 

Nu. Dacă Daniel Dennett (care, la un moment dat, a 
susţinut că senzaţia este excitarea centrului vorbirii sau ceva 
apropiat”) ar dori să reconcilieze raportul subiectului cu 
teoria sa, ar trebui să spună că “Nu neg că ulterior a avut 
loc evenimentul psihologic de rezmintire a unei senzaţii 
anterioare. Neg că senzaţia a avut loc anterior’. După 


permisă de teoria relativităţii) care diferă în ceea ce priveşte proprietăţile 
topologice globale, dar În care observatorii ar avea exact aceleaşi experienţe. 
Asemenea consideraţii sunt respinse de obicei pornind de la “consideraţii de 
simplitate’ potrivit cărora este suficientă o singură spaţio-temporalitate - 
cea în care trăim; problema care apare în acest caz (cum subliniază 
Malament) este că teoria fizică (relativitatea generală) nu spune că trăim în 
cea mai simplă spaţio-temporalitate compatibilă cu legile sale. 

€ Modelul Dennett al conştientizării este prezentat în studiul “Towards 
a Cognitive Theory of Consciouness', retipărit în Brainstorms (Bradford 
Books, 1978). 

cealaltă teorie, subiectul are mai târziu experienţa 
reamintirii unei senzaţii pe care a avut-o mai devreme. 

Dezacordul este unul de fapt. Cei mai mulţi 
neurologi cred că, în cazul pacientului cu creierul secţionat, 
lobul drept este cel al conştiinţei. Prin urmare, sunt tentaţi 
să spună că există o senzaţie de roşu cu toate că centrul 
vorbirii nu este afectat. (“Există două locuri ale conştiinţe! 
sa afirmă frecvent). Cel puţin unul dintre neurologi, 
Eccles, susţine că lobul drept luat separat (sau lobul stang 
pentru pacienţii care au sediul vorbirii în lobul drept) nu 
este conştient. Pentru Eccles, conştiinţa cere unitatea cere- 
brală; separarea lobului stâng lasă loc unui comportament 
conştient simulat care nu arată că este “locul conştiinţe!. 

Nici apelul la maxime metodologice, cum ar fi “alege 
teoria cea mai simplă” nu este de ajutor, deoarece nu suntem 
in faţa unui caz relevant de simplitate de partea perspectivei 
integraliste sau a celei separatiste în ce priveşte conştiinţa. 
Poate cea separatistă să fie mai simplă sub un aspect; ea spune 
că anumite capacităţi comportamentale (pe care le posedă 
lobul drept, chiar dacă nu este posibilă vorbirea) sunt 
suficiente pentru prezenţa conştiinţei, iar acest lucru este 
conform cu observaţia că animalele (care nu au abilităţi 
lingvistice) sunt conştiente. Dar există multe diferenţe intre 
un animal care are un creier intact, cu procese cerebrale 
complete chiar dacă nu poate vorbi, şi unul cu creierul 
secţionat. Dacă o asemenea situaţie nu ar fi atât de apropiată 
nouă, dacă nu am avea tendinţe puternice inspre realismul 
metafizic privind senzațiile, nu ar trebui ca, în acord cu cele 
mai bune intuiţii metodologice, să-l privim drept un caz care 
trebuie legiferat mai degrabă decât impus? 

Pe scurt, există un număr de teorii ale identităţii care 
nu pot fi deosebite observaţional. Dacă teoreticienii 
identităţii au dreptate nu ar exista nici o posibilitate de a 

spune în ce fel au dreptate: nu este posibilă stabilirea stării 
cerebrale concrete cu care o stare-senzaţie este identică. 
Aspectul este suficient de important pentru a-l dezvolta în 
cele ce urmează. 

Thomas Nagel” a făcut afirmaţia plauzibilă că nu 
putem să ne dăm seama cum este să fii liliac. Dar de ce o 
asemenea afirmaţie ar trebui să fie plauzibilă? Cu câţiva ani în 
urmă am citit O carte interesantă a lui Donald Griffin. Mi-am 
dat seama că liliecii nu sunt prea deosebiți de celelalte 
mamifere. Cei mai mulţi dintre noi credem că ne-am putea 
imagina senzațiile pe care le are un câine sau o pisică. Ce 
dificultate apare în legătură cu liliecii? 

Ei bine, liliecii pot auzi sunete cu câteva octave mai 
inalte decât noi. Nu pot să-mi imaginez ce înseamnă să fii 
liliac în sensul că nu-mi pot da seama cum arată senzațiile 
dobândite prin sonar. Dar un asemenea efort de imaginaţie 
este, oare, atât de dificil? În tinereţe suntem în stare să auzim 
sunete cu o octavă mai înalte decât la maturitate, dar tabloul 
subiectiv nu se modifică: cele mai inalte sunete pe care le aud 
acum pot fi cu o octavă mai jos, dar ele au aceeaşi ascuţime, 
fiind cele mai înalte sunete pe care le pot auzi. Poate aşa se 
intâmplă şi cu sunetele cu cinci octave mai inalte: sunt 
aidoma unui chiţăit scurt şi inalt. 

Să ne imaginăm o dezbatere între doi filosofi sau 
psihologi, unul dintre ei afirmă că quale* pentru un liliac 
nu este deloc precum quale uman. Qualia liliacului sunt 
inimaginabil de diferite de qualia umane. Niciodată nu am 
fi în stare să ne imaginăm cum e să fii liliac (sau chiar câine 
ori pisică). Celălalt filosof, vă puteţi imagina, răspunde: 
“Prostii! Poate există unele senzaţii ale liliacului pe care nu 


? “What is it to be a bat?’, retipărit în N. Block, op.cit. 
* (componenta calitativă a unei senzaţii - n. trad.) 

le pot avea. Există şi senzaţii ale altor oameni (de pildă, 
senzațiile femeilor) pe care probabil că nu le pot avea, dar 
de aici nu pot considera spaţiul psihologic al altor oameni 
ca inimaginabil pentru mine. De ce ar trebui să cred că 
spaţiul vizual al liliacului, de pildă, ar fi cu totul diferit de 
spaţiul meu vizual? (N.B. liliecii văd foarte bine, în ciuda 
credințelor populare). Cu câteva adaptări care ţin de optica 
ochiului liliacului sau de auzul său, auzul liliacului este ca şi 
auzul meu, precum durerea liliacului este ca şi durerea 
mea.” Cum am putea decide între aceste două poziţii? 
Deoarece numărul şi configuraţia neuronilor sunt 
diferite (centrul auditiv la liliac poate ocupa 7/8 din creier), 
proprietățile la nivelul neurologic complet - numărul neu- 
ronilor excitaţi — care este identic cu o quale în cazul unui 
liliac în cazul când teoria identităţii este corectă, nu poate fi 
aceeaşi proprietate cu care este identică acea quale in cazul 
omului. Sau poate fi? Să presupunem că, atunci când liliacul 
are o anumită senzaţie vizuală (produsă prin vederea unor 
obiecte roşii), acesta are proprietatea disjunctivă (Pı sau Po), 
unde Pı şi Pz sunt stări specifice maximale ale creierului 
liliacului. (De fapt, este o proprietate disjunctivă mult mai 
complicată cu mii de termeni, dar o simplificăm). În plus, 
atunci când eu am o anumită senzaţie vizuală (produsă de 
vederea unor obiecte roşu) creierul meu are proprietatea 
disjunctivă (P' sau P'2). Să considerăm următoarele două 
teorii: (1) componenta calitativă a senzaţiei liliacului (să-i 
spunem roşuL) este identică cu (sau cel puţin corespunzătoare 
cu) proprietatea disjunctivă (Pi sau P2) iar componenta 
calitativă a senzaţiei umane de roşu (roşuĦH) este identică cu 
(sau cel puţin corespunzătoare cu) proprietatea diferită (P': sau 
P'2); (2) componenta calitativă a senzaţiei liliacului este 
identică cu componenta calitativă a  senzaţiei mele 
(roşuL =roşuli) şi ambele sunt identice cu (sau cel puţin 

corespunzătoare cu) proprietatea disjunctivă mai complexă 
(Pı sau P: sau P'i sau P'>). 

Potrivit primei teorii, liliacul are experienţe diferite 
in vreme ce, pentru a doua teorie, are aceleaşi experienţe; 
dar aceste două teorii conduc la aceleaşi predicții privind 
ceea ce simt observatorii umani. 

Oare maxima metodologică “alege teoria mai simplă” 
este de ajutor? Nu este limpede cum ar putea fi. Ned Block 
a arătat că prima teorie este mai simplă sub un aspect (quale 
este identificată cu o proprietate fizică mai simplă) dar a 
doua este mai simplă sub un alt aspect (nu este “şovină”; ea 
permite ca doi subiecţi care nu au aceeaşi constituţie fizică 
să aibă aceleaşi qualia). Iată că lipsesc principiile care să 
permită alegerea unei teorii sau a alteia. Dar pentru ce ar 
trebui să existe asemenea principii? De ce să nu abando- 
năm, aşa cum a argumentat Wittgenstein, realismul 
metafizic cu privire la senzaţii şi cu privire la “aceleaşi” (ca 
aplicat la senzaţii) şi să le tratăm ca un caz de legiferat mai 
curând decât unul descoperit? 

La sfârşit mă voi ocupa cu trei teorii despre care sunt 
sigur că sunt false, dar prin care este dificil sau imposibil să 
se arate dacă realismul metafizic este corect. Acestea sunt: 
(1) roşuH este identic cu o stare funcţională (sau quasi- 
funcţională), respectiv starea de a fi în orice stare materială 
care a jucat în viaţa noastră rolul de a semnala prezenţa 
roşului obiectiv; (2) pietrele acestea au qualia (în interiorul 
lor au loc evenimente calitativ similare cu senzațiile noastre 
vizuale); (3) naţiunile au conştiinţă. 

Să ne oprim la (1). Ne reamintim argumentul pe care 
l-am folosit pentru a arăta că roşuH nu poate fi o stare 
funcţională: dacă identificăm roşuH cu o stare funcţională, 
respectiv de a fi în orice stare materială (cerebrală) care 
semnalează prezenţa roşului, atunci nu s-ar explica 
experimentul inversării spectrului (cel puţin în situaţia de 


124 | Raţiune, adevăr şi istorie 


amnezie), dacă mă aflu în acea stare funcţională când văd 
ceva roşu atât înainte cât şi după inversiunea spectrului 
(între timp având loc schimbările lingvistice corespun- 
zătoare şi, dacă este necesar, apariţia unui atac de amnezie). 
De pe poziţiile realismului metafizic, este posibil să sufăr o 
inversiune spectrală (cu toate că memoria este afectată de 
atacul de amnezie). Cazul este mai edificator dacă nu 
presupun atacul de amnezie şi îmi amintesc că spectrul a 
fost inversat; dacă ajustările lingvistice au loc simultan, 
există un sens în care ce era înainte “senzaţia de verde” joacă 
rolul funcţional de “a semnala prezenţa roşulu: obiectiv în 
mediu”. 

Acest argument arată numai că roșul nu este identic 
cu starea funcţională menţionată. Nu arată că nu este 
identic cu starea funcţională mai complicată de a fi în orice 
stare materială care anterior a avut funcția respectivă. S-ar 
putea obiecta că aceasta este o proprietate ciudată, dată 
printr-o funcţie logică greoaie de stări funcţionale. Dar de 
ce să fie mai complicată o asemenea funcţie logică de stări 
funcţionale decât o disjuncţie de proprietăţi fizice? Oare 
lumea preferă disjuncţiile de proprietăţi fizice conjuncţiilor 
de proprietăţi funcţionale? 

Să considerăm teoria (2). Fie P; proprietatea de a fi 
piatră şi să admitem ipoteza că roşuĦ este identic cu 
proprietatea disjunctivă (Pı sau Pz sau P': sau P> sau P»). De 
bună seamă că şi pietrele au o asemenea proprietate. Astfel, 
sub această ipoteză, evenimentul de calitatea roşuH are loc şi 
în cazul pietrelor. (Acestea nu simt roşul în sensul funcţional 
al simţirii roşului, dar un eveniment cu caracter calitativ al 
evenimentului care joacă rolul funcţional de a simţi roşu 
pentru noi are loc şi în cazul pietrelor.) Sau să admitem 
ipoteza mai complexă că pietrele au qualia diferite la 
momente diferite. Sau chiar ipoteza că una dintre aceste 

presupuneri (fără a stabili care dintre ele) este corectă. Am 
putea spune “asemenea ipoteze sunt nebuneşti”. Într-adevăr, 
sunt, dar fiecare dintre ele generează o teorie sănătoasă. Nici 
una nu poate fi exclusă pe baza observaţiei sau 
experimentului, deoarece sunt indistincte observaţional în 
raport cu perspectiva standard. 

Am putea crede că asupra acestor teorii s-ar putea 
decide printr-un principiu metodologic precum să nu se 
atribuie nici o proprietate unui obiect fără motiv. Desigur, 
acest principiu nu conduce la falsitatea unei teorii (uneori 
lucrurile pentru care nu există motive să le credem, se pot 
dovedi adevărate), dar cel puţin ne spune dacă avem 
justificare să considerăm o teorie falsă. Dar, oare, nu există 
nici un motiv pentru a susţine vreuna dintre aceste teorii 
(teza că o asemenea teorie este corectă, iar pietrele au 
qualia)? Oare din argumentul că, dacă eu am qualia şi 
fizicalismul este adevărat (mulţi filosofi cred că există 
motive suficiente pentru a accepta fizicalismul) atunci 
există cel puţin un obiect fizic în care au loc evenimente cu 
un Caracter calitativ, nu ar rezulta că asemenea evenimente 
pot să aibă loc în toate obiectele fizice? Dacă am putea arăta 
că există ceva legat de quale care cere un anumit ‘rol’ 
funcţional care este specific oamenilor, acest argument este 
respins; dar tocmai asta ne spun cei care cred în qualia ca 
obiecte reale metafizice: spun că un asemenea element 
specific uman nu se poate determina. 

În final să ne oprim asupra lui (3). Să admitem 
ipoteza că durerea sau teama este o stare funcţională care 
poate fi manifestată de organisme sau naţiuni. Cu alte 
cuvinte, să presupunem că atunci când Statele Unite anunţă 
“Statele Unite se tem de...” chiar aşa se întâmplă. Desigur, 
asta nu putem să o ştim. Poate că cititorul crede despre un 
grup că se poate manifesta de parcă poate simţi ceva 

asemănător cu durerea; dar nu crede că Statele Unite ar 
simţi într-adevăr durere. Potrivit ipotezei (3), cititorul s-ar 
înşela: Spiritul naţional ar simţi realmente durerea. 

Această ipoteză este în legătură cu o discuţie 
interesantă între filosofii mentalului. Funcţionaliştii (intre 
care mă număr şi eu) ar putea invoca următorul argument 
anti-şovin: în principiu, diferenţa dintre un robot şi un om 
(în ce priveşte organizarea funcţională) ar putea fi redusă la 
detalii legate de alcătuirea fizică sau chimică. Am putea 
imagina un robot asemenea nouă până la nivelul reţelelor 
neuronale. (Ar putea avea carne şi sânge, dar nu creier). 
Singura diferenţă ar fi că, în timp ce noi avem neuroni 
alcătuiți din carbon, hidrogen, proteine etc. robotul ar avea 
neuroni electronici, dar legăturile interneuronale ar 
corespunde. Acum, dacă nu suntem “şovini carbon- 
hidrogen” şi să credem că hidrogenul şi carbonul sunt mai 
conştiente, de ce să nu recunoaştem că robotul este o 
persoană care întâmplător are mai mult metal şi mai puţin 
carbon şi hidrogen? 

Argumentul a provocat următoarea replică: “ei bine, 
in locul acestor componente electronice, neuroni electro- 
nici legaţi impreună ca şi neuronii umani, să presupunem 
că ar fi oameni în miniatură, cercetaşe şi cercetași’. Nu este 
nevoie ca aceşti micuţi să ştie că fac parte dintr-o asemenea 
reţea sau să vadă altceva decât o incintă întunecoasă sau o 
mulţime de asemenea incinte în care fac schimb de 
semnale. (Timpul, pentru ei, ar trece foarte repede relativ 
la timpul nostru). l-am putea asimila muncitorilor 
exploataţi. “Acum, ar continua replica, nu ai considera că 
acest sistem este “conştient” numai pentru că ştim că 
micuţii îşi mişcă propriul corp. O organizare funcţională 
(chiar ca a noastră) nu este suficientă pentru a justifica 


239 


aplicarea unui predicat precum “conştient”. 

Replica la această replică era negația că “robotul 
hidră cu multe capete (cum a fost numit) are aceeaşi 
organizare funcţională pe care o avem şi noi. Dar există o 
replică mai radicală pe care am putea să o dezvoltăm. Am 
putea intreba: “de ce nu ar trebui să considerăm conştient 
un asemenea robot? Dacă primul argument este corect (şi 
cred că este) dacă robotul cu creier pozitronic ar fi 
conştient, de ce ar trebui ca faptul că neuronii întregului 
robot ar fi mai conştienţi să însemne că întregul sistem este 
mai puţin conştient? În ultimă instanţă, suntem o societate 
alcătuită din mici animale. Celulele noastre sunt, luate 
individual, animale. S-ar putea ca ele să aibă senzaţii chiar 
rudimentare (cine ştie?) altele decât senzațiile noastre.’ 
Acum, dacă dezvoltăm această idee, odată ce acceptăm că 
robotul hidră este conştient (deşi neuronii săi sunt cercetaşi 
şi cercetaşe) atunci de ce nu ar fi astfel şi Statele Unite? 

Nu afirm, de bună seamă, că Statele Unite au aceeaşi 
organizare funcţională cu homo sapiens. D bună seamă că 
nu. Dar există alte similarități. Statele Unite au organe 
defensive. Au organe digestive, hrănindu-se cu petrol sau 
cupru etc. Au o funcţie excretoare (poluantă). Oare nu 
avem de-a face cu organizarea unui mamifer căruia îi putem 
atribui durere? 


Cât de bine este definită 
“componenta calitativă”? 


Până acum nu ne-am întrebat dacă este suficient de clar 
ce înseamnă ca două senzaţii să aibă aceeaşi “componentă 
calitativă”, chiar dacă la nivel introspectiv nu este cazul. 
Problema are sens pentru motivul că a fi acelaşi depinde de 
conceptualizările anterioare, cum se vede din faptul că 

spunem despre tăblia mesei că este rotundă chiar când o 
vedem sub un anumit unghi. 

În cazul tăbliei mesei, filosofii şi psihologii au 
argumentat încă din secolul al XIX-lea că, un subiect care are 
ca “date ale simţurilor” elipse, crede numai din motive optice 
că lucrurile sunt rotunde (cu excepţia introspecţionişuilor 
consecvenţi) sau, că are un ‘gestalt? rotund deşi datele 
infăţişează elipse. Multe dintre experienţe sunt adaptate 
descrierilor. Nici neurologia nu a rezolvat această dispută: 
imaginea eliptică pe retină produce fără îndoială evenimente 
'corespunzătoare în creier şi dacă le identificăm cu “senzațiile 
vizuale” atunci ajungem la ceva asemănător cu povestea 
clasică ‘date ale simţurilor eliptice plus  inferenţe 
inconştiente”; judecarea caracterului experienţei (“văd o tăblie 
de masă rotundă”) corespunde “înregistrărilor” şi “intrărilor 
in creier, iar dacă le denrificăm pe acestea cu senzaţia vizuală, 
am putea, la fel de bine, adopta povestea că nu există date al 
simţurilor eliptice decât dacă judecăm despre ceva că arată 
eliptic. De ce nu am putea accepta ambele versiuni? După 
cum spune Goodman despre subiectul pus să descrie o 
mişcare aparentă, 


Cel mai bun lucru pe care îl putem face este să 
specificăm prin clasificarea termenilor, vocabularul pe care 
il foloseşte subiectul, cerându-i să descrie ce vede în termeni 
perceptuali sau fenomenali mai degrabă decât fizici. 
Indiferent dacă se ajunge la răspunsuri diferite, se aruncă o 
lumină nouă asupra întregului proces. Trebuie evidenţiat 
faptul că aparatul observaţional este modelat de faptele 
observate, dar fără a identifica fizicul cu realul şi 
perceptualul cu aparentul. Perceptualul nu este o versiune a 
faptelor fizice, aşa cum fizicul nu este o versiune artificială a 
faptelor perceptuale. 


19 Ways of Worldmaking, pp. 92-3. 

Dacă văd o faţă de masă la două momente diferite ale 
zilei am aceeași senzaţie de roşu? Sau am senzaţii diferite şi 
nu-mi dau seama de diferenţă (decât dacă aş fi pictor)? 

Un caz aparte este cel al adaptării. Dacă unui subiect 
1 se dau ochelari care inversează imaginea, după un timp, va 
vedea lucrurile din nou normal. Oare datele simţurilor s-au 
răsturnat? Sau avem de-a face cu date alterate ale simţurilor 
care au fost interpretate ‘sus’ sau “Jos”? Subiectul nu poate 
preciza momentul în care lucrurile revin la normal. 
(Cititorii care, ca şi mine, poartă ochelari se pot intreba: 
jumătatea de jos a câmpului vizual arată diferit chiar dacă 
nu ne dăm seama?) Pe de altă parte, există schimbări la care 
subiectul nu se poate acomoda (de fapt, ne putem obişnui 
numai cu schimbări destul de slabe) şi am în vedere 
inversarea culorilor, fenomenul acomodării, cu siguranţă, 
aruncă îndoieli asupra bunei definiri a noţiunii de “aceeaşi 
componentă calitativă”. 


Realismul despre qualia 


Am trecut în revistă o serie de dificultăţi sceptice. 
Scopul lor nu este să arate că teoria identităţii este eronată 
(sau că teoria corelaţiei este greşită — totuşi pot fi înţelese ca 
dificultăţi cu care se confruntă ambele teorii), ci că, dacă 
sunt adevărate, atunci există un mare număr de moduri 
alternative prin care pot fi precizate detaliile, aşa încât nu 
se poate şti niciodată care dintre ele este adevărată. Necu- 
noscând adevărul, nu ştim care este răspunsul la marile 
provocări tradiţionale, de pildă dacă pietrele sau alte 
obiecte neinsufleţite au sau nu qualia, dacă liliecii sau ale 
specii au qualia de acelaşi fel cu noi sau nu, dacă grupurile 
simt durerea etc. 

De ce ar trebui să credem că este posibil logic ca o 
piatră să simtă durere (ca un eveniment cu un caracter 
calitativ asemănător cu durerea umană să se petreacă în 
piatră)? Poate că Russell ne dă unele sugestii privind acest 
tip de realism metafizic. Russell era realist atât în ce 
priveşte qualia cât şi în ce priveşte universaliile. Mai mult, 
el considera qualia drept universalele cele mai autentice. 
Un universal este, inainte de toate, un mod în care 
lucrurile se pot asemăna; conform lui Russell se pare că 
unele dintre cele mai primitive şi fundamentale exemple a 
modului în care lucrurile pot fi asemănătoare sunt 
asemănările calitative privind senzațiile noastre. Qualia, 
pentru Russell, sunt universale par excellence. 

Universalele sunt gândite de către realiştui tradiţionali 
ca bine definite: cuvintele pot fi vagi, dar universalele insele 
nu sunt. (Un cuvânt este vag când stă pentru o mulţime vagă 
de concepte, spunea odată Gödel; dar conceptele sunt bine 
definite). 

Astfel, dacă qualia sunt universale şi universalele 
sunt bine definite, ele trebuie să fie bine definite dacă orice 
lucru sau eveniment dat - inclusiv în cazul creierului 
secţionat, al pietrelor sau al grupurilor şi al evenimentelor 
legate de acestea — se manifestă sau nu ca o anumită quale. 
Dacă quale este gândită independent de funcţia pe care o 
indeplineşte, dacă se crede că este în întregime contingent 
că o asemenea componentă calitativă a ceva are o funcţie 
specifică, atunci apare ca o posibilitate logică pentru 
creierul secţionat sau pentru pietre să aibă acea quale. 

Un filosof ca mine, care doreşte să nege că aceste 
posibilităţi au sens (deşi unii le acceptă — există tentaţia de a 
considera legitim ca lobul drept al creierului secţionat să fie 
considerat locul conştiinţei) trebuie să aibă grijă să clarifice 
că nu apără vreo formă de behaviorism. A spune despre 

qualia că nu sunt entităţi bine definite nu este acelaşi lucru 
cu a nega existenţa lor, sau cu afirmaţia că sunt reductibile 
la comportament etc. Multe noţiuni, deşi sunt vagi, au 
referenţi determinaţi. Noţiunea de “casă” nu este bine 
definită în cazul igluului (igluul este o casă), al bordeiului, 
sau în alte cazuri. Dar de aici nu se poate trage concluzia că 
nu există case. Analog, din aceea că nu există nici un fapt 
care să decidă dacă lobul drept este cel al conştiinţei, nu 
rezultă că nu există fiinţe conştiente. 

Similaritatea calitativă a senzaţiilor este definită 
Oarecum prin extensie: dacă am o senzaţie de roşu după o 
senzaţie de verde ştiu că am senzaţii deosebite (şi ştiu aceasta 
fără a compara rolul lor funcţional), iar dacă am o senzaţie de 
roşu urmată de aceeaşi senzaţie de roşu ştiu (dincolo de va- 
guitatea la care m-am referit anterior) că am senzaţii similare. 
Dar, pentru un internalist, nu urmează că există de fiecare 
dată un fapt concret care determină două senzaţii (să lăsăm 
deoparte două evenimente oarecare) să fie similare sau nu. 

Fie E evenimentul de a avea o senzaţie particulară la 
un moment dat şi E” un eveniment fizic oarecare dintr-o 
piatră. Sugestia că aspectul calitativ al lui E (să spunem roşuH) 
ar putea fi identic sau corelat cu o proprietate de tipul (Pı sau 
P sau P) (unde P; este proprietatea a fi o piatră) este 
nepotrivită unei sensibilităţi sănătoase. Sugestia că E şi E” ar 
putea fi asemenea este absurdă. Am văzut deja că ipoteza este 
absurdă pentru că violează maxima metodologică “nu atribui 
qualia unui obiect fără rațiune’. Chiar dacă această explicaţie 
funcţionează, consecinţele ei depăşesc imposibilitatea ca o 
piatră să aibă qualia (sau incoerenţa noţiunii corespun- 
zătoare). Dacă aceasta este tot ce este greşit cu ipoteza că pie- 
trele au qualia atunci putem afirma: este posibil din tot ce ştim 
ca pietrele să aibă qualia, dar este a priori improbabil să fie aşa. 

De fapt, ipoteza că pietrele au qualia este incoerentă 
intr-o măsură mai mare decât ipoteza creierelor în 

container; ca şi pentru ipoteza creierelor în container, 
presupune o teorie “magică! a referinţei. Orice om întreg, la 
minte consideră E şi E” atât de deosebite incât problema 
similarităţii calitative (în sensul în care două senzaţii pot fi 
similare calitativ, de pildă, când le simţim în acelaşi fel) nici 
nu se pune. Dar realistul metafizic, deşi nu neagă acest fapt, 
crede că E şi E” ar putea fi (posibilitate logică) similare în 
vreun fel, deși este un act nebunesc să credem asta. El crede 
astfel deoarece trăieşte cu iluzia că, având senzaţia 
respectivă, cu o anumită componentă calitativă, cu o 
modalitate proprie în care este simțită, cu un rol 
funcţional, însoţită de gânduri şi judecăţi, forţează cumva 
expresia “modalitatea în care senzaţia este simțită” (sau un 
inlocuitor tehnic, cum ar fi “componenta calitativă al 
senzaţiei, sau roşułH, ori “această quale’) să se refere la un 
“universal” definit, la o proprietate absolută bine definită a 
evenimentelor individuale. Dar nu acesta este cazul. 

Dacă ar exista roboţi funcționali izomorfi cu noi, cu 
care să lucrăm, argumentează ei, ne-am imprieteni cu unii 
dintre ei, am accepta că au conştiinţă. (Am avea totuşi 
indoieli dacă ei ar avea aceleaşi qualia ca şi noi; dar despre 
aceşti roboţi nu ne-am pune problema dacă au aceleaşi qualia 
ca şi noi mai mult decât în cazul liliecilor sau câinilor). Să 
presupunem că avem de-a face cu roboţi hidră. (Să ne 
imaginăm că aceştia au evoluat printr-un proces biologic 
precum animalele pe Pământ). Ce am simţi cu privire la ez 

O vreme nu am fi siguri în legătură cu un asemenea 
caz bizar, s-ar părea că am putea ajunge să le atribuim 
conştiinţă (dacă suntem în legătură mai adesea cu întregul 
robot şi nu cu neuronii săi conştienţi — cercetaşii sau 
cercetaşele din povestea mea); dar probabil s-ar înregistra 
diferenţe de opinii. Dacă ajungem in situația de a fi Siguri 
că roboții hidră sunt conştienţi, atunci am putea Începe 

incet-incet să credem acelaşi lucru şi despre Statele Unite? 
Nu ştiu. 

Perspectiva pe care am susţinut-o legat de toate aceste 
cazuri este că nu există nimic ascuns, nu există fapte 
noumenale despre entităţi reale conştiente sau despre entităţi 
reale non-conştiente sau despre calităţi care sunt în realitate 
similare sau diferite. Există numai fapte empirice: pietrele şi 
naţiunile sunt mult diferite de oameni şi animale; roboții de 
orice factură sunt tipuri de obiecte intermediare etc. Pietrele 
şi naţiunile nu sunt conştiente; adică faptul că naţiunile nu au 
conştiinţă se petrece în mod efectiv. 

Această teză depinde de standardele privind accepta- 
bilitatea rațională, justificarea şi adevărul ultim, ca şi de 
standardele de similaritate care, la rândul lor, depind de 
moştenirea noastră biologică şi culturală (de pildă, dacă am 
interacţionat sau nu cu “roboţi inteligenţi”). Dar ceva asemă- 
nător este adevărat mai mult cu privire la limbajul de fiecare 
zi, pentru cuvinte precum “casă”, “persoană”, “zăpadă” şi 
‘maro’, de exemplu. Un realist care acceptă această rezolvare 
a problemei despre qualia ar exprima-o spunând ‘qualia nu 
există in realitate”, sau qualia aparţine “clasei secunde a 
sistemului nostru conceptual”; dar ce reprezintă acea noţiune 
de existenţă care pune casele de aceeaşi parte cu neexistentele? 
Lumea noastră este una omenească, aşa încât ce este conştient 
ŞI ce nu este conştient, cine are senzaţii şi cine nu are, ce este 
similar calitativ şi ce este deosebit sunt dependente, în ultimă 
instanţă, de judecata umană privind asemănarea şi deosebirea. 

Două concepţii despre 


raționalitate 


În capitolele anterioare 
am vorbit despre raționalitate 
şi despre “acceptabilitate raţio- 
nala’. Dar raționalitatea nu 
este uşor de abordat. 

Problema are analogii 
cu alte domenii. Acum câţiva 
ani studiam comportamentul 
unui tip natural de cuvinte, de 
pildă zur, şi am ajuns la con- 
cluzia că extensiunea terme- 
nului nu este determinată 
numai de “setul de reguli 
semantice” sau de alte norme 
instituţionalizate. Normele 
pot face ca anumite obiecte să 
fie exemple paradigmatice ale 
aurului; dar nu determină în- 
treaga extensiune a terme- 
nului, nefiind imposibil ca un 
exemplu paradigmatic să nu 
fie de fapt aur, cum s-ar 
intâmpla dacă normele ar 
defini ce este aurul. 

Suntem tentaţi să consi- 
derăm că un lucru aparţine 


unui anumit tip chiar dacă testele actuale nu sunt suficiente 
pentru a arăta că este membru al tipului respectiv, dacă 
vreodată ar reieşi că are aceeaşi natură esenţială cu (sau mai 
vag este “suficient de asemănător”) exemplele paradigmatice 
(sau cu marea majoritate dintre ele). Ce anume este natura 
esenţială, sau ce inseamnă a fi suficient de similar depinde 
de tipurile naturale şi de context (ceaiul poate fi apă în 
unele contexte); dar pentru aur contează compoziţia finală 
incă de pe vremea când vechii greci au gândit-o ca 
determinând comportamentul substanţei. Numai accep- 
tând că vechii greci înțelegeau prin chrysos orice are aceeaşi 
natură esenţială cu exemplele paradigmatice, vom înţelege 
căutările lor pentru noi metode de a detecta aurul 
contrafăcut (care au condus la testul lui Arhimede), ca şi 
speculaţiile lor fizice. 

Este tentant să alegem aceeaşi cale şi în cazul raţio- 
nalităţii şi să spunem că o convingere este raţională nu 
datorită normelor de raționalitate dintr-o cultură, ci 
datorită unei teorii ideale a raţionalităţii, o teorie care ar 
evidenția condiţiile necesare şi suficiente pentru ca o 
convingere să fie raţională în circumstanţe relevante în 
orice lume posibilă. O asemenea teorie ar da seama de 
exemplele paradigmatice, aidoma unei teorii ideale despre 
aur; mai mult, ar putea să meargă dincolo de ele şi să 
producă criterii care ne-ar permite să înţelegem cazurile pe 
care nu le putem vedea deocamdată în profunzimea lor, aşa 
cum teoria actuală a aurului ne permite să înţelegem 
situaţii pe care chiar cei mai străluciți greci antici nu 
reuşeau să le soluţioneze. O dificultate generală care apare 
in tratarea unor termeni precum “raţional”, “rezonabil”, 
“justificat” etc. drept termeni pentru tipuri naturale constă 
in aceea că tentativele actuale de a stabili generalizări 
puternice pentru toate convingerile considerate raţionale 

sunt prea sărace. Există legi stricte şi universale cărora li se 
supune aurul, care fac posibilă descrierea aurului drept ceea 
ce se supune acestor legi; dar care sunt şansele să găsim 
asemenea generalizări cărora să se supună toate situaţiile de 
convingeri justificate raţional? 

Faptul că asemenea şanse sunt reduse nu înseamnă că 
nu există analogii între cercetarea ştiinţifică privind natura 
aurului şi cercetarea etică sau cea filosofică. În etică, de 
pildă, pornim de la judecăţile că actele individuale sunt 
bune sau rele (am putea să le asemănăm rapoartelor de 
observaţie) şi ajungem să formulăm maxime (nu 
generalizări excepţionale) bazate pe asemenea judecăţi, 
însoțite adesea de exemple ilustrative, cum ar fi “Fiţi buni 
cu străinii deoarece aţi văzut ce înseamnă să fii străin atunci 
când aţi fost în Egipt (o generalizare de nivel scăzut). 
Asemenea maxime pot modifica judecăţile privind cazurile 
particulare, generând noi maxime sau modificarea celor 
vechi. După mii de ani de o asemenea dialectică a 
maximelor şi judecăților privind cazurile individuale, 
filosofii pot ajunge la alcătuirea unei teorii morale care, la 
rândul ei, poate modifica atât judecăţile, cât şi maximele. 

Aceeaşi procedură este urmată în toate domeniile 
filosofiei (care este aproape coextensivă cu teoria 
raţionalităţii). Într-o publicaţie de acum câţiva ani! am 
descris dezideratele pentru un sistem moral, urmându-i pe 
Grice şi Baker, unde am inclus: (1) cerința ca măcar o 
presupunere fundamentală să fie de larg interes; (2) cerința 
ca sistemul să reziste criticii raţionale; (3) cerința ca 
moralitatea recomandată să poată fi trăită. 


! “Literature, Science and Reflection’, New Literary History, vol. VII, 
1975-6, retipărit în lucrarea mea Meaning and the Moral Sciences, Routledge 
and Kegan Paul, 1978. 

Modul în care se poate ajunge la o înţelegere mai 
bună a naturii raţionalităţii — singurul mod pe care îl ştim - 
este dezvoltarea unei teorii filosofice mai bune despre 
raționalitate. (Un proces fără sfârşit, dar care aşa trebuie să 
fie). Dezideratele pe care le-am formulat pentru un sistem 
moral, fără a fi schimbate, pot servi ca deziderate pentru o 
metodologie sau un sistem de proceduri raţionale in orice 
domeniu uman major. În filosofia analitică cele mai 
importante tentative de înţelegere mai bună a naturii 
raţionalităţii de acest fel vin din partea filosofilor ştiinţei şi, 
din acest efort, au rezultat două tendinţe importante. 


Pozitivismul logic 


În ultimii 50 de ani, cea mai clară manifestare a 
tendinței de a gândi metodele de “justificare raţională” ca 
fiind date printr-o listă sau un canon (deşi câteodată s-a 
admis că acestea nu pot fi formalizate în întregime) a 
reprezentat-o mişcarea numită pozitivismul logic. Nu 
numai lista sau canonul considerau pozitiviştii că ar fi de 
ajutor “logicienilor ştiinţei (cum îi numeau pe filosofi) 
pentru a descrie exhaustiv “metoda ştiinţifică”, ci, dacă, în 
conformitate cu pozitivismul logic, “metoda ştiinţifică” se 
suprapune raţionalului şi verificabilitatea este aceea prin 
care această metodă conferă sens (“Sensul unui enunţ este 
metoda sa de verificare”), lista sau canonul ar determina şi 
care sunt judecăţile care au conţinut cognitiv. Judecăţuile 
testabile prin metodele din listă (metodele matematicii, 
logicii şi ştiinţelor empirice) ar determina sensul; toate 
celelalte judecăţi, cum menţionează pozitiviştii, sunt 
“pseudo-judecăţi” sau non-sensuri deghizate. 

Ar fi uul să reamintim că criteriul pozitivist logic 
pentru semnificaţie se respinge pe sine, deoarece, nu este nici 
(a) analitic (termen folosit de pozitivismul logic pentru logică 
Şi matematică), nici (b) empiric testabil. Ciudat că această 
obiecţie a avut un impact redus asupra pozitiviştilor logici şi 
nu a fost un impediment în dezvoltarea mişcării. Cred că 
neglijarea acestei mici neclarităţi filosofice a fost o mare 
eroare; obiecţia nu este numai corectă, dar conţine şi adânci 
invăţăminte care se extind dincolo de pozitivismul logic. 

Perspectiva pe care doresc să o dezvolt depinde de 
următoarea observaţie: formele de verificare permise de 
pozitiviştii logici au fost instituționalizate de societatea 
modernă. Ceea ce putem “verifica” în sens pozitivist poate 
fi verificat ca fiind corect (în sens non-filosofic sau 
pre-filosofic) sau probabil corect sau având succes, după 
caz; iar recunoaşterea publică a corectitudinii sau a 
succesului unei teorii exemplifică, întăreşte şi determină 
normele de raționalitate dintr-o cultură. 

Pe de o parte, paradigma originală a pozitivismului 
logic privind verificarea nu se suprapune peste modul de 
recunoaştere publică. În lucrarea lui Carnap Der Logische 
Aufbau der Welt, verificarea, în cele din urmă, este 
privată ca bazată pe senzaţii a căror calitate subiectivă sau 
“conţinut” era “incomunicabil”. Dar, sub argumentarea lui 
Neurath, Carnap a acceptat o formă de verificare mai 
publică sau intersubiectivă. 

Popper a subliniat ideea că predicțiile ştiinţifice se 
confruntă cu “enunţuri de bază” cum ar fi “talerul din 
dreapta al balanței este mai jos? care sunt acceptate public 
chiar dacă nu pot fi “dovedite”, spre satisfacția scepticilor. 
El a fost criticat pentru că a folosit un limbaj “con- 
venţionalist”, acceptarea unui enunţ de bază apare drept o 

convenţie sau o decizie socială; dar după cum cred, 
convenţionalismul în gândirea lui Popper înseamnă 
recunoaşterea caracterului instituționalizat al normelor 
implicite la care apelăm în judecăţile perceptuale obiş- 
nuite. Răspunsul la provocarea sceptică de a “dovedi” 
asemenea enunţuri precum “Stau în picioare pe podea’ 
constă in invocarea normelor sociale cerute pentru a 
cădea de acord cu asemenea judecăţi în circumstanţe date. 

Wittgenstein a argumentat că fără asemenea norme 
publice, norme impărtăşite de un grup care constituie o 
“formă de viaţă”, limbajul şi gândirea ar fi imposibile. 
Pentru Wittgenstein, este absurd să întrebăm dacă 
verificarea instituţionalizată despre care am amintit este 
realmente  “justificatoare”. În Despre certitudine 
Wittgenstein remarcă faptul că filosofii pot produce sute 
de justificări epistemologie pentru “pisicile nu cresc în 
copaci” — dar nici una dintre ele nu pleacă de la ceva care 
este mai sigur (tocmai în sensul instituţionalizat pentru 
“sigur”) decat faptul că pisicile nu cresc în copaci. 

Scepticii au indoieli nu numai asupra judecăților 
perceptuale, ci şi asupra inducţiilor obişnuite. Hume, a 
cărui distincţie între ceea ce este rațional şi ce este rezonabil 
nu am luat-o în considerare, ar spune că nu există dovadă 
rațională că va ninge (sau măcar că este probabil să ningă) 
in Statele Unite în această iarnă (deşi ar adăuga că ar fi 
foarte nerezonabil să ne îndoim asupra acestui fapt). 
Răspunsul pentru un sceptic care s-ar indoi că va ninge în 
Statele Unite în această iarnă, face apel la norme sociale 
potrivit cărora suntem de acord cu asemenea “inducţii”, la 
fel cum cădem de acord că cineva stă în picioare pe podea şi 
că braţele unei balanţe sunt echilibrate. 

Când ajungem la o teorie de un nivel inalt în 
ştiinţele exacte, oamenii reacţionează oarecum diferit. 
Omul de rând nu poate “verifica” teoria specială a 
relativităţii. Omul obişnuit, chiar în zilele noastre, învaţă 
O asemenea teorie, sau matematica de care are nevoie 
pentru a o înţelege, chiar dacă nu este novice în anumite 
probleme de fizică. Omul obişnuit lasă pe seama omului 
de ştiinţă cercetarea asupra unei teorii de acest tip. 
Datorită instabilității teoriilor ştiinţifice, un om de 
ştiinţă nu este în măsură să considere o teorie, chiar dacă 
are succes, cum este teoria relativităţii speciale, ca 
adevărată tout court. Judecata comunităţii ştiinţifice este 
că teoria relativităţii speciale are succes - de fapt ca şi 
electrodinamica cuantică, un succes fără precedent - 
deoarece produce “predicții de succes” şi deoarece este 
“susținută de un mare număr de experimente’. Aceste 
judecăţi sunt, de fapt, oferite celorlalţi membri ai socie- 
tăţii. Diferenţa dintre acest caz şi cel al normelor insti- 
tuţionalizate de verificare (separat de domeniul adjec- 
tivului “adevărat”) este dată de rolul special pe care îl au 
experţii, dar aici nu este altceva decât un exemplu de 
diviziune a muncii intelectuale (şi nu pentru a susţine 
relaţii de autoritate intelectuală) în societate. Judecata că 
teoria relativităţii şi electrodinamica cuantică sunt “cele 
mai de succes teorii fizice pe care le avem” este făcută de 
autorităţile pe care le-a propulsat societatea şi a căror 
autoritate este recunoscută prin practici sau ceremonii şi 
astfel, instituţionalizată. 

Recent, mi-am dat seama că Wittgenstein ar putea 
avea în vedere că numai judecăţile care ar putea fi verificate 
intr-un mod instituţionalizat pot să fie cât de cât adevărate 

(Sau corecte, ori justificate). Nu vreau să sugerez că orice 
filosof a susţinut punctul de vedere că toate lucrurile care 
contează în societatea noastră ca “justificate” sunt astfel. 
Filosofii disting între instituţii care sunt constitutive 
pentru conceptele noastre şi cele care au alt statut, deşi este 
dificil de spus cum se face o asemenea distincţie. Sugestia 
mea este că Wittgenstein credea că există o submulțime de 
norme de verificare instituţionalizate care determină ce 
este corect să se spună în diferitele “jocuri de limbaj şi ce 
este greşit şi că nu există corectitudine şi eroare obiectivă 
dincolo de acestea. Deşi o asemenea interpretare trece 
dincolo de ceea ce spune Wittgenstein - de pildă, accen- 
tuează necesitatea acordului în judecăţile noastre pentru a 
avea concepte - totuşi nu sunt sigur că are dreptate. Este 
prea vag cine suntem ‘noi’ când Wittgenstein vorbeşte de 
“judecăţile” noastre; în plus, nu ştiu dacă “formele de viaţă” 
pe care le invocă sunt corespunzătoare normelor institu- 
ţionalizate. Dar această interpretare mi-a fost sugerată 
citind Prelegerile şi conversațiile lui Wittgenstein. Aici 
Wittgenstein respinge atât psihanaliza, cât şi teoria 
evoluţiei a lui Darwin (deşi spre deosebire de pozitivişti el 
nu priveşte asemenea limbaje ca lipsite de sens şi are 
admiraţie pentru “subtilitatea” lui Freud). Perspectiva lui 
Wittgenstein asupra psihanalizei (pe care o consideră un 
“mit”) nu înseamnă mult, odată ce numeroşi oameni susţin 
- in mod eronat în opinia mea - că psihanaliza nu are sens. 
Dar respingerea teoriei evoluţiei este cu totul neașteptată’. 


2 În ce priveşte evoluţia, Wittgenstein afirma: “Temeiul este destul de 
nesigur. Nu se putea adopta atitudinea “Nu ştiu. Este o ipoteză 
interesantă care ar putea fi eventual confirmată”, Lectures on Aesthetics, 
p. 26, în Cyril Burret (ed.) L. Wittgenstein: Lectures and Conversations, 

Wittgenstein compară teoria lui Darwin cu teoriile fizicii 
(“Unul dintre cele mai importante aspecte ale explicaţiei este 
că ar trebui să funcţioneze aşa încât să ne permită predicții. 
Fizica este conectată cu ingineria. Podul nu va cădea. 
(Prelegeri despre estetică, p. 25)). Pe de altă parte, oamenii sunt 
convinşi “pornind de la fundamente extrem de slabe’. “La 
final uitaţi toate problemele legate de verificare, fiţi siguri că 
aşa se petrec lucrurile”. 

Din nou, discuţiile aprinse despre analiticitate pur- 
tate în anii 1950 mi se par a fi legate de dorinţa filosofilor 
de a găsi fundamente obiective, dincolo de controverse 
pentru argumentele lor. “Analiticitatea”, adică doctrina 
adevărului în virtutea sensului, ajunge să fie respinsă pentru 
că s-a abuzat de ea. Dar de ce au fost tentaţi filosofii să 
anunţe că atât de multe lucruri care sunt “reguli de limbaj 
intr-un mod neinteligibil, sau consecinţe ale acestor reguli, 
ar fi analitice sau “necesare conceptual”? Cred că răspunsul 
il găsim în ideea că existenţa unei mulţimi definite de reguli 


Berkeley, University of California Press, 1967. Ce ar însemna ca 
evoluţia să fie “bine confirmară', Wittgenstein nu spune, dar paragraful 
sugerează că se gândeşte la vederea apariţiei speciilor (“Oare cineva a 
văzut un asemenea proces? Nu. A văzur cineva intâmplându-se acum? 
Nu. Evidenţa dară de existenţa hibrizilor este numai o picătură într-un 
ocean.') Aici este instructiv contrastul dintre atitudinea lui Wittgenstein 
şi cea a lui Monod: ‘teoria evoluţiei prin selecţie, aşa cum a susţinut-o 
Darwin, cere descoperirea geneticii mendeliene, care a şi avut loc. Acesta 
este un exemplu, chiar cel mai important, despre ce inseamnă conţinutul 
unei teorii, conţinutul unei idei... O teorie bună sau o idee bună devine 
în timp mai extinsă şi bogată decât putea prevedea inventatorul ei. 
Teoriile pot fi judecate exact după modul în care evoluează, când cele 
mai multe se dovedesc eronate, deşi nu era de aşteptat să se întâmple 
astfel’ (J. Monod, ‘On the Molecular Theory of Evolution’, Harre R. 
(ed.), Problems of Scientific Revolution: Progress and Obstacles to Progress 
in Science, Oxford, 1975). 

ale limbajului prin care se poate stabili ce este şi ce nu este 
raţional are două avantaje, după cum credeau filosofii 
respectivi: (1) “regulile limbajului” sunt practici insti- 
tuţionale constitutive (sau norme care implică asemenea 
practici) şi au statutul public pe care l-am amintit; (2) în 
acelaşi timp, se afirma că numai filosofii (nu şi lingviştii) ar 
putea descoperi aceste lucruri misterioase. Era o idee 
drăguță, dar care nu a ţinut mult. 

Voi numi criterială, orice concepţie despre 
raționalitate conform căreia există norme instituţionalizate 
care definesc ce este şi ce nu este raţional acceptabil. 
Pozitiviştii logici, Wittgenstein, cel puţin pe baza 
interpretării probabile pe care am propus-o, cât şi unii 
dintre filosofii “limbajului comun” de la Oxford 


? S-ar putea dezvolta o filosofie a ‘limbajului comun” care să nu fie 
tributară verificării publice şi “criteriale” a tezelor filosofice dacă s-ar 
putea dezvolta şi susţine o concepţie în care normele care guvernează 
practicile lingvistice nu sunt descoperite prin investigaţie empirică. În 
lucrarea Must We Mean What We Say, Stanley Cavell face un pas 
semnificativ în această direcţie argumentând că asemenea norme pot fi 
cunoscute printr-o specie de “introspecţie” pe care o compară cu 
psihoterapia sau cu cunoaşterea transcendentală propovăduită de 
fenomenologie. Deşi sunt de acord cu Cavell că o asemenea cunoaştere 
de sine în calitate de vorbitor nativ care uneori se abate de la norme nu 
este o cunoaştere externă inductivă - nu pot să ştiu fără a face apel la 
evidenţă că în dialectul meu de engleză se spune ‘mice’ şi nu ‘mouses’ — 
sunt înclinat să cred că un asemenea mecanism nu conduce la 
generalizări despre corectitudine sau incorectitudine. Dacă afirm (cum 
face Cavell) că X ar trebui să fie ambiguu este o parte a regulii pentru 
utilizarea corectă a locuţiunilor de forma X este opțional, atunci propun 
O teorie pentru a explica intuiţiile mele despre cazuri specifice fără a da 
seama de aceste intuiţii. Într-adevăr, ceva asemănător are loc în 
psihoterapie; dar nu exclud posibilitatea ca autocunoaşterea să poată fi 
supusă criticii de către ceilalţi, inclusiv criticii care depinde de ipoteze 
rivale. Dacă un asemenea criticism este permis, atunci activitatea prin 
Care sunt descoperite asemenea norme devine asemănătoare celei din 

impărtăşesc o concepţie criterială asupra raţionalităţii chiar 
dacă diferă între ei în alte privinţe, cum ar fi considerarea 
judecăților neverificabile ca fără sens şi dacă judecăţile etice 
sunt “necesare conceptual” sau nu. 

Dificultatea la care m-am referit la început, care 
afectează principiul pozitivist logic al verificabilităşii, este 
adâncă deoarece respinge orice tentativă de argumentare 
pentru concepţia criterială asupra raţionalităţu, respectiv, 
pentru că respinge teza că nimic nu este rațional verificabil 
dacă nu este criterial verificabil. 

Deşi filosofii amintiţi au vorbit adesea de parcă argu- 
mentele lor au acelaşi tip de finalitate precum demons- 
traţiile matematice sau experimentele fizice, deşi poziti- 
viştii logici numeau activitatea lor logică a ştiinţei, deşi 
adepţii lui Wittgenstein manifestă o aroganță incredibilă 
faţă de cei care nu “văd! că întreaga filosofie a celor dinainte 
de Wittgenstein sau a adversarilor lui Wittgenstein ar fi 
lipsită de sens, deşi filosofii limbajului comun privesc 
argumentele celorlalți, ca şi pe filosofii limbajului 
necomun, ca pe nişte plângăcioşi (de parcă erorile filosofice 
ar fi greşeli la un test de aritmetică), nici o poziţie filosofică 
de oarecare importanţă nu poate fi verificată in mod 
concluziv şi definitiv. Pe scurt, dacă este adevărat că numai 
judecăţile pe care le putem verifica criterial pot fi rațional 
acceptabile, tocmai o asemenea judecată nu poate fi 
verificată criteria] aşa încât nu este raţional acceptabilă. 
Dacă există un asemenea lucru precum raționalitatea — şi ne 
angajăm să credem într-o noţiune de raționalitate prin 


istorie sau ştiinţele sociale - domenii în care, aşa cum am argumentat, 
“metoda ştiinţifică tradiţională” are puţine de spus. (Vezi lucrarea mea 
Meaning and the Social Sciences, Routledge and Kegan Paul, 1978). În 
orice caz, oricare i-ar fi statutul, nu văd nici un motiv pentru a crede că 
normele de utilizare a limbii sunt decisive în ce priveşte “acceptabilitatea 
raţională”, “justificarea”, “bine confirmarea” etc. 

activităţi de vorbire şi argumentare - atunci teza că 
normele instituţionale ale culturii determină instanţe ale ei 
se respinge singură. Deoarece nici un asemenea argument 
nu poate fi sigur corect sau măcar probabil corect, numai 
pe baza acestor norme. 

Nu cred că argumentarea şi justificarea raţională sunt 


imposibile în filosofie, ci mai degrabă că am fost nevoiţi să 
recunoaştem ceva care este probabil evident pentru un om 
obişnuit dacă nu pentru un filosof, respectiv că nu putem 
apela la normele publice pentru a decide ce este şi ce nu este 
raţional argumentat şi justificat în filosofie. Afirmația 
făcută adesea că filosofia este o “analiză conceptuală” prin 
care conceptele insele determină corectitudinea unui 
argument ajunge, dacă o combinăm cu doctrina potrivit 
căreia conceptele sunt norme sau reguli ale practicilor 
lingvistice publice, doar acoperire pentru afirmaţia că orice 
justificare raţională în filosofie este criterială şi că adevărul 
filosofic este dincolo de eroare aidoma adevărului ştiinţific 
demonstrabil public. Un asemenea punct de vedere mi se 
pare nerezonabil în lumina întregii istorii a acestui subiect, 
incluzând istoria recentă. 

Ce este valabil pentru argumentarea filosofică este 
valabil şi pentru cea religioasă sau ideologică. O dispută 
intre un liberal inteligent şi un marxist inteligent va 
avea acelaşi caracter cu o dispută filosofică, chiar dacă 
faptele empirice joacă un rol mai important. În religie, 
politică sau filosofie întâlnim aceeaşi situaţie, peste tot 
se argumentează şi se critică argumentele celorlalți. 
Chiar în ştiinţele care nu sunt exacte, în istorie, în 
sociologie şi în psihologia clinică, întâlnim argu- 
mentare. Pozitiviştii logici au limitat descrierea lor la 

“metoda ştiinţifică” dar o asemenea limitare nu exclude o 
aplicabilitate mai largă (vezi Capitolul 8). 

Pozitiviştii, aşa cum am amintit, admit că 
principiul verificabilităţiui este “lipsit de sens cognitiv”. 
Ei susţin că avem de-a face cu o presupunere, astfel că 
nu este nici adevărat, nici fals. Pe de altă au argumentat 
pentru această presupunere, iar argumentele nu erau (Şi 
nu puteau să fie) decisive‘. Astfel că obiecţia rămâne. 

În rezumat, pozitivismul logic, alături de 
Wittgenstein (şi poate Quine), a elaborarat o filosofie care 
nu lasă loc de activitate raţională pentru filosofie. De aceea, 
aceste opţiuni se resping singure; de asemenea, iată de ce 
mica dificultate la care m-am referit anterior reprezintă un 


* Cel mai slab argument dezvoltat pentru apărarea principiului 
verificării construit ca o presupunere era că în acest fel se “explica” noţiunea 
“preanalitică' de sens. (Pentru amănunte asupra acestei chestiuni vezi 
lucrarea mea “How Not to Talk about Meaning’, în Mind, Language and 
Reality, Philosophical Papers, vol. 2, Cambridge U.P., 1975). Reichenbach 
apără o formă a principiului verificării (în Experience and Prediction) 
deoarece păstrează diferențele de sens relevante în ce priveşte comportamentul. 
Împotriva unei obiecţii imediate (că convingerea non-empirică în divinitate 
- Reichenbach are în vedere credinţa egiptenilor în pisici - poate influenţa 
comportamentul) Reichenbach răspunde propunând ca expresia “Pisicile 
sunt animale divine” să fie interpretată prin “Pisicile inspiră sentimente de 
teamă credincioşilor”. Dar o asemenea interpretare nu lasă neschimbat 
comportamentul unui adorator! Cea mai interesantă perspectivă aparţine 
lui Carnap. Potrivit acestuia, toate reconstrucţiile raţionale sunt propuneri. 
Numai aspectele factuale privesc consecinţele logice şi empirice ale 
acceptării cutării reconstrucţii raţionale. (Carnap compară ‘alegerea’ unei 
reconstrucţii raţionale cu alegerea unui motor pentru un avion). Concluzia 
pe care a tras-o era că în filosofie se impune toleranța faţă de reconstrucţiile 
raţionale divergente. Totuşi, acest principiu al toleranţei, cum îl numeşte 
Carnap, presupune principiul verificării. Pentru a susţine doctrina că nici o 
reconstrucţie raţională nu este singura corectă sau singura care corespunde 
modului în care sunt lucrurile “in realitate”, este nevoie de doctrina că toate 
“aspectele externe” nu au sens cognitiv, care este tocmai principiul verificării. 
Aplicarea principiului toleranţei principiului verificării este circulară. 

amănunt semnificativ pentru argumentul numit de unii 
filosofi ‘transcendental’: argumentarea cu privire la natura 
raţionalităţii (sarcina filosofiei par excellence) este o 
activitate care presupune o noţiune de justificare raţională 
mai largă decât cea pozitivistă, mai largă decat 
raționalitatea criterială instituţionalizată. 


Anarhism şi autorespingere 


Să abordăm acum o perspectivă cu totul diferită. 
Lucrarea lui Thomas Kuhn Structura Revoluţiilor Ştiinţifice 
(SRS) a fermecat un mare număr de cititori şi a 
inspăimântat pe cei mai mulţi filosofi ai ştiinţei deoarece 
pune în evidenţă o determinare iraţională a acceptării 
teoriilor ştiinţifice prin folosirea unor termeni precum 
“conversie” sau “răsturnare a Gestalt-ului”. Kuhn face un 
număr important de observaţii privind teoriile ştiinţifice şi 
activitatea ştiinţifică. Am pus în evidenţă importanţa unor 
noţiuni precum paradigmă, ştiinţă normală şi revoluţie 
ştiinţifică în alte ocazii, aici doresc să mă opresc la aspecte 
din cartea lui Kuhn faţă de care nu sunt de acord, pe care 
le-am descris drept “relativismul extrem a lui Kuhn”. 

Interpretarea care a atras cititorii cel mai docu- 
mentaţi este că nu există nici un fel de justificare rațională 
in ştiinţă, ci numai schimbări şi conversiuni ale Gestalt- 
ului. Kuhn a respins această interpretare a SRS şi a introdus 
noţiunea de “raționalitate neparadigmatică” prin care se 
apropie de ceea ce eu numesc “raționalitate necriterială!. 

Tendinţa celor mai mulţi cititori a fost să creadă că 
unele aspecte din SRS sunt reluate în lucrarea lui Paul 
Feyerabend Împotriva metodei. Feyerabend, la fel cu Kuhn, 

accentuează maniera în care diferite culturi şi epoci produc 
paradigme diferite ale raţionalităţii. El consideră că 
elementele pe care le numim iraționale sunt determinante 
pentru concepţia noastră asupra raţionalităţii ştiinţifice. Ca 
urmare, deşi nu o spune direct, Feyerabend sugerează că 
perspectiva modernă ştiinţifico-tehnologică despre raţio- 
nalitate este respinsă prin propriile sale standarde. (Cred că 
găsesc o tentă similară şi la M. Foucault). Totuşi, el merge 
mai departe decât Kuhn sau Foucault în sugestia că inclusiv 
superioritatea instrumentală a ştiinţei noastre ar putea fi o 
glumă. Vracii pot face mai mult pentru a alina durerea decât 
doctorii, afirmă Feyerabend. 

Nu asupra acestor afirmaţii prea radicale vreau să mă 
opresc, deşi ele sunt motivul pentru care Feyerabend îşi 
numeşte poziţia “anarhism”. Aş dori să abordez o afirmaţie 
a lui Kuhn apărută atât în SRS, cât şi în alte lucrări şi pe 
care Feyerabend o reia în Împotriva metodei şi alte scrieri 
mai tehnice. Este vorba de teza :ncomensurabilității. 
Această teză, la fel cu aceea despre sens şi verificare a 
pozitiviştilor logici, este una care se autorespinge. Pe scurt, 
două dintre cele mai influente filosofii ale ştiinţei din 
secolul al XX-lea, cu siguranţă cele care au trezit cel mai 
mare interes chiar printre oamenii de ştiinţă, singurele 
despre care cititorii educați au auzit, se anulează singure. 
De bună seamă, ca filosof al ştiinţei, găsesc tulburător un 
asemenea rezultat. Vom expune pe scurt situaţia. 

Teza incomensurabilităţii susţine că termenii folosiţi 
intr-o altă cultură, cum ar fi termenul “temperatură” 
utilizat de un om de ştiinţă din secolul al XVII-lea, nu pot 
fi comparaţi în ce priveşte sensul sau referinţa cu termenii 
sau expresiile noastre. După cum susţine Kuhn, oamenii de 

ştiinţă adepţi ai unor paradigme diferite locuiesc în lumi 
diferite. “Electron” cum era folosit prin 1 900 se referea la 
obiecte dintr-o ‘lume’; astăzi se referă la obiecte din altă 
lume”. Teza se aplică atât limbajului observaţional, cât şi 
celui teoretic; într-adevăr, după Feyerabend, limbajul 
comun este pur şi simplu o teorie falsă. 

Dacă teza ar fi adevărată, ar urma că traducerea 
dintr-o limbă în alta sau între stadii diferite ale aceleiaşi 
limbi ar fi imposibilă. Odată ce nu putem interpreta 
‘zgomotele’ organismelor în nici un fel, nu avem nici un 
temei să le considerăm drept gânditori, vorbitori sau chiar 
persoane. Pe scurt, dacă Feyerabend (sau Kuhn pe când 
susţinea incomensurabilitatea) au dreptate, membrii altor 
culturi, inclusiv oamenii de ştiinţă din secolul al XVII-lea, 
ar fi văzuţi de către noi numai ca nişte animale care 
răspund la stimuli (inclusiv prin zgomote care se aseamănă 
în mod curios cu engleza sau italiana). A spune că Galileo 
avea noţiuni incomensurabile şi totodată a le descrie în 
detaliu este total incoerent. Această problemă este pusă 
într-un eseu despre Feyerabend aparţinând lui Smart”: 

Desigur că este un fapt neutru că, pentru a-l 

vedea pe Mercur avem nevoie de un punct de observaţie 

deasupra acelui arbore, să spunem, şi nu, aşa cum cere 

teoria lui Newton, deasupra acelui horn. Se poate vorbi 

de arbori, hornuri şi telescoape independent de alegerea 

teoriei lui Newton sau a lui Einstein. Cu toate acestea, 


Feyerabend ar fi de acord că folosim optica potrivit 
geometriei lui Euclid şi nu celei relativiste pentru 


* J. J. C. Smart, ‘Conflicting Views about Explanation”, în R. Cohen 
şi M. Wanofski (eds.), Boston Studies in the Philosophy of Science, Volume 
II: in Honour of Philipp Franck (New York, Humanities Press, Inc., 
1965). 


150 | Raţiune, adevăr şi istorie 


calculul legat de telescop. El ar spune că nu avem de-a 
face cu un adevăr real cu privire la relaţia dintre telescop, 
arbore şi horn, dar discuţia privind testarea obser- 
vaţională a relativităţii generale este legitimă dacă ştim că 
temeiurile teoretice ale predicţiilor noastre nu sunt 
afectate (dincolo de limitele erorilor de observaţie) şi 
serveşte calculelor. 


Dar problema cu tentativa de salvare a lui Smart este 
că eu trebuie să-i înţeleg pe unii dintre euclidienii 
nerelativişti pentru a vedea dacă fac aceeaşi predicţie. Dacă 
orice cuvânt are o semnificaţie diferită în ce sens poate fi 
“neafectată” o predicţie? Cum am putea traduce chiar 
particulele logice (cuvinte precum “dacă-atunci”, “nu” etc.) 
in italiana secolului al XVII-lea dacă nu putem găsi un 
manual care să permită legătura dintre limba italiană din 
secolul al XVII-lea cu româna modernă, care să dea un fel 
de înţeles sistemic corpusului din secolul al XVII-lea atât În 
sine, cât şi în aplicaţiile extra-lingvistice? Chiar dacă aş fi 
un vorbitor care foloseşte ambele teorii (cum are în vedere 
Smart) cum pot justifica legătura pe care o fac între 
cuvintele teoriei lui Newton şi cele ale teoriei relativităţii? 

Acum este momentul să discutăm asupra observaţiilor 
privind traducerea şi sensul făcute de Quine şi Davidson. 
Dacă se acceptă că putem găsi o schemă de traducere care 
“funcţionează” în cazul unui text din secolul al XVII-lea, cel 
puţin în contextul fixat de interesele noastre şi prin utilizarea 
căruia traducerea poate fi dusă la bun sfârşit, ce înţeles 
trebuie să aibă în acel context că traducerea nu “captează” 
sensul originar? Nu inseamnă că am avea criterii pentru 
sinonimie deosebite de schema traducerii şi cerinţe explicite 
sau implicite pentru adecvarea empirică. Afirmația că 
traducerea nu reuşeşte să capteze sensul sau referinţa exactă a 
originalului poate fi înţeleasă dacă se poate face o traducere 


Două concepţii despre raționalitate | 151 


mai bună; dar este iluzoriu să spui că orice schemă de 
traducere posibilă eşuează în surprinderea înţelesului sau 
referinţei reale. Sinonimia există numai ca o relaţie, sau, mai 
curând, ca o familie de relaţii, fiecare destul de vagi, care sunt 
folosite pentru a echivala diferite expresii în scopul 
interpretării lor. Teza că ar exista vreun fel de “sinonimie 
reală” pe lângă cea rezultată din practica interpretării trebuie 
demascată drept un mit. 

Să presupunem că cineva spune despre cuvântul 
german “Rad” că poate fi tradus prin “roată”. Dacă cineva 
afirmă că traducerea nu este perfectă, aşteptăm să arate cum 
poate fi îmbunătăţită, suplimentată printr-o explicaţie sau în 
alt mod. Dar dacă acesta afirmă că “Rad” poate fi tradus prin 
“roată” dar de fapt nu se referă la roți sau la alt obiect ce poate 
fi recunoscut prin sistemul conceptual propriu, ce concluzie 
tragem? A spune despre cuvântul A că poate fi tradus prin 
“roată”, sau altfel, înseamnă a spune că, extinzând relaţia 
presupusă prin traducere, A se referă la roţi. 

Poate că motivul pentru care teza incomen- 
surabilităţii intrigă aşa de mult, dincolo de incoerenţa la 
care conduce, este tendinţa de a confunda conceptul şi 
concepţia. Distincția analitic/sintetic este prea vagă pentru 
a putea aprecia cât este de vagă; dar orice interpretare 
implică o asemenea distincţie chiar dacă este relativă la 
interpretarea însăşi. Atunci când traducem un cuvânt 
precum temperatură echivalăm referinţa, ca şi înţelesul 
expresiei traduse, cu cel al propriului termen de 
“temperatură”, cel puţin aşa cum este folosit în acel context. 
(De bună seamă că există instrumente diferite pe care le 
putem utiliza, cum ar fi dicționarele, pentru a delimita 
modul în care “temperatură” este utilizat, sau orice alt 
cuvânt, într-un context.) În acest mod, echivalăm 
conceptul în chestiune cu propriul nostru “concept” de 

temperatură. Dar o asemenea operaţie este compatibilă cu 
faptul că oamenii de ştiinţă din secolul al XVII-lea pot avea 
o concepție diferită despre temperatură, adică o mulţime 
diferită de convingeri cu privire la aceasta şi natura sa decât 
noi, o “imagine cognitivă” diferită, ca şi convingeri diferite 
despre multe alte lucruri. Dar toate acestea nu fac 
imposibilă traducerea cum s-a presupus uneori; dimpotrivă, 
nu se poate spune că există diferenţe de concepţii şi care 
este această diferenţă dacă traducerea nu este posibilă. 

Dar s-ar putea ridica întrebarea, cum ştim că o tra- 
ducere funcţionează odată ce concepţiile sunt întotdeauna 
diferite? Răspunsul la această problemă, aşa cum a fost dat 
de numeroşi gânditori de la Vico până astăzi, este că 
succesul interpretativ nu cere coincidenţa convingerilor 
celui tradus cu ale noastre, ci cere ca ele să ne fie 
inteligibile. Aceasta este baza pentru toate maximele 
deschiderii interpretative sau “beneficiul îndoielii”, cum ar 
fi: “interpretează astfel ca ei să devină credincioşi ai 
adevărului şi iubitori ai bineluv” sau “interpretează astfel 
incât convingerile să ajungă rezonabile potrivit cu ideile şi 
experienţele lor” sau directiva lui Vico de a maximiza 
umanitatea persoanei interpretate. Este un fapt al expe- 
rienţei umane că într-o lume unde interacționează culturi 
diferite, unde individul trebuie să se adapteze schimbărilor, 
acesta trebuie să fie în măsură să interpreteze rostirile, 
convingerile şi dorinţele celuilalt, să le confere un înţeles. 

Kuhn şi Feyerabend nu surprind atunci când resping 
orice convergență în cunoaşterea ştiinţifică. O dată ce nu 
vorbim despre aceleaşi lucruri ca şi predecesorii noştri, nu 
putem adăuga mai multă cunoaştere cu privire la aceleaşi 
obiecte microscopice sau macroscopice. Kuhn argu- 
mentează că ştiinţa progresează numai sub aspect 
instrumental; suntem în măsură să transportăm mai bine 

oamenii dintr-o parte în alta etc. Dar o asemenea 
perspectivă este şi ea incoerentă. Chiar numai asemenea 
locuţiuni precum “transportul oamenilor dintr-un loc în 
altul’ cer un grad de fixare a referinţei, altfel cum am putea 
inţelege noţiunea de succes instrumental? 

Argumentul pe care tocmai l-am invocat este strâns 
legat de celebrele argumente privind precondiţiile pentru 
cunoaşterea empirică formulate de Kant. Replicând 
obiecţiei că viitorul ar putea fi complet haotic, deoarece 
orice inducţie pe care am invoca-o ar fi eronată, Kant 
subliniază că dacă există vreun viitor — vreun viitor pentru 
noi, adică orice viitor ne-am putea imagina pentru a spune 
dacă predicțiile noastre sunt adevărate sau false - atunci, de 
fapt, există numeroase regularităţi care nu pot fi violate. 
Altfel, de ce am vorbi despre un viitor? De pildă, când ne 
imaginăm bile care ies dintr-o urnă într-o ordine 
neregulată, uităm că nu am putea afirma că avem de-a face 
cu bile sau în ce ordine apar, fără a depinde de numeroase 
regularităţi. Compararea presupune că există comen- 
surabilitate. 

Există un răspuns posibil din partea lui Kuhn sau 
Feyerabend la astfel de critici, dar nu este unul care să-i facă 
fericiţi, şi care ar putea fi introdus printr-o dihotomie între 
observaţional şi teoretic. Ei ar putea accepta comensu- 
rabilitatea şi chiar convergenţa cu privire la faptele 
observaţionale şi să restrângă incomensurabiltiatea la 
vocabularul teoretic. Chiar în acest caz ar apărea probleme 
(de ce să nu exprimăm sensurile termenilor teoretici prin 
termeni observaţionali folosind o metodă asemănătoare 
celei dezvoltate de Ramsey?). Dar Kuhn şi Feyerabend 
resping o asemenea variantă pe motivul că avem nevoie de 
principii ale deschiderii interpretative, atât în “limbajul 
observaţiona!”, cât şi în “limbajul teoretic”. Să ne oprim, de 

pildă, la cuvântul fiarbă”. Vorbitori diferiţi, în funcţie de 
locul şi momentul în care se află, au prototipuri diferite de 
iarbă (iarba are diferite culori şi forme diferite în diverse 
locuri) şi concepţii diferite despre iarbă. Chiar dacă toţi 
vorbitorii ar fi de acord că iarba este alcătuită din plante, ar 
putea exista excepţii, deoarece concepţia despre plantă se 
modifică, astăzi presupune fotosinteza, spre deosebire de 
acum două sute de ani. Fără deschiderea interpretativă care 
ne permite să echivalăm “plantă” de acum 200 de an: cu 
“plantă” astăzi (cel puţin pentru contextele obişnuite) şi 
“arbă” de acum 200 de ani cu “iarbă” de astăzi, nu s-ar putea 
face nici o judecată cu privire la referinţa acestui cuvânt 
acum 200 de ani. Nu numai cuvintele pentru tipuri 
naturale sunt dependente de interpretarea după principiul 
deschiderii interpretative; cuvântul pentru un artefact, cum 
este “pâine”, pune exact aceleaşi probleme. În plus, fără 
deschidere interpretativă nu putem echivala un simplu 
termen pentru culoare, cum este “roşu” la diferiţi vorbitori. 
Discursul trebuie interpretat ca un întreg; iar interpretarea 
termenilor de observaţie este dependentă de interpretarea 
termenilor “teoretici”, aşa cum interpretarea acestora din 
urmă depinde de cea a primilor. 

Din nou am ajuns la argumentul transcendental. Ne 
angajăm prin concepţiile noastre fundamentale să tratăm 
nu numai timpul nostru prezent, ci şi trecutul nostru, 
strămoşii noştri şi membrii altor culturi trecute şi prezente, 
ca persoane; asta înseamnă, cum am arătat, să le atribuim 
accesul la aceleaşi referinţe şi la aceleaşi concepte, cu toate 
că trebuie să le atribuim şi concepții diferite. Nu 
impărtăşim numai conceptele şi obiectele cu ceilalţi când 
apreciem că interpretările au succes, ci de asemenea, 
concepţiile despre ce este rezonabil, despre ce este natural 
etc., deoarece întreaga justificare pentru schema inter- 

pretativă, vă reamintesc, este că aceasta traduce 
comportamentul celorlalţi într-un mod cât mai rezonabil. 
În plus, pe lângă imaginile cu privire la cunoaştere şi 
concepţii despre raționalitate, impărtăşim cu toţii, cu toate 
diferenţele culturale, un bogat fond de presupuneri şi 
convingeri despre ceea ce este rezonabil. 


De ce relativismul este inconsistent 


Faptul că relativismul (total) este inconsistent este un 
truism printre filosofi pentru că a susține un punct de vedere, 
simultan cu teza că nici un punct de vedere nu este mai 
justificat sau mai bun decât oricare altul, este contradictoriu 
în mod evident. Alan Garfinkel a pus această problemă într- 
un mod spiritual. În discuţiile cu studenţii din California a 
spus odată, răspunzând solicitărilor lor: “Nu putem avea 
aceeaşi formaţie, dar ştiu că relativismul nu este adevărat 
pentru mine...” Dacă orice punct de vedere este la fel de bun 
cu oricare altul, atunci de ce punctul de vedere că relativismul 
este fals nu este la fel de bun cu celelalte? 

Abundenţa de doctrine relativiste promovate astăzi 
(de către gânditori foarte inteligenţi) arată că această 
respingere simplă nu este suficientă. De ce ar trebui un 
relativist inteligent să fie de acord că orice punct de vedere 
este tot atât de adevărat (pentru el) cu al său? El nu poate să 
vă prevină (sau Alan Garfinkel) spunând că punctul său de 
vedere nu este adevărat pentru voi (sau justificat pentru voi 
etc.): dar el are discernământ despre el, el poate riposta că 
adevărul pentru tine este cu mult mai puţin proeminent 
(pentru el) decât adevărul pentru el. Care concept, privind 
ceva mai proeminent decât el însuşi, există de fapt? În acest 

caz, de ce este inconsistent să tratăm adevărul, justificarea 
etc. drept noţiuni relative? 

Răspunsul ar fi: este inconsistent, dar avem nevoie de 
un argument mai elaborat decat cel (de bună seamă, 
interesant) produs de Garfinkel. Trebuie evidenţiat că, dacă 
totul este relativ, atunci şi relativul este relativ. Dar pentru 
asta, se cer adăugate unele explicaţii. 

Platon a fost, poate, primul filosof care a utilizat un 
asemenea argument impotriva lui Protagoras. Protagoras 
(un relativist fanatic) afirma că, dacă eu spun X, ar trebui să 
spun “Eu cred X’. Astfel, când spun “Zăpada este albă”, după 
Protagoras, eu afirm de fapt că Hilary Putnam crede că 
zăpada este albă, iar ceea ce afirmă Robert Nozick prin 
aceeaşi rostire este că Robert Nozick crede că zăpada este 
albă. O prezentare mai sofisticată a aceleiaşi idei ar fi că, 
spunând “Zăpada este albă”, folosesc această rostire pentru a 
spune că zăpada este albă este adevărată pentru mine, în 
vreme ce, atunci când Robert Nozick spune aceleaşi 
cuvinte, el ar afirma de fapt că zăpada este albă este adevă- 
rată pentru el (sau cel puţin ar lua în considerare faptul că 
judecata ar fi corectă numai în cazul în care ar fi adevărată 
pentru el). Urmează (din perspectiva lui Protagoras) că nici 
o rostire nu are acelaşi sens pentru mine şi pentru oricine 
altcineva; există, cum am văzut anterior, o conexiune 
strânsă intre relativism şi incomensurabilitate. Con- 
traargumentul lui Platon era că, dacă orice judecată X 
inseamnă “Eu cred că X’, atunci ar trebui (din perspectiva 
lui Protagoras) să spunem: 


(1) Eu cred că eu cred că zăpada este albă. 


Dar adăugarea lui “eu cred” poate fi continuată! 
Astfel, din perspectiva lui Protagoras, înţelesul pentru 
“Zăpada este albă” nu este (1) ci 

(2) Eu cred că eu cred că eu cred... (cu infinit de 
mulţi “Eu cred”) că zăpada este albă. 


Acest argument platonician este o reductio ad 
absurdum. Totuşi, nu este atât de bun pe cât pare. De ce ar 
trebui ca Protagoras să fie de acord că această analiză i se 
aplică? Nu este obligatoriu că analiza trebuze să se aplice de 
un număr finit de ori, ci numai că poate să se aplice de un 
număr infinit de ori. Dar Platon a observat ceva mai 
profund. 

Când ne întâlnim prima dată cu relativismul, ideea 
pare destul de simplă. În forma lui naturală, relativismul 
susţine că orice persoană (sau într-o formulare sociologică 
modernă, orice cultură, iar uneori orice discurs) are 
propria perspectivă, propriile standarde şi presupoziţii şi că 
adevărul (cât şi justificarea) sunt relative la acestea. Unii ar 
descrie o asemenea concepţie spunând că ‘X este adevărat 
relativ la acestea” este un adevăr absolut. 

Structuraliştii moderni, cum este Foucault, scriu de 
parcă justificarea relativă la discurs este ea însăşi absolută — 
nicidecum relativă. Dar dacă judecata de forma ‘X este 
adevărată (justificat) relativ la persoana P’ este ea însăşi 
adevărată sau falsă absolut, atunci există, în cele din urmă, o 
noţiune absolută de adevăr (sau de justificare) nu numai 
“adevărat pentru mine’ sau “adevărat pentru Nozick”, 
“adevărat pentru tine” etc. Un relativist total ar trebui să 
spună că dacă (sau nu) X este relativ la P este relativ în sine. 
La acest moment surprindem cum relativismul incepe să se 
clatine, aşa cum a observat Platon. 

Strategia lui Platon de respingere a relativismului nu 
a fost urmată decât recent, fiind extinsă cu strălucire de 
Wittgenstein cu ocazia argumentului limbajului privat 
(amintit în Capitolul 3). 

Cei mai mulţi comentatori înţeleg argumentul 
limbajului privat ca indreptat impotriva teoriei adevărului 
copie. Demonstrația lui Wittgenstein că teoria similarități 
privind referinţa nu funcţionează nici pentru referirea la 
senzaţii este cu siguranţă o parte din atacul său impotriva 
realismului metafizic. Eu prefer să interpretez argumentul 
ca o pereche de argumente tradiţionale (cel puţin Kant le-ar 
aproba pe ambele) impotriva a două poziţii, cea realistă şi 
cea relativistă pentru că incercarea de a interpreta întregul 
argument ca antirealist îl face să pară mai degrabă ticluit. 

Forma de relativism pe care o atacă Wittgenstein este 
cunoscută drept “solipsism metodologic”. Un “solipsist 
metodologic” este un non-realist sau un “verificaţionist” 
care acceptă că adevărul trebuie înțeles într-un mod legat 
de acceptabilitatea raţională, dar care susţine că orice 
justificare trebuie redusă la termenii experienţei pe care 
fiecare dintre noi o cunoaşte în mod privat. Cu alte cuvinte 
eu am cunoaşterea proprie a experienţei mele şi prin aceasta 
verific dacă zăpada este albă, iar Bob Nozick are 
cunoaşterea sa a experienţei sale şi prin aceasta el verifică 
dacă zăpada este albă: orice judecată are un înțeles diferit 
pentru fiecare gânditor. 

Consider că argumentul lui Wittgenstein este unul 
excelent impotriva relativismului în general. Argumentul 
constă în aceea că relativistul nu poate, în cele din urmă, să 
confere înţeles distincţiei între a avea dreptate şi a crede că 
ai dreptate, de aici rezultă că nu există deosebire, in cele din 
urmă, intre a aserta şi a gândi, pe de o parte, şi a face 
zgomot (sau a produce imagini mentale) pe de altă parte. Dar 
asta înseamnă că (intr-o asemenea concepţie) nu sunt o 
fiinţă gânditoare, ci doar un animal. Susținerea unui 
asemenea punct de vedere reprezintă un fel de sinucidere. 

Pentru a vedea dacă Wittgenstein are dreptate, să 
urmărim, deşi Wittgenstein nu o face, cum incearcă 
relativiştii să traseze distincţia intre a avea dreptate şi a 
crede că ai dreptate. 

Relativistul ar putea imprumuta ideea că adevărul 
este o zdealizare a acceptabilităţii raţionale. El ar putea 
susţine că X este adevărat dacă ‘X este justificat pentru 
mine’ ar fi inzestrat cu adevăr când îl observ, când raţionez 
asupra lui suficient de mult timp etc. Dar condiţionalii 
subiectivi de forma “Dacă eu 4ş..., atunci aş crede cutare sau 
cutare” sunt, la fel cu orice judecată, interpretaţi diferit de 
diverşi filosofi. 

Un realist metafizic poate privi judecăule despre ce s-ar 
întâmpla dacă adevărate in sine sau false în sine într-un sens 
absolut, independent dacă vom fi vreodată justificaţi în 
acceptarea sau respingerea lor. Dacă relativistul interpretează 
judecăţile despre ceea ce ar crede sub anumite condiţii într-un 
mod realist, atunci el recunoaşte existenţa unei clase de 
adevăruri absolute, încât ar înceta să mai fie relativist. 

Un non-realist sau un realist “intern” priveşte judecăţile 
condiţionale ca judecăţi pe care le înțelegem (precum alte 
judecăţi) in mare parte prin surprinderea condiţiilor de justi- 
ficare. Aceasta nu inseamnă că realistul intern abandonează 
distincţia dintre adevăr şi justificare, ci consideră adevărul 
(idealizare a justificări) drept ceva surprins, aşa cum sur- 
prindem orice alt concept pe calea (in bună parte implicită) 
înțelegerii factorilor care fac acceptabil raţional să susţinem 
ceva ca adevărat. Oare interpretul relativist al judecăților ar 
putea fi un realist intern? 

Să ne reamintim că poziţia non-realistă pe care am 
descris-o deja (Capitolul 3) presupune o noţiune obiectivă 
de acceptabilitate raţională. Non-realistul respinge că 
adevărul este corespondenţă cu o lume deja constituită. 

Tocmai asta îl face mon-realist-metafizic. Dar respingerea 
teoriei metafizice a adevărului corespondenţă nu reprezintă 
acelaşi lucru cu a privi adevărul sau acceptabilitatea 
raţională drept ceva subiectiv. Nelson Goodman, care 
consideră adevărul şi acceptabilitatea raţională ca o specie a 
unui predicat mai general, “a fi corect, aplicabil unui 
spectru larg, de la lucrările de artă la judecăţi, spune 
succint: 


Pe scurt, adevărul judecăților şi corectitudinea 
descrierilor, reprezentărilor, exemplificărilor, expresiilor 
- desenelor, schițelor, dicţiei, ritmului — este mai întâi o 
problemă de ajustare la referinţă sau la alte aspecte, ori la 
modurile de organizare. Diferenţa Între ajustarea unei 
perspective la o lume, a unei lumi la o perspectivă şi a 
unei perspective la o altă perspectivă dispare când se 
recunoaşte rolul jucat de perspectiva însăşi în acest 
proces. A cunoaşte şi a înţelege trec dincolo dobândirea 
convingerilor adevărate spre descoperirea modului în 
care perspectivele şi lumea se adaptează una la alta. 


Scopul relativismului, caracteristica sa definitorie 
este, totuşi, să respingă existenţa unei noţiuni inteligibile de 
“corespondenţă” obiectivă. Astfel, relativistul nu poate 
înțelege adevărul în termeni de condiţii obiective de 
justificare. 

Tentativa de a folosi condiţionalii pentru a explica 
distincţia între a avea dreptate şi a crede că ai dreptate 
eşuează deoarece relativistul nu are o noţiune obiectivă 
pentru fa avea dreptate” în legătură cu aceşti condiţionali 
mai mult decât în legătură cu orice alt tip de judecăţi. 

În sfârşit, dacă relativistul de astăzi, ca şi vechiul 
Protagoras, decide să spună că nu există nici o diferenţă 
intre “Eu am dreptate” şi “Eu cred că am dreptate’ - că nu 
poate fi trasată o distincţie între a fi justificat şi a crede că 
eşti justificat - atunci, despre ce se vorbeşte într-o asemenea 

concepţie - în afară de sunetele produse în speranţa că 
cineva va simți despre ce este vorba? Ce este cugetarea 
dincolo de a făuri imagini şi a vorbi în minte în speranţa 
trezirii sentimentului de a avea dreptate? Relativistul 
ajunge să nege că vreun gând este despre ceva, atât în sens 
realist cât şi non-realist, deoarece nu poate distinge între 
convingerea că gândurile sale sunt despre ceva şi faptul că 
gândurile sale sunt despre ceva. Pe scurt, relativistul nu 
vede că existenţa unei forme obiective de “a avea dreptate” 
este o presupoziţie proprie gândirii. 

Există o relaţie interesantă între argumentul pe care 
l-am analizat  (Platon- Wittgenstein) şi argumentul 
impotriva incomensurabilităţii pe care l-am atribuit lui 
Quine şi Davidson. Ultimii argumentează, de fapt, că un 
relativist consistent nu ar trebui să recunoască existenţa 
altor vorbitori (sau cugetători) în nici un fel (dacă 
“zgomotele” lor sunt atât de incomensurabile, ele rămân 
numai zgomote), în vreme ce argumentul lui Platon şi 
Wittgenstein susţine că un relativist consistent nu poate 
considera un vorbitor ca un cugetător. 


Ce ar fi de făcut? 


Argumentele de mai sus m-au convins că două dintre 
cele mai cunoscute filosofii ale ştiinţei din acest secol sunt 
incoerente. (Mai mult, nici una dintre ele nu se limitează la 
o filosofie a ştiinţei). Aceasta mă conduce la noi reflecţii. 
Cum s-au impus asemenea puncte de vedere? 

Pozitivismul logic era continuatorul, deşi diferit, al 
pozitivismului lui Mach. Pozitivismul lui Mach, sau 
empiriocriticismul, era, de fapt, o reluare a empirismului 
lui Hume într-un dialect diferit. Strălucirea lui Mach, 


162 | Raţiune, adevăr şi istorie 


stilul său dogmatic şi entuziast, ca şi eminenţa ştiinţifică, 
făcea din empirismul său o adevărată mişcare culturală 
(Lenin se temea că bolşevicii s-ar putea converti la 
“empiriocriticism” aşa că a scris o lucrare polemică la 
adresa lui.) Einstein, a cărui interpretare a teoriei rela- 
tivităţii restrânse era operaţionalistă în spirit (în opoziţie 
cu interpretarea dată teoriei relativităţii generale) ştia că 
critica noţiunii de simultaneitate datorează mult lui 
Hume şi Mach deşi, spre dezamăgirea sa, Mach a respins 
teoria relativităţii restrânse. 

Dar evenimentul cel mai însemnat care a condus la 
apariţia pozitivismului logic a fost revoluţia din logica 
deductivă. Prin 1879, Frege a descoperit un algoritm, o 
metodă mecanică de demonstrare, cunoscută astăzi drept 
“logica de ordinul dor. Această metodă este completă 
pentru teoria elementară a deducţiei (logica de ordinul 
intâi). Faptul că se putea elabora un algoritm prin care să 
se dovedească toate formulele valide ale logicii de ordinul 
întâi — un algoritm care nu cere o analiză semnificativă cu 
contribuţia întregii psihologii umane - este un fapt 
remarcabil. Ea a întreținut speranţa că şi pentru logica 
inductivă - care era “metoda ştiinţifică” - s-ar putea 
proceda la fel, iar aceşti doi algoritmi - algoritmul pentru 
logica deductivă (care este incomplet pentru logica de 
ordin superior) şi algoritmul care trebuie descoperit 
pentru logica inductivă - ar descrie exhaustiv “recons- 
trucţia raţională” nu numai pentru raționalitatea ştiin- 
ţifică, ci pentru orice fel de raționalitate care ar merita 
acest nume. 

Când am inceput cariera mea la Universitatea 
Princeton l-am cunoscut pe Rudolf Carnap, care petrecea 

câţiva ani la Institutul pentru Studii Avansate. Într-o 
dupămasă memorabilă, Carnap mi-a spus cum a devenit 
filosof. Pe când era student la fizică, a luat contact cu 
logica la seminarul lui Frege. Textul era Principia 
Mathematica (ne imaginăm ce inseamnă să studiezi 
Principia lui Russell şi Whitehead cu Frege!). Carnap era 
fascinat atât de logica simbolică dar şi de teoria 
relativităţii. Astfel, s-a decis să scrie o teză privind 
formalizarea relativităţii restrânse în limbajul simbolic 
din Principia. Asta pentru că Departamentul de Fizică 
din Jena nu a acceptat solicitarea lui Carnap de a deveni 
filosof. 

Astăzi, ca urmare a rezultatelor negative, inclusiv a 
unor consideraţii ale lui Nelson Goodman, a devenit clar 
că nu se poate crea o logică inductivă formală completă. 
Unele aspecte importante ale logicii inductive pot fi 
formalizate (deşi adecvarea formalizării lor este con- 
troversată), dar rămân necesare judecăţi pentru 
“raționalizare”, dacă acestea sunt construite prin alegerea 
vocabularului (sau, mai precis, împărţirea vocabularului 
in predicate proiectibile şi neproiectibile). Astăzi nimeni 
nu crede că există o metodă ştiinţifică pur formală 
(despre aceasta vezi Capitolul 8). 

Povestea lui Carnap vine în sprijinul ideii că 
succesul înregistrat în cazul logicii deductive a jucat un 
rol crucial. Dacă acest succes a inspirat poliferarea poziti- 
vismului logic, oare nu cumva eşecul în tentativa de a 
formaliza logica inductivă, descoperirea faptului că nu 
există un algoritm pentru ştiinţa empirică, a condus la 
poliferarea “anarhismului'? 

Nu vreau să insist asupra acestei sugestii; în tot 
cazul, pot fi invocaţi şi alţi factori. În vreme ce Kuhn s-a 
menţinut în limite moderate, atât Feyerabend, cât şi 
Michel Foucault au ajuns la extrem. Există analogii cu 
politicul în intenţiile lor: atât Feyerabend, cât şi Foucault 
fac legătura între criteriile instituţionalizate de astăzi şi 
capitalism, exploatare, ba chiar, represiune sexuală. De 
bună seamă că există numeroase motive pentru care 
relativismul este atractiv astăzi, ideea că toate instituţiile 
ŞI tradiţiile sunt rele fiind una dintre ele. 

Un alt motiv este un anumit scientism. Scientismul 
pozitivismului logic este exagerat; dar eu cred că există 
scientism şi în spatele relativismului. Teoria că 
raționalitatea se confundă cu aspecte ale culturii locale nu 
este niciodată imbrăţişată în totalitate de către gânditorii 
anarhişti, ci există o limită naturală a acestei tendinţe: 
teoria reducţionistă. Definirea raţionalităţii printr-un 
program pentru un computer ideal este inspirată de 
ştiinţele exacte; iar raționalitatea definită prin normele 
culturale locale este inspirată de antropologie. 

Nu voi discuta aici aşteptarea provocată de 
lingvistica lui Chomsky, că psihologia cognitivă va 
descoperi algoritmi înnăscuți care definesc raționalitatea. 
Eu consider că aceasta este o modă intelectuală care va 
dezamăgi, ca şi speranţa pozitivismului logic într-o logică 
inductivă. 

O parte a filosofiei din vremea noastră a moştenit 
o componentă scientistă din secolul al XIX-lea, moştenire 
care afectează mai multe domenii ale vieţii intelectuale. 
Nu neg importanţa logicii sau importanţa studiilor 
formale În semantică şi teoria confirmării. Dar sunt 

înclinat să cred că ele sunt mai degrabă periferice în 
raport cu filosofia şi că, atâta vreme cât suntem obsedaţi 
de formalizare, ne putem aştepta să cădem mereu în 
scientism. Ambele tipuri de scientism pe care le-am 
evidenţiat sunt tentative de a evita o descriere sănătoasă 
şi umană a domeniului raţiunii. 

Fapt şi 
valoare 


Înţeleasă într-un sens 
suficient de larg, problema 
faptelor şi valorilor priveşte 
pe oricine. Sub acest aspect 
diferă de numeroase alte pro- 
bleme filosofice. Oamenii 
obişnuiţi nu simt că ar trebui 
să aibă o opinie despre ce este 
lumea reală şi cum ne apare 
ea, de pildă. Problemele filo- 
sofiei limbajului, ale episte- 
mologiei şi chiar ale meta- 
fizicii pot avea un interes 
opţional pentru oameni. Dar 
problema faptelor şi valorilor 
impune o atitudine. Orice 
persoană care reflectează 
trebuie să aibă o opinie cu 
privire la ea (care poate sau nu 
să fie aceeaşi cu opinia lor 
noţională). Dacă problema 
faptelor şi valorilor impune o 
alegere, răspunsul că faptele şi 
valorile sunt total separate, că 


dihotomia “judecăţi de fapt sau judecăţi de valoare” este una 
absolută, are statutul unei instituţii culturale. 

Această dihotomie este admisă ca instituţie culturală, 
de cele mai multe ori, fără a ţine seama de ceea ce spun 
filosofii şi fără a avea în vedere dacă este corectă sau nu. 
Chiar dacă aş reuşi să vă conving că dihotomia fapt-valoare 
nu are o bază raţională, că nu poate fi argumentată 
raţional, sau chiar dacă un filosof mai bun decât mine ar 
putea arăta acest lucru printr-un raţionament imbatabil 
(care însă nu există în filosofie), în momentul următor, 
când veţi ieşi în stradă sau la un cocktail sau într-o discuţie 
particulară, veţi găsi pe cineva care va întreba “Asta este o 
judecată de fapt sau una de valoare?” Punctul de vedere că 
nu este vorba despre fapte atunci când apreciem dacă 
lucrurile sunt bune sau rele sau mai bune sau mai rele etc., 
a devenit înstituționalizat. 

Strategia argumentului meu nu este nouă. Doresc să 
reabilitez o mişcare oarecum discreditată în dezbaterea 
privind faptele şi valorile, respectiv acea mişcare care 
consideră că distincţia amintită este eronată, deoarece 
judecăţile factuale şi practicile de cercetare ştiinţifică, în 
care avem încredere când decidem ce este şi ce nu este fapt, 
presupun valorile. 

Dovada că o asemenea mişcare există este replica pe 
care o generează, respectiv replica faţă de teza că ştiinţa 
presupune valori. Apărătorii dihotomiei fapt-valoare sunt 
de acord că ştiinţa presupune unele valori, cum ar fi 
valorile de adevăr, dar acestea nu sunt valori etice. Să 
imaginăm un oponent care adoptă teza că ştiinţa presupune 
o singură valoare, adevărul. 

După cum am văzut, adevărul nu este o noţiune 
simplă. Ideea că adevărul este o copie pasivă a ceea ce este 
real (independent de mental şi de discurs) s-a prăbuşit sub 

critica lui Kant, Wittgenstein şi a altor filosofi, chiar dacă 
mal găseşte susţinere. 

Unii filosofi au făcut apel la principiul echivalenţei, 
potrivit căruia 4 spune că o judecată este adevărată este acelaşi 
lucru cu a aserta acea judecată, argumentând astfel că nu 
există o problemă filosofică a adevărului. Alţii apelează la 
lucrările lui Alfred Tarski, logicianul care arată cum, fiind 
dat un limbaj formalizat (o notație formală pentru a 
exprima anumite judecăţi, folosind logica simbolică) se 
poate defini “adevărul” relativ la acel limbaj într-un limbaj 
mai înalt (aşa-numitul “metalimbaj”)'. 

Lucrarea lui Tarski era bazată pe principiul 
echivalenţei: de fapt, criteriul său pentru o definiţie corectă 
a adevărului era de a produce toate propoziţiile de forma 
P’ este adevărată dacă şi numai dacă P, ca in exemplul: 


(T) “Zăpada este albă” este adevărată dacă şi numai 
dacă zăpada este albă. 


ca teoreme ale metalimbajului (unde P este o propoziţie, 
potrivit regulilor de notare). 

Dar principiul de echivalență este neutru filosofic şi 
aşa rămâne în lucrarea lui Tarski. Pentru orice teorie a 
adevărului, “Zăpada este albă” este echivalentă cu “Zăpada 
este albă” este adevărată”. 

Filosofii pozitivişti ar răspunde că, dacă cunoaştem 
(T) de mai sus, ştim ce inseamnă “Zăpada este albă” este 
adevărată” - inseamnă că zăpada este albă. lar dacă nu 
inţelegem cuvântul “zăpadă! sau “albă”, ar adăuga ei, atunci 
suntem în încurcătură! Dar problema nu este că nu 
inţelegem “Zăpada este albă”; problema este că noi nu 


! Pentru o prezentare accesibilă a tezelor lui Tarski, vezi Meaning 
and the Moral Sciences, Partea I, Conferinţa I. 

inţelegem ce înseamnă a înţelege “Zăpada este albă”. Aceasta 
este problema filosofică. Despre aceasta (T) nu spune 
NIMIC. 

Oare acestea nu sunt în acord cu intuiţiile noastre 
despre adevăr? Dacă cineva ne abordează şi spune “Nu vrei 
să cunoşti “adevărul”? reacţia noastră este în general destul 
de bănuitoare pentru acea persoană din motivul că 
persoana respectivă nu ne spune nimic atât timp cât nu 
ştim care sunt standardele de acceptabilitate raţională la 
care acesta aderă: modalitatea de a desfăşura o cercetare pe 
care o consideră raţională, standardele sale de obiectivitate, 
când consideră că este raţional să incheie o investigaţie, ce 
fundamente are în vedere pentru a înzestra un verdict sau 
altul cu rațiune cu privire la problemele de care ar putea fi 
interesat. Ca aplicaţie la cazul ştiinţei, a spune că ştiinţa 
“caută să descopere adevărul” este o judecată pur formală. 
Cu asta nu spunem mai mult decât că oamenii de ştiinţă nu 
vor să aserteze că zăpada este albă dacă zăpada nu este albă 
şi nu vor să aserteze că prin fire circulă electroni dacă prin 
fire nu circulă electroni etc. Dar aceste judecăţi pur formale 
sunt fără conţinut câtă vreme nu avem nici o idee despre 
sistemul de criterii pentru acceptabilitatea raţională care 
deosebesc metodele ştiinţifice de a determina dacă zăpada 
este albă de alte căi de a determina dacă zăpada este albă, 
ori metoda ştiinţifică de a determina dacă prin fire se 
deplasează electroni, de alte căi de a face acelaşi lucru etc. 

Dacă noţiunea de comparare a sistemului nostru de 
convingeri cu realitatea neconceptualizată pentru a vedea 
dacă ele se potrivesc nu are sens, atunci afirmaţia că ştiinţa 
urmăreşte să descopere adevărul poate să fie acelaşi lucru cu 
faptul că ştiinţa incearcă să construiască un tablou al lumii 
care, în limite ideale, satisface un anumit criteriu de 
acceptabilitate raţională. Că ştiinţa urmăreşte să con- 

struiască un tablou al lumii care să fie adevărat, este o 
judecată adevărată aproape vidă şi formală; scopul ştiinţei 
este surprins numai prin criteriile de acceptabilitate 
raţională implicite demersului ştiinţific. Pe scurt, răspunsul 
la teza susţinută de oponent că singurul scop al ştiinţei este 
să descopere adevărul (pe lângă faptul că ştiinţa are şi alte 
scopuri) este că adevărul nu este scopul ultim: dincolo de 
adevăr se află criteriile de acceptabilitate raţională, acestea 
fiind cele care constituie valorile implicite în demersul 
ştiinţific. 

Ipoteza faţă de care tocmai mi-am manifestat deza- 
cordul este cea formulată în Capitolul 1, că suntem creiere 
in container. Am argumentat că o asemenea ipoteză nu 
poate fi adevărată; dar să presupunem că există unii care nu 
au fost convinşi de argumentele aduse (ceea ce este 
probabil, căci argumentele filosofice nu conving niciodată 
pe toţi oamenii). Pe scurt, cele de mai sus se subsumează 
ipotezei că lumea este o halucinație colectivă. 

Desigur, dacă lumea ar fi o halucinație colectivă, sunt 
mulţi oameni care nu şi-ar da seama de acest fapt. Pentru 
îndrăgostiţi, de pildă, diferenţa ar fi inexistentă sau foarte 
mică?. Ne imaginăm că ar fi acelaşi lucru şi pentru 
economişti. (De ce ar trebui ca un economist să fie incurcat 
de faptul că banii nu au realitate fizică? Unii dintre ei nu au 
realitate fizică pentru nici o teorie!) 

Vreau ca cititorul să-şi imagineze că această teorie 
nebunească (Şi aş afirma, incoerentă), teoria că toate creierele 
sunt în container, este susţinută nu de vreun lunatic izolat, ci 
de aproape toţi locuitorii dintr-un ţinut vast, cum ar fi 
Australia. Să ne imaginăm că în Australia, numai o mică 
minoritate crede aşa cum credem noi, în timp ce marea 
majoritate crede că suntem creiere În container. Poate 


. v e 


2 Dar nu exclud alte posibilităţi. 

australienii sunt discipoli ai unui guru, să-i spunem “guru din 
Sydney’. Poate, atunci când vorbesc despre el, spun “Oh, 
dacă ai vorbi cu guru din Sydney şi ai privi în ochii lui şi ai 
vedea cât este de bun şi de înţelept ai fi convins la rândul tău”. 
Dacă îi intrebi: “Dar cum ştie guru din Sydney că suntem 
creiere în container dacă iluzia este atât de perfectă”, ei pot 
răspunde: “Oh, guru din Sydney ştie pur şi simplu. 

Cum am arătat anterior, aici nu găsim un dezacord 
ştiinţific în sensul obişnuit. Ne putem imagina că austra- 
lienii sunt tot aşa de buni ca şi noi în a face predicții sau în 
a construi poduri rezistente (sau care par rezistente) etc. Ei 
ar putea chiar să accepte ultimele descoperiri ştiinţifice nu 
ca adevărate, ci drept descrieri corecte a ceea ce pare să fie. 
Am putea să ne imaginăm că nu sunt de acord cu noi cu 
privire la unele predicții despre viitorul îndepărtat (de 
pildă, s-ar putea aştepta ca într-o zi, maşina automată să se 
strice şi oamenii vor începe să aibă halucinaţii colective 
incât va deveni evident că punctul lor de vedere este 
corect)” dar argumentul meu nu este afectat indiferent dacă 
ei fac asemenea predicții, ori dacă nu se angajează în 
predicții diferite de ale noastre, permise de teoria standard. 
Nucleul acestei situaţii imaginare il constituie numărul 
mare de oameni care au convingeri în dezacord esenţial faţă 
de ale noastre. 

Aici nu este vorba de un dezacord privind valorile 
“etice”; australienii pot avea o etică similară cu a noastră. 
(Deşi grecii vechi ar spune că şi înțelepciunea este o valoare 
etică; iudaismul şi creştinismul au, în fapt, o etică foarte 
apropiată, bazată pe noţiunea de mântuire.) 


* Dacă aceştia fac asemenea predicții, atunci perspectiva lor nu mai 
este incoerentă în modul descris în Capitolul 1, afirmaţiile lor ar putea fi 
justificate (eventual) şi nu ar fi nevoie de ipoteza adevărului 
‘transcendent’ (sau independent de justificare) pentru a fi înţelese. 

Primul lucru pe care doresc să-l observ legat de 
ipoteticii australieni este că viziunea lor asupra lumii este 
nebunească. Uneori, “nebunesc”, este folosit aproape ca un 
termen pentru aprobare; dar aici nu am în vedere acest 
inţeles. Cred că am simţi o mare compasiune pentru oame- 
nii care ar privi lumea într-un asemenea fel. Australienii ar 
fi consideraţi ţicniţi în sensul că au minţile bolnave, iar 
caracterizarea minţilor lor ca bolnave este una etică sau 
apropiată de etică. Dar cum altfel decât spunându-le 
adevărul în faţă ar putea cineva să-i convingă pe australieni? 
(sau să încerce să-i convingă, deoarece presupun că nu pot 
fi convinşi). 

Un prim argument care poate fi adus este incoerența 
perspectivei lor. Am discutat despre aceasta în Capitolul 1. 
Aici este prezentă o incoerenţă adâncă, pentru care este 
nevoie de o argumentare filosofică (deci plină de 
controverse). Dar perspectiva australiană este incoerentă şi 
in alt mod. Unul dintre lucrurile pe care le am în vedere 
este de a determina căile prin care aflăm dacă o propoziţie 
este adevărată. Mai întâi încercăm să determinăm adevărul 
pe baza unei teorii cauzale a percepţiei, prin abordarea, 
prevăzută de teorie, a modului în care percepțiile rezultă 
din interacţiunea organelor noastre cu lumea externă. În al 
doilea rând, putem apela la o teorie a statisticii şi 
proiectării experimentelor astfel incât să putem arăta cum 
anume metodele pe care le folosim nu generează erori 
experimentale. Pe scurt, este elaborată o constrângere 
extrem de folositoare, ca teoria pe care o adoptăm asupra 
lumii să includă procedeele prin care stabilim dacă această 
teorie este corectă. 

Sistemul australienilor nu are această proprietate de 
coerenţă (cel puţin dacă pentru coerenţă nu există un 
algoritm, ci ceva judecat printr-un sentiment de 
disconfort). Australienii sunt prizonierii unei iluzii atât de 

perfecte încât nu este nici o cale raţională prin care guru 
din Sydney ar putea să ştie că sistemul de convingeri pe 
care l-a adoptat şi i-a convins şi pe ceilalți să îl adopte este 
corect. Judecat după standardele noastre de coerenţă, 
sistemul /or de convingeri este incoerent. 

Virtuţile noastre metodologice lipsesc sistemului lor 
de convingeri. Sistemul lor de convingeri, după cum a fost 
descris, acceptă că legile naturii sunt imaginare, dar oare un 
asemenea sistem ne spune dacă legile naturii care apar în 
imaginaţie sunt legile naturii care se aplică în afara 
containerului? Dacă nu se întâmplă aşa, atunci acestui 
sistem îi lipseşte un anumit tip de înţelegere deoarece acesta 
nu ne spune, chiar în propriii termeni, care sunt, în ultimă 
instanţă, legile naturii. Cu siguranţă, este violat briciul lui 
Occam. Este dificil sau imposibil ca briciul lui Occam să 
poată fi surprins printr-un algoritm, dar faptul că teoria 
creierelor în container postulează tot felul de obiecte în 
afara containerului care nu joacă nici un rol în explicarea 
propriilor experienţe, conform teoriei înseși, este un caz în 
care este violată maxima “...nu multiplica entităţile fără să 
fie necesar”. Să numim o teorie care se supune briciului lui 
Occam funcţional simplă. 

Până acum am văzut că metodele prin care decidem 
acceptabilitatea unei teorii ştiinţifice ţin seama dacă teoria 
are anumite “virtuţi”. Presupun că metoda prin care a fost 
construită teoria nu poate fi analizată corect printr-un 
procedeu de verificare propoziție cu propoziţie. Presupun că 
verificarea în ştiinţă este de natură holistă, adică sistemele 
teoretice ca întreg se confruntă cu testele empirice şi 
judecata despre cât de bine trec aceste teste este, în ultimă 
instanţă, o problemă de intuiţie care nu poate fi 
formalizată, aşa cum nu poate fi formalizată psihologia 

umană în întregul său. Dar să revenim la problema iniţială. 
Care sunt valorile implicite ale ştiinţei? 

Am argumentat că, dacă ţinem seama de valorile la 
care apelăm în critica teoriei creierelor în container cât şi 
de alte valori care nu sunt prezente în acest caz, cum ar fi 
dezideratul de eficienţă instrumentală pe care presupunem 
că îl împărtăşim cu adepţii creierelor în container, ajungem 
la o imagine a ştiinţei care presupune un sistem bogat de 
valori. De fapt, dacă luăm în considerare idealul de 
acceptabilitate raţională care este pus în evidenţă cercetând 
cum sunt teoriile pe care oamenii de ştiinţă şi chiar ceilalţi 
oameni le consideră acceptabile în mod raţional, atunci 
vedem că prin ştiinţă se încearcă realizarea unei 
reprezentări a lumii care întruneşte caracteristicile de a fi 
eficientă instrumental, coerentă, comprehensivă şi simplă 
funcţional. Dar de ce? 

Motivul pentru care urmărim o asemenea 
reprezentare, şi nu varianta “bolnavă” a lumii noţionale a 
australienilor adepţi ai teoriei creierelor în container, este 
că a avea un tip de sistem reprezentaţional constituie o 
parte a înfloririi cunoaşterii umane, adică o parte a 
umanităţii depline sau a eudaemoniei. 

De bună seamă, dacă realismul metafizic are dreptate 
şi am admite că scopul ştiinţei este “potrivirea” lumii 
noţionale cu lumea în sine atunci s-ar putea contesta 
interesul pentru coerenţă, comprehensiune, simplitate 
funcţională şi eficienţă instrumentală numai pentru că 
acestea sunt instrumente care rezultă din această potrivire. 
Dar noţiunea de potrivire raţională între reprezentare şi 
lume nu are sens. Prin negarea faptului că dorim un 
asemenea tip de potrivire metafizică cu lumea noumenală 
nu se neagă că dorim o corespondenţă empirică obişnuită 
(judecată după criteriile de acceptabilitate raţională) cu 

lumea empirică. Dar lumea empirică, fiind opusă lumii 
noumenale, depinde de criteriile noastre de acceptabilitate 
raţională (şi, desigur, viceversa). Folosim criteriile noastre 
de acceptabilitate raţională pentru a alcătui un tablou 
teoretic al lumii empirice, iar apoi acest tablou serveşte 
pentru reevaluarea criteriilor de acceptabilitate raţională, 
după care ciclul se reia mereu. Dependenţa alcătuirii 
tabloului asupra lumii de metodă este subiectul altor cărţi 
ale mele; aici aş dori să subliniez cealaltă faţă a dependenţei, 
respectiv dependenţa criteriilor de acceptabilitate raţională 
faţă de tabloul empiric al lumii. Trebuie să avem criterii de 
acceptabilitate raţională potrivite cu tabloul empiric al 
lumii, care pun în evidenţă o parte din noţiunea 
inteligenţei speculative optime. Pe scurt, afirm că lumea 
reală depinde de valorile noastre (şi, din nou, viceversa). 


Unele valori trebuie să fie obiective 


Faptul că ştiinţa nu este “neutră valoric” nu arată că 
valorile etice ar fi obiective sau că etica ar putea fi o ştiinţă. 
De fapt, nu există vreo “ştiinţă a eticii” nici ca disciplină de 
laborator, nici ca disciplină deductivă. Cu mult timp în 
urmă, Aristotel afirma: 


Trebuie deci să ne mulţumim cu faptul că acei ce 
tratează despre astfel de lucruri şi pornesc de la ele 
infăţişează adevărul într-o manieră nediferenţiată şi succintă 
şi că, vorbind despre şi pornind de la fapte atât de generale, 
ajung la concluzii de aceeaşi natură. În acelaşi mod trebuie 
privite şi cele spuse de noi aici. Aşadar, omul instruit caută 
în fiecare gen doar gradul de precizie implicat de natura 
subiectului; căci a pretinde unui matematician argumente 
persuasive ar fi ca şi când ai pretinde demonstraţii abstracte 

unui orator! (Aristotel: Frica micomabică, Editura 
Ştiinţifică şi Enciclopedică, Bucureşti, 1988, p. 9, trad. Stella 
Petecel - n. trad.) 


Dar faptul că acceptabilitatea raţională în cazul 
ştiinţelor exacte (care sunt exemplare pentru gândirea 
raţională) depinde de unele virtuți cognitive cum ar fi 
“coerenţa” şi “simplitatea funcţională” arată că măcar unii 
termeni-valoare stau pentru proprietăți ale lucrurilor 
pentru care se aplică şi nu numai în legătură cu senti- 
mentele persoanei care foloseşte termenii respectivi. 

Dacă termenii “coerent şi “simplu” nu stau pentru 
proprietăţile unei teorii, chiar dacă imprecis sau fără a fi bine 
definite, ci numai pentru atitudinile pe care oamenii le au cu 
privire la teorii, atunci termenii folosiţi pentru acceptabilitate 
raţională, precum “justificat”, “bine confirmat”, “cea mai bună 
explicaţie valabilă”, ar trebui să fie, la rândul lor, subiectivi: 
deoarece acceptabilitatea raţională nu poate fi altceva decât 
parametrii de care depinde. Dar, aşa cum am argumentat în 
capitolul anterior, punctul de vedere că acceptabilitatea 
raţională este subiectivă se autorespinge. Astfel, suntem 
impinşi spre concluzia că măcar aceşti termeni-valoare au un 
anumit tip de aplicare obiectivă, un anume fel de condiţii 
obiective de justificare. 

De bună seamă, s-ar putea incerca evitarea concluziei 
că există valori obiective, respingând teza că termeni precum 
“coerent”, “simplu”, “justificat” ar reprezenta valori. S-ar putea 
susţine că aceştia stau pentru proprietăţi pe care le valorizăm, 
dar în mod subiectiv. O asemenea variantă întâmpină mai 
multe dificultăți. “Coerent' şi “simplu” au prea multe trăsături 
comune cu termenii pentru valorile paradigmatice. Precum 
“grijuliu”, “frumos şi “bun”, “coerent şi “simplu” sunt folosiţi 
adesea ca termeni laudativi. Concepţiile noastre despre 


* Ethica Nicomachea, Cartea I, Cap. 3. 

coerenţă, simplitate şi justificare sunt condiţionate istoric, la 
fel cu concepțiile despre grijă”, frumuseţe” sau “bunătate”; 
aceşti termeni epistemici figurează într-un anume tip de 
controverse filosofice perpetue aşa cum se întâmplă cu 
termenii pentru valori etice sau estetice. Concepţia despre 
raționalitate a lui John Newman este clar diferită de aceea a 
lui Rudolf Carnap. Fiecare este suficient de convingătoare; 
ele pot fiinţa în acelaşi timp. Problema: care este concepția 
rațională despre raționalitate este dificilă în exact acelaşi fel cu 
justificarea dificultăţilor sistemelor etice. Nu există o 
concepţie neutră despre raționalitate la care să apelăm. 

S-ar putea incerca numeroase convenţii, cum ar fi, să 
spunem că “justificatearnap” este o proprietate diferită faţă de 
“ustificatnewman” şi că O “judecătă subiectivă privind valoarea” 
este implicată în decizia asupra ce înseamnă “justificatearnap” 
sau “justificatnewman' pentru cuvântul “justificat” dar că nici o 
judecată de valoare nu este implicată în stabilirea faptului 
că o judecată S este justificatăcarnap Sau Justificatănewman. Dar 
din punctul cui de vedere este folosit cuvântul ‘fapt’? Dacă 
nu există o concepţie despre raționalitate pe care cineva să 
o aibă în mod obiectiv, atunci noţiunea de ‘fapt’ este vidă. 
Fără valorile cognitive ale coerenţei, simplităţii şi eficienţei 
instrumentale nu avem nici o lume şi nici un fapt, nici 
măcar fapte despre ceea ce este relativ, deoarece acestea 
sunt în aceeaşi oală cu celelalte fapte. Aceste valori cog- 
nitive sunt considerate în mod arbitrar ca altceva decât o 
parte din concepţia holistă despre implinirea umană. 
Lipsiţi de vechea idee realistă de adevăr corespondenţă şi de 
poziţia pozitivistă de justificare fixată prin criterii publice 
am rămas cu nevoia de a considera cercetarea pentru cele 
mai bune concepţii despre raționalitate ca o activitate 
umană intenţionată care, ca orice activitate, este influenţată 
de înclinații sau obsesii şi este ghidată de ideea de bine. 

Raţionalitatea în alte domenii 


Dacă valorile implicite în ştiinţă, în special în ştiinţele 
exacte, arată o parte a ideii noastre de bine, cred că restul ideii 
de bine poate fi găsită dincolo de standardele acceptabilităţii 
raţionale în alte domenii ale cunoaşterii. La acest moment 
este nevoie să delimităm noţiunea de standarde ale accepta- 
bilității raționale. 

Până acum am lucrat cu standardele acceptabilităţii 
'raţionale în sens literal: standarde despre care spunem că ar 
trebui indeplinite pentru a accepta judecăţi. Dar într-un 
sens mai larg, ele nu privesc numai modul în care judecăm 
adevărul sau falsitatea unui sistem de judecăţi, ci şi modul 
in care judecăm adecvarea lor şi claritatea. Există modalităţi 
- pur cognitive — altele decât falsitatea, în care un sistem de 
judecăţi nu reuşeşte să ofere o descriere satisfăcătoare. 

Acest subiect atinge şi ştiinţele teoretice. Ştiinţele 
naturii nu descoperă numai judecăţi adevărate, ci şi judecăţi 
care sunt adevărate şi universale (legi), ca şi judecăţi care 
sunt adevărate şi relevante. Noţiunea de relevanţă aduce cu 
sine un spectru larg de interese şi valori. Astfel s-ar putea 
argumenta pentru teza că a cunoaşte lumea presupune 
valori şi nu pentru ca teza că lumea reală depinde de 
valorile noastre să devină mai radicală. 

Când ajungem la raționalitatea perceptuală, adică la 
standardele şi abilităţile implicite pe baza cărora stabilim dacă 
cineva este în măsură să ajungă la o abordare adevărată, 
adecvată sau clară chiar şi a celor mai simple fapte perceptuale, 
atunci ne dăm seama de numărul mare al factorilor care 
intervin. Recent, psihologii au ajuns la concluzia că şi în cele 
mai simple cazuri de percepții avem de-a face cu amestecul 

teoreticului. Aceasta este adevărat nu numai pentru nivelul 
neurofiziologic, ci şi pentru cel cultural. Un exponent al unei 
culturi care nu cunoaşte mobilierul nostru, s-ar putea afla 
intr-o cameră pentru descrierea căreia, dacă nu ştie ce este o 
masă sau un scaun, va apela la elemente proprii culturii de 
unde provine. Descrierea ar consta în judecăţi adevărate care 
nu sunt adecvate. 

Acest exemplu simplu arată că, pentru ca o descriere 
să fie adecvată, trebuie ca persoana care descrie să aibă un 
anumit set de concepte; aşteptăm de la persoanele raţionale 
ca în descrierile cu privire la un anume tip de lucruri să fie 
capabili să utilizeze concepte potrivite; faptul că acea 
persoană nu foloseşte un anumit concept poate fi temei 
pentru a-l critica atât pe el, cât şi descrierea lui. 

Condiţiile descriptive cerute la un nivel simplu al dis- 
cursului despre scaunele şi mesele dintr-o cameră fără oameni 
în ea sunt valabile şi în cazul discursului despre relaţiile inter- 
personale. Să considerăm termenii folosiţi în mod obişnuit 
pentru a descrie alte persoane, de pildă politicos sau 
nepoliticos. Aceşti termeni pot fi utilizaţi pentru a lăuda sau a 
blama; iar una dintre numeroasele distincţii care, dacă sunt 
uitate, conduc la confuzia asupra relaţiei dintre fapt şi valoare 
este distincţia dintre folosirea unei expresii lingvistice pentru 
a descrie şi folosirea ei pentru a lăuda sau blama. Dar o 
asemenea distincţie nu poate fi trasată numai pe baza voca- 
bularului. Judecata că cineva este nepoliticos poate fi folosită 
pentru a blama; dar ar putea fi folosită şi pentru a descrie, ca 
şi pentru a explica sau a face predicții. 

De pildă, aş putea să-ţi spun: “Nu-l lăsa pe John să-ţi 
rănească sentimentele. Pari să tragi concluzia din modul în 
care îţi vorbeşte că nu te place, dar asta este o impresie falsă. 
Nu are importanţă ce simte pentru tine atâta vreme cât se va 
comporta într-un mod în care sentimentele tale vor fi rănite. 

El este mai degrabă un om nepoliticos, dar să nu crezi că asta 
are de-a face cu tine’. 

În acest mic discurs imaginar cineva foloseşte 
cuvântul nepoliticos nu cu scopul de a-l blama pe John, ci 
cu intenţia de a prevedea sau explica modul de comportare 
a lui John faţă de altcineva. Atât predicția, cât şi explicaţia 
pot fi corecte. În acelaşi fel, “gelos poate fi un termen de 
blam dar poate fi folosit şi fără intenţia de a blama. (Uneori 
ai tot dreptul să fii gelos). 

Utilizarea cuvântului nepoliticos mi se pare un 
exemplu potrivit pentru modul în care distincţia 
fapt/valoare este vagă fără speranţă atât în lumea reală, cât 
şi în limbajul real. Importanţa unor termeni precum 
“nepoliticos”, “obraznic”, “îndărătnic”, “nesuferit” etc. în 
evaluarea morală a fost arătată de Iris Murdoch în 
Suveranitatea binelui”. Deşi fiecare dintre judecăţile “John 
este un om foarte nepoliticos”, “John se gândeşte numai la 
sine”, “John ar face orice pentru ban” pot fi doar o simplă 
descriere în sensul cel mai pozitiv (să notăm că ‘John ar 
face orice pentru bani’ nu conţine termeni pentru valori), 
dacă cineva asertează conjuncţia acestor judecăţi trebuie să 
adauge “John nu este un om bun’. Când credem că faptele 
şi valorile sunt independente credem că despre fapte se 
vorbeşte într-un dialect fizicalist sau birocratic, iar cu 
privire la valori trebuie folosiţi termeni abstracții precum 
“bine” sau “rău”. Atunci când faptele însele sunt de tipul 
“nepoliticos”, “se gândeşte numai la sine’, far face orice 
pentru ban, independenţa valorii faţă de fapte este mai 
dificil de susţinut. 

Aşa cum am criticat o descriere care nu foloseşte 
concepte precum masă sau scaun când ar trebui, tot aşa 


* Routledge and Kegan Paul, 1970. 

trebuie criticat cineva care greşeşte în aprecieri precum 
“politicos” sau “spontan”; descrierea sa nu este adecvată. 


Super-benthamiştii 


Să modificăm argumentul anterior cu privire la teoria 
creierelor în container. De data aceasta să ne imaginăm că în 
Australia s-a dezvoltat o cultură care admite istoria, geografia 
ŞI ştiinţele noastre exacte, dar nu este de acord cu etica 
noastră. Nu ne vom opri la cazul familiar al super-naziştilor 
sau altul de acest fel, căci cred că este mai interesant cazul 
super-benthamiştilor. Să ne imaginăm Australia populată de 
oameni care au elaborat mijloace ştiinţifice de măsurare a 
gradului de plăcere” şi care cred că oamenii ar trebui să 
acţioneze pentru a maximiza plăcerea (cu cât gradul de 
plăcere este mai mare, cu atât îi corespunde un număr mai 
mare). Presupun că super-benthamiştii sunt extrem de 
sofisticaţi şi conştienţi de dificultatea de a prevedea viitorul şi 
de a estima consecinţele acţiunilor. Voi presupune, de 
asemenea, că sunt extrem de nemiloşi şi nu ar pedepsi 
acţiunile care ar duce la creşterea plăcerii, şi a măsurii aces- 
teia, chiar dacă acestea presupun fapte oribile cum ar fi 
tortura copiilor sau condamnarea persoanelor nevinovate. 

Desigur, pentru noi, o asemenea moralitate nu este de 
dorit. Cei mai mulţi dintre noi iar condamna pe su- 
per-benthamişti ca având un sistem de valori bolnav, ca fiind 
birocraţi fără scrupule sau cruzi. Ei sunt “omul nou” în cea 
mai orbilă formă de manifestare. La rândul lor, ne-ar întoarce 
aceste invective spunând că suntem prea slabi, superstiţioşi, 
prizonieri ai unor tradiţii iraționale etc. 

Dezacordul dintre noi şi super-benthamişti este tocmai 
de tipul celui imaginat pentru a sublinia că două grupuri de 
oameni ar putea fi de acord asupra tuturor faptelor, mai 

puţin asupra “valorilor”. Dar să privim cazul mai 
indeaproape. Orice super-benthamist este obişnuit cu faptul 
că, uneori, pentru a atinge cea mai mare satisfacţie sau cel mai 
mare număr, trebuie să mintă. lar această faptă nu este 
condamnată dacă minciuna duce la maximizarea nivelului 
general de plăcere. Astfel, după un timp, folosirea expresiei 
“sincer” printre super-benthamişti ar ajunge extrem de diferită 
faţă de folosirea acestui termen descriptiv de către nol. 
Acelaşi lucru s-ar întâmpla cu “politicos” sau “bun cetăţean” 
etc. Vocabularul utilizat de super-benthamişti pentru a 
descrie interacţiunile dintre oameni ar ajunge diferit de 
vocabularul valabil pentru noi. Nu numai că din el ar lipsi 
sau ar fi alteraţi dincolo de a putea fi recunoscuţi anumiţi 
termeni, dar ar inventa un jargon propriu (cu termeni exacţi 
pentru a descrie gradul de plăcere) care nu ar avea sens pentru 
noi. Structura lumii ar începe să se modifice. După un timp, 
super-benthamiştii vor ajunge să trăiască într-o lume diferită 
de a noastră. 

Pe scurt, nu este adevărat că noi şi super-benthamiştii 
suntem “de acord asupra faptelor, dar în dezacord privind 
valorile”. Pentru aproape toate situaţiile interpersonale 
descrierea faptelor pe care o dau ei va fi diferită de a noastră. 
Chiar dacă nici o judecată de-a lor despre o situaţie concretă 
nu este falsă, descrierea pe care o formulează nu este adecvată 
şi clară. Astfel, chiar dacă punem deoparte “dezacordul cu 
privire la valori”, nu am putea considera acceptabilă raţional 
reprezentarea asupra lumii pe care o propun super- 
benthamiştii. Asemănător adepților teoriei creierelor în 
container, inabilitatea de a da seama de felul în care este 
lumea este rezultatul direct al concepţiei /or bolnave privind 
implinirea umană. 


Fapt şi valoare | 183 


Subiectivismul despre bunătate 


Am afirmat adesea că pasul de la “John este politicos, 
sincer, bland, curajos, responsabil etc.” la “John este bun 
din punct de vedere moral” presupune cel puţin o premisă 
nedemonstrată (şi nedemonstrabilă) şi anume, “politeţea 
este moral bună”. Faptul că aceasta trebuie susţinută inainte 
de a trage concluzii morale din judecăţi “factuale” arată că 
judecăşile etice nu sunt justificabile raţional. 

Acest tablou al eticii ca un fel de piramidă întoarsă, 
cu un vârf (care nu are suport) constând în “axiome etice’ 
care susţin întregul corp de convingeri morale, credem că 
este naiv. Nimeni nu a reuşit să separe o structură 
aXiomatică a eticii (cum a remarcat şi Aristotel în citatul de 
mai sus, maximele morale pe care să le putem enumera 
sunt întotdeauna adevărate numai “in cele mai multe 
cazuri'). Un tablou de acest fel, al unui sistem de gândire 
sprijinit pe axiome fără intemeiere, a dat argumente 
scepticilor din orice domeniu. Scepticii care se indoiesc de 
existenţa obiectelor materiale, de pildă, argumentează că 
principiul potrivit căruia “dacă senzațiile noastre sunt aşa 
cum ar fi dacă ar exista lume materială, atunci există lume 
materială” este o premisă fără întemeiere raţională dar care 
este invocată tacit ori de câte ori se afirmă că se “observă” 
un obiect material sau se încearcă să se justifice convingerea 
in existenţa unuia. De fapt, etica şi matematica, ca şi 
discursul despre obiectele materiale, presupun concepte, nu 
axiome. Conceptele sunt folosite în observaţie şi 
generalizare şi sunt legitimate de succesul pe care îl avem 
atunci când le folosim pentru a descrie şi generaliza. 

Un atac mai sofisticat asupra obiectivităţii eticii 
admite că convingerile noastre etice se sprijină pe 

observarea unor cazuri specifice, pe fintuiţii”, maxime 
generale etc. şi nu pe o colecţie arbitrară de “axiome”, dar 
susţine că “observaţia” etică este afectată de o boală 
incurabilă: proiecția. 

În conformitate cu această abordare, oamenii sunt în 
mod natural, chiar dacă nu perpetuu, miloşi. Astfel, când 
vedem că se întâmplă ceva teribil, de pildă cineva 
torturează un copil mic doar pentru plăcerea sa sadică, ne 
simţim (unii) dezgustaţi. Dar mecanismul psihologic al 
“proiecției” conduce la experienţa de a simţi calitatea ca o 
calitate a actului în sine: spunem “actul este dezgustător” 
când ar trebui să spunem “reacţia mea a fost de dezgust. 
Astfel, construim un corpus de aşa-numite “observaţii 
etice”, care sunt, de fapt, observaţii asupra propriilor 
noastre simţăminte subiective. 

Povestea are şi forme mai complicate (ca oricare 
alta). Hume postulează o tendinţă umană spre “simpatie 
care devine mai extinsă sub influenţa culturii. Sociobiologii 
contemporani postulează un instinct pe care il numesc 
“altruism” şi vorbesc de “genele altruismului”. Dar ideea de 
bază rămâne aceeaşi: există simțăminte etice, nu valori 
obiective. 

Am văzut deja că nu este aşa: există cel puţin unele 
valori obiective, de pildă, justificarea. S-ar putea adăuga că 
valorile cognitive sunt obiective, în timp ce valorile etice 
sunt subiective; dar argumentul că nu pot exista valori 
obiective a fost respins. 


Pentru a arăta ce este greşit în argumentarea în 
favoarea  subiectivismului moral să ne reamintim 
argumentul folosit în Capitolul 2 împotriva realismului 
metafizic. Aceasta poate părea ciudat: subiectivismul nu se 
opune realismului metafizic? Pentru cei care cred astfel 

orice argument impotriva realismului metafizic susţine 
subiectivismul;, strategia pe care o voi adopta folosind 
acelaşi argument atât împotriva realismului metafizic, cât şi 
impotriva subiectivismului pare sortită eşecului. 

Dar, în fapt, realismul metafizic şi subiectivismul nu 
sunt pur şi simplu ‘opuse’. Astăzi tindem să fim prea 
realişti în domeniul fizicii şi prea subiectivişti în cel al 
eticii, iar aceste tendinţe au loc impreună. Asta se întâmplă 
deoarece vedem fizica (sau o fizică ipotetică viitoare) drept 
unica teorie adevărată şi nu ca o descriere acceptabilă 
raţional subțugată unor probleme şi scopuri, şi tindem spre 
subiectivism cu privire la descrierile pe care nu le putem 
reduce la fizică. A fi mai puţin realişti în ce priveşte fizica 
şi mai puţin subiectivişti asupra eticii sunt tendinţe strâns 
corelate. 

Argumentul de la sfârşitul Capitolului 2 era 
indreptat împotriva versiunii “fizicaliste” sau naturaliste a 
realismului metafizic. Pentru a-l reaminti, să presupunem 
că interpretarea standard / (sub care “pisică” se referă la 
pisici şi “cireaşă” se referă la cireşe etc.) este sau coextensivă 
sau identică cu relaţia fizică R. Prin urmare R are loc între 
manifestări ale “pisicii” (sau evenimente fizice pe care cineva 
le consideră astfel) şi pisici etc. Interpretarea non-standard J 
am considerat-o coextensivă cu o relaţie R' definibilă în 
termenii lui R, lumile posibile şi permutările folosite 
pentru a construi J (vezi Anexa). R'are loc între 
manifestări ale “pisicii” (sau evenimente fizice pe care cineva 
le consideră astfel în cazul standard) şi cireşe etc. R şi R' 
sunt ambele “corespondențe”: aceleaşi propoziţii sunt 
adevărate sub ambele corespondențe. Acţiunile invocate 
pentru R'-adevărul unei propoziţii (acţiuni care au succes 
din perspectiva agentului) sunt aceleaşi cu acţiunile 
invocate când propoziţia este R-adevărată. Dacă R este 

‘identic cu referinţa”; dacă R, R' şi toate celelalte relaţii care 
circumscriu  extensiuni pentru cuvintele noastre în 
modalităţi care satisfac constrângerile operaţionale şi 
teoretice nu sunt corecte în acelaşi fel; dacă R şi R', dar şi 
celelalte relaţii de acest tip nu sunt la fel de corecte datorită 
uneia dintre ele - R - care este tocmai referinţa, atunci un 
asemenea fapt este inexplicabil din optica fizicalismului. 

Argumentul nu este tocmai un contraargument la 
realismul metafizic (varianta fizicalistă), ci un argument 
impotriva reducționismului. Dacă nu există nimic în 
tabloul fizicalist al lumii care să corespundă faptului clar că 
“pisică” se referă la pisici şi nu la cireşe, atunci există un 
motiv decisiv pentru a respinge cerința ca toate noţiunile 
pe care le folosim trebuie reduse la termeni fizici, căci 
referinţa şi adevărul sunt noţiuni care nu pot fi reduse în 
mod consistent. Dacă eu cred că “o pisică se află pe un 
covor” atunci mă angajez să cred că “pisică” se referă la ceva 
(dar nu în acelaşi fel în care înţeleg realiştii metafizici 
referirea) şi că “o pisică se află pe un covor” este adevărată 
(dar nu în acelaşi fel în care înţeleg realiştii metafizici 
adevărul). 

Să vedem acum modul în care acest argument năruie 
temeiurile pentru subiectivismul etic. Teoria “proiecției” ne 
dă o abordare a experienţei morale potrivit căreia 
experienţa morală este afectată de simţămintele subiective. 
Teoriei proiecției contrastează cu următoarea teză: “toţi 
oamenii au, într-o anumită măsură, un simţ al justiţiei şi al 
ideii de bine. Astfel noi răspundem favorabil (cu 
intreruperi) la apeluri precum “fiţi buni cu străinul dintre 
voi, deoarece ştiţi cum este să fii un străin în Egipt”. Simpatia 
noastră este uneori mărginită pentru că suntem convinşi că 
se cuvine să fie mărginită; noi simţim că o atrocitate este 
greşită (uneori) chiar atunci când nu avem nici o simpatie 

faţă de victimă. Ajungem să stabilim similarități între 
injuriile suferite de alţii şi cele pe care le suferim noi înşine 
şi între beneficiile altora şi cele proprii. Inventăm cuvinte 
morale pentru trăsăturile morale ale situaţiilor şi ajungem, 
in mod gradual la generalizări morale explicite care duc la 
rafinarea noţiunilor noastre morale etc.’ 

Această abordare este, pe de o parte mai simplă, pe 
de alta mai complexă decât teoria proiecției (sprijinindu-se 
pe rolul argumentării in modelarea atitudinilor morale). 
Neindoios, mulţi oameni inteligenţi simt că astăzi trebuie 
să respingem discursul despre “simţul justiţie! şi discursul 
despre “a avea ideea de bine’ (când acestea nu sunt luate 
într-un sens pur subiectiv), ca “neştiinţifice”. În acest fel, 
cunoaşterea morală devine problematică; poate cu totul 
imposibilă. 

Dar ce înseamnă aici “neştiinţific'? Convingerea că 
există un lucru cum este dreptatea nu este o credinţă în 
stafii, nu este un “simţ al dreptăţii” în sens paranormal care 
ne-ar permite să percepem asemenea stafii. Dreptatea nu 
este astfel încât cineva să propună să fie adăugată la lista 
lucrurilor recunoscute de fizică, aşa cum chimiştii din 
secolul al XVIII-lea adăugau “flogisticul” la lista lucrurilor 
recunoscute de teoria chimică. Euca nu intră în conflict cu 
fizica aşa cum ar sugera termenul “neştiinţific”; pur şi 
simplu ‘drept’, “bun” şi “simţul dreptăţii” sunt concepte ale 
unui discurs care nu este reductibil la discursul fizic. După 
cum tocmai am văzut, alte tipuri de discursuri esenţiale nu 
sunt reductibile la discursul fizic fără a fi ilegitime. A vorbi 
despre “dreptate”, ca şi a vorbi despre “referinţă”, poate fi 
non-ştiinţific, dar nu neştiinţific. 


Pentru a face discursul mai explicit, să luăm un 
principiu fundamental al logicii sau al matematicii, bunăoară, 

principiul că şirul numerelor întregi poate fi continuat la 
nesfârşit (orice număr are un succesor), sau principiul că o 
mulţime nevidă de numere conţine un cel mai mic număr 
printre elementele sale. Să ne oprim la următoarele afirmaţii: 
“Aceste principii sunt adevărate pentru numere şi mulțimi de 
numere cu care avem de-a face în practică. De aceea ne apar 
ca necesare. Prin mecanismul numit „proiecţie“, asociem 
acestor principii simţământul de necesitate, noi simţim Că 
judecăţile au o “necesitate” misterioasă. În realitate, aceasta 
nu este o justificare. Din tot ce cunoaştem, aceste principii 
pot să nu fie adevărate. 

Virtual, nimeni nu ar fi de acord cu o asemenea 
viziune. Virtual, orice matematician ar spune ceva de 
genul: “Cei mai mulţi oameni au intuiţii matematice pentru 
unele aspecte. Astfel, “vedem” intuitiv sau prin exemple 
(sau prin întrebări dibace precum sclavul din dialogul lui 
Platon) că principiile sunt adevăruri necesare’. 

Kurt, Gödel considera intuiţia matematică analogă 
percepției: obiectele matematice (pe care le numim “concepte”) 
sunt dincolo, iar intuiţia este în măsură să perceapă intelectual 
aceste entităţi platonice. Comparaţia făcută de Gödel între 
intuiţia matematică şi percepţie pune în evidenţă o formă 
simplă a percepţiei. Vederea nu ne oferă acces direct la lumea 
reală, ci o descriere a obiectelor care sunt parţial structurate şi 
constituite chiar prin vedere. Dacă luăm curcubeul 
fizicienilor drept curcubeul în sine, atunci curcubeul în sine 
nu are nici o bandă (analiza spectroscopică produce o 
distribuţie continuă a frecvenţelor); benzile roşu, portocaliu, 
galben, verde, albastru şi violet sunt trăsături ale curcubeului 
observat, nu ale celui fizic. Curcubeul perceput depinde de 
natura aparatului perceptual, de modul în care construim 
lumea pe cale vizuală în termenii lui Nelson Goodman. 
(“Obiectele” fizicienilor depind de modul în care este 

structurată lumea, aşa cum reiese din varietatea fizicilor care 
construiesc “acelaşi” obiect. Nu considerăm vederea eronată 
deoarece introduce benzi în curcubeu; cei care nu le-ar vedea 
ar avea defecte de vedere). Vederea este considerată bună 
când ne permite să vedem lumea “aşa cum este” — adică lumea 
umană, funcţională, parţial creată de vedere. 

Propunerea unei axiome a teoriei mulțimilor, cum este 
“axioma alegerii’, poate fi adoptată, parţial datorită acordului 
cu “intuiţia” experţilor matematicieni şi parţial datorită 
consecinţelor sale. Dacă axioma alegerii nu duce la rezultate 
care reprezintă succese în optica matematicienilor, faptul că 
unii oameni o consideră “intuitivă” are mai puţină impor- 
tanţă. Întuiţia matematică este testată prin consecinţele pe 
care o are surprinderea principiilor matematice. Pe scurt, 
intuiţia matematică este bună când permite să vedem faptele 
matematice “aşa cum sunt ele” — adică aşa cum sunt ele în 
lumea matematică în care sunt construite prin practica 
matematică umană (inclusiv aplicarea matematicii în alte 
domenii). 

O descriere fiziologică sau psihologică a vederii nu 
poate spune dacă vederea benzilor de curcubeu are 
importanţă pentru vederea corectă. Cu atât mai puţin, un 
asemenea demers ar fi în măsură să spună dacă principiile la 
care ajunge intuiţia matematică sunt adevărate. Odată 
stabilite aceste lucruri, nu ne mai surprinde că descrierea 
proceselor cerebrale care au loc când cineva “vede” că o 
acţiune nu este dreaptă nu poate spune dacă acţiunea este 
sau nu dreaptă. 

Discursul despre “percepţia” morală, ca şi discursul 
despre intuiţia matematică sau despre referire şi înţelegere, nu 
este reductibil la tabloul fizic al lumii. Asta nu inseamnă că 
fizica este “incompletă”. Fizica poate fi completă relativ la 
scopurile fizicii. Incompletitudinea fizică se află la nivelul 

teoriilor, imaginilor şi discursurilor, deoarece nici o teorie 
sau imagine nu este completă în raport cu toate scopurile. 
Dacă ireductibilitatea eticii la fizică arată că valorile sunt 
proiecţii, atunci culorile sunt, la rândul lor, proiecţii. La fel 
sunt numerele naturale. Prin urmare, aşa este întreaga lume 
fizică. Dar a fi o proiecţie în acest sens nu este acelaşi lucru cu 
a fi subiectiv. 


Autoritarism şi pluralism 


Am argumentat că avem nevoie de standarde de 
acceptabilitate raţională pentru a avea o lume; fie o lume a 
“faptelor empirice”, fie o lume a “faptelor de valoare” (o 
lume în care există frumosul şi tragicul). Aşa ar trebui să se 
întâmple dacă am accepta că este imposibil să avem 
standarde de acceptabilitate raţională şi, in acelaşi timp, să 
le respingem sau să nu apelăm la ele. (Acest tip de 
scepticism care constă în respingerea unor standarde de 
acceptabilitate raţională are consecința dispariţiei 
conceptelor. Aşa cum a recunoscut Sextus Empiricus, 
ultima treaptă a scepticismului nu poate fi exprimată in 


* O versiune neintenţionată a teoriei proiecției este citată de C.S. 
Lewis în The abolition of Man (Macmillan, 1947). Lewis are în vedere un 
text de liceu (pe care nu-l identifică). “Vă reamintiţi că era vorba de doi 
turişti [Lewis vorbeşte de binecunoscuta poveste despre Coleridge şi cascada]: 
unul o numeşte „sublimă“, iar celălalt „drăguță“; Colleridge aprobă 
prima afirmaţie şi o respinge pe a două cu dezgust. Gaius şi Titius 
[numele date de Lewis pentru autorii neidentificaţi ai textului] comentează 
astfel: „Când primul spune Este sublim, pare că face o apreciere cu 
privire la cascadă... De fapt, nu face o apreciere cu privire la cascadă, ci 
cu privire la propriile sale simţăminte. El spune de fapt, simţămintele pe 
care le am sunt asociate cuvântului „sublim“, pe scurt, eu am simţăminte 


sublime“. 

limbaj). Avem la fel de multă îndreptăţire să considerăm 
unele “evoluţii” ale minţii ca bolnave (şi aşa facem) cu a 
privi unele tipare “cognitive” ale minţii ca bolnave. Dar a 
spune acest lucru nu inseamnă respingerea pluralismului şi 
angajarea pe calea autoritarismului. 

Dacă ne oprim la ştiinţă, teza că ştiinţa este o 
intreprindere obiectivă (printr-un standard de obiectivitate 
cu nuanţe antropocentrice, dar, aşa cum a remarcat David 
Wiggins, singurul standard de obiectivitate valabil pentru 
noi) nu înseamnă a susţine că orice problemă ştiinţifică are 
un răspuns determinat. Unele probleme ştiinţifice pot avea 
răspunsuri obiectiv nedeterminate, adică să nu existe nici o 
convergenţă cu privire la un răspuns chiar în limitele obiec- 
tivităţii cercetării ştiinţifice; iar unele probleme ştiinţifice pot 
avea răspunsuri determinate dar relative la context (de pildă, 
“Care este cauza pentru care John a suferit un atac de cord? 
poate avea răspunsuri diferite depinzând de cine întreabă şi 
de ce). Similar, teza că cercetarea etică este obiectivă, în 
sensul că unele “judecăţi de valoare” sunt adevărate într-un 
mod definit, iar altele sunt false în mod definit, sau, mai 
general, că unele poziţii (şi unele “ideologii”) sunt greşite în 
mod definit iar unele sunt inferioare altora, nu este acelaşi 
lucru cu teza că nu există deloc cazuri nedeterminate. (O 
formă importantă de nedeterminare a fost pusă în evidenţă 
de Bernard Williams: când toate alternativele sunt atât de 
oribile încât nu rămâne nici o variantă care să fie aleasă de o 
persoană ideală sau înţeleaptă). Faptul că există contexte 
relative în etică este prea evident pentru a insista. 

Principala diferenţă în raport cu Aristotel este un 
mai accentuat pluralism. Aristotel recunoştea că pentru 
tipuri diferite de indivizi ar putea fi adoptate şi cuprinse în 
constituţii forme diferite de eudzemonia. El credea că 

idealul constă într-o constituţie prin care fiecare primeşte 
ce i se cuvine; că într-o lume ideală (dincolo de problemele 
obişnuite despre cine ar cultiva câmpul sau cine ar coace 
pâinea) oricine ar fi un filosof. Suntem de acord cu 
Aristotel că fiecărui individ îi corespunde o formă proprie 
de desăvârşire, dar credem că, chiar într-o lume ideală, ar 
exista constituţii diferite, diversitatea fiind o parte a idea- 
lului. Vedem unele grade ale tensiunii tragice între idealuri, 
adică îndeplinirea unor idealuri exclude indeplinirea altora. 
Dar subliniez din nou că convingerea în pluralitatea 
idealelor nu înseamnă că orice ideal de implinire umană 
este la fel de bun. Unele idealuri trebuie respinse ca 
bolnave, infantile, greşite, unilaterale etc. 

Angajamentul faţă de obiectivitatea etică nu ar trebui 
confundat cu ceva foarte diferit, cum ar fi angajamentul 
faţă de autoritarismul etic sau moral. Poate că această 
confuzie i-a determinat pe unii filosofi” proeminenţi să 
respingă ceea ce priveau ca o versiune limitată de 
“non-cognitivism” şi să spună “Grija pentru “traiul cel mai 
implinit” este a fiecărui om, autoritatea finală trebuie să fie 
individul însuşi”. (Să remarcăm ambiguitatea termenului 
“autoritate finală”: înseamnă autoritatea politică? inseamnă 
autoritate epistemologică? sau nu are importanţă, aşa cum 
sugerează “non-cognitivismul'?) Considerarea persoanelor 
ca agenţi morali autonomi cere să fim de acord cu dreptul 
de a alege propriile standarde oricat de respingătoare mi 
s-ar părea aceste alegeri. Conform liberalismului politic, 
nici guvernul nu trebuie să se amestece în alegerile 
individuale prin impunerea religiei sau a unui standard de 


’ David Wiggins, ‘Truth, Invention and the Meaning of Life’, 
Proceedings of British Academy, vol. LXII, 1976. 

moralitate. Dar opoziţia înverşunată pentru toate formele 
de autoritarism politic şi moral nu trebuie să ne angajeze la 
relativism moral şi la scepticism. Motivul pentru care 
amestecul guvernului în morala individuală este greşit nu 
este că nu are importanţă ce formă de viaţă adoptă 
individul. (Dacă nu ar exista eroare morală atunci nu ar fi 
eronat ca guvernul să impună alegerile morale.) Faptul că 
multor cercetători le este teamă că, dacă admit vreo formă 
de obiectivitate morală atunci justifică acţiunile guvernului 
şi se ajunge la o obiectivitate morală impusă, este fără 
îndoială unul din motivele pentru care atât de mulți 
subscriu la subiectivismul moral. 

Raţiune şi 
istorie 


O dară cu succesul 
ştiinţei, s-a văzut că multe 
probleme nu pot fi abordate 
cu metodele ştiinţelor exacte, 
cele ideologice sau etice fiind 
un exemplu limpede. De 
aceea, simultan cu creşterea 
admiraţiei şi respectului 
pentru fizician, cosmolog, 
biolog a intervenit descreş- 
terea respectului şi increderii 
faţă de gânditorul politic, 
moralist, economist, muzi- 
cian, psihiatru etc. 

Unii s-au împăcat cu 
această situaţie culturală şi au 
susţinut că, într-adevăr, nu 
există cunoaştere dincolo de 
domeniul ştiinţelor exacte 
(iar științele sociale pot avea 
succes numai în măsura în 
care adoptă strategia ştiinţe- 
lor exacte). Acest punct de 
vedere poate îmbrăca forma 
pozitivismului şi materialis- 
mului, sau unele combinaţii 
ale lor. 


Alţii au încercat să argumenteze că ştiinţa este subiectivă şi 
arbitrară — aceasta este interpretarea populară a lucrării de 
succes a lui Kuhn Structura revoluțiilor ştiinţifice, chiar dacă 
nu era şi intenţia lui Kuhn. Alţii - cum ar fi marxiştii şi 
filosofii religioşi - adoptă un fel de dublu standard lăsând 
problemele tehnice pe seama ştiinţelor exacte şi inginerilor, 
iar problemele etice şi cele ideologice pe seama altor 
instanţe, cum ar fi partidul, viitorul utopic sau biserica. 
Doar puţini se pot mulţumi cu aceste variante - cu 
scientismul extrem, indiferent că este în variantă pozitivistă 
sau materialistă, cu subiectivismul şi relativismul radical, 
sau cu un fel de măsură dublă. Merită să examinăm această 
problemă datorită disconfortului pe care îl provoacă. 

Într-un fel, avem de-a face cu o falsă problemă. Aceeaşi 
persoană care argumentează că maximele etice şi opiniile 
politice nu sunt verificabile susţine cu pasiune opiniile sale 
etice şi politice; iar relativiştii fac acelaşi lucru cu privire la 
relativismul lor. De aici rezultă că nimeni nu poate trăi în 
mod consistent în relativism; astfel, relativismul ne împinge 
spre existenţialismul anului 1945 (totul este absurd, dar 
trebuie să alegem”). Oare sunt atât de diferite? 

Pentru a ne fixa ideile, să ne reamintim remarca unui 
filosof al secolului al XIX-lea al cărui utilitarism este o formă 
de relativism. Mă refer la Bentham şi la judecata sa pro- 
vocatoare: “lăsând prejudecățile deoparte, jocul de pushpin' 
are aceeaşi valoare cu arta şi ştiinţa poetică şi muzicală”. 
Dincolo de prejudecăţi, pushpin este la fel de bun ca şi poezia. 

Cititorul modern este şocat de diferenţa faţă de 
valorile noastre culturale. Arta a fost ridicată de noi pe un 
loc mult mai înalt decât pe vremea lui Platon sau în Evul 
Mediu. După cum au remarcat mai mulţi autori, pentru o 


* (joc de copii cu două ace încrucişate - n. trad.) 


196 | Raţiune, adevăr şi istorie 


anumită categorie de persoane educate, arta de astăzi este 
religie, este cea mai scurtă cale spre mântuire. 

Teza lui Bentham este că preferința pentru “artele şi 
ştiinţele muzicii şi poeziei” în raport cu un joc de copii este 
pur subiectivă, ca şi preferința pentru îngheţata cu cremă 
de vanilie sau cea cu cremă de ciocolată. El nu neagă că 
muzica şi poezia ar avea o valoare mai mare decât acel joc 
copilăresc; în contextul urilitarismului său, faptul că cei 
mai mulţi preferă muzica şi poezia conduce la o mai mare 
utilitate pentru muzică şi poezie, deci la o valoare mai 
ridicată a acestora. Dar valoarea este un produs al 
“prejudecăţii” (al interesului subiectiv); nu există fapte care. 
să ierarhizeze valoric pushpin şi poezia, în afară de acela că 
ultima este preferată de mai mulţi oameni. Nu preferăm 
poezia pentru că ar avea o valoare mai mare, ci, mai 
degrabă, poezia are o valoare mai mare pentru că oamenii o 
preferă. (Aparent fără nici o motivaţie). 

Susținerea unei asemenea teze este atât de precară, 
încât o face neplauzibilă. Să ne oprim asupra preferinţei 
“subiective”. 

Oamenii par a accepta următorul model pentru 
preferința subiectivă. Există C care are gust de îngheţată cu 
cremă de ciocolată; există V care are gust de Îngheţată cu 
cremă de vanilie. Există două sentimente L şi D care sunt 
“plăcere” şi “neplăcere?. Iar atunci când lui Jones Îi place şi 
lui Smith nu-i place vanilia (sau lui Smith îi place, iar lui 
Jones nu-i place ciocolata) admitem că Jones are experienţa 
V+L când mănâncă vanilie şi C+D când mănâncă 
ciocolată, în vreme ce Smith are experienţa V+D cand 
mănâncă vanilie şi C+ L când mănâncă ciocolată. 

O asemenea abordare este, totuşi, naivă aşa cum a 
argumentat mai demult Köhler. Gustul de vanilie care îi 
place lui Jones nu este gustul care nu îi place lui Smith care 

nu suportă îngheţata cu cremă de vanilie. Mai degrabă 
lucrurile stau astfel: să spunem că vanilia are pentru Smith 
calitatea VI. V: este un gust neplăcut; ne-am putea imagina 
că cineva ar avea experienţa V; şi i-ar plăcea, dar numai 
parţial şi datorită unui fel de disociere şi represiune. Pe 
scurt, psihologic, dacă nu metafizic, V: este “intrinsec” 
neplăcut. Iar Smith simte D (gust neplăcut) când mănâncă 
vanilie deoarece vanilia are gustul V; (pentru el). În mod 
analog, V;, calitatea gustului de vanilie pentru Jones, este 
intrinsec “plăcută” (aşa explicându-se de ce Jones simte L). 
În limbajul lui G. E. Moore, gustul V; şi valoarea pozitivă 
formează o unitate organică pentru Jones, iar gustul V şi 
valoarea negativă sunt o unitate organică pentru Smith. 
Fenomenologic, ele nu pot fi separate aşa cum se întâmplă 
in notația V;+D şi Vj+L. Aproape sigur (cu excepţia 
apariţiei unor factori de represiune şi disociere), lui Smith 
i-ar place îngheţata cu cremă de vanilie dacă ar simţi V; iar 
lui Jones nu i-ar place, dacă ar simţi V: în loc de V. 

De ce considerăm preferința pentru vanilie sau 
pentru ciocolată, subiectivă? Adică, de ce o considerăm 
subiectivă chiar dacă nu credem că toate judecăţile de 
valoare sunt subiective, sau, conform cu Bentham, că, 
dincolo de prejudecăţi, pushpin este la fel de bun ca poezia? 
De bună seamă, dacă credem că toate preferinţele sunt 
subiective, aşa o vom considera şi pe aceasta, dar problema 
interesantă este de ce această judecată nu ne apare obiectivă 
decât, poate, dacă am fi Jones sau Smith, de ce nu are tipul 
de obiectivitate pe care fără îndoială îl au multe judecăţi de 
valoare? 

Nu există nici o nepotrivire. Dacă admitem că există 
judecăţi de valoare obiective (sau justificate) putem admite 
foarte uşor că unele dintre judecăţile aprins disputate sunt 
obiectiv corecte. Naziştii discutau în jurul judecății că 

deoarece apartenenţa lor rasială este greşită, uciderea evreilor 
este de dorit, dar antinaziştii nu considerau “subiectiv? 
dezacordul în această privinţă cu naziştii. Cei care cred că 
homosexualii ar trebui să aibă drepturi depline în 
societatea noastră sunt în dezacord violent cu cei care cred 
că activitatea homosexuală şi drepturile civile ale 
homosexualilor ar trebui să fie prohibite; nici una dintre 
părţi nu consideră preferința sa “subiectivă”. Într-adevăr, 
prezenţa dezacordului îi face pe oameni să fie siguri că 
poziţia lor morală este întemeiată. Astfel, caracterul 
subiectiv al dezacordului între Smith şi Jones nu este 
generat de faptul că “unii oameni preferă ciocolata şi unii 
oameni preferă vanilia’. 

Altă explicaţie posibilă este că pentru cei mai mulţi 
oameni, preferința pentru ciocolată sau vanilie nu este 
foarte puternică şi nici importantă. Dacă jumătate din 
populaţie nu ar putea să suporte ciocolata dar le-ar plăcea 
vanilia şi cealaltă jumătate nu ar suporta vanilia în schimb 
le-ar plăcea ciocolata, incă am putea considera aceasta ca o 
“problemă de gust’, adică în mod subiectiv. Nici existenţa 
“neutrilor” nu ar fi decisivă. 

În opinia mea, preferinţele lui Jones sau Smith ar 
deveni importante dacă ar fi corelate cu trăsături ale minţii şi 
caracterului din motive biologice sau psihice. Să imaginăm, 
un experiment mental in care o trăsătură de caracter este 
considerată bună, atât prin ea însăşi, cât şi datorită influenţei 
sale asupra simţămintelor, judecății şi acţiunii, iar o altă trăsă- 
tură de caracter este privită ca rea, atât în sine, cât şi datorită 
efectelor sale şi oricine ştie că trăsătura bună se manifestă 
prin preferința pentru vanilie, iar cea rea prin preferința 
pentru ciocolată; în acest caz, prima preferinţă ar fi privită ca 
normală şi corectă, iar a doua ca perversă sau monstruoasă 
sau ceva de acest fel. 

Nu vreau să afirm că toate preferinţele trebuie 
judecate moral prin trăsături de caracter. Unele preferinţe 
sunt foarte importante în sine: cineva care crede că este 
minunat să torturezi copii mici pentru a te simţi bine ar fi 
condamnabil (dacă ar fi normal) pe baza unei asemenea 
atitudini. Dar dacă obiectul preferinţei nu este privit ca 
important, atunci analizarea preferinţei ca o problemă de 
gust depinde de ce anume pune în evidenţă acea preferinţă. 
Judecăţile de valoare sunt adesea grupate; iar gruparea 
judecăților de valoare exprimă trăsături durabile ale minţii, 
personalităţii şi caracterului. Independenţa judecății “Eu 
prefer îngheţata cu cremă de vanilie celei cu cremă de 
ciocolată” faţă de orice complex interesant şi semnificant de 
judecăţi este tocmai ceea ce o face subiectivă (dacă nu este 
prezentă o alegere bazată pe motivații intrinseci). 

Chiar dacă preferința lui Smith pentru vanilie este 
subiectivă, nu înseamnă că este iraţională sau arbitrară. 
Smith are o motivaţie pentru a-i plăcea vanilia - cea mai 
bună motivaţie posibilă - respectiv, gustul pe care îl are. 
Valorile pot fi “subiective” când sunt relative, dar şi 
obiective; este obiectiv faptul că vanilia are un gust mai 
bun decât ciocolata pentru Smith. În Sveranitatea binelui, 
Iris Murdoch subliniază că filosofi atât de diferiţi între ei 
precum  existenţialiştii francezi şi pozitiviştii logici 
împărtăşesc un model comun al judecăților de valoare, 
modelul raţiunii ca mijloc de aprovizionare a minţii cu 
fapte neutre pe baza cărora ar trebui să alegem în mod 
arbitrar “valori” — alegerea valorilor trebuie să fie arbitrară 
deoarece “faptele” sunt (prin definiţie) neutre. Dar când 
voinţa nu dă nici o motivare judecății (motivaţia numai 
suplineşte ‘faptele’, potrivit acestui model) nu există 
rațiune pentru alegerile arbitrare; iată de ce ultimul temei al 
alegerii morale este numit “absurd” de către filosofii 

francezi şi de ce filosofii cu înclinații mai naturaliste 
vorbesc de instinct sau emoție (succesorii lui Bentham 
propun plăcere). 

În cazul pe care l-am examinat, modelul 
existenţialist-pozitivist nu se potriveşte. ‘Faptul’ — gustul în 
sine — şi valoarea — bunătatea gustului - sunt unificate, cel 
puţin din perspectivă psihologică. Calitățile experimentate 
nu sunt, în general, neutre, aşa incât ele cer mereu răspunsuri 
Şi atitudini. S-ar putea să nu se ţină seama de aceste cerinţe aşa 
cum un copil învaţă să suporte durerea unei injecții datorită 
avantajului dat de creşterea imunităţii, dar prima facie 
bunătatea sau răul unei experienţe particulare pot fi numai cu 
greu negate. (Această opinie destul de interesantă era 
adoptată de Platon şi de medievali - noi suntem, probabil, 
prima cultură care considerăm experienţa neutră). 

Non-neutralitatea experienţei este prezentă şi în 
cazul pushpin/poezie. Noi credem că este aproape 
imposibil să ne imaginăm că un ins care apreciază într- 
adevăr poezia, cineva care este capabil să deosebească 
poezia adevărată de simpla versificaţie, capabil să răspundă 
la marea poezie, ar prefera un joc copilăresc artelor care ne 
imbogăţesc viaţa, precum poezia sau muzica. Noi avem un 
motiv să preferăm poezia faţă de pushpin, iar acest motiv 
constă în resimţirea experienţei marii poezii şi în efectele 
marii poezii — creşterea sensibilităţii şi imaginaţiei prin 
lărgirea repertoriului de imagini şi metafore, şi integrarea 
acestora cu percepțiile şi atitudinile obişnuite atunci când 
un poem trăieşte în noi un număr de ani. lată experienţe 
care sunt bune prima facie — şi nu numai bune, ci 
inălţătoare. 

Dacă acestea pot fi motivații suficiente pentru 
judecăţile de valoare - motivații care sunt bune pentru 
indivizi particulari care emit judecăţi de valoare 

particulare, - nu inseamnă că toate judecăţile de valoare 
sunt raţionale. Judecăţile de valoare, judecăţi care pot trezi 
pasiunile celor care le impărtăşesc, în numele cărora unii 
oameni i-au ucis şi torturat pe alţii, au fost adesea temeiul 
pentru un amestec nesănătos de impulsuri agresive şi idei 
narcisiste. Nu este surprinzător că, atunci când un 
istoric/filosof relativist cum este Michel Foucault scrie 
despre trecut, se concentrează asupra ideilor iraționale şi 
judecăților de valoare. Dar este important să elucidăm de 
ce procedează astfel. 

Foucault scrie despre epoca modernă timpurie 
(secolele al XVI-lea şi al XVII-lea) şi despre ideologie şi 
cultură în general. Cunoştinţele sale asupra faptelor sunt de 
domeniul legendei aşa că mulţi specialişti contestă caracterul 
lor de ‘fapte’. În vreme ce unele cărţi ale sale sunt abstracte 
(Arheologia cunoaşterii), altele sunt mai de grabă aplicate: 
Naşterea clinicii şi Naşterea închisorii. Naşterea clinicii este, 
probabil, cea mai bună lucrare a lui Foucault şi conţine o 
importantă parte din teoriile sale. 

Foucault încearcă să arate că “clinica”, adică instituţia 
spitalului şi instituţiile medicale legate de aceasta, este 
urmarea apariţiei unei anumite ideologii cu privire la boală şi 
sănătate, tot atât de mult ca şi rezultatul creşterii cunoaşterii 
ştiinţifice şi tehnice. Această ideologie era conectată cu 
schimbările ideologice mai largi, indeosebi cu dezvoltarea 
individualismului în secolul al XVII-lea. El sugerează că 
spitalul nu este un loc foarte bun pentru a trata pacienţii şi, 
mai mult, convingerea noastră că spitalul ajută la vindecare 
este un fel de prejudecată ideologică şi absurdă. 

Sugestia mai extinsă care se desprinde este că 
convingerile ideologice şi jpudecăţile de valoare asociate sunt 

mai degrabă arbitrare’. Nu există un mod obiectiv pentru a 
ne afla în domeniul ideologic (cu excepţii, de bună seamă, 
datorită punctului de vedere ciudat privind propria 
“Arheologie a cunoaşterii”, pretins obiectivă). 

Pentru a vedea ce il conduce pe Foucault, să 
considerăm un exemplu mai familiar şi mai puţin 
controversat. În Evul Mediu se credea că monarhia este 
forma de guvernământ cea mai potrivită şi naturală. Această 
convingere era bazată parţial pe convingeri factuale 
considerate neintemeiate astăzi (că democraţia ar conduce 
inevitabil la anarhie şi tiranie) şi În parte pe autoritatea 
bisericii. La rândul ei, doctrina bisericii era bazată parţial pe 
consideraţii politice, dar acestea nu erau luate În seamă, 
deoarece biserica le considera inspirate şi urmare a 
interpretării cuvântului şi voinţei lui Dumnezeu. Ceea ce 
sugerează Foucault este că convingerile susţinute în trecutul 
recent şi, in consecinţă, convingerile pe care le susţinem 
astăzi nu sunt mai raţionale decât credinţa medievală în 
dreptul divin al regelui. 

Să analizăm credinţa în dreptul divin al regelui. Dacă 
nu admitem că există bune motivații pentru a crede în 
existenţa unui Dumnezeu personal care impune o anumită 
formă de organizare şi structură socială, atunci această 
convingere va fi imediat considerată ca iraţională (ceea ce 
nu înseamnă că nu corespunde unor nevoi psihologice). 


! Şi, în plus, gândirea noastră este determinată de limbajul folosit. 
Foucault vorbeşte de ‘sistemele implicite care ne determină 
comportamentul cel mai familiar în mod inconştient” (vezi J. Simon, “A 
Conversation with Michel Foucault”, Partisan Review, Nr. 2, 1971, p. 
201). Structuralismul francez, cel puţin prin reprezentanţi precum 
Foucault, Althusser, Lacan, Deleuze etc., pare caracterizat prin: 
(1) determinism; (2) relativism şi (3) afirmaţia că structuralismul este o 
‘disciplină lingvistică’. 

Chiar dacă credem în Dumnezeu, dacă nu credem că 
biserica are acces la voinţa sa, vom considera credinţa în 
dreptul divin al regelui ca iraţională. În fine, chiar 
credincioşii catolici vor admite că sprijinul acordat de 
biserică monarhiei în Evul Mediu era mai degrabă 
rezultatul unor împrejurări politice decât al revelaţiei şi 
teologiei. Pe scurt, credinţei în dreptul divin al regelui îi 
lipseşte, şi i-a lipsit întotdeauna, o bază raţională. 

În acest caz, cum a apărut o asemenea credinţă? Răs- 
punsul obişnuit pune apariţia ei pe seama unor factori 
economici şi politici (nu trebuie să fim marxişti pentru a 
admite că asemenea factori au rolul lor în determinarea 
ideologiei), ca şi în seama unor factori psihologici. 
Confortul generat de credinţa în determinarea divină este 
limpede, aşa fiind şi confortul generat de credinţa în 
infailibilitatea bisericii şi în implicarea divinității privind 
ordinea socială. Pe scurt, această credinţă a fost determinată 
de un fel de automulţumire narcisistă şi de condiţiile 
sociale. Dacă avem de-a face cu o credinţă tipică, dacă este 
reprezentativă pentru toate convingerile ideologice, atunci 
asemenea factori determină toate ideologiile. 

Deoarece acceptă un asemenea scenariu, mulţi 
gânditori francezi ii stimează pe Marx, Freud sau 
Nietzsche. Marx, Freud şi Nietzsche au ceva în comun: ei 
consideră ideile noastre etice şi religioase comune ca 
reflectări ale irațronalului, ale intereselor de clasă (la Marx), 
ale inconştientului (la Freud şi Nietzsche) sau ale voinţei de 
putere (Nietzsche).* Dincolo de ce ne place să considerăm 
drept cele mai profunde, spirituale şi morale acţiuni, fierbe 


2 Nu îi acuz pe Marx, Freud sau Nietzsche că au tras concluzii 
relativiste de aici. 

cazanul interesului economic şi fanteziilor egoiste. Aici se 
află nucleul relativismului de astăzi. 

În acelaşi timp, relativiştii nu pot folosi termenul 
“raţional” în felul pe care l-am prezentat aici. Când am 
arătat aceste pagini unui prieten relativist el a fost indignat 
de consideraţiile mele la adresa dreptului divin al regelui. 
Nu mi-am dat seama că oameni inteligenţi erau convinşi 
prin argumente filosofice că această doctrină era corectă? 
Ceea ce ofeream era o explicaţie simplistă marxistă sau 
freudiană? De bună seamă că credinţa în dreptul divin al 
regelui era rațională! 

Răspunsul meu a fost că poate exista un sens în care 
orice punct de vedere care este apărat cu inteligenţă şi 
convingător în faţa unor prejudecăţi culturale este rațional, 
dar acest sens nu poate fi unul important. Evreii l-au 
acceptat pe Moise ca profet şi legislator deoarece doctrina 
sa răspundea unor nevoi religioase, culturale şi sociale; 
aceasta nu este acelaşi lucru cu convingerea prin argumente 
raţionale. Mai târziu, profeţii investeau regii evrei (după ce 
au încercat să-i facă să se răzgândească pe evrei să aibă regi); 
asta nu este o dovadă că regii creştini de mai târziu erau 
investiţi de către divinitate. Creştinismul, care adoptase 
Biblia de la evrei, devine religia Imperiului Roman - fără ca 
populaţia sau impăratul să aibă dovezi raţionale asupra 
adevărului său. Împărații romani erau apoi învestiţi (la fel 
cu regii evrei), nici de aici nu rezultă că ei erau desemnaţi 
în mod divin. În consecinţă, după acceptarea presu- 
poziţiilor creştinismului, se puteau aduce argumente 
raţionale pentru a deriva dreptul divin al regilor din aceste 
presupoziţii. Dar a exprima acest lucru prin a spune că în 
Imperiul Roman şi în Evul Mediu, “credinţa în dreptul 
divin al regilor era pe deplin raţională” înseamnă o deviere 
de la noţiunea de raționalitate. 


Raţiune şi istorie | 205 


Hegel, care a introdus ideea că raţiunea însăşi se 
schimbă pe parcursul istoriei, operează cu două noţiuni de 
raționalitate: există un sens în care ceea ce este raţional este 
măsurat prin nivelul de dezvoltare a spiritului în procesul 
istoric la un moment dat; acesta este analog sensului 
potrivit căruia “credinţa în dreptul divin al regelui era 
raţională la momentul respectiv”. Există şi o noţiune limită 
de rațiune în sistemul lui Hegel; aceasta este stabilă, 
reprezintă stadiul final în care Spiritul devine pe deplin 
conştient de sine, care nu poate fi depăşită. Când relativiştii 
de astăzi il “naturalizează” pe Hegel prin conceptul-limită 
de raționalitate adevărată, ei îi deturnează doctrina spre un 
fel de relativism cultural. 

Nici un relativist nu vrea să fie relativist cu privire la 
orice. Cum ar putea gânditorii francezi pe care îi am în 
vedere să limiteze propriul lor relativism? Răspunsul diferă 
de la un gânditor la altul. În cazul unui marxist ca 
Althusser, răspunsul adoptat este o versiune a teoriei 
“intereselor de clasă”: toate ‘ideologiile’ sunt produsul unor 
factori iraţionali, dar acele ideologii care rezultă din 
interesele clasei muncitoare (de acum) sunt “juste” şi tind în 
direcţia eliberării omului, în vreme ce ideologiile care 
impărtăşesc interesele claselor exploatatoare sunt ‘nejuste’ 
ŞI generează mizerie. Dar Althusser distinge între 
reprezentanţii anteriori şi cei actuali ai clasei muncitoare — 
punct de vedere relativist prin refuzul de a spune că chiar 
ideologia marxistă (ideologia “clasei muncitoare”) este 
adevărată sau mai aproape de adevăr decât ideologia 
burgheză. Ideologiile pot să fie “juste” sau ‘nejuste’, conform 
lui Althusser, dar nu adevărate sau false”. (‘Adevărat sau 


* După Althusser, “Propoziţiile filosofice sunt teze’. “Tezele filosofice 
P . ? P .. . A A 
pot fi susţinute negativ ca propoziţii dogmatice în măsura, în care ele nu 

“fals” se aplică în cazul ştiinţelor de laborator şi în cazul 
acelor judecăţi pentru care există condiţii de testare 
empirică determinate). Foucault pare să încline, şi el, spre 
soluţia intereselor de clasă în ultimele lucrări, deşi este 
dificil să fim siguri. Nucleul unei asemenea doctrine, cel 
puţin în forma radicală a lui Althusser, este că tentativa de 
a salva afirmaţia relativismului radical că nici o ideologie 
nu poate fi raţională în vreme ce se acreditează ideea că 
unele ideologii (de preferat una singură — cea marxist-le- 
ninistă în cazul lui Althusser) pot fi bune, iar distincţia 
intre ideologii “bune şi “rele” sau ‘drepte’ şi “nedrepte” are 
alte temeiuri decât acceptabilitatea raţională. Deşi orice 
ideologie este adoptată din motive iraționale sau 
non-raţionale, unele cauze neraţionale (interesele clasei 
muncitoare) sunt bune şi produc ideologii bune (prin 
definiţie?) în vreme ce alte cauze non-raţionale sunt rele şi 
dau naştere la ideologii rele. În loc de a judeca ideologiile 
potrivit rațiunilor (care sunt întotdeauna raţionalizări) ar 
trebui să le judecăm prin prisma cauzelor lor. 

Această manieră de limitare a propriului relativism 
este clar nefuncţională, deoarece, care este judecata pe care 
se bazează teza că victoria “intereselor clasei muncitoare” va 
avea consecinţe dezirabile cum ar fi o lume fără rasism şi 
război şi nu totalitarism şi imperialism deghizate în 
“socialism”? Dacă răspunsul este că o asemenea variantă nu 
este socialism “cu adevărat”, nu reflectă cu adevărat 


sunt susceptibile de demonstraţie într-o accepţiune strict ştiinţifică (aşa cum 
se discută în matematică şi logică), dar nici nu pot fi demonstrate în sens 
strict ştiinţific (precum în ştiinţele experimentale)... Tezele filosofice, odată 
ce nu pot fi nici demonstrate, nici dovedite, nu pot fi considerate 
“adevărate” (demonstrate sau dovedite ca în matematică sau fizică). Despre 
ele se poate spune numai că sunt “juste”, Philosophie et philosophie spontanée 
des savants, pp. 13-14, Maspero (1967). 

interesele clasei muncitoare, atunci pe ce judecată se 
bazează teza că orice politică sau instituţie particulară (cum 
ar fi Partidul Comunist Francez) va promova interesele 
“adevărate” ale clasei muncitoare şi “adevăratul” socialism? 
Dacă asemenea convingeri pot fi justificate raţional, atunci 
nu orice ideologie este iraţională; dacă nu pot fi justificate 
raţional, atunci afirmaţia că vreo instituţie sau politică este 
“justă” trebuie să rămână la fel de iraţională ca orice altă 
afirmaţie ideologică. Dacă oamenii ar considera problemele 
ideologice drept absurde, atunci cred la fel şi despre 
ideologiile care izvorăsc din “interesele clasei muncitoare”. 

Înapoindu-ne la Foucault şi lăsând deoparte 
semnalele din lucrările sale recente că a devenit mai radical, 
motivul pentru care selectează anumite cazuri este tocmai 
pentru a sugera tezele non-raţionale (de fapt, iraționale) pe 
care le formulează asupra motivelor reale datorită cărora 
oamenii adoptă poziţii ideologice. De această dată, 
noţiunea de ideologic este foarte largă; nu numai 
comunismul, fascismul, democraţia, dreptul divin al regilor 
etc. sunt în discuţie. Convingerea că cineva este “bolnav” şi 
are nevoie de ‘tratament’, convingerea că cineva este 
“criminal” şi ar trebui, dacă este posibil, să fie “reeducat”, 
precum şi multe, multe alte convingeri din viaţa de fiecare 
zi sunt “ideologice”. Într-adevăr, pentru ochiul de vultur al 
marxistului sociologizant sau al filosofului francez, aproape 
orice convingere este “ideologică”. Poate că convingerea 
“dacă scap acest pahar se va sparge” ar fi recunoscută ca 
neutră ideologic, dar asemenea cazuri sunt puţine. 

S-ar putea crede că imi scapă adevărata teză pe care o 
susţine Foucault. După cum mărturiseşte el însuşi, aceasta 
nu este că perspectivele ideologice din trecut erau 
nebuneşti sau iraționale, ci mai degrabă că toate ideologiile, 
în sensul foarte larg în care foloseşte termenul, inclusiv 

ideologiile noastre de astăzi, sunt relative la cultură. El 
incearcă să demonstreze că fiecare cultură trăieşte, 
gândeşte, face dragoste ghidată de o mulţime de 
presupoziţii cu determinare non-raţională. Dacă ideologiile 
precedente par acum iraționale” este pentru că le judecăm 
prin prisma noţiunii noastre de raționalitate. 

Ceea ce este neclar in abordarea propusă de Foucault 
este că determinanţii pe care el şi alţi gânditori francezi iau în 
discuţie sunt :raționali în lumina situaţiei de astăzi. Dacă 
ideologia actuală este produsul forțelor care sunt iraționale 
prin prisma propriilor standarde, atunci este incoerentă. 
Gânditorii francezi nu sunt numai relativişti cultural; ei atacă 
noţiunea actuală de raționalitate din interiorul ei, şi tocmai 
acesta este aspectul pe care cititorul il poate găsi ciudat. 

Relativismul cultural nu este o doctrină nouă. 
Antropologii ne-au predicat relativismul cultural de când 
există ei ca antropologi. Dar ar fi o eroare să asimilăm 
relativismul lui Foucault cu relativismul lor. 

Atunci când un antropolog insistă asupra 
relativismului el aduce în discuţie practici şi credinţe ale 
vreunui trib exotic care ni se par iniţial respingătoare şi 
iraționale şi incearcă să arate că rolul lor este de a asigura 
bunăstarea şi coeziunea grupului. Pe scurt, el demonstrează 
(cu urmarea că exemplul este rezonabil) că, deşi practicile 
avute în vedere sunt considerate greşite sau iraționale în 
societatea noastră, sunt raţionale şi corecte în alte 
circumstanţe sociale. 

Adesea, antropologii trag o concluzie eronată din 
propriile lor exemple (iar unele dintre acestea sunt mai 
puţin evidente decât cred antropologii). Ei vor spune “totul 
este relativ”, înțelegând că nu există fapte care să conteze ca 
fiind corecte sau greşite prin ele însele. Aşa cum mi-a 
sugerat Richard Boyd, aici se ascunde un motiv politic: să 

ne convingă să stopăm distrugerea culturilor primitive prin 
punerea sub semnul întrebării a superiorității propriei 
noastre raţionalităţi şi morale. Din păcate, acest argument 
este foarte confuz. Exemplele antropologilor (atunci când 
sunt bune) arată că eronat şi corect, de pildă, sunt relative 
la circumstanţe, şi nu arată că nu ar exista corect sau eronat 
de loc, chiar în circumstanţele specificate. Argumentul 
impotriva imperialismului cultural ajunge să fie următorul: 
alte culturi nu sunt În mod obiectiv mai rele decât ale 
noastre (deoarece nu există asemenea lucruri precum mai 
binele sau mai răul obiectiv, după ei); deci ele sunt la fel de 
bune cu a noastră; prin urmare este greşit să le distrugem. 

Argumentul este echivoc. Concluzia cere ca, tot așa 
de bune să însemne obiectiv la fel de bune (cel puţin, 
potrivit standardelor noastre); dar din nonexistenţa 
valorilor obiective nu poate urma că orice este (în sensul 
cerut) “tot atât de bun” ca altceva, ci mai degrabă că nu 
există ceva de felul “la fel de bun”. Dacă valorile ar fi într- 
adevăr arbitrare, atunci nu ar trebui să distrugem culturile 
după bunul nostru plac? 

Din fericire, există temeiuri mai bune decât negarea 
valorilor obiective pentru a critica imperialismul cultural. 
Scopul antropologilor este unul bun, dar este susţinut printr- 
un argument nepotrivit. Alt termen echivoc este cel care 
priveşte noţiunea de a fi relativ, pe care îl are în vedere 
Dewey prin ‘relativism obiectiv”. Anumite lucruri sunt 
corecte — corecte obiectiv — în anumite circumstanţe şi greşite 
— greşite obiectiv — în alte circumstanţe, iar cultura şi mediul 
constituie circumstanţe relevante. Cu privire la acestea, 
antropologul are dreptate. Dar nu este acelaşi lucru cu rela- 
tivitatea valorilor în sensul că sunt simple chestiuni de gust. 

Mai mult, eliberat de confuzii conceptuale, 
argumentul antropologului trebuie acceptat. Observațiile 

sale ar trebui aprobate deoarece au rolul de a trezi 
sensibilitățile şi de a demonta prejudecata superiorității 
culturale. Dar comparaţia argumentării lui Foucault cu 
aceea a antropologului pune în evidenţă diferenţa dintre 
ele: Foucault nu argumentează că practicile trecute erau 
mai raţionale decât par a fi, ci susţine că toate practicile 
sunt mai puţin raţionale şi sunt, de fapt, determinate de 
puteri iraționale şi egoiste. Asemănarea dintre această 
doctrină şi relativismul cultural al antropologului este doar 
superficială. 

Poziţia pe care am discutat-o constituie o tentaţie 
intelectuală care este produsul creşterii cunoaşterii noastre 
privind mecanismul sociologic şi psihologic al sensibilităţii. 
Cunoaşterea şi sensibilitatea sunt parţial virtuale şi parţial 
reale; tentaţia este capcana de a concluziona că orice argu- 
ment raţional este o simplă raţionalizare şi atunci încercăm 
să argumentăm rațional pentru o asemenea poziţie. 

Dacă orice argument raţional ar fi o simplă 
raţionalizare, atunci nu numai că are sens să încercăm să 
argumentăm raţional pentru orice punct de vedere, ci are 
sens să susţinem orice punct de vedere. Dacă eu consider 
propria mea adeziune sau respingere ca un comportament 
anormal, atunci ar trebui să abandonez o asemenea 
atitudine — ceva pentru care nu există nici o adeziune sau 
respingere raţională, numai o parodie anormală de discurs 
raţional, nu poate fi numită judecată. Precum Sextus 
Empiricus, care trăgea concluzia că propriul scepticism nu 
poate fi exprimat printr-o judecată (deoarece chiar judecata 
“Nu ştiu” nu poate fi cunoscută), relativistul modern, dacă 
ar fi consistent (dar cum ar putea cineva care consideră 
consistenţa un nonsens să susţină consistent o doctrină?) ar 
trebui să considere propriile afirmaţii numai ca expresie a 
unui sentiment. 

De aici nu rezultă că nu am putem gândi raţional şi 
corect că unele dintre convingerile noastre sunt iraționale, 
ci doar că există limite dincolo de care insistența că suntem 
neputincioşi intelectual devine neinteligibilă. O asemenea 
doctrină este cea lansată de Foucault; facem efortul de a fi 
imparţiali, încercăm să adoptăm ceea ce Popper numea “o 
atitudine critică” şi să căutăm evidențe şi argumente care ar 
putea să elucideze inţelesurile presupuse, chiar dacă acestea 
nu se potrivesc cu propria noastră opţiune. Nici o 
asemenea precauţie nu are sens dacă nu credem că aceste 
practici de discuţie şi comunicare şi aceste virtuţi ale criticii 
ŞI imparţialităţii servesc pentru a demonta convingerile 
iraționale, dacă nu dintr-o dată, măcar gradual, în timp, şi 
să le inlocuiască prin convingeri care merită increderea. 
S-ar putea ca raționalitatea să nu fie reducubilă la un canon 
sau la o mulţime de principii, dar trebuie să existe un set de 
virtuţi cognitive care să ne ghideze. 

S-ar putea obiecta, totuşi, că această poziţie nu este cu 
totul imparţială. Rudolf Carnap şi John Newman sunt ambii 
gânditori responsabili şi atenţi, şi acceptă asemenea virtuţi 
cognitive, dar nici unul nu crede că ar putea fi convins de 
celălalt dacă ar trăi în acelaşi loc şi s-ar întâlni. Faptul că nu 
există o cale pentru a soluţiona disputele incât toată lumea să 
fie satisfăcută nu demonstrează că nu există mai rău sau mai 
bine într-un asemenea caz. Mulţi cred că pentru Newman 
catolicismul era o obsesie; şi mai mulţi filosofi sunt de acord 
că, strălucitor cum era, Carnap a apelat la multe argumente 
slabe. Dacă facem asemenea judecăţi arată că folosim 
principii regulative privind corectitudinea, cât şi criterii 
comparative şi considerăm că există un standard asupra 
modului în care gânditorii răspund unui asemenea ideal. Unii 
vor spune “ce-i cu asta? nu suntem mai buni dacă reuşim să 
rezolvăm o dispută decât dacă nu ar exista nici o noţiune de 

acceptabilitate raţională exterioară punctelor de vedere în 
dezbatere la care să se poată apela!” Asta este adevărat atunci 
când suntem in faţa unei dispute irezolvabile, cum este cea 
imaginată între Newman şi Carnap; dar nu este adevărat că, 
dacă am abandona ideea că există asemenea lucruri precum 
imparţialitate, consistenţă şi responsabilitate, ar fi la fel de 
bine chiar dacă nu putem decât să le aproximăm în viaţa 
zilnică sau în practică şi ajungem să considerăm că există 
numai convingeri subiective şi nici un fapt despre care aceste 
“simţăminte subiective” să fie corecte. 

Poate că analogia pe care am trasat-o (ocazional) intre 
disputa filosofică şi disputa politică poate fi de ajutor. Unul 
dintre colegii mei este un cunoscut apărător al punctului de 
vedere că orice guvern care cheltuie pentru bunăstare este 
moral neacceptabil. În optica sa, până şi sistemul public de 
învăţământ este eronat moral. Dacă sistemul public de 
învăţământ împreună cu legea educaţiei obligatorii (care, 
cred, ar privi-o tot ca un amestec brutal al guvernului asupra 
libertăţii individului) ar fi desfiinţate, atunci cele mai sărace 
familii nu şi-ar putea permite să-şi trimită copiii la şcoală şi 
s-ar ajunge la creşterea numărului de analfabeți, dar situaţia 
poate fi rezolvată, din perspectiva lui, prin intermediul milei 
private. Dacă oamenii nu ar fi destul de miloşi pentru a 
preveni analfabetismul de masă (sau înfometarea în masă a 
oamenilor în vârstă) ar fi un lucru foarte rău care nu 
legitimează deciziile unui asemenea guvern. 

Din punctul meu de vedere, premisele sale 
fundamentale - absolutizarea dreptului la proprietate, de 
pildă - sunt contraintuitive şi nu pot fi argumentate 
suficient. Din punctul său de vedere, eu sunt prizonierul 
unei filosofii paternaliste pe care el o consideră în 
neconcordanţă cu drepturile omului. Aici este o diferenţă 
profundă de vederi, dar mai degrabă în ce priveşte “filosofia 

politică” decât “politica”. Dar multe disensiuni politice sunt 
create de disensiunile din filosofia politică, deşi nu 
intotdeauna atât de incompatibile ca aceasta. 

Ce se întâmplă într-un asemenea caz? Când ambele 
variante sunt susţinute in mod inteligent este posibil 
uneori să se circumscrie sursa neinţelegerii. Adesea, când 
neînţelegerea este mai puţin fundamentală, ambele părţi 
şi-ar putea schimba poziţia mai mult sau mai puţin. Dacă 
nu se ajunge la înțelegere, părțile se pot mulţumi cu un 
compromis mai mult sau mai puţin acceptabil. 

Asemenea discuţii inteligente între oameni cu vederi 
diferite sunt, din păcate, rareori întâlnite în zilele noastre; 
dar, cu atât mai bine atunci când se întâmplă. Iar cele două 
atitudini, într-o asemenea dispută, interacționează într-un 
mod interesant. Pe de o parte, trebuie apreciate şi 
recunoscute virtuţi intelectuale de cea mai mare 
importanţă: minte deschisă, luarea în considerare a 
argumentelor şi motivaţiilor, capacitatea de a accepta 
critica etc. Dar care este situaţia cu fundamentele asupra 
cărora nu se poate cădea de acord? Am fi nesinceri dacă am 
susţine că aceste două poziţii nu pot fi comparate ca fiind 
mai bune sau mai rele. Nu este o simplă problemă de gust 
dacă cineva crede în obligaţia comunităţii să-i trateze pe 
membrii săi cu compasiune, dându-i întâietate faţă de 
dreptul la proprietate; la fel şi partenerul meu. Fiecare 
dintre noi îl consideră pe celălalt ca lipsit, la un anumit 
nivel, de sensibilitate şi percepţie. Pentru a fi sincer până la 
capăt, fiecare dintre noi se caracterizează printr-un fel de 
respingere, nu pentru inteligenţa celuilalt - fiecare îl 
consideră pe celălalt de cea mai bună calitate intelectuală - 
nici faţă de celălalt ca persoană - deoarece respect 
onestitatea, integritatea şi bunătatea celuilalt, chiar mai 
mult decât în cazul altor colegi care sunt de acord cu mine 

în privinţa opiniilor politice - ci pentru complexul de 
emoții şi judecăţi ale fiecăruia. 

Dar nu am devenit mai puţin sincer de data asta? 
Spun că îi respect lui Bob Nozick inteligenţa, şi aşa este. 
Spun că îi respect caracterul, şi aşa se întâmplă. Dar când 
simt respingere pentru emoţiile şi judecăţile lui, oare nu 
este vorba de respingere pentru el? 

Există un lucru dureros pe care politeţea mă opreşte 
să-l examinez cu părtinire în legătură cu atitudinile noastre 
de acceptare sau de respingere. Niciunuia dintre noi nu-i 
place şi nu respectă orice despre oricine (cel puţin în ceea ce 
ne priveşte). Nu există nici o contradicţie intre a avea un 
respect deosebit pentru cineva şi, totuşi, a considera că are 
o slăbiciune intelectuală sau morală, aşa cum nu este nici o 
contradicţie între a te respecta pe tine dar a considera că ai 
o slăbiciune intelectuală sau morală (sau emoţională). 

Vreau să spun că putem întâlni dispute între 
oponenți de toate felurile: între un oponent care are 
virtuţi intelectuale precum minte deschisă, respect pentru 
rațiune şi dispoziţie pentru autoctritică şi unul care nu le 
are; între un oponent care are un bagaj de cunoştinţe 
impresionant şi unul care nu are; intre un oponent care 
se predă sentimentelor şi fanteziei (ceea ce fac oamenii 
obişnuiţi când discută despre politică) şi unul care 
raţionează cu atenţie. lar atitudinea ambivalentă cu 
privire la respingere şi respect este una sinceră: respect 
pentru virtuțile intelectuale ale celuilalt; respingere 
pentru slăbiciunile lui emoţionale (conform cu standar- 
dele proprii, întotdeauna încep de la celălalt). “Respingere 
şi respect” poate părea exagerat. Şi ar fi exagerat în cazul 
când respingerea l-ar viza pe celălalt ca persoană şi nu 

numai pentru un complex de sentimente şi judecăţi. Dar 
este o atitudine mai sinceră decât relativismul fals, adică 
decât ipoteza că nu există nici o rațiune pentru ca 
individul să simtă că punctul său de vedere este rezonabil, 
pe când al celuilalt este irațional. 


Ar fi de ajutor să coborâm de la nivelul abstract la 
care am discutat şi să ne intoarcem din nou la exemple 
relativ simple. Să ne oprim la judecata pe care oamenii 
obişnuiţi sunt gata să o emită cel mai des, că pacea este 
preferabilă războiului. (Asemenea judecăţi nu sunt 
niciodată discutate de Foucault, aşa cum nu au fost 
descrise de Swift, pentru cel puţin un motiv: ambii sunt 
autori satirici. Numai nebunia socială îi interesează, nu şi 
- atunci când există — sănătatea socială). Nu există 
îndoială privind motivațiile unei asemenea judecăţi. 
Suntem prea familiari cu ororile războiului, cu ceea ce se 
întâmplă în război cu adulţii şi copiii, cu combatanții şi 
necombatanţii, cu pământul şi vegetaţia. Chiar dacă o 
asemenea judecată izvorăşte parţial din interesul propriu, 
asta nu o face iraţională; ci dimpotrivă. 

Chiar dacă o întreagă populaţie ar judeca altfel, că 
războiul este preferabil păcii, nu s-ar găsi raţiuni care să 
motiveze o asemenea atitudine. Agresiunea şi fantezia 
pot împinge oamenii spre vărsare de sânge. Dar, iarăşi, de 
aici nu rezultă că toate judecăţile de valoare sunt 
iraționale, ci numai unele; şi este foarte greu să spunem 
care şi când merită încrederea noastră (iată de ce susţin 
importanţa imparţialității şi spiritului critic între 
virtuțile cognitive). 

Faptul că unele judecăţi de valoare sunt raţionale şi 
obiective nu înseamnă că discuţiile noastre despre 
capitalism, democraţie, socialism, drepturi, autonomie 
etc., nu sunt de multe ori fără sens. Chiar atunci când 
ceea ce vrem să spunem despre ceva general este corect, 
avem uneori probleme în a ne exprima indeosebi când nu 
suntem obişnuiţi cu ideile abstracte. Aici este inclus cazul 
antropologului care, atunci când spune că nu există valori 
obiective, vrea să spună că valorile sunt relative la 
circumstanţele cazului respectiv. Chiar dacă avem succes 
in a exprima ce dorim să spunem, există forţe iraționale 
care tind să guverneze judecata noastră. Nu neg că o 
asemenea putere poate corupe judecata; dar resping că 
suntem neajutoraţi în faţa forţelor iraționale, încât ar fi o 
dovadă de delăsare să nu încercăm să judecăm cu 
inteligenţă şi dreptate. A spune că putem fi raţionali este 
altceva decât a spune că suntem infailibili. Dimpotrivă, 
aşa cum subliniază Iris Murdoch, năzuinţa pentru o 
instanţă raţională este esențialmente ceva progresiv şi 
“perfectibil la infinit”. 


Afirmațiile de până acum ar putea fi acceptate de 
un adept inteligent al relativismului moral. Nu este 
nevoie ca un relativist să fie preocupat de nedeterminarea 
raţionalităţii tuturor judecăților de valoare, sau de 
apărarea tabloului istoriei zugrăvit de Foucault, ca o serie 
discontinuă de discursuri şi de ideologii care se impun 
fără vreun motiv raţional. Un relativist mai modest s-ar 
mulţumi cu teza lui Dewey că unele valori sunt relative 


* The Sovereignity of Good, p. 23. 

obiectiv — în circumstanţe date, naturale sau istorice, faţă 
de cei care le evaluează. Un asemenea relativist modest 
menţine teza relativităţii valorilor. “Obiectivitatea” pe 
care o neagă nu este obiectivitatea pe care o afirma 
Dewey”, că orice judecată este întemeiată faţă de 
domeniul său, fiind mai degrabă obiectivitatea pe care o 
afirmă Platon, obiectivitatea nelegitimă (cum ar spune 
relativiştii) care priveşte discursul despre un reper 
absolut, deosebit de orice circumstanţă şi valid în orice 
circumstanţă. 

Dacă nu mă mulţumesc cu acest relativism modest, 
dacă nu mă simt atras de etica lui Dewey, nu se întâmplă 
pentru că tânjesc după Absolut. Când afirm că crima şi 
suferința oamenilor nevinovaţi sunt greşite, nu îmi pasă 
dacă această judecată ar fi validă pentru orice constituţie 
şi psihologie imaginabilă. Dacă există fiinţe, să spunem 
pe Alpha Centauri, care nu simt durere şi cărora nu le 
pasă de moartea unui individ, atunci agitația noastră 
despre “crimă şi suferinţă” le-ar părea prea mult zgomot 
pentru nimic. Dar asemenea ființe nu pot înţelege 
comandamentele morale prezente aici. Dacă “obiectivi- 
tatea” noastră este obiectivitatea umană, comandamentele 
respective sunt suficient de obiective. 


Doctrina lui Dewey despre “relativitatea obiectivă” 
nu poate da seama de cazul nazismului (deşi Dewey nu 
ar fi ocolit subiectul). Vreau să spun că ţelurile naziştilor 
erau cu totul eronate, iar afirmaţia că “aceasta este 
adevărat relativ la interesele noastre şi fals relativ la 
interesele naziştilor” este tocmai tipul de relativism moral 


* Vezi teoria valorii a lui Dewey din The Enciclopedia of Unified 
Sciences, vol. II, nr. 4, Universitatea Chicago (1939). 

pe care doresc să-l resping. Relativismul obiectiv pare a fi 
doctrina corectă pentru multe Situaţii; dar nu pentru 
cazurile în care drepturile şi datoriile se manifestă atât de 
drastic încât alegerea trebuie făcută între corect şi eronat, 
intre bine şi rău. 

Într-adevăr, există teza că noţiunea modernă instru- 
mentală de raționalitate este ea însăşi ‘relativist 
obiectivă”. Nucleul acestei noţiuni este o simplă diho- 
tomie: alegerea scopurilor nu este nici rațională nici 
iraţională (deşi este nevoie de un nivel minim de 
consistenţă), în vreme ce alegerea mijloacelor este 
rațională în măsura în care este eficientă. Raţionalitatea 
este un predicat pentru mijloace, nu pentru finalităţi şi 
este în totalitate unit cu eficienţa. Astfel, preferința lui 
Jones pentru vanilie faţă de ciocolată într-o situaţie parti- 
culară ar fi raţională pentru Jones dacă îi generează 
satisfacția urmărită. Această concepţie, care ne întoarce la 
dictumul lui Hume: “raţiunea este şi trebuie să fie sclava 
pasiunilor”, care l-a influenţat puternic pe Bentham, este 
larg recunoscută de cercetătorii moderni în ştiinţele 
sociale. Ea joacă un rol important în teoria bunăstării 
economice şi in multe alte domenii. Noţiunea 
economiştilor moderni Pareto optimum este o incercare 
de optimizare economică unde contează numai eficienţa 
mijloacelor şi nu presupune judecăţi de valoare privind 
scopurile agenţilor economici; această noţiune este astăzi 
de interes deoarece presupune că alegerea mijloacelor este 
subiect pentru critica raţională, în timp ce alegerea 
scopurilor nu este. 

Această concepţie pierde mult din atractivitate 
când vedem că teorii psihologice simple nu i se supun. În 

doctrina benthamistă, scopurile, finalităţile, ţelurile sunt 
considerate fie ca parametri individuali constanţi 
(invăţarea este descrisă ca un proces cu atât mai reuşit cu 
cât ajunge să estimeze consecinţele acţiunilor şi să con- 
ducă la atingerea cât mai eficientă a scopurilor, dar nu ca 
un proces de dobândire a noi scopuri) sau prin parametri 
individuali care, chiar dacă nu sunt constanţi, se schimbă 
numai ca rezultat al factorilor neraţionali şi pe care teoria 
nu îi poate surprinde. 

Bernard Williams a subliniat că există un număr 
de modalităţi în care scopurile individuale, şi nu numai 
mijloacele alese să le atingă, pot fi supuse criticii 
raţionale; căi care devin vizibile în momentul în care 
depăşim domeniul psihologiei lui Bentham. 

Teoria lui Bentham lasă loc situaţiei în care un 
individ poate fi convins să abandoneze un scop (sau 
oricum, să abandoneze urmărirea lui) prin critică raţională: 
când a greşit estimarea consecinţelor aşa încât costurile 
atingerii scopului sunt mai mari decât cele anticipate. 
Aceasta deschide calea spre o problemă care are de-a face 
tot atât de mult cu imaginaţia ca şi cu inteligenţa pro- 
poziţională: ce s-ar întâmpla în planul experienţei cu 
atingerea scopului? Mulţi oameni care urmăresc un scop, 
odată ce l-au atins nu simt plăcerea pe care o aşteptau. 
Chiar în interiorul schemei lui Bentham ar fi posibil ca 
decizia raţională să fie abordată luând în considerare 
posibilitatea unei estimări eronate a plăceri: resimţite în 
legătură cu atingerea unui scop. În acest fel, nu numai 
mijloacele, dar şi scopurile ajung să fie criticate raţional. 


* Aici expun pe scurt o conferinţă intitulată “Internal and External 
Reasons”, susţinută la Harvard, în noiembrie 1978. 

Uneori, oamenii adoptă scopuri pe care nu le pot 
urmări mental. Sau, chiar dacă se gândesc la ele (sau cineva 
le sugerează) le poate lipsi imaginaţia (iar imaginaţia!) să 
vizualizeze ce pot obţine dacă aceste scopuri ar fi aşa cum 
par — cu atât mai mult, dacă aceste scopuri sunt trăsături de 
caracter, cum ar fi dezvoltarea gustului pentru poezie. Cel 
care preferă pushpin poeziei poate nu este în stare să-şi 
imagineze ce ar simţi dacă ar fi receptiv la adevărata poezie 
Şi dacă şi-ar da seama că inteligenţa sa ar putea creşte sau 
imaginaţia s-ar putea îmbogăţi, poate şi-ar da seama că a 
făcut o greşeală. 

Este important că abilitatea de a critica raţional 
scopurile cuiva poate depinde tocmai de bogăţia 
imaginaţiei tot atât de mult ca de abilitatea de a deosebi 
judecăţile adevărate de cele false. De asemenea, are 
importanţă faptul că scopul analizat poate fi o trăsătură 
de caracter, nu numai un lucru sau un eveniment. 

Există şi alte căi, pe lângă estimarea greşită a satis- 
facţiei unui scop sau a scopurilor alternative, prin care 
cineva poate alege greşit un scop. Williams a subliniat 
(invocând o observaţie care provine de la Aristotel) că 
adesea scopul este general (de pildă, “să mă distrez 
deseară”), iar problema nu constă atât de mult în găsirea 
mijloacelor pentru a-l duce la îndeplinire, ci a găsi tipul de 
activitate care să constituie o specificare acceptabilă a 
acelui scop (cum ar fi “să merg la cinematograf” sau “să 
stau acasă să citesc o carte’ etc.). Dacă cineva poate 
imagina specificaţii noi şi creative ale scopului sau numai 
specificaţii banale depinde mai ales de imaginaţie. 

Problema, aşa cum a pus-o Williams, este că, chiar 
dacă înlocuim psihologia îngustă a lui Bentham cu o 

abordare corectă a tuturor acestor lucruri, rămâne loc 
pentru relativism. Exemplul lui Williams era situaţia 
ipotetică a unui tânăr al cărui tată doreşte să-l determine 
să aleagă o carieră militară. El invocă tradiţia familiei 
(bărbaţi au fost ofiţeri de multe generaţii) şi 
patriotismul, dar degeaba. Chiar când tânărul se 
autosugestionează că ar putea să-i placă să fie ofiţer, nu 
găseşte nimic în acest scop care să-l atragă. Nu este scopul 
său, dar nu pentru că nu ar avea suficientă inteligenţă sau 
imaginaţie. 

Cazul naziştilor ar putea fi asemănător. Să presu- 
punem că naziştii au câştigat războiul, astfel că nu se poate 
invoca înfrângerea Germaniei ca motivaţie practică să nu 
fim nazişti. Poate unii nazişti nu cunosc consecinţele 
nazismului, suferinţele pe care le-a adus etc. Poate că unii 
dintre ei nu ar fi fost nazişti dacă ar fi avut suficientă 
inteligenţă şi imaginaţie incât să aprecieze consecinţele sau 
să aprecieze alternativa unei vieţi mai bune. Dar fără 
indoială, mulţi ar fi rămas nazişti deoarece nu le pasă de 
suferinţele pe care le generează acţiunile lor şi deoarece, 
pentru ei, nu prezintă importanţă că ar fi avut o viaţă mai 
bună în alt mod, nu ar fi procedat cum a făcut tânărul din 
povestirea lui Williams. Nu există finalitate în ez la care să 
apeleze, nici actuală, nici potenţială, pe care ar putea-o 
alege dacă ar fi mai imaginativi sau mai inteligenţi. Chiar 
ignorând “psihologia” lui Bentham suntem confruntaţi cu 
problema relativismului moral. 

Să discutăm şi un caz mai puţin important decât al 
naziştilor. Să ne imaginăm o societate de fermieri care, 
dintr-un motiv oarecare, au un dezinteres total faţă de 
artă, faţă de ştiinţă (cu excepţia realizărilor care îi pot 

ajuta în munca de la fermă), faţă de religie, pe scurt, faţă 
de orice domeniu spiritual sau cultural. (Nu vreau să 
sugerez că fermierii actuali ar fi precum cei imaginaţi 
aici). Nu trebuie să ni-i imaginăm pe aceşti oameni ca răi; 
ne imaginăm că ei conlucrează paşnic, sunt suficient de 
atenţi unul faţă de altul. Cititorul să-şi închipuie numai 
că interesele lor sunt limitate la scopuri minime, precum 
să aibă suficiente alimente, să aibă un adăpost cald şi alte 
plăceri simple cum ar fi petrecerea împreună a unor 
evenimente deosebite. Pe scurt, ne imaginăm că aceştia 
duc o existenţă apropiată de cea a animalelor şi nu îşi 
doresc să aibă un alt fel de existenţă. 

Asemenea oameni nu sunt morali. Nu există nimic 
nepermisibil în modul lor de viaţă. Dar tendinţa noastră 
naturală (numai dacă nu suntem sub stăpânirea 
relativismului radical) este să considerăm că stilul lor de 
viaţă este, pe undeva, de compătimit. Lor le lipseşte cu 
desăvârşire ceea ce Aristotel numea ‘nobilitate’. Ei duc o 
viaţă de porci - porci prietenoşi, poate, dar totuşi porci, 
iar Viaţa unui porc nu este o viaţă pentru un om. 

În acelaşi timp - şi aceasta este problema - nu 
suntem tentaţi să spunem că aceşti oameni-porci ar fi în 
vreun fel zrațional:. Aceasta poate fi rezultatul lipsei 
noastre indelungate de cultură privind modul în care 
benthamiştii folosesc termenii “raţional” şi “irațional”, dar 
s-ar putea să fie şi rezultatul dispoziţiei noastre actuale. 
Vieţile oamenilor-porci nu sunt atât de bune cât ar putea 
să fie, vrem să spunem, dar ele nu sunt iraționale. 

Deşi nu susţin că este doar o problemă de gust să 
avem o viaţă mai bună sau mai rea, nu văd cum se poate 
argumenta că este rațional să alegem viaţa mai bună şi că 

este irațional să o alegem pe cea mai rea. Nu vreau să 
spun că asemenea alegeri conduc la urmarea că ‘totul este 
relativ”; de data aceasta, întemeierea este dificil de 
descoperit. 

Poate unele corecţii la psihologia benthamistă 
sugerate de Bernard Williams ne-ar putea ajuta în acest 
caz. Să presupunem că oamenii-porci s-au născut cu un 
potențial uman normal (dacă nu, atunci vieţile lor nu sunt 
“mai rele decât ar putea fi” aşa că nu suntem justificaţi să-i 
compătimim, ci numai, cel mult, să simţim puţină milă 
faţă de ei). În acest caz ei ar putea fi determinaţi să 
aprecieze aspectele artistice, ştiinţifice sau spirituale ale 
VIEŢII; să trăiască o viaţă mai umană. Dacă vreunul dintre 
ei ar face astfel, fără îndoială că şi alţii ar prefera viaţa 
acestuia (deşi le-ar părea mai puţin distractivă). Oameni 
care trăiesc vieţi animalice se vor simţi ruşinați când vor 
ajunge la o viaţă mai umană; cei care trăiesc vieţi mai 
umane nu ar avea sentimentul de ruşine când ar ajunge 
intr-o viaţă decăzută. Aceste observaţii sunt temeiuri 
pentru a crede că oamenii-porci se află într-un fel de 
eroare, intr-un fel de sincopă cognitivă, potrivit lui 
Williams; temeiuri pentru a crede că ei nu se gândesc la 
scopuri alternative şi temeiuri pentru a crede că ei nu au 
făcut niciodată compromisuri faţă de ei înşişi pentru a-şi 
imagina cum s-ar simţi în situaţia scopurilor alternative. 
Pe scurt, ei nu ar putea recunoaşte că au ales o viaţă mai 
rea, deoarece nu au avut niciodată o concepţie adecvată 
despre ce este mai bine. 

Observațiile anterioare ar putea să ne edifice asupra 
noţiunii că Viaţa acestor oameni este supusă criticii 
raţionale, dar nu este la fel de clar cum trebuie aplicată, 

faţă de situaţia naziştilor. (S-ar putea invoca tautologia că 
oricine nu alege o viaţă mai bună nu are o concepţie 
adecvată asupra ei; dar o asemenea manevră nu ne ajută 
prea mult.) Chiar în cazul oamenilor-porci, dacă printre 
ei ar fi oameni-porci fanatici, opunându-se oamenilor- 
porci obişnuiţi, atunci observaţia privind ruşinea nu ar 
avea loc. Fanaticii nu concep alternative la care s-ar putea 
raporta. 

Reţinerea de a-i acuza pe oamenui-porci de un 
defect rațional (cu excepţia cazului când, cel puţin latent, 
nu reuşesc să atingă unele dintre scopurile /or) este 
urmarea recentelor critici ale noţiunii de raţional în 
cultura noastră, după cum este uşor să se stabilească din 
faptul că nici un filosof antic sau medieval nu ar vedea 
nimic straniu în a spune că dacă A este o viaţă mai bună 
decât B, atunci este rațional, cea mai bună rațiune 
posibilă, să se aleagă A mai curând decât B. Am pierdut 
abilitatea de a vedea cum bunătatea unui scop conduce la 
raționalitatea alegeru lui. 

Desigur, aceasta este o explicaţie extinsă a faptului 
că nu considerăm “bunătatea” ceva obiectiv. În acest caz, 
suntem confruntaţi cu un cerc sau mai degrabă cu două 
curbe. Există cercul modern: concepţia instrumentalistă 
despre raționalitate susţine afirmaţia că alegerea unei 
finalităţi bune, sau care nu este rea în mod absolut, nu 
conduce la iraţionalitate dacă acea finalitate nu este 
aleasă, ia această teză, la rândul ei, susţine afirmaţia că 
bunătatea sau răutatea nu sunt obiective, care, la rândul 
ei, susţine afirmaţia că noţiunea instrumentalistă de 
raționalitate este singura inteligibilă. Există şi un arc 
tradiţional: raţiunea alege finalităţile pe temeiul bunătății 

lor (în opoziţie cu “pasiunea” care ne dictează finalităţi pe 
baza apetitului sau a “înclinaţiei”), se ajunge la punctul de 
vedere că este rațional să se aleagă binele, care la rândul 
său întemeiază afirmaţia că bunătatea şi răutatea sunt 
obiective. De bună seamă, nu putem să ne intoarcem pur 
şi simplu la perspectiva medievală, oricât de conservatori 
am fi; dar, oare, cercul benthamist să fie o alternativă 
viabilă? 

Impactul ştiinţei asupra 


concepţiei 
moderne 
privind 
raționalitatea 


Discuţia pe care am 
prezentat-o pare fără sfârşit — 
având deja mai multe decade - 
datorită, poate, presupunerii 
că raționalitatea are un fel de 
prioritate asupra binelui. Pro- 
blema se reduce la întrebarea 
dacă există vreun sens în care 
alegerea unei finalităţi rele 
poate fi numită iraţională, ca 
şi dacă bunătatea ar fi o 
dovadă de raționalitate a 
judecății, dacă ar fi aleasă. A 
accepta o asemenea teză, În- 
deosebi când presupunerile 
despre raționalitate sunt o 
colecţie largă de mituri 
culturale, inseamnă a adopta o 
prejudecată. În cele ce ur- 
mează propun inversarea ter- 
menilor şi să ne întrebăm nu 
atât cum este bunătatea ra- 
țională, ci dacă a fi raţional 
înseamnă a fi bun? Întrebarea 
privind valoarea raţionalităţii 
însăşi urmăreşte clarificarea 
naturii raţionalității, explici- 


tarea presupunerilor pe care le acceptăm cu privire la raţio- 
nalitate, cu finalitatea de a putea stabili ce este eronat în 
modul în care am abordat până acum problema raţionalităţii 

Să ne reamintim argumentul impotriva obiectivităţii 
judecăților de valoare a lui Max Weber, care a introdus 
distincţia modernă între fapt şi valoare, respectiv că nu se 
poate stabili adevărul unei judecăţi de valoare aşa încât să 
satisfacă toate persoanele raționale posibile. Chiar de la 
inceput se pune accentul pe imposibilitatea, sau pretinsa 
imposibilitate a judecăşilor de valoare. Raţionalitatea a supus 
valorile unei examinări continue multă vreme. În acest 
context, prin raționalitate trebuie să se înţeleagă raţiona- 
litatea ştiinţifică”, ea este rezultatul “ştiinţei pozitive” despre 


! Cf. îndeosebi “Die Objektivität sozialwissenchaftlicher Erkenntnis’, 
Archiv für Sozialwiss. und Sozialpolitik, vol. 19 (1904), pp. 24-87, şi “Der 
Sinn der soziologischen und ökonomischen Wiessenschaften', Logos, VII 
(1917), pp. 49-88 şi “Wiessenschaft als Beruf’, Vortrag, 1919. Aceste trei 
texte au fost retipărite în The Methodology of the Social Sciences, Glencoe, 
Illinois, 1949. 

? K.O. Apel îl înţelege pe Weber în acelaşi mod în “The Common 
Presuppositions of Hermeneutics and Ethics: Types of Rationality Beyond 
Science and Technology”, Research in Phenomenology, Nr. IX, 1979. Astfel, 
Apel scrie: “Max Weber, cu toate acestea, propune şi un răspuns strict 
negativ cu privire la intrebarea mea despre tipurile posibile de raționalitate 
dincolo de ştiinţa liberă de valori, şi de tehnologie. Acest răspuns a devenit 
paradigmatic, cred eu, pentru sistemul ideologic vestic. Weber restrânge 
domeniul înţelegerii metodologice la înţelegerea “liberă de valori” care este 
centrată în jurul ‘tipului ideal” al “inţelegerii raţionale indreptate spre scop’ 
sau acţiunilor raţionale indreptate spre scop’. Acum, asemenea acțiuni pot 
fi numite ‘instrumentale’; în acele cazuri în care ele au succes, ele pot fi 
analizate sau reconstruite ca fiind bazate pe transpoziţiile de succes de la 
regulile dacă-atunci ale ştiinţei nomologice, în regulile dacă-atunci ale 
prescripţiilor tehnologice. În acest fel, Max Weber restrânge problema 
inţelegerii metodologice la tentativa de a surprinde raționalitatea mijloace. 
scopuri de natură tehnologică (liberă de valori), dincolo de acţiunea umană. 
Aceasta este teza raționalității instrumentale care constituie paradigma 
raţionalităţii în sens restrâns. Trebuie subliniat, totuşi, că pentru o înţelegere 

care se spune că poate satisface toate persoanele raţionale. Un 
motiv pentru a valoriza raționalitatea este clar. Raţionalitatea 
ştiinţifică ajută, fără îndoială, la atingerea scopurilor. În 
vreme ce puţini oameni educați ar subscrie la punctul de 
vedere că trebuie să urmăm ştiinţa numai de dragul 
succesului tehnologic, nu este nici o îndoială că succesul 
tehnologic al ştiinţei este covârşitor în cel mai literal sens al 
cuvântului. Trăim o continuă serie de revoluţii tehnologice 
care ne reamintesc mereu de forţa ştiinţei de a modela vieţile 
noastre - “revoluţia industrială”, “revoluţia electronică”. Chiar 
inainte de revoluţia industrială, succesul fizicii newtoniene a 
impresionat numeroase minţi. De exemplu, când a inceput 
discuţia privind noţiunea de “progres” în secolul al XVII-lea, 
adepţii progresului au intemeiat crezul lor pe afirmaţia că 
“Newton l-a depăşit pe Aristotel. Nimeni nu ar putea 
argumenta convingător că Shakespeare este un dramaturg 
mai bun decât vreunul dintre autorii de tragedii antici sau un 
poet ar mai bun decât Homer; dar pare imposibil de negat că 
ştiinţa lui Newton reprezintă un progres în cunoaştere in 
raport cu ştiinţa lui Aristotel. 

Deşi enciclopediştui şi alţii s-au grăbit să generalizeze 
noţiunea de progres de la ştiinţă la instituţiile politice şi 


raţională indreptată spre scop in sociologie nu este necesar ca agentul să fie 
sigur de succesul transpunerii regulilor nomologice în maxime tehnologice 
cu privire la relaţii mijloace-scopuri. Pentru a înțelege acţiunile sale în 
lumina acestui tip de raţionalitare instrumentală, este suficient să ne 
asigurăm că era raţional ca agentul să acţioneze aşa cum a făcut-o sub 
anumite presupoziţii despre scopurile sale şi convingeri despre mijloacele 
sale sau căile ori strategiile ce trebuie urmate pentru atingerea scopurilor. În 
acest fel, devine o problemă empiric-hermeneutică privitoare la înţelegere 
să se găsească şi să se verifice în plan ipotetic acele relaţii intenţii-scopuri şi 
convingeri-mijloace din perspectiva agentului, în lumina cărora acţiunile 
sale por fi înţelese ca raţionale în sensul raţionalităţii tehnologice mijloace- 
scopuri. 

moralitate, generalizarea a părut pe atât de neclară în secolul 
al XX-lea pe cât de limpede era În secolul al XIX-lea. 

Auguste Comte a construit o filosofie, pozitivismul, 
care celebrează succesul ştiinţei. Istoria, potrivit lui Comte, 
este povestea succesului: incepe cu miturile primitive, acestea 
sunt purificate şi rafinate conducând spre religia înaltă, din 
care Îşi trag seva sistemele metafizice ale lui Platon sau Kant, 
iar din metafizica de astăzi se ajunge la “ştiinţa pozitivă”. De 
bună seamă că eroul acestei povestiri este ştiinţa. Ştiinţa 
atrage atenţia prin succesul ei intelectual şi tehnologic. 
Suntem impresionați indeosebi de impactul pe care îl are 
asupra propriei noastre vieţi. 

Rezultă un motiv pentru îndoiala că judecăţile de 
valoare ar avea un statut cognitiv, respectiv că nu pot fi 
verificate “prin metode ştiinţifice” cum s-a spus mereu. De 
asemenea, trebuie menţionat faptul, care joacă un rol 
central în viziunea lui Foucault, că nu putem atinge 
acordul universal, sau măcar majoritar, în ceea ce priveşte 
chestiunile etice. Dacă avortul este corect sau greşit sau 
dacă homosexualitatea este corectă sau greşită nu par a fi 
chestiuni asupra cărora unele răspunsuri să întrunească 
acordul tuturor; în acelaşi timp, este larg răspândită con- 
vingerea că pentru o teorie ştiinţifică se poate demonstra 
corectitudinea, spre satisfacția tuturor. Raţionalitatea 
ştiinţei este identificată uneori, cel puţin în parte, cu faptul 
că măcar predicțiile sale pot fi dovedite public; că oricine 
poate fi de acord că aceste rezultate sunt obţinute şi 
fenomenele prezise de teorie au loc. De bună seamă că aici 
apare un cerc: dacă identificăm procedurile raţionale cu cele 
care conduc la concluzii la care aderă majoritatea, atunci 
argumentul lui Weber, chiar dacă este corect, că în 
chestiunile etice nu se poate ajunge la consens de către 

oamenii raţionali, ar însemna că nu se poate ajunge la 
consens intre cei care folosesc metodele care sunt prevăzute 
că ar conduce la asentimentul majorităţii sau al unei 
majorităţi covârşitoare. Adică, modul în care determinăm 
că judecăţile de valoare nu pot satisface toţi oamenii 
vaționali nu este împărtăşit de majoritatea acestor oameni. 
Prin urmare, nu se obţine un test pentru raționalitate; 
formularea lui Weber sugerează că, într-un fel, mai Întâi 
socotim care sunt membrii raţionali ai unei populaţii şi 
„apoi vedem dacă ei sunt sau nu de acord asupra adevărului: 
unei judecăţi de valoare. Dar în realitate niciodată nu are 
loc un asemenea recensământ. Exemplele lui Weber (cu 
mandarinii chinezi şi altele) arată numai că judecăţile de 
valoare nu pot fi verificate în aşa fel incât să satisfacă toţi 
oamenii educați sau inteligenţi (care sunt intotdeauna 
aceiaşi cu oamenii raţionali). Într-o formă deghizată, 
argumentul lui Weber este argumentul majorităţii; el 
apelează la faptul că oamenii educați pot cădea de acord 
asupra “ştiinţei pozitive”, in vreme ce un asemenea 
argument nu poate fi adoptat în cazul valorilor etice. Este 
interesant contrastul acestei teze cu cea a lui Aristotel care 
acceptă că în etică ar trebui să încercăm obţinerea acordului 
celor mulţi, dar trebuie să fim conştienţi că adesea este 
imposibil. Uneori suntem capabili să-i convingem numai 
pe cei inţelepţi; şi de bună seamă, trebuie să avem incredere 
in recunoaşterea socială a celor înţelepţi. 

De multe ori nu se obţine un acord covarşitor asupra 
adevărului unei teorii ştiinţifice. Cei mai mulţi oameni 
sunt ignoranţi în ce priveşte ştiinţa şi multe teorii, 
indeosebi din ştiinţele exacte unde este cerută prea multă 
matematică, rămân neînţelese. În acelaşi timp, cei mai 
mulţi oameni nu sunt afectaţi de această situaţie. Deoarece, 
conform operaţionalismului slab, care a devenit filosofia de 

lucru a multor oameni de ştiinţă, conţinutul teoriei 
ştiinţifice constă în consecinţe testabile, iar acestea pot fi 
exprimate în judecăţi de forma dacă efectuăm cutare şi 
cutare acțiuni, atunci ajungem la cutare sau cutare rezultat 
observabil. Judecăţile de această formă, dacă sunt adevărate, 
pot fi demonstrate prin repetarea experimentului potrivit, 
oricât de des. Este adevărat că această teză se confruntă cu 
o mare dificultate: experimentele sunt mai dificil de 
proiectat, realizat şi evaluat decat se crede, de către un om 
obişnuit. Dar nu există îndoială că, în acest fel, s-ar putea 
obţine un acord larg asupra adecvării experimentale a unor 
teorii din ştiinţele exacte. Acceptarea de către un 
neprofesionist a acestor teorii poate fi diferită de acceptarea 
experților, dar cel puţin experţii par a fi de acord. 

La nivel intelectual, instrumentalismul nu reprezintă 
o teză mulţumitoare cu privire la raționalitate. Rezultatele 
ştiinţifice au o valoare practică enormă dar, aşa cum am 
văzut deja, nici o persoană educată nu crede că ştiinţa este 
valoroasă numai de dragul aplicaţiilor practice. Chiar dacă 
ar fi aşa, de ce ar trebui ca raționalitatea să fie redusă la 
aplicaţiile practice? Desigur că este util să avem un 
instrument care ne ajută să selectăm eficient mijloacele prin 
care atingem scopurile; dar este de asemenea valoros să 
ştim spre ce scopuri trebuie să ne îndreptăm. De aceea, nu 
este surprinzător că adevărul judecăților de valoare nu 
poate fi “demonstrat raţional! dacă “verificarea raţională” 
este limitată prin definiție la stabilirea conexiunilor 
mijloace-scopuri. Dar de ce să rămânem la o concepţie atât 
de îngustă despre raționalitate?” 


? Atribuindu-i tocmai o asemenea concepţie îngustă despre 
raționalitate lui Weber, Apel scrie (loc. cit., p.73): “Această preocupare a 
metodologiei lui Weber privind “înţelegerea” este în concordanţă (mai 

Apelul la majoritate nu este suficient. Pentru a 
ajunge la certitudine ar trebui dobândit acordul asupra a 
ceea ce trebuie stabilit ca adevărat. De asemenea, ar fi bine 
să se evite conflictele între susţinători. Dar oamenii admit 
că uneori este bine să ai încredere în judecata cuiva chiar 
dacă diferă de. judecata majorităţii. Mulţi au avut succes 
increzându-se în propria lor judecată, deşi era diferită de 
cea a majorităţii. Astfel, pentru unele subiecte, între care se 
află şi cele etice, condiţiile care trebuie indeplinite pentru a 
fi evaluate sunt atât de complexe şi atât de imprecise că nu 
putem spera să ne bazăm pe ceva asemănător demonstraţiei 
sau definiţiei ştiinţifice, dar trebuie să avem incredere în 
percepţie şi în judecată. Una dintre cele mai înalte 
manifestări ale raţionalităţii ar trebui să fie abilitatea de a 
judeca în mod corect tocmai în acele cazuri în care nu 
avem speranța unei demonstraţii care să satisfacă 


mult sau mai puţin implicit) cu filosofia sa a istoriei. Deoarece chiar în 
contextul reconstrucției istoriei civilizaţiei occidentale, el porneşte de la 
ipoteza că măcar această parte a istoriei ar putea fi concepută ca un 
progres continuu în “raţionalizare” şi, în acelaşi timp, ca un proces de 
depăşire a iluziilor sau, cum îi place să spună, “dezvrăjire!. Prin 
“raționalizare” el înţelegea progresul în introducerea în toate sectoarele 
sistemului socio-cultural a raţionalităţii mijloace-scopuri, indeosebi în 
sfera economicului şi a administraţiei birocratice, sub influenţa 
constantă a progresului în ştiinţă şi tehnologie. Prin procesul de 
“dezvrăjire”, pe de altă parte, Weber înţelegea, între altele, disoluția 
tabelei de valori acceptate din perspectivă religioasă sau filosofică. El era 
pregătit să tragă consecinţe practice din această evoluţie pentru propriul 
său tablou asupra lumii în măsura în care el sugera că un gânditor 
riguros şi sincer ar trebui să accepte următoarele: progresul uman în 
sensul “raţionalizării” îşi găseşte contraponderea în părăsirea ideii privind 
o cercetare raţională a valorilor sau normelor fundamentale în favoarea 
deciziilor preraţionale ale conştiinţei în faţa unui pluralism sau, cum 
spune Weber, “politeism” al normelor sau valorilor. 

majoritatea. Pare straniu ca, din imposibilitatea demon- 
strării, să rezulte iraţionalitatea convingerii”. 

Cu toată slăbiciunea intelectuală a acestor concepţii, 
atât instrumentalismul, cât şi ipoteza majorităţii sunt 
preferate de gândirea contemporană care este atrasă de 
succesul demonstrabil şi simte disconfort în faţa noţiunii 
de judecată şi înţelepciune. Nefiind sociolog, nu voi încerca 
să explorez de ce societatea industrială, atât in varianta 
capitalistă cât şi in cea socialistă, este sedusă de temele 
instrumentalismului şi ale majorităţii. Fără îndoială, faptul 
sociologic are de-a face cu echivalarea raţionalităţii cu 
raționalitatea ştiinţifică, iar concepţia despre raționalitate 
ştiinţifică se bazează pe demonstrarea legăturilor instru- 
mentale cu satisfacerea (potenţială) unei majorităţi 
covârşitoare. 

Deşi această viziune asupra raţionalităţii, în care 
concepţia despre raționalitate ca ansamblu de metode (a 
căror natură rămâne de obicei vagă) care, oricare le-ar fi 
natura, conduc la descoperirea de conexiuni efective 
mijloace/scopuri şi recunoaşterea lor “publică”, nu se 
susține intelectual, nu au lipsit încercările filosofice de a o 
face respectabilă. Una dintre aceste tentative dezvoltată 
pornind de la empirismul lui Locke, Berkeley şi Hume, 
este doctrina empiristă a lui Mill, numită de istoricii 
filosofiei, fenomenalism: în realitate există doar senzații. 
Obiecte obişnuite, cum sunt mesele şi scaunele, sunt numai 
mulţimi de regularităţi obiective în senzațiile actuale şi 
posibile ale oamenilor. Cum se exprimă Mill, obiectele 
fizice sunt “posibilităţi permanente de senzaţii”. O altă cale 
de a exprima aceeaşi idee constă în afirmaţia că discursul 


* Într-adevăr, am văzut în capitolul 5 că teoria consensului pentru 
acceptabilitatea raţională se respinge singură! 

despre ceea ce pare a fi lumea fizică, este de fapt, un discurs 
indirect despre senzaţii. 

Meritul acestui punct de vedere, în viziunea susțină- 
torilor săi, era că le permite să spună cu claritate care este 
conţinutul, nu numai al ştiinţei, ci al oricărui discurs cu sens. 
Orice teorie ştiinţifică este numai o modalitate “economică 
de a circumscrie un număr de fapte de tipul: dacă realizați 
cutare sau cutare acțiuni atunci veți avea cutare sau cutare 
experienţe. Susţinătorul acestei perspective nu trebuie să apere 
afirmaţia, greu de dovedit, că oamenii de ştiinţă sunt 
interesaţi numai de aplicaţii, sau numai de scopuri practice şi 
dezinteresaţi de cunoaştere de dragul cunoaşterii. Fenome- 
nalistul nu trebuie să nege că vrem să cunoaştem găurile 
negre, că vrem să ştim dacă a existat Big Bang-ul sau care este 
originea lui homo sapiens etc. Vrem să ştim toate aceste 
lucruri nu numai pentru că ne-ar ajuta să construim maşini. 
Ci cunoaşterea lor, deşi este nevoie de o analiză filosofică 
rafinată pentru a demonstra, înseamnă cunoaşterea unui 
mare număr de fapte de forma dacă realizați cutare sau cutare 
acțiuni atunci veţi avea cutare sau cutare experienţe. Indiferent 
de modul în care raţiunea este interesată de ele, faptele sunt, în 
ultimă analiză, instrumentale. În acelaşi timp, nu se întrevede 
nici o posibilitate ca afirmaţiile despre bine să conducă la 
vreo predicţie de tipul: dacă realizați cutare sau cutare acțiuni 
atunci veți avea cutare sau cutare experienţe. Judecăţile despre 
bine sau rău nu au semnificaţie cognitivă; în cuvintele 
empirismului logic din secolul al XX-lea, asemenea judecăţi 
sunt pur ‘emotive’. Fenomenalismul suferă sub două aspecte. 
Mai întâi, afirmaţia că judecăţile despre obiectele materiale 
sunt traductibile prin judecăţi despre senzaţii efective sau 
posibile, este falsă. Investigația logică atentă a acestei 
afirmaţii, începând cu Cercul de la Viena în deceniul patru al 
secolului XX, i-a convins chiar pe fenomenalişti că afirmaţia 

nu este Întemeiată. Teoriile ştiinţifice ca întreg conduc la 
speranţa că avem unele experienţe dacă săvârşim anumite 
acţiuni; dar teza că judecăţile ştiinţei pot fi traduse în judecăţi 
despre ce experienţe am avea dacă am săvârşi o serie de 
acţiuni, a fost dovedită ca o formă inacceptabilă de reduc- 
ționism. În al doilea rând, senzațiile sunt cu necesitate obiecte 
private; deşi suntem În măsură să stabilim dacă cineva are 
anumite senzaţii printr-o simplă intrebare, ajungem într-un 
fel de incurcătură epistemologică dacă se pune problema “de 
unde ştim că persoana respectivă asociază aceeaşi senzaţie cu 
aceeaşi descripţie aşa cum faci dumneata?” În măsura în care 
conţinutul ştiinţei constă în predicții cu privire la senzațiile 
pe care orice fiinţă raţională le-ar avea în cazul în care ar 
săvârşi anumite acţiuni, cunoaşterea conţinutului presupune 
să fim în măsură să spunem, de pildă dacă ne-am întâlni cu 
vreun extraterestru, dacă are aceleaşi senzaţii cu noi etc. Din 
acest motiv, filosofi precum Rudolf Carnap şi Karl Popper 
au insistat că predicțiile observaţionale ale ştiinţei ar trebui 
formulate sub forma dacă realizați cutare sau cutare acțiuni 
atunci vor avea loc cutare şi cutare evenimente observabile 
public — unde atât acţiunile săvârşite cât şi evenimentele 
observabile care ar avea loc trebuie descrise ca obiecte 
‘publice’, de pildă care pot fi măsurate, şi nu ca obiecte 
private, aşa cum sunt senzațiile. 

Pentru a rezuma, vechiul empirism sau feno- 
menalism pare să genereze un criteriu pentru semnificaţia 
cognitivă: o judecată are semnificaţie cognitivă dacă poate 
fi tradusă într-o judecată despre senzaţii. În schimb, fie 
noţiunea de “traducere” rămâne vagă, fie chiar judecăţile 
ştiinţei nu satisfac criteriul de semnificaţie cognitivă. 
Necazul cu trasarea unei frontiere ferme între judecăţile 
factuale şi cele de valoare pe temeiul că numai primele sunt 
“traducuibile” în judecăţi despre senzaţii este că pretinsa 

traductibilitate a primei clase de judecăţi nu a fost şi de fapt 
nu poate fi demonstrată. Reducţionismul empirist trasează 
o frontieră fermă între factual şi valoric, dar cu preţul 
modificării a ceea ce este factual. 

Scopul nostru iniţial, totuşi, era să ajungem la un 
răspuns pentru întrebarea ‘de ce este bine să fii raţional”? 
Primul răspuns pe care l-am examinat, şi pe care l-am respins 
ca prea ingust, era că raționalitatea ne permite să descoperim 
legăturile între scopuri şi mijloace. A fost invocat feno- 
-menalismul pentru că, dacă ar fi adevărat, atunci dispare 
conflictul aparent dintre a fi interesat într-o teorie ştiinţifică 
numai de dragul consecinţelor instrumentale şi a fi interesat 
intr-o teorie pentru a învăţa ceva despre procesele naturale. 
Conflictul dintre interesul instrumental şi cel pur teoretic ar 
putea fi, intr-un sens, încheiat. Desigur, s-ar menţine alte 
diferenţe între aceste interese; dar chiar teoreticienii puri ar fi 
interesaţi în fapte care, în ultimă analiză logică, sunt de 
natură instrumentală. Orice cunoaştere care şi-ar merita 
numele s-ar dovedi cunoaştere despre raportul dintre 
mijloace şi scopuri. Atunci când suntem interesaţi de 
conexiunea dintre mijloace şi scopuri, datorită faptului că 
dorim să ştim cum să ajungem la un scop, am numi acest 
interes “practic”, iar atunci când dorim să ştim raportul intre 
mijloace şi scopuri numai din curiozitate, avem de-a face cu 
un interes teoretic. Această tentativă de a reduce toate 
judecăţile ştiinţei la judecăţi de forma dacă realizați acțiunea 
A atunci veți obține rezultatul B eşuează, aşa cum am arătat. 

Obiecţia lui Carnap şi Popper că judecăţile de 
observaţie ale ştiinţei sunt exprimabile în limbajul obiectelor 
fizice şi nu în cel al senzaţiilor, este de bună seamă corectă 
dacă o considerăm ca generalizare a practicii ştiinţifice. Pusă 
in relaţie cu absolutul epistemologic, obiecţia devine decisivă 

cel puţin pentru că, dacă nu permitem nici unei judecăţi de 
observaţie să vorbească despre senzaţii, atunci introspecţia 
este exclusă dintre metodele ştiinţei. Deşi mulţi psihologi ar 
fi de acord cu aceasta, în fapt unii psihologi, fără a ţine seama 
de dogmele filosofice şi psihologice, au săvârşit experimente 
care presupun cel puţin în parte raportarea introspecţională. 
De fapt, Carnap nu era atât de dogmatic în respingere 
precum unii psihologi behaviorişti; el ar fi permis raportarea 
la senzaţii sub condiţia să fie construită nu ca raport de 
observaţie ci prin intermediul unor date comportamentale, 
unele fiind implicate chiar în emiterea raportului verbal. Dar 
ce inseamnă a analiza acceptarea unui raport introspectiv ca o 
“nferenţă din comportamentul verbal” nu este deloc clar. Un 
raport care nu este despre senzaţii ci despre obiecte fizice, 
cum ar fi “în faţa mea se află o masă”, este acceptat numai 
când avem o teorie conform căreia persoana care face un 
asemenea raport este în situaţia de a observa faptul respectiv. 
În acest sens, ca parte a cerinţelor de coerenţă pentru 
imaginea noastră asupra lumii, ar trebui ca observaţiile să fie, 
la rândul lor, explicabile teoretic; dacă cineva afirmă că intr- 
un anume loc se află o masă prin c/arviziune nu acceptăm un 
asemenea “raport observaţional”, deoarece nu este coerent cu 
corpul teoretic acceptat. În acest sens orice raport 
observaţional are o componentă care ar putea fi descrisă ca 
“nferenţială”. Pe de altă parte, când, să spunem, un doctor 
acceptă raportul unui pacient că simte dureri, este greu să 
ştim pe baza cărei “teorii ştiinţifice” doctorul inferează că 
pacientul simte durerea pe care o raportează; dacă 
presupunerea generală că oameni sunt în măsură să spună 
dacă au o durere este considerată teorie, atunci presupunerea 
generală că oamenii sunt in măsură să spună dacă există o 
masă în faţa lor contează ca teorie, deoarece este dificil să 
vedem vreo diferenţă metodologică între acceptarea spuselor 

cuiva cu privire la o masă şi acceptarea spuselor cuiva cu 
privire la durere. 

Carnap şi Popper ar răspunde că diferenţa 
metodologică este că prima judecată este public verificabilă, 
în vreme ce a doua nu este; dar ei exagerează măsura În care 
rapoartele observaţionale cu privire la obiectele fizice sunt 
intotdeauna verificabile public. Multe dintre asemenea 
rapoarte sunt făcute cu ajutorul unor instrumente care 
necesită o pregătire prealabilă. (Este ştiut faptul că a învăţa 
să vezi printr-un microscop puternic cere o pregătire de 
specialitate şi o îndemânare care nu este la îndemâna 
oricui.) A accepta că verificabilitatea publică este o parte a 
raţionalităţii reprezintă o dogmă epistemologică. A face 
din aceasta o parte a definiţiei raţionalităţii este foarte 
convenabil, nu mai este nevoie să se aducă argumente în 
această privinţă. Poate că argumentul este, la urma urmei, 
că orice nu este public verificabil poate fi obiect de 
disensiune care, dacă nu poate fi tranşată, nu se poate afir- 
ma ce este corect şi ce este eronat. Dar astfel s-ar adopta 
teza majorităţii, adică ideea că verificabilitatea raţională 
inseamnă verificabil cu satisfacerea unei majorităţi covâr- 
şitoare. 

Faptul că empirismul logic era o expresie sofisticată a 
tendinţelor culturale instrumentaliste şi a tezei majorităţii 
devine evident, cred, in ultima perioadă a mişcării. Deşi 
empiriştii logici au abandonat fenomenalismul incă din 
1936, in următorii 20 de ani, când mişcarea incepuse să 
slăbească, filosofii empirişti logici ai ştiinţei vorbeau despre 
“scopul ştiinţei şi tindeau să-l identifice cu predicția (cu 
unele adausuri şi calificative pe care le voi discuta imediat). 
Teza că scopul ştiinţei este predicția a reperzentat ideea 
fundamentală a pozitivismului odată cu scrierile lui 
Auguste Comte. Cum am văzut, aici sunt prezente cel 


Impactul ştiinţei asupra concepţiei privind raționalitatea | 239 


puţin un tip de raţiuni filosofice cât timp fenomenalismul 
era la modă; deoarece atunci se putea argumenta că toate 
judecăţile cu semnificaţie cognitivă sunt predicții deghizate. 
Reapariţia acestei doctrine după dispariţia fenomena- 
lismului este ca supa reîncălzită. A spune că scopul ştiinţei 
il reprezintă succesul predicţiilor (sau succesul predicţiilor 
plus ceva numit “simplitate”) pare foarte aproape de a spune 
că ştiinţa este condusă numai de obiective practice; dar nici 
un filosof nu ar dori să susţină o asemenea consecinţă. Într- 
adevăr, filosofii care apără o poziţie pur instrumentalistă 
privind ştiinţa nu o fac pentru că ar fi ei înşişi fanatici ai 
practicii, sau oameni mărginiţi care nu pot aprecia 
frumuseţea ştiinţei abstracte de dragul ei, ci mai degrabă 
pentru că, prin identificarea “semnificației cognitive” cu 
valoarea pentru predicții, ar putea să evite orice formă de 
obscurantism şi metafizică. “Metafizica” era pentru aceşti 
filosofi un alt nume pentru diferite tipuri de speculație 
transcendentală pe care ei voiau să o evite. 

Sugerez că apariţia unei tendinţe filosofice care era 
hipnotizată de succesul ştiinţei în aşa fel incât nu putea 
concepe posibilitatea cunoaşterii şi raţiunii în afară de ceea 
ce le plăcea să numească ştiinţific, este ceva de aşteptat, dat 
fiind enormul prestigiu al ştiinţei in cultură şi declinul 
prestigiului eticii absolute, al metafizicii transcendentale şi 
al religiei. Sugerez, de asemenea că inaltul prestigiu al 
ştiinţei în cultură este dat indeosebi de succesul instru- 
mental al ştiinţei, impreună cu faptul că ştiinţa pare liberă 
de dezbateri interminabile şi irezolvabile, aşa cum sunt 
religia, etica şi metafizica. 

Dacă, totuşi, filosofii profesionişti care, cum am 
văzut, raţionalizează tendinţa instrumentalistă în cultură, 
nu sunt ei înşişi înclinați spre vulgarizare sau persoane pur 
practice, nu este surprinzătoare înclinația lor spre 

deschiderea “scopului ştiinţei şi spre alte orizonturi decât 
predicțiile de succes. Astfel ajungem la celelalte scopuri 
puse in evidenţă de empirismul logic între anii 1940-1950: 
descoperirea legilor,  retrodicţia etc. (care vizează 
evenimentele din trecut) şi descoperirea de “explicaţii” prin 
care aceşti autori ințelegeau de fapt deducerea predicţiilor şi 
retrodicţiilor din legi. 

Este ciudat ce s-a întâmplat. Pentru a face clar că ştiinţa 
este interesată de descoperirea legilor naturii de dragul 
acestora şi nu pentru predicții prin intermediul lor, aceşti 
autori inlocuiesc formula “scopul ştiinţei constă în succesul 
predicţiilor” cu o listă. Lista este de fapt deschisă-inchisă: 
legile naturii sunt astfel circumscrise incât să includă nu 
numai legile naturii în sens strict, cum ar fi judecăţile care nu 
pot fi fizic false ci şi aşa-numitele legi ale evoluţiei, care sunt, 
de fapt, descrieri ale tendinţelor generale care pot, la un 
moment dat, să genereze viaţa inteligentă, şi chiar judecăţi 
despre dispoziţii ale grupurilor şi organismelor. Este, de bună 
seamă, corect a spune că oamenii de ştiinţă incearcă să 
descopere “legile naturi” inclusiv generalizările fizice contin- 
gente care au loc pentru lungi perioade de timp şi care au o 
largă putere explicativă, cum ar fi cele pe care se bazează 
teoria evoluţiei sau cele pe care le au in vedere ştiinţele 
economice, cât şi descoperirea adevărurilor semnificative cu 
privire la dispoziţiile grupurilor şi organismelor individuale 
şi cercetarea organizării acestora într-o structură deductivă (şi 
inductivă). Dar de ce este nevoie de o listă? 

Prin alcătuirea listei se urmăreşte surprinderea 
tuturor acelor tipuri de adevăruri pe care le au in vedere 
oamenii de ştiinţă, încât să conţină ştiinţa fizicii, dar să 
excludă aspectele care nu sunt cognitiv semnificative. 
Vechea investigație pentru “criteriul semnificației 
cognitive’, cum ar fi “o propoziţie are sens dacă şi numai 

pe care oamenii de ştiinţă sunt interesaţi să le descopere, cu 
siguranţă nu sunt prevăzute aici judecăţile istoricului, ale 
psihiatrului şi sociologului; pe de altă parte, dacă termenii 
listei sunt construiți astfel încât să includă fără nici o 
dificultate judecăţile făcute de istoric (şi judecăţile 
descriptive în limbajul psihologiei), atunci lista devine fără 
valoare. În orice caz, în absenţa oricărei explicaţii 
epistemologice asupra faptului de ce judecăţi de aceste feluri 
Şi numai acestea ar trebui să fie capabile de verificare 
raţională, o asemenea listă nu ar fi decat o simplă ipoteză 
asupra limitelor cercetării raţionale. Iar o simplă ipoteză, în 
formă de listă sau într-o altă formă, nu ar avea forţa unor 
“criterii pentru semnificaţia cognitivă” pe care empirismul 
logic o dorea. 


Fetişismul “metodei 


Dacă răspunsul la întrebarea “de ce este bine să fi 
raţional?” nu poate fi pur şi simplu că raționalitatea permite 
atingerea unor scopuri practice sau că raționalitatea 
permite descoperirea legăturilor dintre mijloace şi scopuri, 
am putea lua in considerare o altă variantă de răspuns, care 
a avut o susţinere considerabilă la diferite momente. Mulţi 
filosofi au crezut că ştiinţa urmează o metodă specifică; 
dacă există o metodă cu proprietatea că folosind-o, ajungem 
la adevăr şi dacă adevărul nu poate fi descoperit prin nici o 
altă metodă şi dacă explicaţia succesului extraordinar al 
ştiinţei şi persistenţa controverselor în alte domenii diferite 
de ştiinţă este că ştiinţa şi numai ea foloseşte sistematic 
această metodă, atunci poate că raționalitatea, în măsura în 
care există, ar trebui să fie identificată cu posedarea şi 
folosirea metodei. Răspunsul la întrebarea ‘de ce este bine 

să fii raţional” ar fi: dacă eşti raţional ajungi la adevăr 
(oricare ar fi adevărurile care ne interesează) în vreme ce 
dacă nu eşti raţional nu ai şanse reale să descoperi adevărul. 
Precum perspectiva instrumentalistă, acest punct de vedere 
a cunoscut, în decursul istoriei filosofiei, momente de 
creştere, stagnare şi declin. De la publicarea Logicz: lui Mill, 
in 1840, până la Fundamentele logice ale probabilității a lui 
Carnap, filosofi influenţi ai ştiinţei au continuat să creadă 
că ştiinţele empirice utilizează metoda formală (‘logica 
inductivă”) şi că s-ar putea ajunge la explicitarea acestei 
metode, la o formalizare a logicii inductive comparabilă cu 
formalizarea logicii deductive care a fost reuşită în urma 
operei lui Frege. Dacă s-ar fi descoperit o asemenea 
metodă, atunci chiar dacă nu este o dovadă prin ea insăşi că 
s-ar suprapune raţionalităţii, încă esenţa demonstraţiei ar 
insemna foarte mult împotriva celor care afirmă că există 
adevăruri care pot fi justificate şi arătate ca fiind raţional 
acceptabile prin alte mijloace. 

Conform celei mai influente şcoli, aşa-numita şcoală 
“bayesiană”, caracterul general al metodei inductive pe care 
filosofii doresc să o  formalizeze este următorul: 
presupunem că limbajul ştiinţei a fost formalizat şi că 
oamenii de ştiinţă au la dispoziţie un anumit număr de 
observaţii exprimabile prin “propoziţii de observaţie in 
acest limbaj formalizat. Presupunem, de asemenea, că sunt 
luate in considerare ipoteze diferite care sunt exprimate 
prin formule ale acestui limbaj. Problema logicii inductive 
este de a defini o “funcţie de confirmare”, care este o funcţie 
de probabilitate care va determina o probabilitate 
matematică relativă la evidenţa observaţională pentru 
fiecare dintre ipoteze sau, în altă terminologie, “gradul de 
confirmare” pe care evidenţa o are pentru fiecare dintre 
ipotezele rivale. De regulă, se presupune că se cunoaşte 

probabilitatea evidenţei dacă o ipoteză ar fi adevărată; 
aceasta se numeşte “probabilitatea directă”, respectiv 
probabilitatea evidenţei dându-se ipoteza. Se doreşte să se 
calculeze aşa-numita “probabilitate inversă”, respectiv, 
probabilitatea ipotezei în raport cu evidenţa dată. Teorema 
lui Bayes dă posibilitatea acestui calcul ca o funcţie simplă 
de probabilitățile directe şi de alte probabilităţi, numite 
“probabilităţi anticipate” pentru ipotezele alternative, care 
sunt probabilității sau “grade subiective de incredere” 
presupuse de oamenii de ştiinţă anterior raportării la 
evidenţa observaţională. 

Probabilităţile directe sunt uşor de calculat în situaţii 
precum: (a) ipoteza implică evidenţa (în acest caz “proba- 
bilitatea directă” este unu); (b) ipoteza este statistică sau 
stochastică având conţinutul că evidenţa ar trebui să apară 
cu o anumită probabilitate r. Teorema lui Bayes se 
confruntă cu o dificultate atât de serioasă încât numeroşi 
filosofi şi statisticieni nu sunt de acord privind importanţa 
Şi utilitatea teoremei în ce priveşte teoria confirmării: 
pentru măsurarea probabilității directe este nevoie de 
“gradele subiective de încredere’, în terminologia lui De 
Finetti şi Savage. 

Să ne mulţumim pentru moment cu presupunerea că 
există “probabilităţi directe”, care pot fi calculate. Într-un 
asemenea caz, metoda este una pur formală; am putea pro- 
grama o maşină să calculeze gradele în care ipotezele sunt 
susţinute de evidenţă. Numai că “intrările ar include nu 
numai probabilităile directe ci şi probabilitățile anticipate 
in contextul dat. Dacă le considerăm pe acestea ca fiind 
convingerile anterioare ale oamenilor de ştiinţă despre 
lume, după cum sugerează termenul “funcţie subiectivă de 
probabilitate”, atunci una dintre intrări este chiar o 
mulţime de convingeri (sau grade de convingeri) despre 

lume. Acesta este modul în care mulţi filosofi ai ştiinţei de 
astăzi înțeleg problema; din ce în ce mai mult se ajunge să 
se creadă că nu este posibil să se traseze o frontieră netă 
intre conținutul şi metodele ştiinţei; că metoda ştiinţei, de 
fapt, se modifică în timp după conţinutul ştiinţei. Teorema 
lui Bayes, dacă într-adevăr surprinde logica teoriei 
confirmării, generează o modalitate prin care dependenţa 
metodei de conţinutul ştiinţei poate fi formalizată prin 
intermediul funcţiei probabilității directe. 

Pentru a pune problema într-o formă mai abstractă, 
am putea spune că fetişismul metodei presupune că 
raționalitatea este indivizibilă. Dar teorema lui Bayes arată 
că lucrurile nu stau aşa; ci putem separa raționalitatea, 
chiar în domeniul ştiinţei, îndeosebi când avem de-a face cu 
teorii pentru care probabilitățile directe pot fi analizate în 
componente: o componentă formală, care poate fi sche- 
matizată matematic şi programată pe un computer şi o 
componentă neformală care nu poate fi formalizată şi care 
depinde de schimbările convingerilor oamenilor de ştiinţă. 
Acum, ar fi bine dacă partea formală a raţionalităţii ar fi 
suficientă pentru a garanta rezultatele aşteptate. Dacă 
oamenii de ştiinţă efectuează observaţiile cu multă grijă, au 
la dispoziţie suficiente observaţii şi calculează gradele de 
intemeiere conform teoremei lui Bayes atunci, probabil că 
ar cădea de acord, chiar dacă nu au fost la inceput, că 
neinţelegerile provin de la diferenţa dintre convingerile lor 
subiective. Dar sunt două aspecte care nu se potrivesc cu 
acest scenariu. 

Mai întâi, chiar dacă am putea arăta că pe termen 
lung “funcţia probabilității directe” se anulează, sau că 
oamenii de ştiinţă cu convingeri iniţiale diferite ajung la 
acord cu cât utilizează mai mult teorema lui Bayes, ar fi 
incă nevoie ca această convergenţă să se producă suficient 

de repede. Dacă oamenii de ştiinţă cu diferite opinii iniţiale 
nu ajung la acord până la momentul la care fenomenul 
anticipat ar trebui să aibă loc sau timp de milioane de ani, 
atunci, pe durată scurtă, faptul că este matematic sigur că 
vor ajunge la consens nu mai este util; problema cu 
intemeierea într-un timp lung este că acest timp ar putea fi 
prea lung. În faimoasele cuvinte ale lui John Maynard 
Keynes “pe termen lung toţi vom fi morţi”. Al doilea aspect 
este că, de fapt, diferenţele privind convingerile anterioare 
pot genera diferenţe violente privind gradul de întemeiere a 
ipotezelor, care pot fi considerate chiar iraționale. 

Pentru a formula altfel, un om de ştiinţă va 
presupune numai grade de intemeiere a ipotezelor care i se 
par “rezonabile” dacă porneşte de la funcţii de probabilitate 
anticipată rezonabile. Dacă cineva se supune numai părţii 
formale a descrierii raţionalităţii, dacă rămâne consistent şi 
calculează gradele de întemeiere conform cu teorema lui 
Bayes, dar funcţia probabilității anticipate este extrem de 
‘nerezonabila’, atunci judecăţile sale despre măsura în care 
sunt întemeiate diferite ipoteze de către evidenţă vor fi 
“raţionale”. Raţionalitatea formală, angajamentul faţă de 
partea formală a metodei ştiinţifice, nu garantează atin- 
gerea raţionalităţii reale. 

Acest adevăr apare mai degrabă şocant. Arthur 
Burks a arătat că există chiar “funcţii de probabilităţi 
anticipate contrainductive'. Adică, există un tip logic 
posibil de asemenea funcţii astfel încât, dacă un om de 
ştiinţă le acceptă, atunci cu cât există mai multă evidenţă 
pentru o ipoteză (folosim termenul de “mai multă evidenţă” 
pe baza judecăților inductive normale), omul de ştiinţă va 
atribui o probabilitate tot mai mică ipotezei pe termen 
foarte lung. 

O cale de a depăşi dificultăţile semnalate ar putea fi 
imbogăţirea componentei formale a metodei ştiinţifice prin 
admiterea unei mulţimi de reguli pentru a determina care 
probabilităţi anticipate sunt rezonabile (de aici încolo, eu mă 
voi referi la funcţia de probabilităţi anticipate prin 
“anticipate”) şi care nu sunt rezonabile. Dar nu pare să existe 
vreo motivaţie potrivită pentru convingerea că ar exista O 
asemenea mulţime de reguli prin ce s-ar putea deosebi între 
anticipate rezonabile şi nerezonabile, care ar fi mai simple 
decat descrierea completă a psihologiei şi idealului raţional al 
umanităţii în întregul ei. Speranţa într-o metodă formală, 
posibil de izolat pornind de la judecăţile actuale acceptate de 
oameni cu privire la conţinutul ştiinţei (adică despre natura 
lumii) şi la valorile umane, pare a fi imposibil de împlinit. 
Chiar dacă lărgim noţiunea, aşa încât formalizarea 
psihologiei şi a idealului raţional uman să conteze ca metodă, 
nu există nici un temei să se creadă că o astfel de “metodă” ar 
fi independentă de judecăţile privind estetica, etica sau altfel 
de judecăţi. Motivația de ansamblu pentru a crede că metoda 
ştiinţifică nu s-ar aplica la, sau nu ar presupune convingeri de 
natură etică, estetică etc., ar fi de fapt, convingerea că metoda 
ştiinţifică este o metodă formală. 

Discuţia de aici a depins de supoziţia asupra corec- 
titudinii unei abordări particulare a formalizării metodei 
ştiinţifice, aşa-numita abordare bayesiană. Dar aceleaşi 
probleme apar în oricare alte abordări pe care le-am lua în 
considerare. Chiar dacă cineva ar incerca să izoleze o mică 
parte a metodei inductive care nu ar fi atât de puternică 
precum confirmarea teoriilor şi care s-ar afla mai mult pe 
linia deschisă de Bacon în înţelegerea inducției, adică chiar 
dacă se încearcă izolarea unei metode a confirmării 
adevărului unor generalizări simple prin examinarea a 
suficient de multe instanţe şi “proiecţii”, s-ar pune probleme 

similare. Nelson Goodman” a arătat că nici o regulă pur 
formală pentru proiecția inductivă nu poate fi liberă de 
inconsistenţă. Înaintea unei reguli formale ar fi de ajutor 
separarea predicatelor considerate  “proiectibile” ale 
limbajului de cele considerate ca ‘neproiectibile’. Faptul că 
şi cea mai elementară inducție presupune o partiție 
(respectiv o diviziune a vocabularului în părţi proiectibile 
şi neproiectibile) care este neformală, din nou sprijină 
concluzia discuţiei despre teorema lui Bayes, că nu se poate 
trasa o delimitare fermă intre convingerile actuale ale 
oamenilor de ştiinţă şi metoda ştiinţifică. Goodman arată 
tocmai acest lucru prin inventarea predicatului “verbastru” 
care se aplică lucrurilor numai în cazul in care sunt 
observate înainte de anul 2 000 şi sunt verzi şi dacă nu sunt 
observate înainte de anul 2 000 şi sunt albastre. Înainte de 
anul 2 000, orice este examinat şi este văzut ca fiind verde 
este verbastru. Orice regulă formală de proiecţie potrivit 
căreia, după ce am examinat un anumit număr de lucruri, 
să spunem smaralde, cu proprietatea P putem să inferăm că 
“toate smaraldele au P ne-ar permite să facem inferenţa 
contradictorie că “toate smaraldele sunt verzi” şi “toate 
smaraldele sunt verbastre”. Pe de altă parte, Goodman arată 
in mod convingător că toate încercările de a determina 
printr-o regulă asemenea predicate bizare cum este 
“verbastru” pe un temei pur formal nu pot fi duse la bun 
sfârşit. 


5 Vezi lucrarea sa Fact, Fiction and Forecast, Hackett (1977), publicată 
prima dată în 1954. 

* Soluţia lui Goodman este de a considera forma plus istoria 
proiecției predicatelor prezente în inferenţă (împreună cu unele aspecte 
corelate). Potrivit propunerii lui Goodman ar urma că o cultură care are 
întotdeauna proiectate asemenea predicate ciudate precum celebrul 
predicat “verbastru' ar fi perfect justificată să procedeze astfel - 

Există o legătură strânsă între dificultatea pe care o 
sesizează Goodman în cazul inducției baconiene şi cele 
relatate despre teorema lui Bayes. Să presupunem că un om 
de ştiinţă are de ales între două ipoteze (cândva inainte de 
anul 2 000): “toate smaraldele sunt verzi” şi “toate smaraldele 
sunt verbastre?. Să presupunem că evidenţa relevantă este că 
au fost examinate numeroase smaralde şi au fost găsite verzi 
(astfel încât ele sunt şi verbastre). Dacă omul de ştiinţă 
calculează gradul de intemeiere pentru cele două ipoteze 
utilizând metoda lui Bayes, rezultatul la care ajunge depinde 
de convingerile anticipate. Dacă convingerile anterioare ale 
cuiva conduc spre o probabilitate mai mare pentru “toate 
smaraldele sunt verzi” decât pentru “toate smaraldele sunt 
verbastre', atunci se întăreşte proiecția pentru “verde” in 
detrimentul celei pentru “verbastru”. Din punct de vedere 
bayesian necesitatea unei decizii privind care ipoteze sunt 
proiectibile înainte de a face o inducţie este doar un caz 
special al necesităţii de a estima convingerile anterioare. 

Karl Popper a sugerat că ar trebui acceptată cea mai 
falsificabilă dintre ipotezele alternative; dar prin măsurarea 
pur formală a falsificabilităţii se ajunge la rezultate diferite în 
funcţie de predicatele limbii alese ca primitive. Dacă cineva 
crede despre omul de ştiinţă, aidoma lui Popper, că incearcă 
să determine cea mai falsificabilă dintre ipotezele asupra cărora 
încă nu s-a decis sau crede intr-un mod mai convenţional că 
incearcă să calculeze gradele de întemeiere ale ipotezelor, este 
încă necesară nevoia de elemente informale, corespunzător 
deciziei goodmaniene că anumite predicate sunt proiectibile, 
iar altele nu, sau corespunzător acceptării probabilităților 
anticipate bayesiene. 


inferenţele lor ar fi inductiv valide! În timp ce sunt de acord cu 
Goodman că a ţine seama de practica anterioară este un principiu 
important al ştiinţei, versiunea lui Goodman a acestui principiu este 
prea simplă şi relativă. 

La acest moment cititorul poate fi mirat, dacă nu 
există o metodă ştiinţifică sau dacă metoda, în măsura în 
care poate fi formalizată, depinde de elemente care nu pot 
fi formalizate, atunci cum se explică succesul ştiinţei? Nu 
se poate nega că ştiinţa a cunoscut un succes deosebit. 
Credem că motivul acestui succes trebuie să aibă de-a face 
cu diferenţa între modul în care oamenii de ştiinţă 
procedează pentru a dobândi cunoaştere şi modul în care se 
ajungea la cunoaştere in perioada preştiinţifică. Oare acesta 
din urmă este eronat in totalitate? Răspunsul este nu. 
Alternativele între care avem de ales nu sunt că ştiinţa are 
succes pentru că urmează un fel de algoritm riguros, pe de 
O parte şi că ştiinţa are succes din pură întâmplare. 
Începând cu secolul al XV-lea şi atingând un fel de maxim 
in secolul al XVII-lea, oamenii de ştiinţă şi filosofii au 
inceput să formuleze o nouă mulţime de maxime 
metodologice care nu sunt atât de riguroase ca şi regulile 
formale; ele cer o raționalitate informală, cum ar fi inteli- 
genţa şi simţul comun; dar neindoielnic sunt adaptate 
cercetării ştiinţifice. Pe scurt, există o metodă ştiinţifică; 
dar aceasta presupune noţiuni anterioare de raționalitate”. 
Nu este o metodă nouă care poate servi ca definiţie a 
raţionalităţii. 

Unul dintre cei mai însemnați metodologi din secolul 
al XVII-lea a fost fizicianul Boyle. Anterior secolului al 
XVII-lea, fizicienii nu distingeau prea bine între a efectua un 
experiment şi a descrie experimente mentale care ar confirma 
teoriile În care ei credeau deja, mai mult sau mai puţin 
intemeiat. Mai mult, fizicienii nu simțeau nevoia de a face 
publică descrierea experimentelor care dădeau greş. Pe scurt, 


7 Mill însuşi acceptă aceasta (chiar dacă indirect) când scrie că nu ne 
putem aştepta ca metoda inductivă să funcţioneze “impreună cu prostia 
universală” (Utilitarism, Cap. 2). 

experimentele erau înţelese mai degrabă ca ilustrații pentru 
doctrinele în care credeau prin intemeiere deductivă sau a 
priori; nu ca evidențe impotriva teoriilor. Boyle a scris 
manuale privind procedeele experimentale, a arătat nece- 
sitatea unei distincţii clare între experimentele mentale şi cele 
reale, ca şi necesitatea de a da o descriere completă pentru 
toate experimentele efectuate, inclusiv a celor care au eşuat. 
Boyle era un discipol al filosofului Francis Bacon şi era, fără 
îndoială, sub influenţa regulilor inductive ale lui Bacon; de 
fapt, se poate ca instrucţiunile specifice date de Boyle să fi 
fost mai importante sau la fel de importante ca şi procedeele 
inductive mult mai schematice şi abstracte ale lui Bacon 
pentru cursul pe care l-a luat cercetarea fizică. 

Cotitura de la teoriile a priori, la încercarea de a testa 
teorii prin derivarea unor concluzii efectuând experimente, a 
insemnat o importantă schimbare metodologică. După cum 
am văzut, nu putem totuşi identifica raționalitatea cu 
încrederea într-o teorie numai pentru că aceasta este sprijinită de 
experimente efectuate migălos, pentru că, chiar în cazul 
ştiinţei, nu este posibil intotdeauna să se realizeze 
experimente controlate. Uneori, trebuie să avem încredere în 
observaţii pasive mai degrabă decât într-o intervenţie activă 
presupusă de termenul “experiment. Pe lângă asta, aşa cum 
s-a văzut, chiar atunci când experimentele sunt realizate cu 
multă grijă pentru a selecta între mai multe teorii 
concurente, estimarea gradului În care rezultatele expe- 
rimentale susţin aceste teorii alternative este încă grevată de 
aspecte neformale. 

Împotriva afirmațiilor de mai sus, Karl Popper a argu- 
mentat de mai multe ori că există o metodă ştiinţifică 
distinctă, că poate fi afirmată şi ar trebui să avem încredere 
numai în ea pentru a descoperi natura acestei lumi. 

Popper admite, cu toate acestea, că există noţiuni de 
raționalitate care sunt mai largi decât raționalitatea ştiinţifică 
şi care se aplică atunci când este vorba de decizii etice. 

Popper, în cartea Logica cercetării, precum şi in alte 
publicaţii, argumentează că metoda conduce la impunerea 
teoriilor “puternic falsificabile”; a teoriilor care permit 
predicţii riscante. În acest caz, teoriile sunt supuse unor teste 
in faţa cărora supravieţuieşte numai una. După aceea, 
acceptăm ipoteza care rămâne şi aceasta funcţionează o 
vreme până ce intreaga procedură se repetă. Deoarece 
eliminarea teoriilor cu excepţia uneia este realizată prin 
mijloace deductive - o teorie este eliminată când implică o 
predicţie care este dovedită ca falsă — nu este cerută utilizarea 
teoremei lui Bayes şi nici estimarea gradelor de confirmare. 

O problemă care afectează strategia lui Popper este 
imposibilitatea de a testa toate teoriile puternic falsificabile. 
De exemplu, teoria că, dacă ţinem un sac de făină pe cap şi 
lovim masa de 99 de ori va apare un demon, este puternic 
falsificabilă, dar cu siguranţă nu o pot testa. Chiar dacă 
cineva ar dori, într-o viaţă de om, ba chiar în decursul 
existenţei speciei umane tot nu s-ar putea testa toate teoriile 
rivale. Din motive lesne de înțeles, atunci, este nevoie să 
alegem, pe temeiuri metodologice, un număr mic de teorii pe 
care să le testăm efectiv; asta inseamnă că şi în strategia 
popperiană apare ceva analog, selecției anterioare. După cum 
am remarcat, calculul popperian al gradelor de falsificabilitate 
depinde de predicatele pe care le considerăm primitive, aşa 
incât noţiunea de falsificabilitate necesită o decizie anterioară 
de tipul celei puse in evidenţă de Goodman cu privire la 
predicatele proiectibile. Să renunţăm la aceste aspecte tehnice 
care nu sunt de mare interes în ce priveşte discuţia noastră. 
Chiar dacă metoda lui Popper este incompletă şi trebuie 
suplimentată cu o metodă mai intuitivă pe care nu suntem în 
măsură să o formalizăm deocamdată, oare nu descrie o 

condiţie necesară, chiar dacă nu suficientă, pentru raţio- 
nalitatea ştiinţifică? Oare supraviețuirea in faţa testelor 
popperiene nu ar fi o condiţie necesară pentru acceptarea 
unei teorii ştiinţifice? Testele lui Popper pot presupune o 
selecţie anterioară a teoriilor care trebuie testate, selecţie care 
este neformală şi pentru care nu avem un algoritm; calculul 
privind teoriile cele mai falsificabile presupune decizii 
neformale pentru care nu avem algoritm; dar se poate totuşi 
insista că nici o teorie să nu fie acceptată decât în condiţiile în 
care o mulţime de teorii a fost mai întâi selectată ca intuitiv 
“puternic falsificabilă”, iar dintre ele toate, cu excepţia celei pe 
care o acceptăm, au fost respinse de experimente efectuate cu 
grijă. Pe scurt, de ce să nu dăm unui om de ştiinţă următorul 
sfat: procedează aşa cum spune Popper şi, acolo unde 
metodele lui Popper nu pot fi formalizate, ai incredere în 
propria intuiţie pentru modul în care ar trebui interpretate 
maximele lui Popper? S-ar putea ca metoda popperiană, 
parţial vagă şi neformală, să nu se suprapună nici peste 
noţiunea de raționalitate ştiinţifică nici peste cea de 
raționalitate cognitivă, adică s-ar putea ca judecăţile să nu fie 
asertabile în mod justificat, sau să nu fie acceptabile raţional, 
dacă şi numai dacă sunt implicate de o teorie care poate fi 
acceptată prin teste Popper? Răspunsul este că o asemenea 
concepţie despre raționalitate este prea ingustă chiar şi pentru 
ştiinţă, deoarece respinge una dintre cele mai de succes şi 
admirate teorii ştiinţifice, şi anume teoria evoluţiei prin 
selecție naturală a lui Darwin. Aceasta este o consecinţă pe 
care Popper însuşi ar fi dispus să o accepte în cele din urmă, 
dar, cu siguranţă, comunitatea ştiinţifică o respinge. Teoria 
selecţiei naturale nu este înalt falsificabilă; nu implică 
predicții definite astfel încât, dacă ele eşuează, teoria să fie 
respinsă. Acceptăm teoria selecţiei naturale nu pentru că a 
supravieţuit testelor popperiene, ci pentru că produce 
explicaţii plauzibile pentru un număr foarte mare de date, 

pentru că a fost utilă în dezvoltarea altor teorii şi pentru că 
este legată de succesele din genetică, biologia moleculară etc. 
şi deoarece teoriile alternative fie au fost falsificate, fie par 
neplauzibile în lumina fundalului cunoaşterii. Pe scurt, 
acceptăm teoria evoluţiei prin selecţie naturală a lui Darwin 
potrivit mecanismului pe care Peirce îl numea “abducţie” sau 
cum se numeşte mai recent “inferenţa la cea mai bună 
explicaţie”. Acesta este chiar tipul de inferenţă pe care Popper 
intenţiona să-l elimine din ştiinţă; dar oamenii de ştiinţă nu 
s-au lăsat convinşi că ar trebui să renunţe la teoriile care nu 
sunt puternic falsificabile dacă aceste teorii oferă explicaţii 
pentru o mare varietate de date şi dacă produc explicaţii 
plauzibile în domeniul lor. Într-adevăr, aşa cum am subliniat 
intr-o altă lucrare, Popper exagerează măsura în care chiar 
teoriile fizicii clasice sunt puternic falsificabile:. 

Să slăbim descrierea metodei ştiinţifice până la nivelul 
“nferenţei la cea mai bună explicaţie” ca formă legitimă 
pentru inferenţa ştiinţifică, chiar dacă “cea mai bună 
explicaţie” are în vedere cazuri care nu sunt puternic 
falsificabile în sensul lui Popper. Metoda ştiinţifică devine 
astfel periculos de vagă”; dar era de aşteptat să se întâmple aşa 
dacă ţinem seama de rezultatele logicii inductive prezentate 
anterior. Oare “metoda ştiinţifică”, descrisă atât de vag, este 
acum exhaustivă? Oare o asemenea descriere vagă să fie 
suficientă odată ce nici o judecată de valoare nu poate fi 
verificată sau confirmată printr-o asemenea metodă? Dacă 
metoda ştiinţifică se reduce la “faceţi experimente şi 


8 Vezi “The  Corroboration of Theories, în volumul meu 
Mathematics, Matter and Method. 

? Ca alternativă am putea restrânge termenul “metodă ştiinţifică” 
pentru a se referi la aplicaţiile intenţionate ale procedurii experimentale 
maximale, aşa cum recomand în Meaning and the Social Sciences, şi să 
încetăm în tentativa de a-l face atât de elastic încât să cuprindă întreaga 
‘cunoaştere’. 

observaţii cât de atent puteţi, iar pe baza acestora faceţi 
inferenţe către cea mai bună explicaţie şi eliminaţi teoriile 
care pot fi falsificate prin experimente cruciale” atunci este 
imposibil de stabilit ce nu poate fi verificat printr-o metodă 
atât de vag descrisă. Să presupunem, de pildă, că vrem să 
verificăm judecata “John este un om rău”. S-ar putea 
argumenta astfel: “Au fost observate următoarele fapte: John 
nu este politicos, John este foarte egoist şi John este o 
persoană foarte crudă. Cineva care nu este politicos, care este 
egoist şi crud este prima facie o persoană rea; prin urmare, 
John este un om rău”. Există două aspecte cu privire la care 
un susţinător al punctului de vedere că “judecăţile de valoare’ 
nu pot fi “verificate ştiinţific” ar putea obiecta la acest 
argument. El ar putea obiecta faţă de ultimul pas, respectiv 
pasul de la Jobn nu este politicos, este egoist şi crud, la John este 
un om rău. Să admitem că acesta este un pas conceptual care 
afirmă că există o legătură conceptuală între a fi crud, a nu fi 
politicos şi a fi egoist, şi a fi rău din punct de vedere moral”. 
De bună seamă că, dacă nu există nici o legătură conceptuală 
între predicatele morale, atunci pasul este nevalid; dar de ce 
să nu credem că există legături conceptuale între predicate 
morale? S-ar putea argumenta că folosirea paşilor descrişi 


19 Faptul că un adevăr sau o inferenţă este de tipul pe care îl numesc 
“conceptual! nu inseamnă că este lingvistic pur (adevărat in virtutea 
convențiilor lingvistice arbitrare). Filosofi de tendinţe diferite au observat 
cum conceptele, faptele şi observaţiile sunt interdependente. După cum am 
remarcat in Capitolul 6, conceptele sunt modelate prin observaţie sau 
intuiţie şi la rândul lor, modelează observaţia sau intuiţia. Ţinând seama de 
acestea, inferenţa Într-un text implicând “binele” este analogă cu următoarea 
inferenţă care apelează la “conştiinţă”. “John vorbeşte inteligent, acţionează 
potrivit şi este răspunzător de ce se petrece; deci John are conştiinţă . 
Legătura conceptuală este că “a vorbi inteligent, “a acţiona potrivit, “a 
răspunde pentru ce se petrece” sunt prima facie motive pentru a atribui 
conştiinţă în acelaşi fel în care bădărănia, egoismul şi cruzimea sunt prima 
facie motive pentru a atribui răutatea morală. 

drept “conceptual!” într-un argument este neştiinţifică; dar nu 
se poate respinge că există asemenea inferenţe în orice ştiinţă. 
De exemplu, când inferez de la descrierea sistemului solar a 
lui Newton la judecata “atracţia gravitaţională a Lunii este 
cauza mareelor”, utilizez cunoaşterea neformală că există o 
legătură conceptuală între judecăţile despre forţe şi judecăţile 
de forma “A cauzează B’. Cuvântul “cauză' nu apare în 
descrierea lui Newton a sistemului solar şi a mareelor; dar 
ştiu că forţa gravitaţională pe care A o exercită asupra lui B 
poate fi descrisă drept cauzată de (masa lui) A în virtutea 
interpretări teoriei lui Newton. 

De bună seamă, dacă admitem că metoda ştiinţifică se 
reduce la “inferenţa la cea mai bună explicaţie” din “judecăţi 
de observaţie” care sunt într-un limbaj neutru valoric, atunci 
putem respinge că “John nu este politicos” şi “John este egoist” 
şi “John este crud” sunt “judecăţi de observaţie” (deşi, în cazuri 
particulare, s-ar putea cădea mai uşor de acord cu acestea 
decât, să spunem, că un obiect este violet). Dar asemenea 
judecăţi apar constant în lucrările unor oameni de ştiinţă, 
cum sunt zstoricii. Este indoielnic că descrierile din cadrul 
istoriei, psihologiei şi limbajului comun pot să evite cuvinte 
precum “politicos”, “egoist” etc. (şi unde ar trebui delimitat 
domeniul neutru-valoric: “incăpăţânav' este neutru valoric? 
“furios” este neutru valoric? dar expresia “ii răsuceşte mâna cu 
sălbăticie” este valoric neutră?). În orice caz, a identifica 
raționalitatea cu raționalitatea ştiinţifică, aşa cum a fost 
descrisă, ar insemna să nu se ţină seama de statutul judecăților 
de valoare; ar insemna să spunem că aceste judecăţi nu sunt 
raţional confirmabile pentru că sunt judecăţi de valoare, 
deoarece raționalitatea a fost definită exclusiv în domeniul 
observaţiei neutre şi pentru inferenţe cu premise neutre 
valoric. Dar de ce să acceptăm o asemenea definiţie? 

Valori, fapte 
Şi cunoaştere 


Am arătat in Capitolul 
6 că orice fapt este valorizabil 
şi oricare dintre valorile 
noastre se regăseşte la nivelul 
faptelor deoarece faptul (sau 
adevărul) şi raționalitatea sunt 
interdependente. Un fapt este 
ceva în care este raţional să se 
creadă, sau, mai precis, noţiu- 
nea unui fapt (sau judecată 
adevărată) este o idealizare a 
noţiunii de judecată în care 
este raţional să se creadă. 
“Acceptabil raţional” şi “ade- 
vărat' sunt noţiuni intercon- 
diționate. Am argumentat că 
a fi raţional presupune criterii 
de relevanță şi criterii de 
acceptabilitate raţională şi că 
in criteriile de relevanţă sunt 
prezente valori. Decizia 
privind adevărul unei imagini 
a lumii (sau adevărul prin 
prisma cunoştinţelor actuale) 
ŞI răspunsurile la întrebările 
relevante (in măsura în care 
suntem în stare să le dăm un 


răspuns) scoate la lumină angajamentul nostru într-un sistem 
de valori. Fără valori, nu există nici fapte. 

Cel puţin indirect, modul în care criteriile de 
relevanţă presupun valori poate fi ilustrat prin examinarea 
celor mai simple judecăţi. Fie judecata “Pisica se află pe 
covor”. Dacă cineva o formulează într-un context 
particular, atunci foloseşte resurse conceptuale - noţiunile 
de “pisică”, “pe” şi “covor” - care depind de o anumită 
cultură şi a căror prezenţă evidenţiază aspecte cu privire la 
interesele şi valorile acestei culturi. Avem categoria de 
“pisică” deoarece acceptăm împărţirea lumii în animale şi 
non-animale şi suntem interesaţi asupra speciei căreia îi 
aparţine un anumit animal. Este relevant că o pisică se află 
pe covor şi nu un simplu lucru. Avem categoria de ‘covor’ 
deoarece considerăm importantă împărţirea non- 
animalelor în artefacte şi non-artefacte şi suntem interesaţi 
in scopul şi natura unui artefact. De aceea, este relevant că 
pisica se află pe un covor şi nu pe altceva. Avem categoria 
“pe” deoarece suntem interesaţi în relațiile spațiale. 

Să reținem ce am observat: am luat în considerare 
cea mai banală judecată imaginabilă, “pisica se află pe 
covor” şi am găsit că presupoziţiile sale includ semnificaţia 
unor categorii precum animat, inanimat, scop ŞI spațiu într- 
un anumit context. Pentru o minte care nu consideră 
relevante aceste categorii, “pisica se află pe covor’ ar fi tot 
aşa de zrațională precum propoziţia “numărul obiectelor 
hexagonale din această cameră este 76 rostită în timpul 
unei întâlniri între doi tineri îndrăgostiţi. 

Nu numai aspectele cele mai generale privind sistemul 
de valori se manifestă în categoriile noastre (artefact, nume de 
specii, termen pentru o relaţie spaţială) ci, aşa cum am stabilit 
în Capitolul 6, atunci când se utilizează cuvinte clasificatoare 
(“politicos”, “egoist') sunt prezente valori mult mai specifice 
(cum ar fi sensibilitatea şi compasiunea). Subliniez încă o 

dată, că criteriile de relevanţă pun în evidenţă întregul sistem 
de valori. 

Importanţa discuţiei despre relevanță pentru 
problema ridicată în capitolul precedent (Care este 
valoarea raţionalităţii?”) este imediată. Dacă “raționalitatea? 
este abilitatea (sau mai curând sistemul integrat de abilităţi) 
care ne permite să determinăm ce probleme sunt 
importante şi ce soluții sunt justificate, atunci şi valoarea 
este prezentă. Dar nu este nevoie de nici un argument că o 
asemenea concepţie despre raționalitate este tot atât de 
incărcată de valoare ca şi noţiunea de relevanţă. 

S-ar putea obiecta că am pus impreună factori care ar 
trebui separați aşa incât am mascat un fel de truc. Faptul că 
am avut în vedere doi factori, acceptabilitatea raţională şi 
relevanţa, arată persistenţa unei dihotomii Între fapte şi 
valori. O persoană raţională ar putea obiecta că nu se poate 
aserta nimic justificat în această privinţă deoarece ceea ce 
alege o persoană cu privire la interesant, important sau 
relevant ar putea fi determinat de caracterul său sau chiar 
de sănătatea mintală, nu de raționalitatea cognitivă. 

Acceptabilitatea şi relevanţa sunt totuşi 
interdependente în contextele reale. Utilizarea oricărui 
cuvânt - cum Sunt ‘bun’, “conştiincios”, ‘roşu? sau 
“magnetic” — presupune o istorie, o tradiţie de observare, 
generalizare, practică şi teorie, dar şi activitatea de 
interpretare a acelei tradiţii şi de adaptare la noi contexte, 
extinderea şi critica ei. Tradiţule ar putea fi interpretate 
variat dar un cuvânt nu poate fi folosit în afara tradiţiei 
căreia îi aparţine. A fi într-o tradiţie, afectează ceea ce este 
privit ca “acceptabil raţional”. Dacă ar exista o metodă prin 
care să verificăm toate judecăţile indiferent de conceptele 
pe care le conţin, atunci ar putea fi susţinută distincţia între 
abilitatea de a verifica judecăţi şi cunoaşterea desăvârşită a 

unei mulţimi relevante de concepte; dar am văzut deja că 
nu există nici un motiv pentru a accepta mitul metodei. 


Teoria celor două componente 


Intuiţiile noastre despre intenţionalitate par să fie în 
conflict; cu siguranţă, nici o teorie filosofică nu ar reuşi să 
le reconcilieze. Pe de o parte, nu este adevărat că noi nu 
judecăm niciodată scopurile ca raţionale sau neraţionale; pe 
de altă parte, când suntem confruntaţi cu un caz precum 
cel al ipoteticei “raţionalităţi naziste”, nu vedem cum să 
criticăm justificat un sistem de scopuri inteligent elaborat 
ca irațional chiar dacă îl găsim respingător moral. 

O sugestie pentru a rezolva o asemenea problemă 
este următoarea: presupunând o dihotomie strictă 
fapte/valori putem să justificăm condamnarea celor care 
sunt interesaţi numai de cunoaşterea numărului de fire de 
păr de pe capetele oamenilor ca iraţionali pe baza faptului 
că au o percepţie neadecvată cu privire la fapte (ce înseamnă 
‘adecvat’ este o altă problemă). Naziştii sunt în dezacord cu 
noi în ce priveşte valorile, de aceea ei nu sunt consideraţi 
iraţionali, înscriindu-se între cazurile care pot fi investigate 
prin mijloacele sugerate de Bernanrd Williams. În 
particular, argumentul împotriva fetişismului metodei, că 
nu putem, fără circularitate, să respingem prin “evidenţa 
observaţională” judecăţi descriptive precum “John este 
politicos”, poate fi susţinut prin propunerea unei teorii că 
vocabularul moral-descriptiv al limbajului obişnuit are 
simultan două “componente de sens’. Una este componenta 
factuală; există standarde general acceptate pentru politicos 
şi “John este politicos” conţine informaţia că John 

îndeplineşte aceste standarde!'. Dar există şi o componentă 
emotivă a sensului: “John este politicos” conţine o 
“atitudine-pro” cu privire la un aspect al conduitei lui John. 
Dintre acestea, se afirmă, numai componenta factuală a 
judecății “John este pliticos” poate fi apreciată ca rațională; 
acceptarea componentei emotive, impărtăşirea 'atitudinul- 
pro” nu este nici raţională, nici iraţională. 

Noţiunea de ‘factual’ depinde de perspectiva filosofilor 
asupra alcătuirii lumii. Pentru un filosof materialist, 
componenta factuală din sensul unei judecăţi constă într-o 
judecată exprimabilă în vocabularul fizicii. Dar apare o 
dificultate comparabilă cu aceea care afectează fenomena- 
lismul. 

Ne reamintim că fenomenalismul este doctrina care 
susține că toate judecăţile cu sens sunt traductibile în 
judecăţi despre senzaţii. ‘Fizicalismuľ (de tipul 
materialismului pe care îl abordăm acum) este doctrina că 
sensul ‘factual al oricărei judecăți poate fi tradus fără 
pierderi în limbajul fizicii. Şi această doctrină se dovedeşte 
a fi falsă. 

Pentru a explica de ce, să considerăm, nu o judecată 
moral-descriptivă, ci una psihologică, să spunem, ‘X se 


! Ce anume înseamnă ‘standarde’ în acest context rămâne o 
problemă deschisă. Dacă “John este politicos” este un adevăr descriptiv 
(componenta sa factuală este adevărată) dacă şi numai dacă cei mai mulți 
vorbitori ar fi de acord că John este politicos, atunci ar urma din această 
analiză a “componentei factuale” că nu poate exista o persoană pe care o 
judecată observaţională ar clasifica-o corect drept “politicoasă”, deşi cei 
mai mulți vorbitori nu ar fi de acord. O asemenea abordare a 
“componentei factuale” ar fi asemenea cu afirmaţia că toate adevărurile 
(cel puţin despre “standarde”) trebuie să fie “publice”, dar de ce ar trebui 
cineva să creadă aceasta numai dacă are majoritatea? (cum am văzut în 
Capitolul 5, afirmaţia că toate adevărurile sunt publice se respinge 
singură). 


Valori, fapte şi cunoaştere | 263 


gândeşte la Viena’. Este limpede că, chiar dacă există 
condiţii necesare şi suficiente exprimabile in termeni de 
stări cerebrale pentru ca un organism arbitrar să gândească 
la Viena, ar fi nevoie de o teorie neurologică inimaginabil 
de dezvoltată (sau poate funcţionalist-psihologică) pentru a 
le stabili. Condiţiile de adevăr ale acestei judecăţi sunt 
dependente de context, relative la interes şi vagi. Nu există 
nici O rațiune să se creadă că măcar “în principiu” există o 
expresie finită a limbajului fizic, care (în orice lume fizică 
posibilă) este adevărată despre X dacă şi numai dacă X se 
gândeşte la Viena. Nu numai că ar putea fi fals că există un 
echivalent într-un limbaj fizic finit pentru judecata “X se 
gândeşte la Viena? din limbajul comun, ci dacă un 
asemenea echivalent există, echivalenţa ar fi bazată pe o 
teorie empirică sau pe un grup de teorii care nu sunt 
cunoscute (poate că sunt atât de complicate încât oamenii 
nu le vor cunoaşte niciodată) şi care, cu certitudine, nu 
aparţin sensului judecății ‘X se gândeşte la Viena”. Pe scurt, 
este fals că ‘X se gândeşte la Viena’ înseamnă ‘X este într-o 
stare cerebrală aşa-şi-aşa (determinată fizic sau funcţional). 

Ce se susţine pentru ‘X se gândeşte la Viena’ trebuie 
susţinut pentru orice predicat din limbajul comun ale cărui 
condiţii de aplicare nu sunt guvernate de concepte fizice. 
‘X este politicos”, chiar ‘X este maro”, ‘X este un cutremur” 
ŞI “X este o persoană — nu sunt, nici ele, traductibile în 
limbajul unei teorii fizice. Asta înseamnă că, dacă există 
două componente pentru sensul judecății ‘X este politicos” 
atunci se poate descrie numai “sensul factual’ al judecății, 
care este adevărată dacă şi numai dacă X este politicos. O 
asemenea analiză ajunge să trivializeze noţiunea de 
“componentă factuală!. 

Când spunem că teoria celor două componente se 
prăbuşeşte, nu negăm că ‘X este politicos” are o anumită 

forţă emotivă. Dar nu are întotdeauna. Cum am arătat în 
Capitolul 6, putem folosi judecata ‘X este politicos” pentru 
multe scopuri: pentru a evalua, a descrie, a face predicții, a 
explica etc. Modurile de folosire a unei judecăţi trebuie 
circumscrise în aşa fel încât existenţa unei judecăți precum 
‘X este politicos” să nu fie negată. 


Moore şi “eroarea naturalist 


Afirmația lui Weber că “judecăţile de valoare? nu 
pot fi confirmate este sursa dihotomiei de astăzi dintre 
fapt şi valoare; dar această dihotomie este prezentă şi la 
Moore (contrar propriilor sale intenţii). Scriind pe 
vremea când Bertrand Russell şi John Maynard Keynes, 
impreună cu alţi membri ai grupului Bloomsbury, erau 
incă studenţi, Moore susţinea teza că binele este o 
proprietate non-naturală, respectiv, în afara ontologiei 
filosofice şi ştiinţei. Apărarea non-naturalismului de către 
Moore a avut consecinţe; studenţii săi au fost convinşi că 
există entităţi precum “proprietăţile non-naturale” (deşi 
Russell, cel puţin, a pierdut convingerea) dar filosofii de 
mai târziu de orientare naturalistă simțeau că Moore a 
recurs la o reductio ad absurdum pentru teza că există 
entităţi precum proprietăţile de valoare. În anii 1930, 
Charles Stevenson şi pozitiviştii logici au dezvoltat 
“teoria emotivă a eticii”, adică teoria că ‘X este bun’ 
inseamnă “Eu îl aprob pe X, acţionează aşa de bine! sau 
ceva de acest fel. Proprietăţile de valoare au început să fie 
respinse pe temeiuri epistemologice, dar şi pe temeiuri 
ontologice; după cum s-a exprimat nu de mult John 

Mackie’, existenţa unor entităţi precum atitudinile 
valorice este compatibilă cu ştiinţele naturale, dar 
proprietăţile de valoare nu sunt compatibile cu ştiinţele 
naturii. Proprietăţile de valoare, afirmă Mackie, sunt 
“ontologic dubioase” - o proprietate în a cărei existenţă 
ştiinţifică oamenii instruiți ar trebui să creadă 
discontinuu ar fi foarte misterioasă. 

Moore argumentează că binele nu poate fi o 
proprietate fizică (sau “naturală”) deoarece, dacă “binele 
este o proprietate de tipul “contribuie la maximizarea 
utilității totale” (sau orice altă proprietate naturală, fizică 
sau funcţională, prin care o putem substitui), atunci 


(1) “această acţiune nu este bună cu toate că ea 
contribuie la maximizarea utilității totale’ 


este o judecată autocontradictorie (nu doar falsă). 

Dar chiar un utilitarist nu ar accepta că (1) este 
autocontradictorie. Asta arată, după cum afirmă Moore, 
că, deşi a fi bun şi a contribui la maximizarea utilității 
totale ar putea fi proprietăţi corelate, ele nu pot fi 
proprietăţi identice. 

Argumentul lui Moore se bazează pe o 
presupunere pe care eu şi mulţi alţi filosofi ai limbajului 
o respingem astăzi. Mai întâi de toate, ea neagă implicit 
că ar putea exista proprietăţi identice sintetic. Dar, cum 
am subliniat în Capitolul 4, aceasta ar contraveni unor 
descoperiri ştiinţifice precum aceea că mărimea 
temperaturii este aceeaşi cu mărimea energiei cinetice 
moleculare medii. (Unii ar putea utiliza argumentul lui 


2 Ethics, Inventing Right and Wrong, Penguin, 1977. 

Moore pentru a “arăta” că temperatura trebuie să fie o 
proprietate  “non-naturală”. Pentru aceştia, nu este 
contradicţie când spunem “x are temperatura T dar x nu 
are energia cinetică moleculară medie E”, unde E este 
valoarea energiei cinetice moleculare care corespunde 
temperaturii 7, chiar dacă o asemenea Judecată este 
intotdeauna falsă din perspectivă empirică. Astfel, Moore 
ar trage concluzia că temperatura este numai corelată cu 
energia moleculară medie; cele două proprietăţi nu pot fi 
identice). De fapt, Moore confundă proprietățile şi 
conceptele. Există o noţiune de proprietate pentru care 
faptul că două concepte sunt diferite (să spunem 
“temperatura” şi “energia cinetică moleculară medie”) nu 
conduce la o diferenţă intre proprietățile corespunzătoare. 
(În cazul multor proprietăţi fizice fundamentale, se 
descoperă ceva despre lume, nu despre concepte). 
Conceptul ‘bine? poate să nu fie sinonim cu vreun 
concept fizic (la urma urmelor, limbajul moral-descriptiv 
şi limbajul fizic sunt extrem de diferite, în sensul lui 
Goodman), dar de aici nu urmează că a fi bun nu este 
aceeaşi proprietate cu 4 fi P, pentru unele proprietăţi 
fizice (sau mai curând funcţionale) P corespunzătoare. În 
general, un termen învăţat ostensiv pentru o proprietate 
(de exemplu, “temperatură înaltă”) nu este sinonim cu 
definiţia teoretică a acelei proprietăţi; este nevoie de 
cercetare teoretică şi empirică, nu de analiză lingvistică 
pentru a determina ce este temperatura (Şi, aşa cum unii 
filosofi ar putea să sugereze, ce este bunătatea), nu ajunge 
o reflectare asupra sensurilor. 

Una dintre ideile care sunt discutate în filosofia 
limbajului de câţiva ani după ce am introdus 

“proprietăţile sintetic identice’, şi care lărgeşte şi 
luminează problema avută in vedere, este teza lui Saul 
Kripke despre adevărul “necesar metafizic”, care trebuie 
învăţat empiric, “adevărul epistemologie contingent.’ 
Observaţia lui Kripke, aplicată la cazul tempe- 
ratură/energie cinetică, este că, dacă cineva descrie o 
lume posibilă logic în care oamenii au senzaţii de 
fierbinte şi rece, există obiecte care sunt simţite fierbinţi 
şi obiecte simţite reci şi în care aceste senzaţii de fierbinte 
şi rece sunt explicate printr-un mecanism diferit decât 
energia cinetică moleculară medie, atunci nu spunem că 
avem de-a face cu o lume posibilă în care temperatura nu 
este energia moleculară medie. Mai degrabă spunem că în 
lumea respectivă, un mecanism, altul decât temperatura, 
face ca anumite obiecte să fie simţite calde sau reci. Odată 
ce am adoptat “judecata de identitate sintetică” potrivit 
căreia temperatura este energia cinetică moleculară medie 
(în lumea efectivă), nu mai există o lume posibilă în care 
temperatura nu este energia moleculară medie. 

O judecată care este adevărată în orice lume 
posibilă este numită in mod tradiţional “necesară”. O 
proprietate avută în orice lume posibilă este numită tra- 
diţional “esenţială”. În această terminologie tradiţională, 
Kripke spune că “temperatura este energia cinetică 
moleculară medie” este un adevăr necesar chiar dacă nu 
este cunoscut a priori. Judecata este empirică dar necesară. 
Sau, pentru a spune în alte cuvinte, a fi energie cinetică 
moleculară medie este o proprietate esenţială a tempe- 


Kripke S., Naming and Necessity, Harvard, 1980 (conferinţe 
susţinute iniţial la Princeton, în 1970). 

raturii. Am descoperit esența temperaturii prin 
investigare empirică. Aceste idei ale lu: Kripke au avut un 
impact deosebit în filosofia limbajului, metafizică şi 
filosofia matematicii; aplicate la argumentul lui Moore 
ele sunt hotărâtoare. Moore argumentează din faptul că 
(1) poate fi numai contingent fals că P (pentru o 
proprietate naturală corespunzătoare) nu ar putea fi o 
proprietate esenţială pentru bunătate; adică tocmai ceea 
ce interzice noua teorie a necesităţii. Din faptul că (1) nu 
este autocontradictorie se poate infera valid că ‘bine’ nu 
este sinonim cu “a contribui la utilitatea maximă” (nu este 
sinonim cu P, pentru orice termen P in versiunea 
fizicalistă a lumii). Din această asinonimie a cuvintelor nu 
urmează nimic cu privire la non-identitatea proprietăţilor. 
Nu urmează nimic despre esenţa binelui. 

Ruth Ana Putnam a arătat că un alt argument 
potrivit căruia binele nu poate fi o proprietate naturală 
nu funcţionează“. Este vorba de argumentul că “X este 
bun” are o “forţă emotivă”, ‘expresie a atitudinii-pro” etc. 

Acest argument este eronat deoarece multe 
predicate descriptive naturale dobândesc o forţă emotivă. 
În cultura noastră, “îi curge supa pe cămaşă” are o forţă 
negativă puternică, deşi fraza este, literal, o descriere. 
Orice cuvânt care stă pentru cineva ca valoare culturală 
(sau non-valoare) va tinde să dobândească o forţă 
emotivă. 


'“Remarks on Wittgenstein's Lecture on Ethics’, Haller şi alții 
(eds.), Language, Logic and Philosophy, Proceedings of the 4* Intern. 
Wittgenstein Symposium, Vienna, 1980. 

Cuvântul “bine”, în sens moral, se aplică la multe 
lucruri. Unele dintre acestea - stările mentale bune, de 
pildă - pot fi evaluate natural: pot fi parte a conţinutului 
chiar a stării mentale valorizate. De aici nu decurge 
conversa: că orice stare mentală valorizată natural in 
acest sens este bună. Să presupunem că ‘binele’ ar fi 
definit aşa încât lucrurile care sunt apreciate in mod 
natural şi cele pentru care nu există motive pentru a fi 
respinse (după cum există motivaţie pentru a respinge 
stările mentale induse prin droguri) sunt considerate 
‘bune’. 

Atunci s-ar crede că judecata potrivit căreia ceva 
este bun are o forţă emoţională pozitivă datorită naturii 
proprietății. Chiar pentru cei care nu sunt 
consecvenţialişti (aceştia cred că orice care are suficiente 
consecințe bune este bun), nu există îndoială că motivul 
cel mai potrivit pentru a numi o acţiune bună este că are 
consecinţe bune, între care s-ar putea afla stări sau situaţii 
care sunt apreciate natural; din nou, adevărata natură a 
proprietăţii explică de ce descrierea ajunge să aibă o forţă 
emotivă ‘pro’. 

Mackie apără afirmaţia sa că binele este ontologic 
neclar introducând ca premisă presupunerea că nu putem 
cunoaşte că un lucru este bun fără a avea o atitudine ‘pro’. 
Asta inseamnă să presupunem emotivitatea ca dovadă 
pentru emotivitate. Diavolul din iad este infăţişat adesea 
prin utilizarea lui “bine” cu o forţă emotivă negativă (El 
are o tendinţă deplorabilă spre binele moral” s-ar putea 
spune); impotriva lui Mackie, nu consider că asemenea 
utilizări ale limbii sunt improprii sau generatoare de 
contradicții. Oare nu auzim oamenii spunând “Ştiu că 

este un lucru rău dar nu-mi pasă”? După cum a arătat 
Philippa Foot, cineva ar putea înceta să apeleze la 
moralitate spunând “Eu nu am de gând să fiu un om bun’. 
Aceste enunţuri arată că, de vreme ce există o diferenţă 
intre folosirea descriptivă a limbajului şi folosirea prescrip- 
tivă sau folosirea imperativă, apare posibilitatea ca aici să 
nu fie implicat numai vocabularul. Cuvintele 
‘descriptive’ pot fi folosite pentru a lăuda sau blama (‘Lui 
îi curg balele pe cravată”) şi cuvintele ‘evaluative’ pot fi 
folosite pentru a descrie şi explica. (Să ne oprim asupra 
următorului dialog: ‘John trebuie să fie un om deosebit 
de bun pentru a face asta’. ‘Nu, el nu a fost niciodată un 
exemplu moral, ba dimpotrivă; dar capacitatea de 
sacrificiu de sine nu i se poate pune la îndoială. Aici 
limbajul moral este folosit într-o funcţie explicativă). 
Pentru a repeta ceea ce sublinia Ruth Anna Putnam, din 
faptul că “este bine’ se foloseşte în sens imperativ nu 
urmează că binele nu poate fi o proprietate. 

D-na profesor Putnam sublinia că în argumentul 
lui Mackie există ceva corect, de bună seamă. Unele 
expresii morale au în mod cert o orientare spre acţiune. 
“Ar trebui, “se cuvine”, “corect” etc. sunt exemple de 
cuvinte “care ghidează acţiunea”. Problema “este/se 
cuvine” nu este aceeaşi cu problema “fapt/valoare?, aşa 
cum a arătat ea. “Nu sunt ce ar trebui este mai 
nedeterminat decât “Eu nu sunt cum ar trebui să fie un 
om bun”. 

Mackie arată că nici o proprietate fizică nu are o 
conexiune orientativă cu acţiunile şi trage concluzia că “a 
fi un lucru corect” etc., sunt “ontologic neclare’. Dar, 
(dincolo de dependenţa faţă de presupunerea că versiunea 

fizicalistă a lumii este teoria adevărului unic), acest 
argument este exagerat deoarece unele predicate 
epistemice (cum ar fi “raţional acceptabil”, “justificat” etc.) 
sunt orientative în ceea ce priveşte acţiunea (intr-un sens 
larg, acceptarea unei judecăţi poate fi privită ca acţiune). 
S-ar putea spune ‘X este un lucru bun de făcut” şi “Este o 
bine să consideri că Y este evident” fără angajamentul de a 
face X sau să de a accepta Y; dar cine spune ‘X este reacţia 
corectă faţă de această situaţie” sau “A crede Y este 
complet justificat”, acesta orientează acţiunea către a face 
X sau a crede Y. “Justificat” (în cazul convingerilor) 
orientează acţiunile tot aşa de mult ca şi “corect” în sens 
moral. 

Dacă acceptăm argumentul lui Mackie şi tragem 
concluzia că nu există vreo proprietate ca justificat, ci 
numai “atitudini de justificare”, atunci ajungem la 
relativism total. Înainte de a cădea într-o asemenea 
catastrofă, ar trebui să ne oprim să vedem de ce 
predicatele care orientează acţiunea par ontologic neclare 
pentru un fizicalist. 

În Capitolul 2 am argumentat că şi referința trebuie 
privită ca “ontologic obscură” de către un fizicalist. Dacă 
există numai proprietăţile şi relaţiile fizice, atunci 
referinţa, pentru a exista, trebuie să fie o relaţie fizică - 
dar în acest caz ar apare problema abundenței 
candidaţilor pentru o asemenea relaţie. Există un număr 
infinit de relaţii de referință admisibile (şi toate sunt 
fizice sau cel puţin naturale, în cazul în care considerăm 
teoria mulțimilor ca parte a viziunii naturaliste asupra 
lumii). Dacă una dintre acestea ar fi relaţia de referinţă, 
atunci acest fapt ar fi metafizic straniu pentru că trebuie 

să determine o anumită neutralitate, o anumită 
neangajare mentală în versiunea noastră despre natură. 
Natura este presupusă a nu avea interese, intenţii sau 
puncte de vedere. Dacă aşa stau lucrurile, cum ar putea fi 
selectată o singură relaţie de referinţă admusibilă 
metafizic? 

Aceeaşi nonintenţionalitate a naturii face ambigue 
predicatele care orientează acţiuni, cum sunt “este corect’, 
“este justificat să credem’. Dacă o proprietate fizică P ar fi 
corectitudinea morală sau Justificarea epistemologică, 
aceasta ar fi “ambiguă” - din aceleaşi motive pentru care 
referinţa este “ambiguă” din perspectivă fizicalistă. Aşa 
s-ar întâmpla dacă natura însăşi ar avea valori, în cazul 
moral, sau intenţii, în cazul semantic. 

Dintr-un asemenea motiv, cred că Moore avea 
dreptate (chiar dacă argumentul său nu este acceptabil) 
când susţinea că ‘bine’, ‘corect? (ca şi “justificat”, “se 
referă” şi “adevărat”) nu sunt identice cu proprietăţi şi 
relaţii fizice. De aici nu rezultă că bunătatea, dreptatea, 
justificarea epistemică, referinţa şi adevărul nu există, ci 
numai că naturalismul monar (sau “fizicalismul) este o 


filosofie neadecvată. 


Din nou, “nazismul raţional 


Mai înainte, eram preocupaţi cum să argumentăm 
că ipoteticii “nazişti perfect raţional” aveau scopuri 
iraționale. Pentru a răspunde, poate că întrebarea privind 
raționalitatea nazismului (privit ca perspectivă asupra 
lumii) ar trebui înlocuită cu întrebarea privind 

raționalitatea scopurilor nazismului. Dacă nu există nici o 
finalitate a nazismului la care să ne putem raporta, 
atunci, putem spune “Karl are scopuri iraționale” cu totul 
la întâmplare. Mai întâi, urmărim să afirmăm despre Karl 
că are scopuri monstruoase, nu atât iraționale. 

Dar, dacă intenţionăm să vorbim despre raţiona- 
litatea lui Karl, trebuie să investigăm iraţionalitatea 
convingerilor şi argumentelor, nu a scopurilor. 

Să presupunem mai întâi despre personajul nostru 
că afirmă despre scopurile naziştilor că sunt drepte şi bune 
(aşa cum au făcut naziştii). Atunci, de fapt, el spune 
prostii. El va relua toate tipurile de propoziţii “factuale” 
false, cum ar fi că democraţia este rodul “conspirației 
evreieşti” şi va considera propoziţii morale (de pildă, că 
arienii au datoria să subjuge rasele non-ariene ca “rasă 
dominantă”) pentru care nu are argumente potrivite. 
Raportez noţiunea de “argument bun’ la discursul moral 
intern; dar aceasta devine o noţiune specifică, dacă 
naziştii încearcă să se justifice în interiorul discursului 
moral intern. 

Să presupunem, pe de altă parte, că naziştii resping 
noţiunile morale obişnuite (aşa cum ar face super- 
benthamiştii). O cultură care respinge noţiunile morale 
obişnuite sau le înlocuieşte cu noţiuni derivate din alte 
ideologii şi morale, pierde abilitatea de a descrie relaţiile 
interpersonale, evenimentele sociale şi politice din 
perspectiva noastră de astăzi. Bineînțeles, dacă o ideologie 
şi o morală diferite sunt superioare ideologiei şi moralei 
noastre actuale, atunci substituirea poate fi bună şi 
inţeleaptă; dar dacă acestea sunt rele indeosebi dacă sunt 
deformate şi monstruoase, atunci rezultatul va fi o 

reprezentare inadecvată şi respingătoare a faptelor 
interpersonale şi sociale. De bună seamă, acestea sunt 
judecăţi de valoare; dar am argumentat că alegerea unei 
scheme conceptuale reflectă cu necesitate judecăţi de 
valoare şi alegerea unei scheme conceptuale este ceea ce 
reprezintă raționalitatea cognitivă. 

Nazistul nu pierde abilitatea de a folosi vocabularul 
nostru moral-descriptiv prezent, chiar dacă noţiunile 
vechi rămân cumva in mintea sa (aşa cum unii învăţaţi, 
poate, sunt încă familiari cu şi sunt în stare să folosească 
noţiunea medievală de “cavalerism”), în schimb, noţiunile 
noastre moral-descriptive, precum “politicos”, ‘milos’, 
“drept”, nu le-a folosit în decursul vieţii sale: ele nu 
figurează ca atare În construcţia proprie a lumii. 

Din nou, aş dori să subliniez că eu nu afirm că răul 
din a fi nazist constă în convingeri deformate şi 
iraționale, ci în a face. Nazistul este rău şi are, pe 
deasupra, o viziune iraţională asupra lumii. Aceste două 
fapte despre nazism sunt legate şi intercorelate; dar asta 
nu înseamnă că nazismul este rău în primul rând pentru 
că are o viziune iraţională asupra lumii în sensul că 
iraţionalitatea constituie răul. Neindoielnic, există un sens 
in care putem vorbi de scopuri ca fiind raţionale sau 
iraționale, după câte cred: sunt numite pe drept cuvânt 
“scopuri iraționale” scopurile pe care, dacă cineva le 
acceptă şi le urmează, este nevoit să le justifice prin 
argumente false (dacă cineva vrea să le justifice în 
interiorul schemei conceptuale normale) sau va fi nevoit 
să adopte o schemă alternativă pentru a reprezenta 
faptele obişnuite moral-descriptive (de pildă, faptul că o 
persoană este milostivă) care este iraţională. Există o 

legătură, la urma urmei, între folosirea unei scheme 
conceptuale raţionale în descrierea şi perceperea faptelor 
relevante moral şi anumite tipuri generale de scopuri. 

“Dar ce se întâmplă dacă nazismul nu oferă altă 
rațiune pentru a fi nazist decât “aşa simt eu să acţionez”? 
Aceasta este o intrebare firească, iar răspunsul este: într- 
un asemenea caz, comportamentul nazist, pe lângă că este 
rău, este şi complet arbitrar. Să reținem că “arbitrar” este 
unul dintre cuvintele pe care le consider “moral- 
descriptive”, este un cuvânt care poate fi folosit, fără a-i 
modifica denotarea, pentru a evalua (în acest caz, pentru 
a blama), pentru a descrie (John s-a decis cu totul 
arbitrar să-şi părăsească slujba”), pentru a explica (sau a 
indica faptul că nici o explicaţie de un anumit fel nu 
poate fi dată) etc. Într-adevăr, când am spus că decizia lui 
Karl de a fi nazist (în cazul descris) ar fi complet 
arbitrară, mai întâi am descris, nu am evaluat. Multe 
lucruri pe care le fac sunt, în mod literal, arbitrare - de 
pildă, când aleg o rută prin campus mai degrabă decât 
alta; dar de aici nu rezultă că este ceva rău cu acţiunile 
mele. Chiar dacă fac ceva important in mod arbitrar - 
cum ar fi alegerea unei slujbe - dacă nu am respon- 
sabilităţi familiale etc., poate fi, pur şi simplu, dreptul 
meu. Dar dacă acţiunea este una ca cere o justificare 
atunci, a o efectua arbitrar şi fără justificare înseamnă 
expunerea la un blam legitim. A lua o decizie care 
afectează vieţile altora (poate chiar propria viaţă) fără nici 
o justificare, în mod arbitrar şi fără a implica voinţa (alt 
cuvânt moral-descriptiv!) este un exemplu paradigmatic 
de iraţionalitate, ba chiar, nu doar iraţionalitate, ci şi 
perversitate. 

Am început discuţia in Capitolul 7 cu afirmaţia lui 
Bentham că “fără prejudecăţi”, jocul de pushpin este tot 
atât de bun precum artele şi ştiinţele muzicii şi poeziei”. 
Din perspectiva lui Bentham, singurul motiv pentru care 
poezia este mai bună decât pushpin, în ultimă instanţă, 
este faptul brut că poezia oferă o satisfacţie mai mare 
decât pushpin (sau satisface mai mulţi oameni, ori 
ambele). Există, în fond, două lucruri eronate in această 
concepţie: un lucru greşit este “satisfacția” (sau “interesul 
propriu”) care nu poate fi scop în sine fără a presupune 
alte scopuri. Dacă nu am alt scop decât “bunăstarea” 
proprie, atunci “bunăstarea” nu are nici un sens, ceea ce 
ne duce inapoi la episcopul Butler. Mai important, unele 
satisfacţii sunt mai bune sau mai “nobile” decât altele şi se 
poate argumenta de ce. Poezia şi muzica oferă mângâiere, 
imbogăţesc sensibilitatea, oferă posibilităţi aparte de 
exprimare pentru mulţi oameni, inclusiv pentru oamenii 
cei mai dotați. Numind “prejudecată” motivele pentru a 
valoriza anumite satisfacţii în raport cu altele se ajunge la 
teoria celor două componente şi la teza că proprietăţile 
valorice sunt “ontologic obscure”. Bentham operează cu 
un model al “faptelor neutre” şi al “prejudecăţilor” 
arbitrare. Într-adevăr, numind preferința pentru poezie 
“prejudecată”, Bentham sugerează că orice preferinţă 
pentru un tip de satisfacţie in raport cu altul este 
arbitrară. Dar asta este fals dacă ţinem seama de locul din 
schema conceptuală a noţiunii de preferinţă “arbitrară” şi 
fără sens dacă “arbitrar” este scos din schema căreia îi 
aparţine. (În mod asemănător, judecata că preferința 
poeziei în relaţie cu pushpin este o prejudecată este falsă 
literal.) S-a sugerat că, într-un fel, este legitim ontologic 


Valori, fapte şi cunoaştere | 277 


să se admită că există asemenea lucruri, cum sunt 
satisfacțiile, dar nu este legitim ontologic să se admită 
imbogăţirea sensibilităţii, obţinută prin metafore, moduri 
de expresie şi autorealizare etc. Ideea că valorile nu sunt 
elemente ale lumii şi ideea că “judecăţile de valoare” sunt 
expresii ale “prejudecăţilor” sunt două feţe ale aceleiaşi 
monede. 

Am cercetat problema dacă “judecăţile de valoare” 
pot fi susţinute raţional. Am trecut în revistă diferite 
răspunsuri negative şi presupoziţii filosofice îndoielnice: 
că raționalitatea în sine este bună numai pentru 
“predicții” sau numai pentru “consens” sau că există o 
singură metodă pentru a dobândi adevărul (unde, uneori, 
singurele criterii pentru “adevăr” sunt date de predicții şi 
consens) sau că judecăţile de valoare au “două 
componente de sens” sau că proprietăţile valorice sunt 
ontologic “obscure”. Poziţia pe care am apărat-o este că 
orice alegere a vreunei scheme conceptuale presupune 
valorile, iar alegerea unei scheme pentru a descrie relaţiile 
interpersonale şi faptele sociale, fără a menţiona ideile 
despre propriul plan de viaţă, implică între alte lucruri şi 
valori morale. Nu se poate alege o asemenea schemă 
numai printr-o simplă reproducere a “faptelor”, deoarece 
nici o schemă conceptuală nu este o simplă “copie” a 
lumii. Chiar şi noţiunea de adevăr depinde de standardele 
proprii de acceptabilitate raţională, iar aceasta presupune 
apelul la valori. Poate prea schematic, am arătat că teoria 
adevărului presupune teoria raţionalităţii, care, la rândul 
ei, presupune o teorie a binelui. 

“Teoria binelui”, totuşi, nu este numai progra- 
matică, ci şi dependentă de presupunerile privind natura 

umană, societatea, universul (incluzând presupuneri 
teologice şi metafizice). Teoria binelui trebuie mereu 
adaptată cunoaşterii în creştere şi schimbărilor din 
tabloul asupra lumii. 

A devenit clar că in concepţia pe care o apăr aici nu 
apare nimic de felul unui “fundament”. De aceea, unii ar 
putea fi îngrijoraţi: oare nu suntem prea aproape de 
perspectiva în care nu există diferenţă între “justificat” şi 
“justificat după propriile criterii” (relativism) sau chiar 
“justificat numai potrivit criteriilor mele” (o specie de 
solipsism)? 

Într-adevăr, ne aflăm în poziţia solipsistului dacă 
situându-ne în afara sistemului conceptual căruia îi 
aparţine conceptul de raționalitate pretindem să oferim o 
noţiune mai “raţională” a raţionalităţii! (Mulţi gânditori 
au căzut în eroarea lui Nietzsche spunându-ne că ei 
posedă cheia unei moralității mai bune decât cea 
tradiţională; în fiecare caz ei au ajuns la monstruozităţi, 
deoarece au scos în mod arbitrar anumite valori în afara 
contextului lor în vreme ce altele au fost ignorate). 
Putem doar să sperăm într-o concepție mai raţională 
privind raționalitatea dacă operăm în interiorul tradiţiei 
noastre (cu ecourile sale în agora grecilor, în gândirea lui 
Newton etc., în cazul raţionalităţii, şi cu ecourile sale în 
scriptură, în filosofi, în revoluțiile democratice etc., in 
cazul moralității), dar asta nu inseamnă de loc că totul 
este pe de-a-ntregul raţional şi bun în ce priveşte 
concepţiile pe care le avem acum. Nu suntem prinşi in 
capcana solipsismului, ci invitaţi să ne angajăm într-un 
dialog adevărat; fiecare îmbină responsabilităţile colective 
şi individuale. 

Oare acest dialog are un ideal spre care tinde? 
Există o concepţie adevărată asupra raţionalităţii, o 
moralitate adevărată, chiar dacă fiecare avem propriile 
concepții cu privire la acestea? Aici filosofii se impart, ca 
in orice altă privinţă. Richard Rorty, în Adresa 
Prezidenţială” către Asociaţia Americană de Filosofie, 
optează pentru punctul de vedere că există numai 
dialogul; nu există nici un ideal ca finalitate şi nici nu este 
nevoie. Dar cum anume aserţiunea că “există numai 
dialogul” diferă de relativismul care se autorespinge pe 
care l-am abordat in Capitolul 5? Faptul că discutăm 
asupra a diferite concepţii ca fiind concepţii diferite ale 
raționalității ne îndreaptă spre un Grenzbegriff, un 
concept-limită al adevărului ideal. 


` ‘Pragmatism, Relativism and Irrationalism', Proceedings and 
Addresses of the American Philosophical Association, August 1980. Vezi, 
de asemenea, R. Rorty, Philosophy and the Mirror of Nature, Princeton 
University Press, 1979. 

Anexă 


Aici este prezentată 
teorema la care m-am referit 


in Capitolul 2. 


Teoremă. Fie L un 
limbaj cu predicatele Fi, Fo, ..., 
Fk (nu trebuie să fie 
monadice). Fie Z o 
interpretare, prin care se 
atribuie câte o intensiune 
fiecărui predicat din L. 
Atunci, dacă Z nu este trivială, 
in sensul că există cel puţin un 
predicat având o extensiune 
care nu este nici vidă nici 
universală în cel puţin o lume 
posibilă, există cel puţin o a 
doua interpretare J diferită de 
I, dar care face ca aceleaşi 
propoziţii să fie adevărate in 
orice lume posibilă ca şi 7. 


Demonstrație. Fie W, 
W2, ..., toate lumile posibile, 
într-o anumită ordine bine 
definită şi fie Ui o mulţime 
de individuali posibili care 
există în lumea W;. Fie R;o 


mulţime care este extensiunea predicatului F; în lumea 
posibilă W; în conformitate cu / (dacă Fj nu este 
monadic, atunci Ry este o mulţime de n-tuple, unde n; 
este numărul de argumente pe care le acceptă Fi). 
Sistemul < U; Rj (i = 1,2,..., k)> este “modelul inten- 
ționatť a lui L în lumea W, relativ la Z (U, este universul 
de discurs a lui L în lumea W; şi (pentru i = 1, 2, ..., k) 
Rijeste extensiunea predicatului Fi in W. 

Cel puţin un predicat, să spunem, Fa, cu o 
extensiune Rx care nu este nici vidă nici universală (U), 
selectează o permutare Pj a elementelor din U; astfel incât 
P(Ruj) £ Ruj. Astfel, fie P; identitatea. Dacă P; este o 
permutare, sistemul < U; P(R;) (i = 1, 2, ..., k)> este 
izomorf cu < U; Ry (i = 1, 2, ..., k)> aşa încât există un 
model pentru aceleaşi propoziţii in L (cum ar fi 
propoziţiile din L care sunt adevărate sub 7 în W). 

Fie J interpretarea lui L care asociază predicatului F; 
(i = 1, 2, ..., k) următoarea intensiune: funcţia f(W) a cărei 
valoare în orice lume posibilă W; este P(R;). Cu alte cuvinte, 
extensiunea lui F; in fiecare W; sub interpretarea J este 
definită ca fiind P(R;). Dacă < U; P(Ri) (îi = 1, 2, ..., k)> 
este un model pentru aceeaşi mulţime de propoziţii ca şi 
<U; Ri (i = 1, 2,..., k)> (prin izomorfism), atunci aceleaşi 
propoziţii sunt adevărate în orice lume posibilă sub J ca sub 7, 
deşi J diferă de Z în orice lume posibilă în care cel puţin un 
predicat are o extensiune netrivială. q.e.d. 


Comentariu: dacă, într-o lume dată W;, există două 
mulţimi disjuncte care sunt extensiuni ale predicatelor din 
L în W; sub J - să spunem o mulţime de pisici şi o mulţime 
de câini — atunci, dacă există mai mulţi câini decât pisici 
(respectiv, cel puţin atâtea pisici câţi câini) putem lua în 
considerare orice mulţime de câini de aceeaşi mărime cu 

mulţimea de pisici (respectiv, tot atâtea pisici câţi câini) şi 
să alegem P; care selectează mulţimea aleasă de câini 
(respectiv mulţimea aleasă de pisici) şi viceversa; aceasta 
este necesar pentru ca sub J extensiunea primului predicat — 
cel a cărui extensiune sub / este mulţimea de pisici — este o 
mulţime de câini sub J în W, sau extensiunea celui de-al 
doilea predicat — iar dacă extensiunea sub Z este o mulţime 
de câini - sub J să fie o mulţime de pisici în W. 


Al doilea comentariu: dacă există obiecte - să 
spunem, “senzaţii” -~ care am dori să nu fie permutate, 
deoarece cu privire la predicate, acestea sunt într-un anume 
sens “absolute”, se poate stipula că P; acţionează drept 
permutare identică in ceea ce priveşte asemenea obiecte. 
Apare, astfel, o restricţie pentru orice predicat din L pentru 
asemenea obiecte privilegiate sub ambele interpretări, în 
fiecare lume. 


Al treilea comentariu: dacă propoziţiile primesc 
condiţii de echivalență logică in ceea ce priveşte adevărul 
sub ambele interpretări, urmează că in semantica standard 
a lumilor posibile, condiționalii contrafactuali se conservă. 

Lucrarea de față înfăţişează 
stadiul ideilor filosofice ale lui 
Putnam la începutul deceniului IX 
asupra problemei referinței, 
problemei raportului minte-corp, 
problemei realismului şi relativismu- 
lui, dar şi asupra altor teme precum 
raportul fapt-valoare, raționalitatea 
şi filosofia istoriei etc. | 


Filosofia ştiinţei este 
abordată de Putnam îndeosebi din 
perspectiva disputei dintre realism şi 
empirism. Putnam respinge 
realismul metafizic, care este legat 
de teoria adevărului corespondenţă, 
argumentând că nu există o 
perspectivă absolută asupra | 
realității şi adoptă realismul intern, l 
potrivit căruia limbajul şi realitatea 
se află în interacțiune, astfel încât 
limbajul contribuie la construirea 
realităţii, dar şi realitatea are rolul 
său în construirea limbajului. 

